
CAPITOLUL | 
Cum m-am îmbarcat pe „Elseneura” 


Necazurile nu m-au cruțat chiar de la începutul 
călătoriei. 

Pornind cu trăsura de la hotel, într-o dimineaţă 
posomorită de martie, am străbătut fără piedici oraşul 
Baltimore şi am ajuns, la ora hotărită, pe ţărmul portului. 

Trebuia să fiu aşteptat de un remorcher, pe care urma 
să trec golful, spre a mă urca apoi pe bordul „Elseneurei”. Ei 
bine, era după ora 9 şi nu se vedea nici un vapor! 

Ghemuit în trăsurică, îngheţam aşteptînd şi, pe măsură 
ce trecea vremea, îmi creştea supărarea. Pe scaunul 
dindărătul trăsuricii erau aşezaţi birjarul şi Wada, servitorul 
meu japonez, fără îndoială mult mai îngheţaţi decît mine, 
ghemuiţi şi tăcuţi, dar gîndindu-se, desigur, ca şi mine, la 
întîrzierea supărătoare a vaporului. 

Şi faimosul remorcher tot nu se arăta! 

Sub îndoita ocrotire a pardesiului meu şi a unei 
învelitori de blană care-mi acoperea genunchii, gemea şi 
tremura Possum, un mic foxterrier, darul nepotrivit al 
prietenului meu Galbraith. Imi era cu neputinţă să-l fac să 
se liniştească. Nu contenea să scîncească şi să zgirie, 
căznindu-se să iasă din locul în care se afla. 

Dar, cum scăpa din ascunzătoare şi simţea muşcătura 
frigului de afară, reîncepea cu aceeaşi îndirjire să geamă, să 
scîncească şi să zgirie, spre a reintra în ascunziş. Această 
jăvruţă începea să-mi întărite nervii, prin gemetele şi 
mişcările ei continue şi dezordonate. Şi după toate astea, 
cîinele acesta nu însemna nimic pentru mine. Pînă ieri, nici 
nu-l cunoşteam. 

In fiecare clipă, trebuia să mă stăpiînesc din răsputeri, 
ca să nu mă hotărăsc să-l dau birjarului, rugîndu-l să şi-l 
păstreze. Şi, cum tocmai treceau pe lîngă trăsurică două 
fetiţe, fără îndoială fiicele păzitorului cheiului, am întins fără 
voie mîna spre uşiţa trăsuricii, spre a o deschide şi a oferi 


celor doi copii potaia care chelălăia întruna. 

Possum îmi sosise noaptea trecută de la New-York, la 
hotel, cu un tren accelerat. După cum am spus, era un dar 
neaşteptat al prietenului meu Galbraith şi se potrivea cu 
totul firii sale. Îmi trimisese din proprie inspiraţie pe acest 
tovarăş de călătorie, ca să nu mă plictisesc. Există o 
sumedenie de oameni binecrescuţi care, într-un caz 
asemănător, trimit o lădiţă cu fructe sau un coş cu flori. 
Galbraith însă socotise că e mai bine să-mi impună, în locul 
unui dar obişnuit, acest căţeluş de două luni, chelălăitor şi 
supărător. 

Wada, chibzuind că e mai bine aşa, îmi adusese 
foxterrier-ul pe ascuns în cameră. Dar fusese surprins de 
unul din supraveghetorii hotelului şi cei doi bărbaţi 
schimbară cîteva cuvinte lipsite de blîndeţe. In toiul certei, 
japonezul uitase şi ceea ce mai ştia din limba engleză şi se 
folosise cu desăvirşire şi înverşunare numai de limba 
maternă. De cealaltă parte, supraveghetorul nu-şi mai 
amintea decit dialectul irlandez din ţară sa de baştină. 

În cele din urmă şi pentru a pune capăt acestei dispute 
din care nu se înţelegea nimic, nici măcar de către cei doi 
potrivnici, se amestecă însuşi conducătorul hotelului, 
poruncind supraveghetorului să lase pe servitor să treacă, 
împreună cu cîinele. 

Cu privire la mine, el adăugă (l-am auzit bine din 
camera mea, a cărei uşă o deschisei alarmat) că de la 
început înfăţişarea mea îi insuflase prea puţină încredere şi 
că de douăzeci de ani nu se mai întîmplase în hotel un 
asemenea tărăboi. 

Am înghiţit „complimentul”, fără să răspund. Oricum, 
însă, veţi recunoaşte că nu era deloc plăcut. Şi am înjurat în 
gînd de o mie de ori pe Galbraith şi darul ce mi-l trimisese. 

Ingheţat în trăsurică, pe digul acela rece şi pustiu, şi 
împovărat de javra aceea scîrboasă, care urla şi se răsucea 
neîncetat, am fost cuprins iarăşi de proasta mea dispoziţie 
din timpul nopţii. Mă trimiteam dracului pe mine însumi şi 
deplîngeam ideea caraghioasă pe care o avusesem de a 


întreprinde, pe o simplă corabie cu pînze, călătoria 
nesfirşită de la Baltimore la Capul Horn. 

Pe la ora 10, îşi făcu apariţia un fel de băiat, venit pe 
jos. Purta o geantă şi se duse să vorbească păzitorului 
cheiului. 

După cîteva minute, păzitorul se îndreptă spre mine şi- 
mi încredinţă geanta, care aparţinea, spunea el, pilotului de 
pe „Elseneura”. Acesta trebuia să se urce împreună cu mine 
pe remorcher şi urma să-l găsesc într-alt punct al portului, 
spre care aveam a mă îndrepta. 

In indicaţiile ce-mi fuseseră date, se făcuse o greşeală 
sau o schimbare de ultimă oră. N-am înţeles cum stau 
lucrurile în realitate şi m-am înfuriat iarăşi. 

Intr-un cuvînt, dîndu-se birjarului toate lămuririle 
trebuincioase, trăsurica mea porni din nou la drum şi, chiar 
în clipa cînd se opri, pilotul de care era vorba mi se înfăţişă. 

Mărturisesc sincer că, nu mi-am închipuit niciodată pe 
cineva care să semene atît de puţin unui pilot. Personajul 
care se afla în faţă-mi nu avea nimic dintr-un fiu al mării, cu 
bluza albastră şi obrazul argăsit de intemperii. 

Era un om distins şi cu înfăţişare plăcută, cu grai blind 
şi care dădea mai curînd impresia unuia dintre oamenii 
aceia de afaceri mereu bine îngrijiţi, pe care îi întîlneşti 
adesea prin cluburi. 

Se recomandă imediat şi-l îndemnai să împartă, cu 
Possum şi cu mine, adăpostul îngheţat al trăsuricii mele. 

Pilotul susţinu că remorcherul-fantomă nu va mai 
întîrzia mult. 

Afurisitul de vas îşi făcu în sfîrşit apariţia abia pe la ora 
1 după-amiază. Il aşteptasem, rebegit pînă la oase, doar 
vreo patru ceasuri. 

Acest mod de purtare, puţin gentil faţă de mine, nu 
prea era făcut să-mi insufle prietenie pentru căpitanul 
West, care comanda corabia „Elseneura” şi pe care, 
dealtfel, nu-l văzusem niciodată. 

Cînd „Elseneura” sosise la Baltimore, venind din 
California cu o încărcătură de orez, Harrison şi Gray, cei doi 


agenţi maritimi din New-York cărora le-am vorbit, rugîndu-i 
să-mi găsească o corabie plăcută şi bună, cu ajutorul căreia 
să-mi pot întreprinde călătoria, îmi atraseră numaidecit 
atenţia asupra acestei corăbii cu pînze. 

M-am dus într-un suflet şi, însoţit de cele două 
călăuze, am vizitat corabia „Elseneura”, al cărei căpitan 
Nathaniel West coborise pe uscat, spre a-şi dezmorţi 
picioarele. 

Corabia îmi plăcu din prima clipă, ca şi buna orînduire 
a Cabinelor. Cabina de lux, care-mi fusese destinată, era 
atit de încăpătoare cum mă aşteptam şi, după cît se părea, 
nu lăsa aproape nimic de dorit. Cu toate acestea, îmi 
schimbai părerea, cînd cei doi agenţi mă duseră să vizitez, 
numai cu titlu de curiozitate, cabina, căpitanului West. 

Asta era într-adevăr măreaţă! Avea, înainte, de orice, 
un pat de aramă, încăpător şi strălucitor, cum nu credeam 
că s-ar mai putea afla vreunul undeva, pe mare. Apoi, 
cabina dădea de-a dreptul într-o sală de baie, orînduită într- 
un chip minunat. Patul şi sala de baie îmi izbiră imediat 
privirea şi hotării, în clipa aceea chiar, că totul va fi pentru 
mine. 

Harrison şi Gray, cărora le-am împărtăşit ceea ce 
rivneam, părură stingheriţi şi se codiră să-mi dea un 
răspuns răspicat, 

— Oare preţul vă opreşte să-mi răspundeţi? i-am 
întrebat. Habar n-am cît poate să ceară căpitanul, dar mi-e 
tot una! O sută cincizeci de dolari sau cinci sute... Voi plăti 
oricît va fi nevoie. Dar, înţelegeţi-mă, vreau această cabină 
cu baie cu tot! 

Harrison şi Gray continuau să dea din cap, în semn de 
dezaprobare. Vorbiră apoi între ei în şoaptă şi-mi spuseră 
din nou că nu văd cu putinţă o înţelegere cu căpitanul West 
asupra acestei chestiuni. 

Mă încăpăţinai şi le spui cu îndrăzneală şi hotărîre: 

— Ar fi întîia dată, după cite ştiu, cînd un căpitan ar 
respinge o învoială de felul acesta. Inşişi căpitanii de pe 
transatlantice îşi închiriază cabinele celor dornici să le aibe 


şi care plătesc un preţ bun. 

— Dar, îmi atrase binişor atenţia Mr. Harrison, căpitanul 
West nu e căpitanul unui transatlantic... 

— Atunci, oferiţi-i mai mult! Vă împuternicesc pînă la o 
mie de dolari, dacă e nevoie. Trebuie să locuiesc cîteva luni 
pe această corabie şi ţin neapărat să trăiesc în tihnă! 

—Vom încerca, mă asigură Mr. Harrison. Dar vă 
prevenim cinstit, că n-ar fi nimerit să nădăjduiţi într-un 
răspuns afirmativ. Căpitanul West se află, acum, la 
Searsport şi-i vom scrie chiar astăzi. 

Spre marea mea uimire, Mr. Gray veni după cîteva zile 
la hotel să mă vadă şi-mi împărtăşi refuzul căpitanului 
„Elseneurei”. 

—Dar, întrebai, i-aţi oferit cele o mie de dolari? Ce 
răspuns v-a dat? Aş vrea să-l aud cuvint cu cuvint. 

— Şi-a manifestat în chip vădit părerea de rău că nu vă 
poate împlini dorinţa şi m-a rugat să vă cer iertare. 

A doua zi, am primit o scrisoare autografă a 
căpitanului West. Scrisul şi stilul erau îngrijite şi orînduite 
după moda veche. Mă asigura din nou că regretă faptul că-i 
este cu neputinţă să-mi împlinească dorinţa. Dar, adăuga, 
va trimite în acelaşi timp cu scrisoarea mea toate 
instrucţiunile trebuincioase lui Mr. Pike, secundul corabiei, 
spre a se îngriji să dea cabinei de lux ce-mi fusese destinată 
toate îmbunătățirile ce vor fi de săvirşit. 

Spre a face cabina şi mai încăpătoare, peretele care o 
despărţea de cabina vecină va fi anume dărimat. Dacă în 
cursul călătoriei, mă voi simţi într-adevăr strimtorat, 
chestiunea va putea fi cercetată din nou şi-mi va fi dată 
toată satisfacția cu putinţă. 

Dacă mi-e îngăduit să spun, am avut impresia că Mr. 
West, căpitanul, mă cam lua în zeflemea şi începui să urăsc 
pe acest om ciudat care dispreţuia, cu atîta încăpăţinate, 
cei o mie de dolari ce-i oferisem. 

Nu, fără îndoială, minunatul pat de aramă nu-mi va 
aparţine! Eram silit să-mi iau nădejdea de la el. 

M-am resemnat gindindu-mă, cu o desfătătoare 


măgulire a spiritului, la numeroasele lăzi cu cărţi pe care le 
trimisesem pe bord. Ele îmi vor ţine tovărăşie, dacă va fi 
nevoie, mult mai plăcută decit acest om sucit pe care, 
odată urcat pe bordul „Elseneurei”, îl voi vedea cît voi putea 
mai rar. 

Şi tocmai acelaşi căpitan West mă făcuse să tremur de 
frig în trăsurica mea, timp de patru ore groaznice. Intrecea 
măsura şi-mi devenea mereu mai nesuferit, deşi, repet, nu-l 
văzusem niciodată. 

In timpul acesta, Wada se socotise cu birjarul şi, cînd 
sfirşi, îi încredinţai foxterrier-ul; marinarii remorcherului îmi 
duseră pe bord bagajele de mînă. 

Mă îmbrăcai, la rîndu-mi şi pilotul mă conduse la 
căpitanul West, venit să mă întîmpine. 

Prima impresie pe care mi-o făcu, fu aceea că nici el 
nu avea înfăţişarea meseriei sale, după cum nici pilotul nu 
avea aerul unui adevărat pilot. 

Cunoscusem pe căpitanii semeţi şi strălucitori ai 
marilor transatlantice şi acesta nu le semăna deloc. Şi nu 
semăna nici clasicilor lupi de mare, cu glasuri de beţivi şi 
obrajii încinşi şi obosiţi, aşa cum îi înfăţişau romanele pe 
care le citisem. 

Lîngă el, se afla o femeie cu înfăţişare elegantă, 
înfăşurată într-o manta mare, care o acoperea din cap pînă 
în picioare, înfofolită într-o uriaşă blană de vulpe şi făcîndu- 
se aproape nevăzută îndărătul unui manşon nu mai puţin 
bogat şi încăpător, în care i se scufundaseră mîinile şi 
braţele. 

Fiind încă departe atunci cînd zării perechea, şoptii 
repede în urechea pilotului: 

— E soţia lui, nu-i aşa? Merge cu noi... 

„Cînd am discutat şi stabilit condiţiile cu Harrison şi 
Gray, am prevăzut dinadins că nu va fi nici o femeie pe 
bord, nici chiar soţia căpitanului «Elseneurei» dacă el ar fi 
căsătorit”. 

Intr-adevăr, de o bună bucată de vreme, mă 
săturasem cu desăvirşire de femei, ca de orice altceva. 


Mă plictiseau cu firea lor neastimpărată, obositoare 
prin însăşi nechibzuinţa ei. Vedeam în ele nişte nimicuri de 
artă şi nişte obiecte nostime şi drăgălaşe, plăcute fără 
îndoială, dar cărora li se alătura în chip uimitor meşteşugul 
de a înşela cu pricepere şi care, admirîndu-se peste măsură 
şi fără ruşine, batjocoreau cu sălbăticie pe bărbaţi. 

Harrison şi Gary mă liniştiseră, surîzînd: nu voi fi nevoit 
deloc să călătoresc în tovărăşia soţiei căpitanului West. 

— Nu-i soţia lui, îmi răspunse cu jumătate glas pilotul. 
E fiică-sa. Bănuiesc că a venit să-şi ia rămas bun. > 

„Soţia lui a murit acum un an. Mîhnirea pe care a 
încercat-o prin pierderea ei l-ar fi hotărît, după cît se pare, 
să reia meseria de marinar. Fiindcă mărturisise mai întîi, la 
moartea soţiei, că va părăsi meseria aceasta”. 

i 

Căpitanul West păşi în întimpinarea mea. Şi, înainte ca 
mîinile noastre întinse să se fi atins, înainte chiar ca obrazul 
său liniştit să se fi înviorat şi ca buzele să i se fi întredeschis 
spre a-mi ura bun-venit, tot ceea ce gîndisem despre el 
dispăruse... 

Nu mă puteam înşela, mă aflam în faţa unei 
personalităţi puternice şi însemnate şi, după cît se părea, 
din cele mai interesante... 

Era un bărbat înalt şi slab, de adevărată rasă, fără 
îndoială, care avea aceeaşi înfăţişare rece în aparenţă, ca şi 
această îngheţată zi de martie, care era tot atît de stăpîn pe 
sine însuşi ca un împărat sau ca un rege, tot atit de 
depărtat de muritorul de rînd, ca şi cea mai îndepărtată 
dintre stele, tot atît de nesimţitor şi sever ca o propoziţie de 
Euclide. 

Dar, chiar în clipa cînd mîinile noastre erau să se 
atingă, o licărire caldă şi profundă sclipi în luminile ochilor 
lui albaştri, sprîncenele i se mişcară şi întregul obraz i se 
învioră. 

Chiar buzele-i subţiri, atît de strînse cu o clipă înainte, 
începură să suridă cu un zîmbet peste măsură de blind, 
care printr-o alăturare neaşteptată, îmi amintea de cel al 


divinei Sarah Bernhardt. Atît de puternică fu impresia 
resimţită, încît mă aşteptam să aud ieşind din gura 
căpitanului West cine ştie ce cuvinte minunate. 

Totuşi, el se mulţumi să-mi rostească foarte simplu 
regretele cele mai sincere pentru supărătoarea neînțelegere 
ce se produsese, cu privire la punctul de plecare a 
remorcherului de țărm şi la aşteptarea pe care fusesem 
nevoit să o îndur. 

Glasul îi era blînd şi grav, foarte grav chiar şi totuşi 
clar ca sunetul unui clopoțel de argint. Imi amintea de 
sunetul vocilor pe care le putem întîlni şi azi la locuitorii 
bătrînelor State ale Uniunii, cunoscute sub numele „Noua- 
Anglie”!. 

— Şi acum, Mr. Pathurst, încheie căpitanul West, vă 
rog să-mi îngăduiţi să vă prezint pe fiica mea, Marguerite 
West. ; 

Dintre blănurile greoaie, se ivi o mînă înmănuşată cu 
fineţe, care se îndreptă cu vioiciune spre mîna mea şi mă 
trezii sub focul unei perechi de ochi cenuşii care, liniştiţi şi 
gravi, îi fixau pe ai mei. 

Mărturisesc sincer, mă intimidai oarecum de această 
privire sfredelitoare, pătrunzătoare şi rece în acelaşi timp. 

Nu era în ea dispreţ, ci un fel de cercetare niţel cam 
necuvincioasă. Mă măsura aşa cum faci cu un birjar, atunci 
cînd vrei să-l primeşti în serviciu. 

Nu ştiam pe atunci că fata avea să călătorească pe 
„Elseneura”, astfel încît curiozitatea ei era firească faţă de 
un necunoscut, alături de care urma să trăiască timp de 
şase luni. 

Dealtfel, îşi dădu aproape numaidecit seama de ceea 
ce putea fi luat drept necuviinţă din parte-i. Ochii şi buzele-i 
începură să suridă. t+r fT..-P 

In această clipă şi în timp ce căpitanul West mă 
îndemna să-l urmez spre cabină, împreună cu fiică-sa, auzi 
văicăreala ascuţită a lui Possum şi, cerîndu-mi iertare, 


1 Sub această denumire sînt cuprinse statele: Maine, New- 
Hamthire, Vermont, Massachussetts, Rhode-lsland şi Connecticut. 


alergai spre partea de dinainte a remorcherului. Aproape de 
Possum, din ce în ce mai degerat, găsii pe Wada care se 
îndeletnicea cu aşezarea cuferelor mele mari şi a celorlalte 
calabalicuri ce-mi fuseseră aduse pe bord. Dar ele nu 
alcătuiau decît o părticică dintr-un munte enorm de lăzi şi 
lădiţe, despre care am crezut mai întîi că sînt pline cu pro- 
vizii pentru călătorie, cufere, cuferaşe, genţi şi pachete de 
toate felurile şi mărimile. 

M-am oprit cu deosebire asupra unei cutii, avind 
înfăţişarea celor în care se pun pălăriile cucoanelor şi care 
avea inițialele: M.W. 

Pe cea mai mare parte dintre cufere şi pachete, se 
găseau aceleaşi litere. Cum însă prenumele căpitanului 
West era Nathaniel, îmi amintii numaidecît că cel al fiicei 
sale era Marguerite. 

Prin urmare, nu încăpea îndoială! Fata va călători cu 
noi. 

Jignit în chip îngrozitor, îmi muşcai buzele şi începui să 
umblu încolo şi încoace pe puntea îngustă a vasului, care 
ridicase ancora şi părăsise ţărmul. Do 

Intr-adevăr, aveam ghinion! Spusesem răspicat lui 
Harrison şi Gray că nu vreau să se afle pe bord soţia 
căpitanului şi ei îmi juraseră că Mr. West era văduv. E drept! 
Dar căpitanul avea o fiică şi despre ea nu fusese vorba. 
Eram aproape hotărît, pentru atita lucru să renunţ la 
călătorie şi să cer să fiu neapărat dus îndărăt la Baltimore. 

Remorcherul înainta cu toată iuţeala şi frigul care se 
înăsprise îmi pătrundea pînă la oase. 

In vremea asta, apăru chiar Miss West, care se 
îndreptă spre mine. Mersul şi înfăţişarea ei erau puternice şi 
hotărîte, dar sub îngrămădirea blănurilor care o acopereau 
se ghicea mlădierea sprintenă a femeii. Şi pe obraji i se 
regăsea acelaşi amestec de energie şi feminitate. 

Prefăcîndu-mă că n-am zărit-o, mă întorsei şi începui 
să mă uit amănunţit, dar cu o căutătură ursuză, la grămada 
de lăzi şi cufere. Atenţia îmi fu atrasă cu deosebire de o 
ladă enormă, pe care începusem să o privesc, întrebîndu- 


mă ce putea să cuprindă, cînd auzii glasul tinerei fete. 

— Tocmai aceasta este, Mr. Pathurst, spunea glasul, 
lada care a dus la întîrzierea ce aţi fost nevoit s-o înduraţi 
spre a vă îmbarca. 

— Ce-i în ea? întrebai cu o nepăsare prefăcută. 

— Un pian. Pianul „Elseneurei”, pe care l-am dat spre a 
fi înnoit. 

„Fabrica însărcinată cu această lucrare urma să mi-l 
predea pe țărm dis-de-dimineaţă. Cum însă nu-şi îndeplinise 
obligaţia, a trebuit să trimit în recunoaştere pe Mr. Pike. E 
secundul nostru, ştiţi. 

„A fost nevoie de o sumedenie de cercetări, care ne-au 
răpit toată dimineaţa. Dar cel puţin am spus oamenilor, 
care au adus în sfîrşit lada pe un camion, tot ceea ce 
gîndeam în această chestiune şi-am rugat să comunice 
stăpînilor lor salutările mele. Eram tare înfuriată!” 

Amintindu-şi probabil de cele ce spusese oamenilor, 
Miss West începu să ridă cu hohote şi trecu apoi la 
cercetarea amănunţită a tuturor bagajelor şi cuferelor, ca să 
se asigure că într-adevăr nu lipseşte nimic. 

Apoi, cînd îşi sfirşi lucrul: 

— De ce nu veniţi cu mine, mă întrebă, la tata, în 
cabina sa? 

„Aici îngheţaţi şi înainte de jumătate de oră nu putem 
ajunge la „Elseneura”. 

In loc de răspuns, făcui o mutră bosumflată, a cărei 
cauză fata izbuti s-o ghicească numaidecit. 

— Aşadar, îmi zvirli, ceea ce vă stînjeneşte este 
prezenţa mea pe bord?” 

luţeala provocării mă zăpăci şi rămăsei mut ca un 
peşte, fără să ştiu ce să răspund. 

Inainte de a-mi fi revenit, Miss West urmă: 

— Nu trebuie deloc, Mr. Pathurst, să vă făuriţi în ceea 
oe mă priveşte gînduri nepotrivite. După toate 
probabilitățile, sînt mult mai obişnuită decît dvs. cu marile 
călătorii. Ne vom simţi cît se poate de bine împreună şi, 
dacă vreţi, vom fi chiar fericiţi. 


„Nu-mi veţi pricinui nici un necaz, sînt sigură de pe 
acum şi vă făgăduiesc, în ce mă priveşte, că nu vă voi 
supăra cu nimic”, 

„Am navigat pînă acum cu o sumedenie de călători 
primiţi pe bord de tatăl meu şi m-am deprins să îndur din 
partea lor mult mai multe neplăceri, decît s-ar fi arătat ei 
înşişi vreodată în stare să îndure. Asta-i tot! Dacă ceea ce 
aţi auzit e hotărît şi acceptat odată pentru totdeauna, nu va 
fi greu să păstrăm între noi buna-înţelegere. 

„Ştiu ce vă îngrijorează şi vă face bănuitor. Vă temeţi 
că vă voi cere să mă distraţi. Aflaţi că mă mulţumesc cu 
mine însămi şi că n-am simţit nicicînd nevoia de a avea 
tovărăşia cuiva”. 

„Nu mi s-a părut niciodată prea lungă nici chiar cea 
mai îndelungată dintre călătorii şi, la sfîrşitul oricăreia din 
ele, mă trezesc că mi-au rămas mult mai multe lucruri 
interesante de făcut, decit aş fi avut vreme să săvirşesc.” 

„Nici o străbatere a mărilor nu m-a plictisit vreodată 
şi... nici nu joc măcar Mah-jong” ?. 


2 joc chinez. 


CAPITOLUL II 
Mr. Pike îmi face mărturisiri 


Cînd remorcherul se alătură de „Elseneura”, băgai de 
seamă că vasul pe care urma să călătoresc şi care avea o 
încărcătură de cărbuni, intra adînc în apă. 

Eram prea puţin cunoscător în materie de corăbii, 
pentru a fi în stare să-mi dau seama de desăvirşirea 
formelor  „Elseneurei”. Dealtfel, nu mă prea simţeam 
îndemnat să mă minunez de nimic şi nu încetam să mă 
întreb, dacă n-ar fi mai bine să renunţ şi să mă întorc pe 
uscat. 

În realitate, îmi lipsea avîntul sincer, necesar unei 
călătorii atît de îndelungate şi ceea ce mă îndemna să 
pornesc era mai curînd plictiseala, decît un motiv bine 
chibzuit. 

Viaţa mă obosea, iar semenii mei nu-mi stîrneau decit 
nepăsare. Interesul pe care mi-l putea pricinui sexul tare, în 
veşnică framiîntare fără rost sau serioasă, îşi pierduse 
prospeţimea. Şi mult mai învechite erau, cum am spus, 
tulburările răsuflate pe care era în stare să mi le dăruiască 
sexul cu fuste. 

Intr-un cuvînt, mă îmbarcasem pe „Elseneura” fiindcă 
nu ştiam ce să fac şi fiindcă mi se păruse că-mi va fi mai 
lesne să-mi găsesc pe bordul corăbiei o îndeletnicire care 
să-mi umple vremea, decît altceva. 

Totuşi, în timp ce mă căţăram pe bord, continuam să 
mă întreb dacă să înaintez, sau dacă să mă opresc. 

Pe punte, am fost întîmpinat de surisul binevoitor pe 
care mi-l trimitea Miss West şi mărturisesc sincer 
că,,dincolo de înverşunarea mea împotriva femeilor, acest 
suris mă îmbărbătă. 

Curînd, îmi fură oferite alte subiecte de desfătare. 

Inainte-mi se afla un bărbat, care-mi zîmbea cu un 
suris de circumstanţă, destul de ţeapăn şi sleit; desigur că 
acest suris nu-i era obişnuit. 


Era secundul, Mr. Pike, pe care-l întîlnisem atunci cînd 
vizitasem întiia dată corabia, împreună cu Harrison şi Gray, 
în bazinul Erie. 

Respectîind prea mult cerinţele protocolului ca să 
poată întinde mîna unui călător de însemnătatea mea, se 
întoarse grăbit, după ce mă salută, spre a da diferite 
instrucţiuni şi ordine unei jumătăţi de duzini de mogildeţe, 
tinere sau vîrstnice, care păreau la fel de îngheţate şi-şi 
tîrau picioarele pe punte. 

Mr. Pike băuse, fără îndoială. O mărturiseau cu 
prisosinţă obrajii umflaţi şi roşii, precum şi marii lui ochi 
cenuşii şi rătăciţi. 

Cele şase mogildeţe se duseseră pe remorcher, ca să- 
mi care calabalicurile şi-şi continuară apoi lucrul, aşezîndu- 
le în cabina mea. 

Gata! zarurile erau aruncate — şi acum îl priveam 
lucrînd, cu o uşoară strîngere de inimă. 

Erau nişte figuri ciudate, cum nu mai avusesem 
nicicînd prilejul să văd pe vreun vapor transatlantic. 

Unul dintre ei, un tînăr care părea să numere vreo 
optsprezece ani, avea nişte ochi negri, cu deosebire vioi şi 
expresivi. Dar era atît de bondoc, încît părea un adevărat 
spiriduş, pierdut în cizmele lui marine şi în pălăria mare de 
pînză impermeabilă. 

La început, cu ochii lui frumoşi, dădea impresia că 
aparţine rasei italiene. Dar era ceva în el, care trăda nu ştiu 
ce amestec ciudat. 

Am întrebat despre originea lui pe secund, care mi-a 
răspuns pe un ton ursuz: 

—E o corcitură. Jumătate italian, jumătate japonez sau 
malaiez. 

— În tot cazul, e grozav de mărunt. 

— Sîntem de aceeaşi părere şi ăsta e motivul, pentru 
care l-am poreclit „Shorty”?. 

Un bătrîn, despre care aflai că e şeful echipajului, 
părea atît de gîrbov şi prăpădit, încît mă făcea să cred că 


3 Adică: „piciul”. 


abia a scăpat cu viaţă de pe urma vreunui accident serios. 

înfăţişarea obrajilor lui îmi amintea, cu mult mai 
grosolană sălbăticie, pe aceea a „Omului cu tîrnăcopul” al 
lui Millet, cunoscutul pictor francez; iar privirea lui avea 
timpenia greoaie a privirii boului. 

Cînd mergea, mogildeaţa aceasta se oprea la fiecare 
cincisprezece paşi, spre a-şi aşeza ambele miini pe piîntece, 
îndeplinind o mişcare ciudată de apăsare şi ridicare. Timp 
de cîteva luni urma să fiu silit apoi să-l văd săvîrşind mereu 
aceleaşi mişcări, care n-aveau nici un rost, ci alcătuiau doar 
manifestarea unui obicei destul de caraghios. 

Personajul acesta răspundea la porecla uimitoare 
„Sundry Buyers”?. Şi aici era (spre marea mea îngrijorare), 
şeful echipajului „Elseneurei”, socotită printre cele mai 
frumoase corăbii americane! 

Un tînăr de vreo şaptesprezece ani, numit Harry, era 
singurul care mi se păru normal, fiindcă avea înfăţişarea 
unui marinar. De la secund am aflat că vine într-adevăr de 
pe o navă-şcoală, unde-şi învățase meşteşugul şi că aceasta 
era prima lui călătorie mare. 

Trăsăturile îi erau bine orînduite, mişcările sprintene, 
iar uniforma de marinar îi stătea minunat. Dar pe bord era 
singurul în felul acesta. 

Tot secundul îmi spusese că grosul echipajului nu 
ajunsese încă pe corabie. Şi adăugă, cu un mormăit care nu 
prevestea nimic bun, că cei care nu veniseră încă erau 
aşteptaţi dintr-o clipă într-alta. Cei aflaţi pe bord fuseseră 
înrolați la întîmplare, fără nici un certificat şi fără cea mai 
neînsemnată dovadă privitoare la priceperea şi purtarea lor. 
Cum va fi restul? 

intrucit îmi rostisem uimirea că mă aflu în faţa unui 
echipaj alcătuit din asemenea zdrenţe omeneşti, secundul 
mă lămuri A 

— Ce vreţi? Nu puteam lua, decît ceea ce găseam. În ce 
priveşte marina comercială, navigația cu pînze e sfîrşită. 

„Cînd aţi venit dvs. pe lume, nu mai trăia nici unul din 


* Negustor de vechituri, telal. 


marinarii aceia iscusiţi, aşa cum se formau odinioară.” 

„Acum, toate vasele primesc oameni de pe uscat! nu 
mai sînt profesionişti. Orice nepriceput care mînă boii e 
botezat marinar, înrolat şi plătit ca atare”. 

Whisky-ul îmbelşugat pe care îl înghiţise secundul îmi 
supăra nările; şi simţeam mirosul băuturii la fiecare cuvînt 
pe care-l rostea interlocutorul meu. Cu toate acestea, nu se 
împleticea şi, la prima vedere, nimic nu-l trăda că era beat. 

Mai tîrziu, mi-am dat seama că flecăreala aceasta 
neaşteptată, de care mă folosii spre a mă informa asupra 
celor ce voiam să ştiu, era semnul obişnuit al stării lui de 
beţie. 

— Mi-ar fi prins mult mai bine, de o mie de ori mai 
bine, urmă Mr. Pike, să-mi fi dat sufletul, decît să trăiesc şi 
să văd această decădere a marinei comerciale! Oamenii şi 
vapoarele de azi îmi sfişie inima. 

— Totuşi, spusei cu înţeles, „Elseneura” este socotită 
din cîte ştiu, ca unul din cele mai izbutite exemplare. 

—Nu tăgăduiesc deloc asta... Faţă de celelalte, mai 
ales! Dar, Dumnezeule, ce poate fi „Elseneura” faţă de 
vechile transatlantice pe care le-am cunoscut? O corabie 
murdară. Nimic altceva! 


„Cocoşul luptător”, „Steaua căzătoare”, „Peştele 
zburător”,  „Vrăjitoarea valurilor”,  „Copoiul”,  „Răţoiul 
sălbatic”, „Aripa iute”, „Şarpele de mare”, „Lumina 


nordului”... Astea da, astea se puteau numi corăbii! Cînd mă 
gîndesc la ele, mă podideşte plînsul”... 

„Am cunoscut flotele măreţe ale plantatorilor de ceai, 
care se duceau să încarce la Hong-Kong, unde fiecare vapor 
lupta cu celelalte în canalele dintre prundurile din est, ca să 
le întreacă în iuţeală. 

„lată ce lucruri minunate se puteau vedea!” 

In ciuda mirosurilor urîte ale răsuflării lui, ascultam 
încîntat pe Mr. Pike. „Conversaţia” sa era altfel decit 
nimicurile obişnuite şi în mare cinste la concetăţenii mei — 
şi Mr. Pike îmi stîrnea un interes din ce în ce mai mare. 

Infăţişarea şi firea îi erau tot atît de atrăgătoare. Era 


un personaj de o lăţime puţin obişnuită, cu umeri mari şi 
vînjoşi, cu oase grele şi care, cu toate că începea să devină 
încovoiat, avea încă o înălţime de şase picioare. 

—Sînteţi un bărbat falnic, Mr. Pike! îi spusei, în chip de 
„compliment”. 

El murmură trist, răspîndind în aer un miros tare de 
whisky: 

—Un bărbat falnic... Da, eram un astfel de bărbat, 
odinioară... Odinioară! 

Zvirli o privire spre mîinile sale noduroase. Grosimea 
fiecărui deget corespundea aceleia pe care o aveau trei 
degete de-ale mele. Acelaşi lucru se putea spune şi despre 
încheietura miinii. 

—Ciît cîntăriţi? întrebai. 

— Două sute şase livre”. Dar am slăbit. Odinioară 
făceam să urce acul cîntarului la două sute patruzeci de 
livre. 

— Aşadar, reluai, „Elseneura” este, după părerea dvs., 
un vas păcătos? 

—Pun rămăşag, îmi răspunse, pe o livră de tutun sau 
pe leafa mea pe o lună, cum vreţi, că vasul nostru nu va 
putea face înconjurul Americii în mai puţin de o sută 
cincizeci de zile. Şi încă! 

„Şi cu toate acestea, am făcut acest ocol în optzeci şi 
nouă de zile pe bătrinul „Nor zburător”. Da, în optzeci şi 
nouă de zile de la Sandy-Hoock la San-Francisco. 

„şaizeci de oameni în echipaj şi opt ajutoare. Inainte, 
marş! Şi am ţinut-o mereu aşa! Trei sute şaptezeci şi patru 
de mile pe zi, sub pînzele catargului. Şi, cînd vîntul sufla 
vijelios, optsprezeoe mile pe oră erau încă neîndestulătoare 
pentru „loch”-ul care ne măsura iuţeala”. 

„Inţelegeţi? optzeci şi nouă de zile. O ispravă pe care 
n-a mai întrecut-o nimeni. A fost doar repetată după vreo 
nouă ani de bătrînul „Andre Jackson”. Erau vremuri 
straşnice atunci! Dar vremurile acelea sînt tare 
îndepărtate!” 


5 O livră =0,453 kg 


În această clipă, avui impresia că Mr. Pike îmi îndruga 
vrute şi nevrute şi, pentru a şti cum stau lucrurile, întrebai: 

— Aţi putea să-mi spuneţi ca exactitate în ce epocă a 
făptuit „Andre Jackson” această, ispravă neobişnuită? 

— In 1860, fu răspunsul imediat. 

— Dvs. înşivă aţi călătorit cu nouă ani mai înainte pe 
„Norul zburător”... Şi sîntem în 1913. 

„Aşadar, aceste lucruri minunate se  întîmplau, 
socoteala e lesne de făcut, acum vreo şaizeci şi doi de ani?” 

Gîndeam, în mine însumi, că voi înfunda cu totul pe 
Mr. Pike. 

Dar, fără să-şi piardă cîtuşi de puţin cumpătul, îmi 
răspunse: 

— Desigur. Mama mea era cameristă pe „Norul 
zburător”. Am fost născut pe mare, iar pe vremea de care 
vă vorbesc aveam şapte ani. 

„La doisprezece ani, eram ajutor pe „Crainicul 
dimineţii”, în anul în care a făcut ocolul Americii în nouăzeci 
şi nouă de zile”. 

„Ce călătorie, Doamne-Dumnezeule! jumătate din 
echipaj era pus în lanţuri, o zi din două. Am pierdut cinci 
oameni în valuri la trecerea Capului Horn. Toate virfurile 
cuţitelor noastre erau frînte, pumnii şi cuiele zburau în toate 
părţile”. 

„Alţi trei inşi fură doboriţi într-o zi de ofiţerii de pe 
bord. Al doilea locotenent ucis, fără să se poată afla 
vreodată de către cine. 

„Inainte, marş! Mereu înainte! Nouăzeci şi nouă de zile 
fără să atingem pămîntul. Ha! ha! ha!” 

li spusei, accentuînd cuvintele: 

— Prin urmare, după socoteala dvs., aţi avea azi şaizeci 
şi nouă de ani? 

— Sîntem de acord şi-i am! răspunse mîndru Mr. Pike. 
Şi sînt încă mult mai vînjos, decît rămăşiţele omeneşti pe 
care le vedem astăzi. 

„Generaţia nouă ar pieri în întregime, dacă ar avea de 
îndurat cîte am suferit eu”. 


„Auzit-aţi vreodată vorbindu-se despre „Sudul însorit”, 
corabia aceea care a fost vîndută la Havana, spre a fi 
folosită la transportul negrilor şi a primit atunci numele de 
„Emanuel?” Ei bine, mă aflam pe bordul lui „Emanuel”, cînd 
„Furiosul” ne-a oprit pentru control în canalul Mozambic?. 
Am fost prinşi asupra faptului, cu nouă sute de negri în 
spaţiul dintre punți”. 

„Păcătoasă  încurcătură pentru  armatorii lui 
„Emmanuel!” Cu toate astea, era un vapor frumos şi bun. 
Dar „Furiosul” avea maşini cu aburi, astfel că, vă daţi 
seama, nu mai era nimic de făcut”. 

Lăsînd pe seama lui Wada grija de a-mi aşeza în 
cabină hainele şi coletele mărunte, am rămas pe puntea 
„Elseneurei”, continuînd s-o străbat de la un cap la altul, în 
tovărăşia acestui măreț reprezentant al trecutului, care era 
Mr. Pike. Secundul „Elseneurei” îmi istorisea mai departe, 
cu jumătate glas, nenumărate întîmplări minunate din 
cursul uimitoarei sale existenţe. 

Acum nu mă mai îndoiam nici de vîrsta lui înaintată, pe 
care în anumite clipe o trădau nu numai încovoierea 
umerilor, ci şi greoaia şi obosita călcătură a paşilor lui, nici 
de întîmplările aproape de necrezut pe care mi le istorisea. 

Mr. Pike îmi vorbi mai ales despre un anume căpitan 
Somers, în tovărăşia căruia călătorise timp de doi ani, ca 
secund. 

—Era un marinar, îmi spuse, care cunoştea temeinic 
meşteşugul şi care ştia exact cît preţuiesc. 

„Dar, îndată ce corabia ajungea într-un port oarecare, 
o ştergeam pe nesimţite şi mă duceam să mă pitesc în vreo 
ascunzătoare, spre a nu mă înapoia la bord, tot într-ascuns, 
decit la ora de plecare”. 

— Şi pentru ce asta? 

— Fiindcă, odată ajunşi pe uscat, toţi oamenii juraseră 
să mă sfişie, pentru a-mi plăti metodele hotăritoare de care 
mă folosisem spre a-i face să deprindă meşteşugul. 


€ E vorba de strimtoarea care desparte Madagascarul de 
coasta Africii. 


„Neizbutind să pună mîna pe mine, depuneau 
împotrivă-mi plîngeri peste plîngeri la autorităţile în drept. 
Numărul amenzilor pe care trebuia să le plătească din 
cauza mea căpitanul Somers, este de neînchipuit”. 

„Dar el îşi dădea seama că datorită metodei mele, 
călătorea aşa cum trebuie şi producea atit cît dorea. Astfel 
că, înţelegeţi, îmi era recunoscător”. 

„Apoi îşi ridică labele enorme care îi ţineau loc de 
miîini, privindu-şi încheieturile stilcite ale degetelor, şi 
înţelesei, fără osteneală, care era metoda despre care-mi 
vorbea”. 

— S-au dus timpurile acelea frumoase! oftă întristat 
Mr. Pike. 

„Acum un marinar are dreptul la aceleaşi consideraţii 
ca un gentleman! Trebuie să-i vorbeşti cu bunăvoință, şi nu- 
ţi e îngăduit să ridici mîna asupra-i!” 

În această clipă, Mr. Pike fu strigat de pe puntea 
dinapoi a corăbiei de al doilea locotenent, un bărbat blond 
şi ras proaspăt, tot atît de bine clădit, dar de statură 
normală 

—Se vede remorcherul, anunţă acesta, cu restul 
echipajului! 

Mr. Pike scoase un mirîit, care însemna că înţelesese. 
Apoi, adăugă: 

—Coboriţi vă rog pînă la noi, Mr. Mellaire, ca să 
cunoaşteţi pe oaspetele nostru. 

Mr. Mellaire coborî pe scara punţii de dinapoi şi mă 
minunai de curtenia desăvirşită, cu care se înfăţişă. 

Astfel încît nu mă putui stăpiîni de a spune: 

— Desigur, Mr. Mellaire, sînteţi original din sud. 

—Da, am cinstea asta, îmi răspunse cu un glas plăcut. 
M-am născut în Georgia. 

Şi se înclină zimbind, cum numai un meridional se 
pricepe să se plece şi să suridă. 

Expresia figurii sale era în totul binevoitoare şi blîndă. 
Dar gura sa, care zimbea atît de drăguţ şi glăsuia atît de 
armonios, era mai puţin liniştitoare. Se părea că are o rană 


mare între ochi şi bărbie, o rană foarte proaspătă, de o 
asprime sîngeroasă. 

Fără să-mi dau seama, privirea îmi alunecă de pe 
această gură ciudată pe miini. Ca şi la cele ale secundului, 
oase mari scofilceau carnea, iar încheieturile degetelor erau 
strimbate şi stilcite. 

Apoi, am privit din nou ochii albaştri. La suprafaţă, am 
văzut o pojghiţă de lumină, o strălucire de drăgălăşenie şi 
de călduroasă bunătate. Dar, îndărătul acestui fel de spoială 
socială, am simţit că se răsfrînge un suflet aspru şi rău. 

Cruzimea sălbatică, închisă în fundul acestor ochi, nu 
era cu nimic mai îngrozitoare decit aceea a gurii. 

Fără să vreau m-am înspăimiîntat. 

Dar, în timp ce schimbam cu Mr. Mellaire cuvinte fără 
prea mare însemnătate şi zîmbete destul de prieteneşti, am 
fost cuprins de simţămîntul ciudat de care eşti stăpinit în 
pădurea virgină sau în junglă, cînd presimţi prezenţa 
nedesluşită a fiarelor sălbatice pîndindu-şi prada, a fiarelor 
care te înconjoară şi sînt gata să se repeadă asupră-ţi, fără 
să le vezi. 

Printre  temenelile şi drăgălăşeniile cu care mă 
copleşea Mr. Mellaire şi care erau lucruri plăcute, mă 
temeam de altceva, un lucru cu totul deosebit şi cu 
neputinţă de lămurit, ascuns sub ţeasta omului pe care-l 
aveam în faţă. 

Mr. Pike dădu ordinele cuvenite celui de-al doilea 
locotenent, care ne întoarse spatele şi eu mă pregătii să mă 
îndrept spre Wada, pe care-l zărisem şi care părea că mă 
aşteaptă. 

Dar Mr. Pike mă opri: 

— O clipă vă rog, dacă-mi îngăduiţi, Mr. Pathurst, îmi 
spuse cu jumătate de glas. 

Cînd fu sigur că Mr. Mellaire se îndepărtase destul, 
pentru a nu ne mai auzi, continuă vioi, aplecîndu-se spre 
urechea mea: 

— Vă rog să nu vorbiţi nimănui despre ceea ce v-am 
mărturisit cu privire la vîrsta mea. De fiecare dată cînd 


semnez un angajament, mă înscriu cu un an mai tînăr. 

„Pe contractul meu de acum, sînt trecut ca avînd 
cincizeci şi patru de ani”. 

l-am răspuns voios: 

—Păi asta e chiar vîrsta pe care vi-o dă oricine! 

—Da, Dumnezeule, da! Şi eu gîndesc şi simt aşa. La 
treabă, ca şi la joc, pot întrece pe oricine dintre tinerii 
noştri. 

„Dar, vă rog, Mr. Pathurst, păstraţi pentru d-vs. taina 
pe care v-am încredinţat-o. Căpitanii de corăbii, ca şi 
armatorii, nu ţin deloc să folosească secunzi care se apropie 
de vîrsta de şaptezeci de ani. 

Dealtfel, n-aş fi deloc mîhnit dacă aş putea munci de 
acum înainte pentru mine însumi. Mi-am aruncat cu precizie 
ochii pe această corabie şi aş fi căpătat fără îndoială 
conducerea ei, dacă Mr. West, căpitanul, nu s-ar fi hotărît să 
reia drumurile pe mare. 

Ca şi cum ar mai fi nevoie să cîştige vreun ban, 
spuneţi-mi... Ce calic!” 

— Aşadar, întrebai, a făcut avere? 

—Şi ce avere! Dacă aş avea măcar a zecea parte, dar 
ce spun? a cincizecea chiar din averea lui, m-aş fi retras în 
California... Acolo mi-aş fi cumpărat o fermă, dintr-acelea 
frumoase, unde se cresc păsări. Şi aş fi trăit în tihnă ca un 
bătrîn cocoş de luptă, acum în retragere. 

„Capitanul West are acţiuni asupra tuturor corăbiilor 
firmei Blackwood. Bună afacere! Straşnică afacere! 
Vapoarele astea au fost totdeauna norocoase şi alcătuiesc 
pentru acţionari un izvor de cîştig de prim-ordin. 

„Totuşi, Mr. Pathurst, am început să înaintez în vîrstă şi 
ar fi fost tocmai vremea să fi primit şi eu conducerea unui 
vas. 

„Dar nu! A trebuit ca acest om ciudat să-mi sufle pe 
„Elseneura”, tocmai în clipa cînd fructul era copt şi urma să- 
| culeg!” 


CAPITOLUL Ill 
A căzut un om în mare! 


îngheţat cum eram, am socotit desfătătoare tihna 
caldă a cabinelor, al căror ansamblu alcătuia o încăpere 
plăcută. 

De pe puntea corăbiei, pătrundeai în partea din stînga 
a vasului (babord), printr-un gang acoperit cu un covor. Pe 
partea stingă a gangului, se deschideau cinci încăperi. Mai 
întîi, la intrare, se afla cabina secundului. Urmau cele două 
cabine de lux care, după dorinţa mea, fuseseră reunite într- 
ana singură; apoi, camera bucătarului-şef (steward) şi, în 
sfîrşit, încă o cabină care slujea aşezării lucrurilor mărunte. 

In partea dreaptă, ale cărei uşi erau închise, ştiam că 
se înşiruite sufrageria, marele salon sau „careul”, încăperea 
căpitanului şi cea a fiicei sale, pe care o auzeam murmurînd 
o melodie, în timp ce-şi despacheta bagajele. 

Ultima încăpere era cămara, alături de scara lăuntrică 
şi ducea, în afară, spre partea de dinapoi a corăbiei. 

In partea opusă, gangul, pe care-mi încercai paşii, se 
îndrepta spre partea de dindărăt a „Elseneurei” şi dădea 
într-o sală mare, cu o lărgime de treizeci şi cinci de picioare 
şi o lungime între cincisprezece şi optsprezece picioare şi se 
curba apoi, urmînd forma corăbiei. Aici era magazia, plină 
de lucrurile cele mai deosebite, începînd cu cîteva băi, 
suluri de pînze şi numeroase cufere, pînă la bucăţi de 
slănină şi şuncă, atîrnate de tavan. 

O scară înţepenită dădea într-o mică deschizătură 
făcută în punte. O altă deschizătură dădea spre duşumea. 

Văzînd că mă urmase bucătarul-şef, un chinez tare 
zgiîrcit, cu obrazul spîn şi cu mişcări iuți, a cărui vîrstă 
trebuia socotită între cincizeci şi şaizeci de ani, îl rugai să 
mă lămurească: 


— Unde duce, întrebai, chepengul ăsta ce se află sub 
picioarele mele? 

— La spaţiul dintre punți. La sufragerie. 

— Şi cine mănîncă aici? îl întrebai iarăşi, arătindu-i o 
masă, înconjurată de două scaune înţepenite în duşumea. 

— E masa a doua. Alălaltu' locotenent şi dulgheru' 
mănîncă. 

Lămurit astfel, mă întorsei în cabina mea, unde dădui 
diferite instrucţiuni lui Wada, care tocmai termina aşezarea 
lucrurilor. 

Mi-am scos ceasul care arăta ora trei după-amiază şi 
mă urcai pe punte, spre a lua parte la sosirea restului 
echipajului. 

Cînd ajunsei, văzui că remorcherul se alăturase de 
„Elseneura” şi oamenii debarcaseră. Cei mai mulţi se şi 
aflau la locurile lor, pe corabie. Doar cîţiva întîrziaţi mai 
rătăceau pe punte. Erau beţi morţi şi într-un asemenea hal 
dezgustător şi de plins, cum nu-mi fusese niciodată dat să 
văd. 

Obrajii le erau în acelaşi timp murdari şi congestionaţi. 
Aceşti inşi nu dădeau impresia unor tîlhari. Erau însă 
respingători şi tot atît de josnici în limbajul şi purtările lor, 
ca şi în înfăţişarea lor. 

—Haide, haide, mişcaţi-vă! Luaţi-vă calabalicul şi 
duceţi-l înainte, la locurile voastre! strigă un glas venit de 
sus. 

Era glasul lui Mr. Pike, ce se afla pe puntea uşoară şi 
subţire de oţel, vopsită în alb, ce se întindea în aer de la un 
capăt la celălalt al „Elseneurei”. Pornind din partea de 
dinapoi a corăbiei, ajungea din partea de dinainte, spre a nu 
se sfîrşi decît la capătul punţii. 

Auzind acest ordin care le cădea de sus, oamenii se 
împleticiră şi, încetîndu-şi flecăreala de beţivani, ridicară 
nasurile spre secund, privindu-l cu mutre viclene. 

Unul dintre ei a cărui mutră părea că fusese frămîntată 
de vreun zeu nebun şi despre care aflai mai tîrziu că se 
numeşte Lairy, începu să riînjească grosolan şi scuipă 


neruşinat pe punte. 

Apoi, printr-o mişcare precugetată, se întoarse spre 
tovarăşii săi şi-i întrebă tare, cu o voce răguşită: 

— Cine dracu’ e mojicu' ăsta bătrîn? 

Văzui silueta lui Mr. Pike înţepenindu-se şi apoi 
zvîrcolindu-se, în timp ce mîinile uriaşe se crispau pe 
parapetul îngustei punți. Curînd, i se auzi tunetul: 

— Căraţi-vă! Şi tăcere, vă rog... Toţi la locurile voastre! 

După aceste cuvinte, se îndepărtă şi se duse să 
privească remorcherul, ce era pe cale să dea drumul funiilor 
şi să-şi desfacă pînzele. 

M-a mirat blîndeţea acestui om grozav, pe care mă 
aşteptam să-l văd năpustindu-se asupra celui ce-l insultase 
şi doborîndu-l cu lovituri de pumn. Dar, zărind pe căpitanul 
West, care privea cearta de pe puntea de comandă, unde 
se afla în tovărăşia celui le-al doilea locotenent, mi-am 
lămurit numaideciît cumpătarea lui Mr. Pike. 

Remorcherul, eliberat cu totul, începu să se 
îndepărteze, cînd de pe puntea de dinainte a „Elseneurei” 
ţisni deodată un amestec de strigăte şi urlete, în timp ce 
alte voci cherchelite strigau că a căzut un om în mare. 

Al doilea locotenent cobori sprinten de pe dunetă 
(partea de dinapoi a corabiei) şi veni pe punte, iar Mr. Pike 
făcu la fel, cu aceeaşi repeziciune, părăsind uşoara pînză de 
păianjen a punţii din aer. 

In mai puţin de un minut, al doilea locotenent înşfăcă 
un sul de frînghie subţire, pe care-l zvîrli deasupra bordului, 
aşa cum ai fi aruncat un „lasso”. Repeziciunea operaţiei m-a 
uimit. În ciuda vîrstei pe care o aveau, Mr. Pike cu cei 
şaizeci şi nouă de ani ai săi şi Mr. Mellaire care trebuia să fi 
trecut de cincizeci, amîndoi lucraseră cu iuţeala şi puterea 
unor resorturi de oţel. 

Superioritatea lor morală faţă de oamenii din echipaj, 
care se mulţumeau să strige cît puteau de tare şi fără rost, 
era vădită. Erau într-adevăr stăpînii şi conducătorii acestor 
fiinţe nenorocite de sub ordinele lor şi care se aflau pe scara 
omenească tot atît de jos, ca hotentoţii sau, chiar mai jos, 


ca maimuţele. 

Ca toţi ceilalţi, m-am aplecat pe stinghia sprijinitoare şi 
am privit omul care se bălăcea în apă. 

Dar se părea că, în loc să înoate spre a ajunge la bord, 
se străduia să se îndepărteze de corabie. 

Era un mediteranean oacheş şi obrazul lui, pe care l- 
am zărit deodată bine de tot între două talazuri, era parcă 
pradă unor zvircoliri, pricinuite de un fel de delir. Ochii lui 
negri erau asemeni celor al unui nebun. 

Fringhia fusese atit de bine azvirlită de al doilea 
locotenent, încît lanţul care o sfirşea, strîngîndu-se şi 
întinzîndu-se fără a se desface, căzu drept pe umerii omului 
din apă. 

Acesta se zbătu cu furie, ca să scape. Menţinîndu-se 
mereu la suprafaţă, izbuti să scoată dintr-un buzunar un 
cuţit lung, cu ajutorul căruia se străduia să taie laţul în care 
se încurca. În acelaşi timp, îşi dădea osteneala să-şi scoată 
hainele, avînd însă şi grijă să-şi îndrepte mereu pumnul spre 
„Elseneura”, urlîndu-ne o cuvîntare furioasă. 

Îmi îndreptai privirea spre căpitanul West. Se afla tot 
pe partea de dinapoi a corabiei, cu mîinile în buzunare. 

Privea scena fără să se tulbure şi fără să clintească, 
neluîndu-şi ochii de la omul care se zbatea în valuri şi zbiera 
neîncetat şi, apoi, de la remorcherul care, alarmat de 
clopotul de pe bord, se pregătea să se înapoieze spre a 
conlucra la opera de salvare. 

Zadarnic se strădui turbatul din valuri să scape de 
remorcher, înotînd pe dedesubt. El fu înhăţat cu o cange şi 
trecut iarăşi pe „Elseneura”. L-am văzut ridicîndu-se din 
apă, aproape în întregime gol, plin de rănile pe care şi le 
făcuse cu cuțitul. Dintr-o crestătură ţişnea sîngele la fiecare 
bătaie a pulsului. 

Îmi aminti atunci că într-o zi văzusem într-o grădină 
zoologică un urangutan prins de curînd, care se zbătea, 
lovindu-se cu furie de barele de fier ale cuştii sale. Era o 
imagine cu totul asemănătoare acesteia, a fiinţei scăpate 
de la înec. 


Marinarii de pe bord, izbucnindîn hohote de ris şi 
urale, înconjurară numaidecit şi înhăţară pe omul salvat 
fără voie şi, reunindu-şi forţele, îl aşezară cum putură pe 
punte, imobilizindu-l. i 

Mr. Pike şi Mr. Mellaire interveniră. Impinseră în lături 
pe corăbieri şi puseră mîna pe nebun, tirîndu-l într-o cabină 
din cele destinate echipajului. 

Auzisem vorbindu-se despre puterea omenească pe 
care sînt în stare să o vădească nebunii. Dar aceasta nu mai 
însemna nici cît un fir de pai în mîinile vînjoase ale celor doi 
ofiţeri. 

Mr. Pike întinse omul pe un pat, înfrînîndu-i cu o 
singură mînă zvircolirile dezordonate; apoi, pentru a-i lega 
încheieturile mi:inilor, trimise pe al doilea locotenent să 
aducă o bucată de funie. 

Ca să pot vedea, îmi virisem nasul în cabină. i 

— Ce porcărie! îmi spuse Mr. Pike, schitțînd un surîs. În 
cursul carierei mele, am cunoscut echipaje destul de 
ticăloase. Acesta însă le întrece pe toate. 

— Dar, exclamai, omul nu încetează să sîngereze de 
peste tot? Va muri! 

— Atîta pagubă! Vom fi siliţi să-l cărăm cu noi, pînă 
cînd vom putea să ne descotorosim de el în vreun fel 
oarecare. Cînd se va linişti puţin, îl voi coase la loc acolo 
unde trebuie. Şi, dacă nu se potoleşte singur, cîteva palme 
zdravene peste bot îl vor cuminţi fără îndoială. 

Zvirlii încă o dată privirea spre labele enorme ale 
secundului şi mă  încredinţai iarăşi de însuşirile lor 
potolitoare. 

Intorcîndu-mă pe punte, văzui din nou pe căpitanul 
West, mereu ţeapăn pe dunetă şi tot cu mîinile vîrîte în 
buzunare. Fără să se mai sinchisească de cele întimplate, 
privea senin cerul albastru. 

Nu s-ar fi putut tăgădui, îmi tăcusem intrarea într-o 
lume nouă, cu desăvirşire deosebită de aceea pe care o 
cunoscusem pînă atunci. 

Wada veni să-mi întrerupă gîndurile, anunţindu-mă că 


Miss West îl trimitea să-mi spună că ceaiul e gata. 


CAPITOLUL IV 
O bucată de zahăr, Mr. Pathurst? 


Cînd intrai în salonul cel mare, nepotrivirea cu cele ce 
văzusem era izbitoare. De altfel, pe „Elseneura14 totul era 
alcătuit din nepotriviri care te uluiau. 

In locul punţii tari şi reci pe care abia o părăsisem, aici 
paşii mi se înfundau într-un covor moale. In locul cabinei 
strimte ci* pereţii de fier, în care lăsasem pe smintitul acela 
în mîinile celor doi „infirmieri”, mă găseam, umflindu-mi 
plămiînii, într-o odaie frumoasă şi încăpătoare. 

După vocile acelea asurzitoare ale oamenilor de pe 
bord, care-mi răsunau încă în urechi şi după obrajii aceia 
respingători' umflaţi de băutură, care îmi umpleau încă 
ochii, aveam înainte-mi, spre a mă reculege, o femeie cu 
trăsături delicate, cu înfăţişare şi purtări alese, aşezată 
lîngă o masă lăcuită, pe care se afla un minunat serviciu de 
ceai din porțelan de China. 

In acest loc ales, totul respira linişte şi fericire. 

Stewardul, cu obrazul galben şi picioarele virite în 
papuci de pislă, se strecurase ca o umbră, apărînd şi 
dispărînd fără zgomot şi îndeplinindu-şi serviciul pe 
nesimţite. 

Încordarea pe care o resimţisem pe punte mă stăpînea 
încă, şi Miss West, servindu-mă, începu să rîdă de mutra 
mea ameţită. 

—Mr. Pathurst, aveţi cu totul aerul unuia care a văzut 
lucruri neînchipuit de ciudate, îmi spuse. Mi-a istorisit 
adineauri stewardul că un om din echipaj a căzut în mare. 

„Asta vă frămîntă atîta? Ei, lăsaţi, apa rece trebuie să-l 
fi trezit!” 

Această nepăsare batjocoritoare mă făcu să tresar. 

— Omul de care-i vorba, îi spusei, este un smintit 
nenorocit. Locul lui nu-i pe această corabie. El ar trebui să 
fie într-un spital. 

—Dacă ar fi s-o luăm aşa, replică tînăra, ar trebui să 


trimitem acolo unde spuneţi jumătate din echipaj. 

„O bucată de zahăr?” 

— Da... Mulţumesc... Dar amăritul acela s-a rănit 
grozav cu propriile-i mîini. li curgea sîngele de peste tot. S- 
ar putea să moară. 

Miss West, trecîndu-mi ceaşca în care pusese zahăr, 
mă fixă serios cu ochii ei cenuşii. 

Apoi, clătinîndu-şi capul, izbucni în rîs. 

— Dar bine, Mr. Pathurst, nu trebuie să vă furaţi 
plăcerea călătoriei, lăsîndu-vă dintr-o dată şi fără să se 
cuvină pradă covirşitoarei puteri de sensibilitate pe care o 
au nervii dvs.! 

„Deocamdată, nu s-a întîmplat nimic deosebit. Trebuie 
să vă obişnuiţi cu asemenea petrecanii şi, cu cît o veţi face 
mai curînd, cu atit va fi mai bine pentru dvs. Orice echipaj 
comercial cuprinde mai multe sau mai puţine elemente 
dintre acestea”. N 

„De altfel, nu vă speriați. In ce priveşte oblojirea 
rănilor, vă puteţi încrede în Mr. Pike. N-am călătorit 
niciodată cu el. Dar am auzit mult vorbindu-se că e un 
chirurg foarte priceput. 

„După cît se pare, a săvirşit în cursul ultimei sale 
călătorii o amputare, care a reuşit pe deplin. Şi am auzit că 
era atît de mindru de izbînda pe care o repurtase, încît voia 
să lecuiască, tot cu ajutorul bisturiului, pe tîimplarul de pe 
bord, care suferea de puternice dureri de stomac. 

„Mr. Pike, diagnosticînd o criză de apendicită, făcu tot 
ce-i fu cu putinţă, ca să convingă pe bolnav să se lase 
operat. Dar tîmplarul nici nu voia să audă... Ha! ha! ha!” 

Miss West izbucni iarăşi în hohote şi adăugă: 

— Mr. Pike era atît de încredinţat că asta era boala şi 
atit de sigur de necesitatea unei operaţii imediate încît oferi 
bolnavului, ca să-i facă pe plac, o sumedenie de pachete de 
tutun. Ha! ha! ha! 

Incercai să stărui: 

— Dar e un lucru chibzuit să încredinţezi pe bord o 
lucrare cît de mică pe mîna unui smintit? 


În loc să-mi răspundă, Miss West săltă din umeri. Apoi, 
văzîndu-mă oarecum nedumerit, socoti de cuviinţă să mă 
lămurească. 

— Vă repet Mr. Pathurst, că întîmplarea aceasta e fără 
însemnătate. Fără nici o însemnătate, mă înţelegeţi? 

Asemenea întîmplări se întîmplă la fiecare îmbarcare. 
Oamenii vin pe bord îmbuibaţi de whisky şi într-o stare mai 
mult sau mai puţin înaintată de delirium tremens. 

„lmi aduc aminte că o dată, puţin după ce părăsisem 
portul Seatle, ne aflam încă în apropierea coastei. 

„Unul dintre corăbieri, care pînă atunci nu dăduse nici 
un semn de sminteală, se năpusti dintr-o dată peste doi 
bucătari, îi strînse în braţe şi se prăbuşi frumuşel peste 
bord, împreună cu ei. Am oprit corabia şi am încercat în 
zadar să pescuim pe cei trei inşi. Dar, ducîndu-se la fund, 
smintitul nu-şi desfăcuse strînsoarea. După o oră, plecarăm, 
fără să fi făcut vreo ispravă”. 

Miss West săltă iarăşi din umeri. 

„Marea este un element sălbatic şi nemilos; de aceea, 
nu izbutim să găsim decit cele mai rele specimene ale 
umanităţii, care să ne însoţească în călătorii. 

„Uneori, mă întreb pe mine însămi de unde putem să-i 
adunăm. E vorba doar de a obţine de la ei, în treburile ce se 
cuvin îndeplinite, cele mai satisfăcătoare rezultate cu 
putinţă. Nici un mijloc nu poate fi cruțat, e drept. Fiindcă 
făpturile astea sînt într-adevăr foarte josnice. Da, foarte 
josnice”. 

In timp ce şedeam în faţa măsuţei lăcuite, pe care se 
aflau porţelanurile de China şi o ascultam pe Miss West, 
făceam în minte o asemănare între obrazul ei drăguţ şi 
mişcările-i eterice şi zdrenţele ciuruite de găuri ale 
oamenilor care alcătuiau echipajul „Elseneurei”. 

Nu mă îndoiam de adevărul şi îndreptăţirea cuvintelor 
pe care le rostea tînăra. Şi, cu toate acestea, eram mîhnit, 
auzind asemenea cuvinte, căzute cu atita nepăsare de pe 
buzele ei drăguţe. 

Insăşi graţia ei măreau spaima pe care mi-o pricinuiau 


cuvintele ce le rostea. 

— Desigur, răspunsei. Desigur!... Sîngele rece al tatălui 
dvs., nu e mai prejos decit al dvs. Asta am băgat bine de 
seamă atit cît a durat... întîmplarea. 

— Pun rămăşag, izbucni ea, că tata nu şi-a scos mîinile 
din buzunare! 

Făcui un semn afirmativ şi obrajii domnişoarei West se 
împurpurară. N 

— Era de aşteptat! spuse. Îl ştiu de atîta vreme'! 

„Staţi Mr. Pathurst, ca să vă înveselesc, vă voi povesti 
o istorioară nostimă”. 

„Aveam pe atunci doisprezece ani. Eram cu tatăl meu, 
pe care-l urmasem pe bordul lui „Dixie”, o corabie bună, 
aproape de acelaşi tonaj cu „Elseneura”. Ne întorceam la 
San-Francisco, unde ne aştepta mama. 

„Trecuserăm de Poarta de aur (intrarea în golful de la 
San-Francisco) şi pluteam în golf, cu o adiere puternică din 
spate. Totodată, ne împingea şi fluxul. 

„Intr-un cuvînt, tata socoti că nu e nevoie să ne tragă 
un remorcher şi începurăm să alunecăm prin propriile 
noastre mijloace... 

„Pe neaşteptate, apăru un vapor, al cărui căpitan, 
neapreciindu-ne iuţeala şi crezind că va avea vreme să 
treacă, voi să meargă de-a curmezişul, pe dinaintea 
noastră. 

„Izbirea era de neînlăturat şi, cu toate că tata, care 
prevedea ciocnirea, puse să se strîngă piînzele de vintrile, 
partea de dinainte a vaporului nostru pătrunse cu toată 
puterea în mijlocul celuilalt, ca în unt.” 

„Vaporul acela transporta cîteva sute de călători, 
bărbaţi, femei şi copii. A fost ceva înspăimîntător.” 

„Totuşi, tata nu-şi ieşi deloc din minţi şi rămase tot cu 
mîinile vîrite în buzunare. Trimise pe secund în partea de 
dinainte a vaporului pe care-l distrusesem, ca să 
înjghebeze, cu ajutorul echipajului, salvarea tuturor celor 
care mai puteau fi scăpaţi. 

„Ca nişte ciorchini omeneşti, nenorociţii se agăţau de 


catargul nostru de dinainte, de unde apoi ajungeau cum 
puteau pe puntea lui Dixie.” 

„In acelaşi timp, cu o uimitoare repeziciune şi stăpînire 
de sine, tata porunci să se întindă toate pînzele”. 

—Şi pentru ce asta? Nu prea înţeleg. 

— Pentru ce? Fiindcă tata, văzînd vaporul cu care ne 
izbisem, spart în două, îşi dăduse seama chiar în aceeaşi 
clipă, că doar partea de dinainte a lui „Dixie”, care se 
înţepenise în celălalt vapor îl împiedica să se scufunde. 

Trebuia menţinut în această poziţie, prin mărirea 
iuţelii. 

Unii dintre călători căzuseră în apă, în timp ce se făcea 
transbordarea lor anevoioasă. Alţii, ieşiţi din minţi, se 
aruncaseră singuri în valuri. 

„Şi toţi se înecau, de la un capăt la celălalt, sub ochii 
mei îngroziţi, în timp ce vasul nostru îşi urma drumul.” 

„Tata era în mare încurcătură, cu deosebire în privinţa 
ordinelor pe care le avea de dat cîrmaciului, însărcinat de a 
îndruma vaporul nostru printre toate cele care se găseau în 
radă, ancorate sau în drum. Fiindcă erau de temut noi 
ciocniri, din cauză că eram stînjeniţi de povara moartă pe 
care o împingeam înaintea noastră”. 

„Cînd se încredinţă că nu mai rămăsese nimeni pe 
bordul vaporului distrus, strînse din pînze, iuţeala noastră 
se micşoră şi cele două vase se desprinseră singure. După 
cîteva minute, vaporul pe care-l lovisem se scufundă”. 

„Atît cît durase întîmplarea aceea zguduitoare, mîinile 
tatălui meu — şi v-o spun eu asta, Mr. Pathurst! — nu-i 
ieşiră din buzunare”. 

Vorbind astfel, Miss West mă privi cu ochi lucitori, 
aşteptînd din parte-mi aplauze pentru tatăl ei. 

Incuviinţai: 

— Intr-adevăr, mă minunează şi pe mine, ca şi pe dvs., 
această stăpiînire de sine în asemenea cazuri de nenorociri 
groaznice. Dar, mărturisesc, în ce mă priveşte, că nu sînt în 
stare să vădesc o astfel de însuşire. Şi, pentru a ne întoarce 
la punctul nostru de plecare, atunci cînd ticălosul acela 


amărit se zbatea în mare, sufeream eu însumi mai mult 
decit toţi oamenii de pe corabie la un loc, împreună cu tatăl 
dvs. şi cei doi locotenenţi. 

—Tata, replică Miss West, nu suferă mai puţin, fiţi 
sigur, în asemenea împrejurări. Numai că are însuşirea de 
invidiat, că nu lasă nimănui putinţa de a vedea că suferă. 

Gînditor, mă înclinai fără să răspund. 


CAPITOLUL V 
Adunătură drăcească 


Cînd mă urcai iarăşi pe punte, un al doilea remorcher, 
mai mare, „Bretania”, se îndreptă spre noi. El avea rolul de 
a ne ajuta să trecem repede prin golful Chesapeake şi a ne 
însoţi pînă în larg. 

Ducîndu-mă spre partea de dinainte a „Elseneurei”, 
găsii pe Sundry Buyers care, apăsîndu-şi mereu şi cu 
duioşie pîntecele cu ambele miini, se îndeletnicea cu 
mutarea şi aşezarea la locurile de dormit a oamenilor din 
echipaj, care aţipiseră unii peste alţii. 

Cineva îi ajuta în această treabă destul de anevoioasă. 
Mă informai despre el la Mr. Pike, care-mi răspunse: 

—E Nancy, al doilea şef al echipajului. 

Şi adăugă pe un ton glumeţ: 

— Nu-i aşa că-i drăguţ? 

Acest Nancy trebuia să aibă vreo treizeci de ani, dar 
părea mult mai vîrstnic. 

Nu mai avea nici un dinte în gură, şi părea gata să se 
sfărime la cea mai neînsemnată mişcare. Ochii lui, de 
culoarea ardeziei, erau murdari, iar obrajii, bolnăvicioşi şi 
raşi, bateau într-un galben ca lămiia. 

Cu umerii lui strîmţi, cu pieptul supt şi obrajii traşi, 
dădea impresia unui ofticos în ultima fază a bolii. 

Cu toate că nici Sundry Buyers nu vădea prea multă 
viaţă, Nancy era şi mai de plins. 

Şi cînd te gîndeşti că prăpădiţii ăştia erau şefii 
echipajului! Şefi de echipaj ce păreau tare înfricoşaţi de 
oamenii pe care trebuiau — chipurile — să-i conducă! Eram 
foarte necăjit. 

Dar înşişi oamenii aceştia, pe care îi vedeam acum 
laolaltă, cine erau oare, Dumnezeule mare? Niciodată 
Gustave Dore n-ar fi putut face să ţişnească din imaginaţia 
sa un clocot mai desfătător de infern. 

Ei nu mergeau, ci răzuiau la fiecare pas puntea cu 


ghetele lor, tropăind şi clătinîndu-se, din cauza beţiei sau a 
slăbiciunii. Cu deosebire însă mutrele lor meritau să fie 
văzute! 

Miss West nu mă minţise, spunîndu-mi că întregul 
echipaj al unei corăbii comerciale cuprindeau un număr 
însemnat de nebuni şi idioţi. 

Corpurile le erau strimbe, feţele pustiite şi aproape toţi 
erau de statură măruntă. Ceilalţi, care aveau o statură 
firească şi se ţineau ceva mai bine pe picioare aveau în 
schimb privirea ştearsă. 

Un liliputan, cocoşat şi strimb, cu ochii de un albastru 
deschis şi cu o mînă grozav de răutăcioasă, strigă pe 
O'Sullivan, irlandezul, şi-i spuse o glumă neruşinată. 

O'Sullivan păru că nu-l aude şi-şi continuă mormăitul. 

Un tînăr greoi, înalt şi gras, se ţinea după călcîiele 
liliputanului, făcînd astfel o nepotrivire caraghioasă. 

lar de el se ţinea un fel de schelet pribeag, asemănător 
unei prăjini de scuturat nucii. Cei care-l vedeau se puteau 
întreba cum se mai ţinea pielea pe oasele acestei arătări. 

In această defilare bizară, urma o creatură şi mai 
hidoasă decit cele de pînă acum. Inchipuiţi-vă mai curînd un 
copil decît un bărbat, un copil pocit, al cărui trup şi al cărui 
obraz păreau să fi îndurat, în cursul cîtorva mii de ani, toate 
chinurile omeneşti. Într-o mască de faun, devenită tîmpită 
în urma chinurilor pe care le îndurase, luceau ca două 
lumînări nişte ochi tare neliniştiţi, care păreau că sînt în 
necontenită şi amănunţită cercetare a tuturor feţelor şi 
tuturor lucrurilor. 

Aceşti ochi, care se mişcau neîncetat, erau parcă 
înnebuniţi de prezenţa unui Sfinx nevăzut, care ar fi pus 
stîrpiturii ghicitori amenințătoare, de dezlegarea cărora i-ar 
fi atîrnat viaţa sau moartea. 

Mai tîrziu am aflat pricina acestor mişcări neobişnuite. 
Stîrpitura aceasta amărită era surdă ca o cizmă, cum se 
spune. Explozia unui cazan îi spărsese timpanul, iar 
ţăndările îi pustiiseră trupul. 

Intorcîndu-mă, zării pe bucătarul-şef, urcat şi el pe 


punte şi aruncînd de departe, ca şi mine, o privire spre 
echipaj. Chipul lui de asiatic înţelept şi viclean constituia, 
alături de toate aceste sluţenii, o miîngiiere şi o 
îmbărbătare. 

Chiar şi Shorty, care se ivise pe neaşteptate, după 
cîteva minute, venind dinspre locuinţele echipajului, îmi 
oferi prilejul unei destinderi. Cu toate acestea şi în pofida 
ochilor lui expresivi, nu era nici el decît un fel de clown ale 
cărui purtări, după cum m-am încredinţat mai tîrziu, lăsau 
destul de mult de dorit. 

Mr. Pike care tocmai trecea pe acolo, se opri o clipă 
aproape de mine şi măsură iute cu privirea turma aceea 
ciudată. Mutra lui se potrivea în totul celei a unui negustor 
de vite, dezgustat de marfa ce i s-a trimis. 

— Mamele lor, bombăni, i-au adus pe lume, dar nu i-au 
izbutit. Aproape nici unele şi aproape deloc. 

Şi defilarea pociturilor nu se mai sfirşea. 

Urmă apoi un bărbat palid şi cu ochii rătăciţi, despre 
care îmi dădui seama numaidecit că e robul stupefiantelor; 
după acesta un altul, uscat ca o scrumbie sărată şi afumată, 
a cărei culoare o avea dealtfel, cu ochii rotunzi ca mazărea 
şi de un albastru urit; un al treilea, mic dar muşchiulos, mi 
se păru, în ciuda faptului că şchiopăta destul de rău, una 
din mostrele mai omeneşti din ceată. 

Dar priceperea lui Mr. Pike era, în această privinţă, mai 
încercată, decît a mea. 

—Ei, ăla de jos! urlă către cel care-mi plăcuse 
oarecum. la ascultă! 

—Da, domnule locotenent! răspunse acesta, oprindu- 
se numaidecit. 

—Cum te cheamă? continuă Mr. Pike, pe tonul aspru şi 
morocănos, de care nu se lipsea niciodată cînd vorbea 
subalternilor săi. 

— Charles Davis, domnule locotenent., 

— Cînd mergi, pentru ce şonticii astfel? O faci 
dinadins? 

—Nu şonticăi, domnule locotenent... răspunse omul pe 


un ton respectuos, îndreptîndu-se deodată. 

Şi, la un semn al secundului, se îndepărtă sprinten, cu 
legănarea aceea ritmică a umerilor, obişnuită tuturor 
marinarilor. 

— Asta, mîrîi Mr. Pike, este cu siguranţă un marinar de 
meserie. Dar, cum te văd şi cum mă vezi, numai om de 
treabă nu e! 

Locurile de odihnă ale echipajului păreau acum golite. 
Dar secundul nu era prea încredinţat de lucrul acesta. 

El chemă cu glas răstit pe cei doi şefi ai echipajului, 
care se sprijiniseră de stinghia de fier a corăbiei şi priveau 
liniştiţi. 

— Ei, voi ăia! Ce v-aţi pironit acolo şi staţi degeaba? Mi 
se pare că dormiţi de-a-n picioarele!... Sau credeţi că v-aţi 
îmbarcat ca să vă faceţi aici cura de odihnă? 

„la intraţi în vagăuna aia şi scoateţi-mi afară pe 
oricare-l mai găsiţi pe acolo!”. 

Sundry Buyers îşi mîngiie şi-şi apăsă iarăşi cu duioşie 
abdomenul, stînd puţin pe gînduri şi arătîndu-se foarte 
plictisit, în timp ce Nancy, cu obrazul pustiit de o veşnicie 
de suferinţe, se hotăra fără voie, ca o vită bătută, să 
pătrundă în locurile de odihnă ale echipajului. 

Atunci, auzii ţişnind dinăuntru o ploaie de înjurături din 
cele mai grosolane şi de blesteme, cărora Nancy le 
răspunse în chip împăciuitor, prin diferite rugăminţi 
dojenitoare şi mici îndemnuri. Băgai de seamă surisul 
sălbatic şi ameninţător, care crispă obrazul lui Mr. Pike şi 
mă aşteptai să văd ieşind din văgăună nu ştiu ce figuri 
îngrozitoare şi dezgustătoare. 

Dar nu fu aşa. Din punct de vedere fizic, cei trei flăcăi 
care apărură la uşă aveau o înfăţişare ceva mai plăcută 
decît a celorlalţi. 

Mă giîndii îndată că trăsăturile lui Mr. Pike se vor 
destinde şi că un suris adevărat îi va manifesta mulţumirea. 

Insă greşii iarăşi. Ochii cenuşii ai secundului se 
încruntară şi mormăitul său obişnuit i se ivi pe buze, mai 
accentuat ca altădată. S-ar fi putut spune că e miriitul unui 


dulău gata să muşte. 

Cei trei tovarăşi erau de statură aproape normală şi 
încă tineri. Să tot fi avut între douăzeci şi cinci şi treizeci de 
ani fiecare. 

Erau îmbrăcaţi grosolan, dar destul de curat, bine raşi 
şi aspectul lor general era al unor oameni cumsecade. 

Aveau privirea vioaie, în care se întrevedea şi ceva 
neliniştitor, ca la toţi ceilalţi oameni din echipaj. 

Mlădioşi şi ageri, vînjoşi în mişcări, era de netăgăduit 
că, înainte de a se angaja, nu înduraseră foamea şi nu-şi 
risipiseră pe băutură banii cîştigaţi în ultima călătorie, nici 
cei primiţi în contul simbriilor viioare. 

Aceşti indivizi, care mă măsurau cu de-amănuntul pe 
furiş, ca şi pe Mr. Pike, cu o privire atentă şi pătrunzătoare, 
aveau fără îndoială o mare stăpînire de sine. 

De unde puteau să vină indivizii ăştia? Urma s-o aflu 
foarte curînd. 

—Ei, tu, cum te numeşti? bombăni Mr. Pike, adresîndu- 
se primului dintre cei trei, care era evreu prin nasul său 
asemănător ciocului de vultur şi irlandez prin ochi, fălci şi 
forma buzei de sus. 

Cei trei părură că se sfătuiesc o clipă. Fu un fel de 
telegrafie mută, nevăzută şi liniştită, dar care nu-mi scăpă 
vederii, o clipire din ochi, o mişcare a capului, cu neputinţă 
de perceput. 

După ce-şi trecură mesajul tainic; cel întrebat 
răspunse: 

— Murphy. 

—Spune: „domnule locotenent!” răcni Mr. Pike. 

Murphy făcu un gest nedesluşit spre tovarăşii săi şi Mr. 
Pike, arătînd că nu înţelege ce i se spune. 

Stăpînindu-şi furia ce-l năpădea, Mr. Pike fu nevoit să 
lămurească: 

—- Cred că pînă acum n-aţi pus niciodată piciorul pe 
vreun vapor... Ei, atunci cînd unul dintre voi se află în faţa 
unui ofiţer de bord şi-i vorbeşte, trebuie să-i spună 
„domnule căpitan”, sau „domnule locotenent”, după cum e 


cazul. 

— Da, domnule locotenent!... răspunse Murphy, cu o 
voce dinadins tărăgănată şi plictisită, ca şi cum ar fi depus o 
sforţare supraomenească spre a pricepe. 

— Prin urmare, ne-am înţeles o dată pentru 
totdeauna?! 

— Da. 

— „Domnule locotenent!” zbieră Mr. Pike. 

— Da, domnule locotenent! repetă Murphy, a cărui 
voce deveni atit de blindă şi dezmierdătoare, încît mînia 
secundului crescu şi mai mult. 

— Murphy, spuse secundul, este un nume pe care-l 
întîlneşti la fiecare pas. „Nosey”? ţi s-ar fi potrivit mai bine. 

Consimţirea veni printr-un răspuns, obraznic prin însăşi 
blîndeţea şi nepăsarea lui mieroasă. 

— Da, domnule locotenent! „Murphy năsosul”, spre a 
vă fi pe plac. S-a înţeles, domnule locotenent! 

Cei trei izbucniră în hohote de rîs; dar era un ris, pe 
care numai jocul muşchilor îl manifesta pe obrajii lor şi care 
era însoţit de batjocura întipărită în ochi, împreună cu un 
netulburat sînge rece. 

In faţa acestor trei zăpăciţi, Mr. Pike părea că se află 
pe un pat cu cărbuni aprinşi. 

Trecu la al doilea din „trio”, în vinele căruia curgea 
Dumnezeu ştie ce sînge chaldeean sau semit, corcit cu 
sînge latin. 

— Şi tu cum te numeşti? 

— Bert Rhine, domnule locotenent... fu răspunsul, tot 
atit de  dezmierdător, mătăsos şi supărător, ca al 
„Năsosului”. 

— Bine! aprobă Mr. Pike. Şi tu a treia păsărică? 

La al treilea dintre tovarăşi, cel mai tînăr şi cel mai 
mărunt, se regăsea rasa mediteraneană. Obraz măsliniu şi 
frumuseţe regulată a trăsăturilor, aproape asemănătoare 
aceleia a unei camee antice. 

Presupusei că această mogildeaţă zăpăcită se născuse 


7 „Năsosul”. 


în America, din imigranții veniţi din Italia meridională, de 
pildă din Napoli sau din Sicilia. 

— Twist, domnule locotenent! răspunse cel întrebat, pe 
acelaşi ton searbăd şi blînd, ca şi tovarăşii săi. 

— Hm! mormăi Mr. Pike. Asta-i iarăşi un nume obişnuit. 
„Kid”8 ţi-ar sta mai bine. Ne-am înţeles, nu-i aşa? 

— înţeles, domnule locotenent! „Kid Twist”. E tare 
drăguţ! 

Şi tustrei îşi reluară liniştiţi rîsul. 

Mr. Pike îşi ieşise cu desăvirşire din răbdări, pradă unei 
furii cumplite, care căuta zadarnic o pricină oarecare pentru 
a izbucni. 

Scrîşnind din dinţi spuse flegmatic: 

— Acum, spre binele fiecăruia, vreau să vă pun un 
lucru în vedere. Ştiu cu cine am de furcă. Siînteţi nişte 
zdrenţe. Nişte zdrenţe însufleţite. Şi aşa vă voi socoti. 

„Dar veţi lucra ca lumea. Dacă nu, vă veţi căi. Prima 
dată cînd vreunul dintre voi va călca strimb, sau se va 
pregăti să calce strimb... Să ia aminte! Să se păzească! 
Cine are urechi, să audă!”. 

„Şi asta s-a înţeles?! Atunci, cu atît mai bine! 
Deocamdată, duceţi-vă la macarale! Marş!”. 

Mr. Pike se suci pe călcîie şi-l urmai. Il rugai să-mi 
răspundă exact cărei categorii aparţineau cei trei. 

— Cea mai rea dintre toate, îmi răspunse. Nu e tunul 
între ticăloşii ăştia care să nu fi făcut închisoare. Sînt 
adunături drăceşti. 

Tot mergînd, nimerirăm peste o jumătate duzină de 
inşi, tăvăliţi pe căptuşeala deschizăturii punţii. 

Recunoscui printre ei pe Larry, care poreclise pe Mr. 
Pike „mojic bătrîn”, şi care, în loc să-şi ducă lucrurile unde 
se cuvenea, aşa cum i se ordonase, se rezemase liniştit pe 
ele, întinzîndu-şi picioarele. 

Dealtfel, întregul grup ar fi trebuit să se afle acum la 
operaţia de manevrare a macaralelor. 

Inaintînd, Mr. Pike se aplecă spre Larry. 


e „Piciul” 


— Ridică-te! îi porunci. 

—Nu pot. 

— Spune: „domnule locotenent”, Dumnezeule! 

—Nu pot, domnule locotenent. Am băut mult aseară şi, 
fiindcă nu mă puteam duce mai departe, mi-am dormit 
toată noaptea pe pămînt, în piaţa Jefferson. 

„Aşa că azi-dimineaţă m-am trezit îngheţat pînă la 
oase. Miinile şi picioarele mi-erau atît de amorţite, încît a 
trebuit să fiu ridicat cu de-a sila. 

— Inţeleg. Erai beat-mort şi ţeapăn ca o măgăriţă. 

Larry clipi din ochi în chip plîngător, întocmai ca o 
maimuţă în faţa unei bite. Simţea că-l paşte în fiinţa 
secundului o nenorocire groaznică. 

— „Bătrînul mojic” ce sînt, continuă Mr. Pike imitînd 
vocea jalnică, îţi va arăta fără zăbavă ce-i în stare. 

Şi iată ce văzui. 

Vă rog să vă amintiţi cele ce v-am spus despre labele 
imense care slujeau lui Mr. Pike în locul miinilor, cu degete 
de o lungime şi o grosime îndoite faţă de măsura degetelor 
mele, cu încheieturile pline, cu umerii şi braţele tot atît de 
uriaşe. 

Dintr-o singură lovitură, dată doar cu _virfurile 
degetelor miinii sale drepte, cu alte cuvinte dintr-o singură 
palmă aplicată în bărbia lui Larry, Mr. Pike îl ridică în aer ca 
pe o pană şi-l lăsă să se prăbuşească, învineţit, peste 
calabalicul pe care-l găsise trîntit. 

In urma loviturii neaşteptate, cel care stătea culcat 
mai înainte chiar lîngă Larry mormăi ameninţător şi schiţă 
gestul de a se ridica şi a se pregăti de bătaie. 

Dar de-abia se ridică pe picioare, aşa cum putu, că Mr. 
Pike îl lovi cu dosul aceleiaşi miini în plină faţă. 

Plesnitura acestei palme fu straşnică. 

Lovitura păruse uşoară şi dată fără nici o sforţare. S-ar 
fi zis că un urs mare şi bun s-ar fi jucat alene cu laba. 

Cu toate acestea, atit era de mare puterea naturală şi 
nemaipomenită a secundului! Şi dincolo de acest gest, 
atîrna atita greutate de oase şi muşchi, încît cel lovit se 


tăvăli pe o parte şi se rostogoli prin deschizătură tocmai pe 
punte. 

În timpul acestor întîmplări, O'Sullivan, zmintitul, care 
se plimba fără rost, se îndreptă spre secund, mormăind 
obişnuitele lui grosolănii. 

Ca un foc de revolver, Mr. Pike, care se păzea, trînti în 
direcţia de unde se auzea bolboroseala aceea suspectă o 
întrebare răcnită: „Cine-i acolo?”. 

Dar, dîndu-şi seama că e zmintitul, îşi reţinu mîna, care 
era gata să lovească. 

Larry şi celalalt turtit pe punte îşi frecau coastele, 
bodogănind şi se străduiau să-şi recapete echilibrul şi să se 
îndrepte. 

Ceilalţi patru inşi care mai erau acolo se ridicaseră 
acum, respectuoşi şi supuşi. 

Mie însumi îmi impuse acest sexagenar de temut. 
După aceste întîmplări, eram din ce în ce mai convins de 
adevărul neobişnuitelor şi uimitoarelor povestiri din trecut, 
pe care mi le istorisise. 

Fixînd pe Larry în ochi, îl întrebă: 

— Dacă nu te superi, cine e „bătrînul mojic”? 

— Eu sînt, gemu Larry, smerit, eu domnule locotenent! 

—Foarte bine! Acum, căraţi-vă cu toţii de aici — şi la 
macarale! 

Tîrîndu-şi picioarele, cei şase inşi ascultară, posomoriţi 
şi înăcriţi, ca nişte dobitoace îmblinzite ce erau. 

x 


x * 


Părăsind pe secund, mă căţărai pe o scară vecină cu 
catargul de dinaintea corăbiei, de unde puteam privi în voie 
manevra împreunată a „Elseneurei” şi a remorcherului cel 
mare. 

Văzui că echipajul propriu-zis era alcătuit din două 
echipe de cîte 15 inşi. La aceştia trebuiau adăugaţi, în afară 
de cei doi şefi de echipaj, corăbierii şi dulgherul. Cei mai 
mulţi dintre ei munceau din greu la scripete, sau se 
îndeletniceau pe punte cu diferite treburi. 


Pentru ei, orice muncă era o sforţare peste măsură de 
mare. Aproape toţi păreau nişte cadavre ieşite din coşciuge, 
bolnavi fugiţi din spitale, saci cu cenuşă, nişte tîmpiţi sau 
vicioşi înveteraţi. 

Ridicînd ochii, privii înaltele catarguri de oţel, cu 
vergelele lor din acelaşi metal şi cu vergeluţe din lemn şi cu 
reţeaua aceea de frînghii, care înfăţişa în aer o pînză de 
păianjen, delicată şi încurcată. Şi mi se părea din ce în ce 
mai de necrezut, ca asemenea zdrenţe omeneşti să fie în 
stare să manevreze măreaţa corabie „Elseneura” în cursul 
vremii rele şi a furtunilor, de a o stăpiîni şi cîrmi prin 
întunecimile nopţii şi prin toate primejdiile oceanului. 

Dar atunci îmi veniră în minte cei doi voinici care 
conduceau turma aceasta josnică, Mr. Pike şi Mr. Mellaire, a 
căror energie fizică şi putere morală, la fel de neîmblinzite, 
erau însărcinate cu însufleţirea acestor lepădături omeneşti. 

Turul de forţă ce urma să fie săvîrşit nu mi se părea 
mai puţin uluitor şi ajunsei la convingerea că, dacă oamenii 
aceştia aveau să izbutească în îndeplinirea sarcinilor, eu 
eram fără îndoială cel mai nepriceput dintre oameni în 
privinţa treburilor marinăreşti. 

Mă întrebai mirat: de ce oare echipajul nu cînta încă, în 
timp ce-şi făcea manevra, potrivit vechiului obicei despre 
care mi se vorbise de mii de ori? Răspunsul era simplu: din 
cauză că în scheletele acestea lipsite de vlagă şi în 
piepturile lor gifiitoare, nu rămăsese destulă suflare. 

Dezgustat de cele ce văzusem, mă urcai pe puntea 
îngustă de oţel, ce plutea în aer şi era totuşi foarte trainică, 
agăţată de la un cap la celălalt al „Elseneurei”. Ajunsei în 
spatele corabiei, în camera hărților, unde căpitanul West, cu 
o ţigară de foi în gură, mă întîmpină cu cel mai cald surîs de 
care era în stare. Cu picioarele pe masă, şedea tolănit într- 
un scaun ce se legăna. 

Apoi, coborii scara cabinelor şi, cînd mă aflai în faţa 
cabinei domnişoarei West, o auzii cîntînd încetişor şi voios. 

Trecînd apoi pe dinaintea cămării, salutai prieteneşte 
pe steward şi intrai spre a arunca o privire prin micul regat, 


minunat de curat şi de bine, orînduit, în care domnea 
bătrînul chinez. Şi-mi dorii să am cîndva, numai pentru 
plăcerea mea şi bucuria mesei, un slujitor tot atît de 
migălos şi priceput. 

— Am privit în amănunţime întregul echipaj, îi spusei 
cu prefăcută nepăsare. la spune-mi, ce crezi despre oamenii 
ăştia? 

— Adunătură de smintiţi..., răspunse omul galben, 
ridicînd plictisit din umeri. Lepădături, toţi trăzniţi. 
Dumneavoastră, vedeţi mai tîrziu! 

Judecata lui o întărea pe a mea. 

Imi continuai drumul pînă la cabina mea, care era aşa 
cum mi-o dorisem. Wada îmi despachetase şi îmi orînduise 
toată îmbrăcămintea, aşezînd apoi pe rafturile de pe ziduri 
toate cărţile pe care le luasem cu mine. 

Cele trebuincioase spălatului şi pieptănatului erau în 
sertarul lavaboului. Cizmele mele marinăreşti, pălăria de 
pînză impermeabilă şi mantaua unsă cu ulei erau agăţate 
pe cuiere, sub o perdea. 

Tot ce-mi era trebuincios pentru scris era aşezat pe 
birou. În faţa biroului, un fotoliu învirtitor, învelit în piele şi 
temeinic înşurubat în sol îmi întindea braţele. 

Pijamaua şi halatul erau aşezate pe pat, la picioarele 
căruia mă aşteptau papucii, la locul lor obişnuit. 

Aici, în partea dindărăt a corăbiei, totul era potrivit 
celor mai gingaşe cerinţe omeneşti. 

Acolo sus, pe punte şi în partea din faţă a corabiei, 
mişuna drojdia aceea de creaturi de coşmar, omeneşti prin 
presupunere, sau mai exact strimbăturile umanităţii, cărora 
le era încredinţată mînuirea materialului acestei frumoase 
corăbii, odată cu siguranţa sa şi a mea chiar. 

lată ce era nemaipomenit şi mai presus de orice 
închipuire! În pofida sincerei mele admiraţii pentru Mr. Pike 
şi Mr. Mellaire, mă simţeam înfiorat. 

În timp ce mă aşezam în minunatul fotoliu, care părea 
că mă îmbie cu coada ochiului şi mă răsturnai desfătat în el, 


după ce scosesem dintre cărţi un volum al lui George 
Moore’, mă simţii stăpînit de presimţirea nedesluşită că 
această călătorie se putea sfirşi printr-o mare nenorocire. 

Dar fotoliul care mă găzduia era atît de priicios şi de 
atrăgător, iar cabina era atit de încăpătoare şi de plăcută, 
sau mai curînd frumoasa odaie în care mă lăfăiam într-o 
fericire desăvirşită şi liniştită, încît gonii imediat din minte 
aceste ginduri negre. 

Niciodată, pe nici un transatlantic, nu avusesem şi nu 
mă bucurasem de atitea înlesniri şi plăceri şi mă giîndii la 
toate cărţile necitite pînă acum şi cu care aveam să mă 
desfăt în cursul atîtor săptămîni şi luni. 

Totuşi, întrebai pe Wada dacă a văzut tot echipajul, 
sau parte din el şi ce credea. 

—Nu, îmi răspunse, eu nemişcat de aici. Dar bucătar- 
şef spus mine niciodată nu mers pe mare cu aşa oameni. 
Toţi nebuni, toţi stricaţi, toţi nu-marinari. Multe necazuri 
aşteptăm cu ei. Răbdare şi vedem. 

„Nu prost de tot chinezul. Este cincizeci ani şi mult 
lucrat pe mare. Pe urmă, făcut economii, făcut negustorie 
mare San-Francisco. Dar avut necaz multe poliţia. 
Contrabandă de opiu. Asta tare rău”. 

„Avut noroc şi găsit avocat bun scăpat închisoare. Dar 
avocat muncit foarte mult şi luat chinez tot. Casă, bani, 
tot.” 

„Atunci, început iar meseria veche. Aici, „Elseneura” 
bine plătit la el. Şaizeci dolari pe lună. Dar tot nu mulţumit. 
Echipaj tare păcătos. [icniţi, pungaşi. Asta, foarte 
periculos!” 

Cerînd puţin după aceea lui Wada să deschidă 
ferestruica mobilă pentru a aerisi încăperea, auzii de-a 
lungul cherestelei corăbiei fişiitul valurilor pe care le 
spintecam. 

Inţelesei că „Bretania” pornise la drum şi ne luase cu 
sine spre largul mării. 

O clipă mă giîndii, pentru ultima dată, că aveam încă 


° Scriitor irlandez, născut în 1852. 


vreme să renunţ la călătorie şi să mă înapoiez la Baltimore 
cu remorcherul cel mare, ce urma să se întoarcă. Dar din 
cămară venea un zgomot uşor de porțelan, pe care-l auzii 
prin uşa mea întredeschisă. Bucătarul-şef pregătea masa de 
seară, o masă care, fără îndoială; nu putea să fie decit 
delicioasă. 

Aşa că... aşa că... mă lăsai în voia soartei. 


CAPITOLUL VI 
Convorbiri în timpul mesei 


Mîncărurile au fost atît de gustoase, încît mi-au depăşit 
aşteptările. Nu ştiu de unde venea bucătarul, dar era un om 
iscusit. 

Ne servea Miss West, într-o colaborare atit de 
desăvirşită cu chelnerul, încît s-ar fi spus că acesta era un 
vechi servitor al casei, deprins cu toate obiceiurile şi 
cerinţele. 

Căpitanul West şi fiică-sa, Mr. Pike şi eu însumi, 
alcătuirăm la masă quartetul, care de aici înainte avea să se 
reunească în fiecare zi, în tot cursul călătoriei. 

In vederea cinei, secundul, aşezat în faţa mea, 
îmbrăcase în mod special un veston negru, care făcea cute 
la subţiori, se umfla şi era gata să plesnească pe spatele lui 
larg şi vînjos şi se încovoia anevoie pe umerii lui aduşi. 

Mr. Pike mînca fără să scoată un cuvînt, spre marea 
mea uimire. Fiindcă nu-mi venea să cred că nu se pricepea, 
sau nu avea ce să vorbească. 

Mai întîi, mă giîndii că se simţea stingherit de prezenţa 
domnişoarei West. Dar nu trecu mult şi înţelesei că însuşi 
căpitanul West statornicise această orînduială. 

Oricît de mult se deosebeau moraliceşte Mr. Pike şi Mr. 
Mellaire de oamenii din echipaj, căpitanul West socotea că 
trebuie să-şi ţină locotenenţii cam la aceeaşi distanţă. Nu 
vorbea cu ei niciodată, decit în privinţa lucrurilor care 
ţineau cu adevărat de meserie. 

In schimb se purta minunat cu mine. Eram călătorul 
lui, un musafir aproape şi boieria lui înnăscută îl făcea să 
mă considere ca pe un egal al său. 

Miss West avea pentru mine aceeaşi consideraţie. lar 
în ceea ce priveşte pe Mr. Pike, băgai de seamă că tînăra 
era mai puţin severă cu el, decit tatăl ei. 

I se întîmpla uneori să vorbească secundului despre 
felurite chestiuni şi, de fiecare dată cînd i se spunea ceva, 


Mr. Pike se mulțumea să răspundă doar atit: 

— Da, Miss. Nu, Miss. 

De altfel, mînca foarte îngrijit şi din cînd în cînd mă 
privea peste masă cu ochii lui cenuşii, ascunşi sub 
sprîncenele-i stufoase. 

La rîndu-mi, îl cercetam cu de-amănuntul şi, în ciuda 
trecutului său întunecat de conducător şi sfărimător de 
oameni, nu mă puteam stăpiîni de a nu-i nutri o adevărată 
simpatie. 

Dădea impresia limpede a unui bărbat cumsecade şi 
sincer. Şi ridea cu atîta poftă, cu un accent atît de cald şi 
copilăresc, auzind cele cîteva glume pe care mă străduiam 
să le istorisesc, pentru a înveseli puţin atmosfera! Nu, 
desigur, cu un asemenea rîs omul acesta, adesea brutal din 
cauza meseriei, nu era rău! 

Şi mi se păru că mi-ar fi fost greu să dau un certificat 
asemănător conştiinţei lui Mr. Mellaire care, în vreme ce noi 
prîinzeam, era de veghe pe punte. 

Intr-un cuvînt, mie şi domnişoarei West ne revenea 
oarecum îndatorirea de a deschide şi întreţine convorbirile. 

La Miss West, pe care, de asemenea, o cercetai pe 
ascuns, mă izbea cu deosebire un lucru. Era nepotrivirea 
între obrazul ei oval şi gingaş şi restul corpului ei, care trăda 
o sănătate  desăvirşită. La această tînără, vigoarea 
sănătoasă şi însufleţită a membrelor ei, ca şi rotunjimea lor 
plină şi cărnoasă, se uneau cu subţirimea unei sălcii. 

Pielea era delicată şi străvezie. Gîtul avea avîntul unei 
columne plăpînde, bine aşezată pe temelia ei. Miinile, fără a 
fi peste măsură de mioi, erau aşa cum se potriveau unei 
femei de statura ei, lungi şi subţiri şi foarte îngrijite, Braţele- 
i erau puternice şi muşchiuloase, dar numai cît trebuia. 

Nasul, uşor încovoiat al căpitanului West, vădea putere 
de stăpînire şi voinţă. 

Şi nu mă îndoii de fel că şi tatăl şi fiica, aşa cum 
aveam să aflu mai sigur mai tîrziu, erau, fiecare în genul 
său, nişte ciudate şi minunate fructe ale mării, ca să spun 
aşa. 


În cursul mesei, mă încumetai să-mi rostesc uimirea, 
pricinuită de priceperea cu care scuturase Mr. Pike 
amorţeala echipajului şi ajunsei la întîmplarea cu Larry, pe 
care secundul îl zvirlise în aer ca pe o frunză, doar cu o 
singură palmă. 

Mărturisii cu naivitate că acest spectacol, cu totul nou 
pentru mine, mă supărase mai întîi, dar că apoi mi-am dat 
seama că astfel de fapte aveau uneori circumstanţe 
uşurătoare. 

Ascultîndu-mă cum istoriseam cu atîtea amănunte o 
întîmplare atît de neînsemnată pentru el. Mr. Pike îşi 
încruntă sprîncenele, privindu-mă cu o mină aspră. Dar nu 
mă întrerupse, ci mă lăsă să-mi sfirşesc povestirea. 

Cînd terminai, se făcu tăcere. Miss West, care se 
îndeletnicea cu pregătirea cafelei, nu-şi încetinise lucrul. 

Nici Mr. Pike, adîncit în operaţia de spargere a unor 
nuci, nu spuse nimic. Dar văzui fluturînd un surîs înveselit 
pe chipul său. 

Căpitanul West mă privea cu luare aminte, cu ochii lui 
azurii, ca şi cum ar fi privit cins ştie ce planetă, situată la o 
depărtare de nenumărate miliarde de mile. 

lar eu, îmi dădeam perfect seama, aveam aerul unui 
nerod. 

—Mr. Pathurst, rosti în sfîrşit căpitanul West cu 
seninătate, pe bord este orînduită regula absolută de a nu 
se face nici un fel de observaţie privitoare la disciplină. 

Imi înghiţii saliva şi, pentru a-mi cere iertare, mă grăbii 
să adaug: 

— Dar nu doream să mă leg de disciplină. Ci istorisind 
această mică întîmplare, am înţeles să stărui asupra uriaşei 
puteri fizice a lui Mr. Pike. 

—Îmi dau seama... reluă căpitanul West, cu acelaşi 
calm netulburat. 

„Dar vedeţi, Mr. Pathurst, asemenea poveşti n-au 
însemnătate nici pentru mine, nici pentru ceilalţi de la 
masă. 

„In toate împrejurările de felul celei de care aţi vorbit, 


las frîu liber locotenenţilor mei. La urma urmelor, ei ştiu 
foarte bine că nu le-aş îngădui nici o asprime sau violenţă 
lipsită de îndreptăţire. 

„Asta-i tot”. 

Obrazul aspru al lui Mr. Pike, care renunţase să mai 
spargă nuci şi care, în timp ce vorbea căpitanul West, îşi 
pironise privirea în faţa de masă cu o atenţie deosebită, se 
înseninase cu totul, — iar ochii secundului ridicaţi spre 
mine, îmi exprimau, nu fără o uşoară batjocură, lipsa lui de 
duşmănie. 

Oarecum  stînjenit, îmi îndreptai privirea spre Miss 
West, căutîndu-i sprijinul şi simpatia. 

Ea pufni în ris, văzîndu-mi aerul mîhnit şi spuse: 

—Vedeţi, Mr. Pathurst, tata e sătul pînă în git de 
echipajele lui. Se preface că nu le bagă în seamă, atit cît 
poate. E cel mai bun lucru. 

Mr. Pike întări aceste spuse printr-o înclinare a capului 
şi, spre a abate cu dibăcie convorbirea, Miss West ne istorisi 
cu mult duh uimitoarea păţanie pe care o îndurase, chiar în 
ajunul plecării, cu un birjar din Boston, care nu voia s-o 
ducă acolo unde-i ceruse. 

După sfîrşitul mesei, mă dusei în cabină spre a-mi lua 
ţigări şi, în treacăt, cerui lui Wada să-mi spună ce ştie 
despre bucătarul care pregătise minunatele mîncăruri ce ne 
fuseseră servite. 

Şiret ca o maimuţă şi ştiindu-le pe toate, Wada îmi 
răspunse: 

— El cheamă Louis. El chinez ca bucătar-şef. Dar numai 
jumătate chinez. Ailaltă jumătate englez. 

„Ştiţi cum cheamă insula unde Napoleon fost timp 
mult prizonier, pe urmă murit?” 

— Sfînta Elena... 

— Da. Acolo născut Louis. Şi vorbit foarte bine 
englezeşte. 

In această clipă se ivi Mr. Mellaire, venind de pe punte; 
fusese schimbat de Mr. Pike şi se îndrepta spre odaia cea 
mare de dindărătul corăbiei, unde se servea a doua masă. 


Trecînd pe dinaintea mea, se înclină uşor şi-mi spune 
„bună seara”, cu toată curtenia şi cu toată demnitatea unui 
gentleman. 

Cu toate astea, îmi era cu neputinţă să-mi gonesc 
vrăjmăşia firească, de care mă simţeam cuprins împotriva 
acestui om. Simţeam că însuşirile morale ale celui de-al 
doilea locotenent nu sa potriveau cu cele fizice, îmi dădeam 
seama că există în el ceva nelămurit, dar lipsit de orice 
preţuire. 

Şi făcui îndată o asemănare între enigma pe care o 
ascundea omul acesta şi ceea ce se cuibărea sub ţeasta 
celor trei ticăloşi, goniţi cei din urmă la treabă de către Mr. 
Pike. Impresia era tot atît de supărătoare. 

În spatele lui Mr. Mellaire, mergea greoi şi încurcat un 
ins ciudat, care avea un cap de vrabie aşezat pe un cap de 
uriaş. 

Picioarele lui, dacă nu chiar şi mîinile, erau şi mai mari 
decît cele ale lui Mr. Pike. 

Cînd Mr. Mellaire şi însoţitorul său pătrunseră în odaia 
cea mare de dindărătul corăbiei, întrebai din ochi pe Wada: 
„Cine-i?”. 

— El dulgher pe bord, îmi răspunse. El cheamă Sam 
Lavroff. El venit de la New-York. 

„Stewardul spus mine Sam Lavroff prea tînăr pentru 
dulgher la corabie. El are douăzeci şi doi ori douăzeci şi trei 
ani”. 

inapoiat în cabina mea, auzii iarăşi prin ferestruica 
mobilă ce era deschisă, fişiitul valurilor spintecate de 
„Elseneura”. 

Mersul ne era regulat şi iute — şi eu, care nu 
călătorisem niciodată decît pe vapoare, mă obişnuii greu cu 
gîndul că, deşi era lipsită de vibraţiile elicei, corabia putea 
înainta totuşi. 


CAPITOLUL VII 
„Un whisky bun pentru Jeannot al 
meu” 


Era abia ora opt, cînd mă urcai din nou pe punte. 

Stelele sclipeau în noapte şi la lumina lor zăream, 
deasupra capului, formele întunecate ale pînzelor, care se 
înmulţeau din ce în ce, după cum îşi putea da seama pînă şi 
un necunoscător ca mine. 

Umbrele nedesluşite de oameni, rînduite în şiruri lungi, 
trăgeau de funii. Corăbierii erau aşezaţi unul după altul şi 
trăgeau tropăind pe loc, încruntaţi şi într-o tăcere tristă şi 
înverşunată. 

Se auzea tunînd doar vocea lui Mr. Pike, care urla 
ordinele trebuincioase, strigînd neîncetat: „Hai, rup! Hai, 
rup!” şi revărsînd peste toţi aceşti nenorociţi o ploaie 
neîntreruptă de înjurături. 

Mr. Mellaire îi veni curînd în ajutor şi conlucrarea sa nu 
fu deloc de prisos. Aproape toţi oamenii erau cu totul 
recunoscători, nu numai în privinţa manevrei, ci şi a 
numelui familiilor. 

In diferite rînduri, văzui pe cei doi locotenenţi nevoiţi 
să pună ei înşişi mîna, spre a îndeplini lucrul. Fiindcă 
ticăloşii amăriţi pe care îi conduceau, neştiind prea bine ce 
au de făcut, se opreau, plictisiţi şi ţepeni, ca nişte 
împotmoliţi. 

Alte siluete se zăreau pe catarguri şi, fără îndoială mai 
deprinse cu lucrul decît mormolocii de pe punte, desfăşurau 
şi întindeau pînzele. 

— Aşadar, puteţi vedea dvs. înşivă, Mr. Pathurst... 
mormăi Mr. Pike. 

„E oare treaba unui secund de a sta să tragă de 
odgon? Ce nenorocire! Dar şefii de echipaj sînt şi mai 
nepricepuţi, dacă mi-e îngăduit să spun, decît oamenii lor”. 

li spusei: 

— Pînă acum, am crezut totdeauna că marinarii de pe 


corăbii cîntă, în timp ce trag de frînghii. 

— De fapt, aşa e obiceiul. Şi dacă ţineţi să-i auziţi... 

— Aş fi încîntat. 

— Perfect. Şi să-mi spuneţi cum v-au plăcut. Ei, voi, 
Nancy şi Sundry Buyers! Adormiţilor! 

„Hai, la otgoanele pentru ridicatul catargurilor — şi un 
cîntec frumos, vă rog!” 

Drept răspuns, văzui pe Sundry Buyers mîngiindu-şi 
pîntecele şi apăsîndu-şi-l cu ambele miini, în timp ce Nancy 
îşi plescăia limba, pentru a se pregăti să cînte. 

Cu o mutră posomorită, Nancy începu: 

„Să mergem, mergem, mergem. 

„Să mergem să omorim pe Paddy şi-i vom lua 
cizmele!” în locul glumei urmărită de autorul cîntecului şi a 
înflăcărării vioaie ce ar fi fost de aşteptat, era ca un clopot 
de înmormiîntare, un vaiet nearmonios şi jalnic. 

— Destul! Ajunge! răcni Mr. Pike, smulgînd din mîinile 
unuia dintre corăbieri o funie, care nu trebuia trasă. Nu 
sîntem la înmormîntare! 

„Să te auzim pe tine, Sundry Buyers! Scoate din gitlej 
ce ştii mai «gigea»! 

Atunci, ţişni din umbră o voce mai slabă şi mai spartă 
încă decit cea a lui Nancy: 

„Trebuie, trebuie tras mai sus, 

„Pentru ca vergelele vintrelor să se urce! 

„Un whisky bun pentru Jeannot al meu! 

In principiu, acest ultim vers trebuia reluat în cor de 
întregul echipaj. Dar nu răspunseră decît două glasuri. 

Sundry Buyers făcu o sforţare şi reluă cîntecul, cu glas 
tremurat: 

„Whisky-ul a ucis pe soră-mea, Suzanne, 

„Whisky-ul...”. 

Mr. Pike înfierbîntase echipajul. Şi în timp ce el repeta 
necontenit: „Un whisky bun pentru Jeannot al meu”, 
oamenii aceia pe jumătate morţi să frămîntau năpraznic şi 
trăgeau de funii pe întrecute, pînă în clipa cînd Mr. Pike, 
încetînd să cînte, strigă cu voce tăioasă: 


— Legaţi odgoanele! 

Atunci, întregul avînt pieri şi nu mai văzui, în noapte, 
decît nişte zdrenţe omeneşti ce se poticneau, alunecau şi 
scînceau, se amestecau din nou la manevră şi erau gata să 
se prăbuşească la fiecare pas. 

Doi dintre corăbieri se dădură în lături pe nesimţite şi 
încercară zadarnic desigur, să plece spre a se ascunde 
îndărătul locuinţelor echipajului. Dar, Mr. Pike îi surprinse şi 
se năpusti asupra lor. 

Auzii plescăind nişte palme şi, după cîteva clipe, cei 
doi apărură iarăşi, cu secundul la spatele lor; Mr. Pike îi 
mustră cu asprime, ameninţindu-i cu pedepsele cele mai 
aspre, în cazul cînd vor mai săvîrşi vreo ispravă de felul 
acesteia. 

Acest spectacol descurajator îmi pricinuise o mare 
amărăciune şi mă întorsei spre partea dindărăt a corăbiei, 
unde găsii pe dunetă pe căpitanul West, care se plimba 
liniştit. 

In spatele lui, unul dintre prăpădiţii pe care îi văzusem 
în cursul zilei, unul dintre cei mai scunzi şi piperniciţi, ţinea 
roata cîrmei, o roată mare acoperită cu aramă şi ţintuită, ce 
părea că-l striveşte. 

La lumina felinarelor, văzui strălucind ochii albaştri ai 
stîrpiturii, chip de stafie neputincioasă şi veştejită. 

Se numea Andy Fay şi-şi dăduse virsta de şaizeci de 
ani. Sînt încredinţat însă că avea mai mult. 

Eram miîhnit şi îngîndurat. Şase luni de călătorie în 
asemenea condiţii! 

Dacă, scîrbit de mediul bolnăvicios care mă înconjura, 
îmi îndreptam gîndul spre Miss West, singura fiinţă de pe 
bord într-adevăr în stare să mă înţeleagă, mă simţeam 
cuprins de miînie împotriva seninătăţii tinerei femei, faţă de 
tot ceea ce mă întărita sau mă îndurera. 

Cu cei treizeci de ani ai mei şi plictisul timpuriu, care 
mă hotărise să întreprind această călătorie, nu eram, în faţa 
ei şi a sîngelui roşu care-i dogorea în vine, decit un fel de 
bolnav de nervi, o fiinţă inferioară demnă de dispreţ. Mă 


simţeam jignit şi ruşinat. 

Şi cu toate acestea, în timpul îndelungatelor şi 
singuraticelor noastre întrevederi din cursul acestei 
nesfirşite călătorii, care abia începea, ea se interesă de 
mine, apropiindu-se cît mai mult de singurul bărbat care 
avea pe bord, în afară de tatăl ei, însuşirile potrivite unei 
bune tovărăşii... 

Fiindcă legea neînduplecată a Naturii porunceşte ca 
floarea-soarelui să se răsucească spre soare, ca viţa-de-vie 
să-şi întindă cîrceii spre arborele pe care se poate agăța. 

Străvechiul roman al dragostei, al dragostei de care 
crezusem că mă voi feri pe această corabie, avea să 
reînceapă, cu dorinţele, cu neliniştile şi cu necazurile ei de 
neînlăturat? 

Prin urmare, nu exista în lumea asta nici un mijloc de a 
scăpa de mrejele femeii? De femeia spre care bărbatul, 
oriunde s-ar afla, îşi îndreaptă neîncetat gîndul, la fel cu 
sălbaticul care, ascuns în valea întunecoasă, se întoarce 
iarăşi şi iarăşi la demonii şi idolii lui? 

lată la ce mă gindeam, iată cu ce-mi frămîntam într- 
una sufletul în timp ce, rezemat de stinghia din jurul punţii, 
simţeam vintul biciuindu-mi obrajii. 

O vreme, priveam în jos valurile spumoase care se 
umflau, iar apoi îmi ridicam ochii spre stele, pentru a vedea 
formele  puternicelor şi  minunatelor  catarguri ale 
„Elseneurei”. 

Uneori, auzeam venind dinspre partea de dinainte 
vocea tunătoare a lui Mr. Pike, care-şi mustra aspru trupa 
de mojici stricaţi, urmînd să dea ordine, fără oprire: 

— Ei, acolo! La verga pînzei de pe catarg! Nu tăia 
coada funiilor despletite, tîmpitule, sau te cotonogesc! 
Haide, mişcaţi-vă, boieri scăpătaţi! 

Ajunsei la scara cabinelor şi coborii. Miss West făcea 
exerciţii la pian. 


CAPITOLUL VIII 
Acrobatul fără voie 


Mă culcai numaidecit şi dormii prost. 

Mai întîi, citii pînă la ora două spre ziuă. Atunci, stinsei 
lampa de călătorie cumpărată înainte de plecare şi pe care 
Wada o aşezase ia căpătiiul patului. 

Potrivit obiceiului meu, adormii curînd. Natura m-a 
înzestrat cu însuşirea aceasta minunată de a aţipi de îndată 
ce vreau să dorm. 

Dar mă trezii tot atît de repede. 

Încercai să adorm iarăşi şi mă răsucii de o mie de ori în 
toate felurile. In ciuda sforţărilor mele, însă şi a unei 
îndărătnicii nerăsplătite, nu izbutii să adorm de-a binelea. 

Mă ustura tot corpul, de parcă aş fi fost acoperit de 
urzici şi începui să mă scarpin zdravăn. Pe la ora patru, am 
aprins din nou lampa şi mi-am luat iar cartea. 

Atît de atrăgătoare era convorbirea începută de 
Wernon Lee cu William James în privinţa „Voinţei de a 
crede”, încît aproape că uitai de usturimea pielii. 

În jurul meu, totul era liniştit. Numai deasupra capului 
auzeam mersul unor paşi regulaţi, înainte şi înapoi şi 
înţelesei că trebuie să fie umbletul lui Mr. Mellaire, sau al lui 
Mr. Pike. 

Asta-mi plăcea! Prin urmare, acolo sus veghea cineva 
şi ştiam că această pază mereu trează nu va înceta deloc în 
tot timpul călătoriei. 

La ora patru şi jumătate, auzii răsunînd, prin peretele 
despărțitor al cabinei, ceasul deşteptător al stewardului, 
care opri numaidecit soneria ţiuitoare. 

La rîndu-mi, apăsai pe butonul electric ce-mi era la 
îndemînă şi mă ridicai o clipă, spre a întredeschide uşa. 

Numaidecit apăru chinezul, spre a primi ordinele ce 
urma să-i dau. li cerui o ceaşcă de cafea. Adăugai că Wada 
trebuie să-i fi spus cum trebuie să fie pregătită cafeaua, ca 
să-mi placă. Stewardul dădu din cap, arătîndu-mi astfel că e 


informat despre gusturile mele. 

Chinezul acesta era o comoară de nepreţuit. Niciodată 
băutura oacheşă şi fierbinte nu-mi fusese pregătită cu atita 
iscusinţă. 

Apoi, reîncepui să citesc pînă în zori, luai în pat 
gustarea de dimineaţă şi, la ora opt şi jumătate, îmbrăcat şi 
ras proaspăt, eram pe dunetă. 

Eram încă legaţi de remorcher. Dar toate pînzele erau 
întinse, bine umflate de uşoara adiere ce venea dinspre 
nord. 

În odaia hărților, căpitanul West îşi fuma tacticos 
veşnica lui ţigare. 

Omul de la cîrmă avea părul cărunt şi pielea albă. 
Putea să aibă virsta de vreo cincizeci de ani şi părea că-şi 
cunoaşte bine meşteşugul. 

Imi dădu bună-dimineaţa, zimbindu-mi prieteneşte. 

Aflai că e englez şi că se numeşte Tom Spink. După cît 
îmi puteam da seama, era unul din elementele cele mai 
destoinice din echipajul nostru jalnic. 

Curînd se ivi Miss West, sprintenă şi veselă ca în ajun, 
cu obrajii îmbujoraţi şi proaspeţi ca zorile însăşi. 

O întrebai dacă a dormit bine, adăugiînd în ce mă 
privea, că aproape n-am închis ochii toată noaptea. 

Văzînd că e mirată de cuvintele mele, îi arătai pe miini 
urmele roşii ale mîncărimilor. 

— Nu-i nimic, îmi răspunse. Aerul marin şi frigul de ieri 
dimineaţă v-au pricinuit aceste mîncărimi. 

„Un leac bun vă va scăpa de ele. Aşteptaţi-mă puţin”. 

Ea dispăru sprinten şi se înapoie curînd, ţinînd în mînă 
un pahar pe jumătate cu apă; cu cealaltă mînă, învirtea în 
pahar o linguriţă cu cremă de tartru. 

— Beti! îmi porunci, aşa cum se poruncește copiilor. 

O ascultai şi mă întinsei pe un fotoliu de pe punte, 
făcut din ramuri de palmier de India; aici veni Miss West pe 
la ora unsprezece, însoţită de Wada şi-mi aduse un al doilea 
pahar, conținînd acelaşi leac. 

Apoi,  aşezindu-se lîngă mine, începu să mă 


dojenească, fiindcă-l surprinsese pe Wada, întrebînd-o 
respectuos care era cantitatea exactă de apă călduţă ce 
trebuia pusă pentru subţierea laptelui condensat, destinat 
lui Possum. 

Prînzul îmi întări părerea bună despre minunatele 
însuşiri ale bucătarului. Şi în cursul după-amiezii, dornic să 
mă împrietenesc cu el, mă dusei la bucătărie. 

Ca şi stewardul, bucătarul făcea la început impresia că 
e chinez, sau aşa ceva. Dar, ca atiţia alţii de pe bord, era o 
corcitură, fără îndoială, în vinele lui curgea sînge englez. 

De fapt, vorbea engleza cu o vădită corectitudine. S-ar 
fi spus că îşi urmase studiile la Universitatea din Oxford. 

Era bătrîn şi mărturisea că are vreo cincizeci şi nouă 
de ani, cu toate că trebuie să fi numărat mai bine de 
şaizeci. 

Atenţia asupra lui era atrasă cu deosebire de trei 
puncte: zimbetul blînd şi cald care se răspîndea în fiecare 
clipă, ca o primăvară, pe obrazul lui de asiatic; nişte dinţi 
minunaţi, foarte albi şi bine orînduiţi, atît de perfecţi încît îi 
crezul falşi pînă cînd Wada, spre a-mi satisface curiozitatea, 
se încredinţă că sînt naturali; în sfîrşit mîinile şi picioarele. 

Avea nişte miini minunate şi tare mici. Măsura 
picioarelor se potrivea cu cea a miinilor. Erau neînchipuit de 
mici şi încălţate cu o eleganţă boierească. Omul punea 
desigur în asta toată dorinţa lui de a plăcea. 

Pilotul, care ne adusese remorcherul „Bretania”, 
pentru a pune de acord mersul celor două corăbii, se 
dusese la prînz iarăşi pe bord. Dar remorcherul nu ne părăsi 
decît după cîteva ore, cînd furăm de-a binelea în larg şi cînd 
nu mai puturăm zări pămîntul, decît ca pe un abur uşor 
pierdut în apus. 

Abia în clipa cînd „Bretania” se îndepărta de noi, după 
mai bine de douăzeci şi patru de ore de plutire, începu, din 
punct de vedere tehnic, călătoria noastră. 

Momentul nu era lipsit de o tulburare firească. 

Mă rezemasem de stinghia dunetei şi găsii pe Miss 
West, care venise să privească şi ea plecarea remorcherului 


şi să respire, spunea, puţin aer curat. 

Privind multă vreme cerul, aşa cum ar fi făcut orice om 
de meserie, ea începu: 

— Barometrul s-a urcat mult. Dar vîntul ăsta uşor 
dinspre nord, care suflă acum şi ne umflă pînzele, nu va 
ţine. 

„Va fi urmat curînd de-o potolire deplină, dacă nu se 
va preschimba cumva într-un vîrtej dinspre nord-est”. 

— Şi, întrebai ce-ar fi mai nimerit? 

— Virtejul.... Vîrtejul, în toate privinţele. Cît despre 
mine.... 

Tînăra îşi înăbuşi cu mîna un sughiţ uşor. 

— „„„Cît despre mine, eu simt cum vine răul de mare de 
neînlăturat, pe care-l îndur de fiecare dată cînd părăsesc 
pămîntul. 

Văzînd că-mi arăt uimirea, adăugă: 

— N-am cum să mă împotrivesc. Cu toate că, mă pot 
făli, am obişnuinţa mării, trebuie să îndur neajunsul ăsta. 

— E o mică slăbiciune, răspunsei, de care însuşi lordul 
Nelson, după cît mi s-a spus, nu a putut scăpa niciodată. 

— Foarte adevărat. Nimic nu e atît de plin de toane, ca 
răul de mare. L-am văzut pînă şi pe tata plătindu-i tributul. 

„Nici un om obişnuit cu marea, oricît ar fi de vînjos şi 
stăpîn pe sine, nu se poate lăuda că n-a suferit nimic, atunci 
cînd a fost cazul. 

„Totuşi, ceea ce este sigur, cînd trec prin momentele 
acelea, sufăr cumplit. Cel puţin două zile, nu pot cobori din 
pat”. 

Secundul, care-şi făcea obişnuita inspecţie pe corabie, 
se îndreptă spre noi şi veni să se rezeme şi el de stinghie. 

Şi mai jalnic decît pînă acum, echipajul trăgea de 
frîinghii şi se opintea din greu pe catarturi, mărind neîncetat 
pînzele. 

— Mr. Pike, oamenii nu prea par frînţi de oboseală! 
zvârli Miss West. 

— Dau însă impresia că sînt oarecum sleiţi de foame! 
spusei cu sfiiciune. Imi închipui că din cauza asta nu se prea 


ţin pe picioare. 

— Nu vă înşelaţi deloc! răspunse rizind Miss West. Aşa 
se întîmplă cu toate echipajele, la plecarea vaselor. 

„Dar înţărcaţi de whisky, hrăniţi bine şi supuşi unui 
regim chibzuit, şi mai ales conduşi de o mînă de fier, 
oamenii se vor îngrăşa văzînd cu ochii. Veţi recunoaşte 
curînd că nu mint, Mr. Pathurst... Nu-i aşa, Mr. Pike?” 

— Negreşit. Dar ceea ce-i mai rău este că adunătura 
asta de purcei leşinaţi nu ne va purta nici un fel de 
recunoştinţă. 

— Şi atunci, întrebai, ce vă veţi face Mr. Pike cu toţi 
aceşti nepricepuţi şi neputincioşi laolaltă, dacă ne surprinde 
o furtună năpraznică, avînd ca acum toate pînzele întinse? 

Secundul dădu din umeri, de parcă l-aş fi întrebat ce-ar 
face în cazul unui cutremur zdravăn, care l-ar surprinde 
între două şiruri de „zgîrie-nori”, ce s-ar năpusti pe capul lui 
din fiecare colţ al unei străzi. 

Miss West fu cea care răspunse în locul lui: 

— S-ar stringe în cea mai mare grabă pînzele, Mr. 
Pathurst. Munca asta nu este chiar atit de anevoioasă de 
înfăptuit, cum vă închipuiţi, cu toate că echipajul e cum îl 
ştiţi. Dacă n-ar fi aşa cum vă spun, aş fi fost demult la 
fundul mării. 

„O asemenea ispravă însă atîrnă de energia 
căpitanului şi a secunzilor săi. Cu energie se săvirşesc 
minuni!” 

— Fireşte... întări cu modestie Mr. Pike. 

li văzui uriaşele labe de urs, întinse cu o clipă mai 
înainte, strîngîndu-se instinctiv şi închizînd pumnii. 

In acelaşi timp, băgai de seamă că la încheieturile 
degetelor se aflau nişte jupuituri, foarte proaspete şi roşii. 

Făcui din nou o mutră atît de zăpăcită, încît Miss West 
începu să ridă cu poftă. 

Îmi amintii ceva. 

— Mr. Pike, îi spuse, vă mai aduceţi aminte de „Lallah- 
Roukh'', pe care ne îmbarcarăm la San-Francisco, tata şi eu, 
cu un echipaj de neînchipuit? 


— Da, Miss West, îmi amintesc foarte bine, deşi n-am 
făcut parte din această călătorie. Dacă nu mă trădează 
memoria, era a cincea oară cînd tatăl dvs. conducea un vas 
pe mare. 

„Cîţiva ani după aceea, „Lallah Roukh” fu azvirlit pe 
țărm de un uragan, care urmă grozavului cutremur. Işi 
sfărimă lanţurile ancorelor şi se izbi de stîncile ripoase de 
pe țărm, care se surpară peste el”. 

— Sîntem de acord. Ei bine, Mr. Pathurst, echipajul 
nostru e la fel ca cei de pe „Lallah Roukh”. Şi poate că nu 
avea nici măcar însuşirile acestuia. Erau văcari, salahori, 
oameni fără căpătii. Mai ales oameni fără căpătii. 

„Cei mai mulţi dintre, ei fuseseră beţi fără îndoială, 
chiar îndoială, chiar îndobitociţi de stupefiante şi primiţi pe 
bord fără să-şi dea seama, cum şi de ce.” 

„Dacă i-aţi fi văzut cînd au fost trimişi prima oară pe 
catarguri! Aţi fi putut ride mai cu poftă decit la un spectacol 
de clovni într-un circ. Da, cînd mă gîndesc, mă prăpădesc 
de ris.” 

„De-abia ne părăsise remorcherul, că începu să bată 
un vînt puternic. Atît de furios era vintul, încît era nevoie 
neapărată şi grabnică de a se strînge cel puţin jumătate din 
pînze.” 

„Atunci secundul, Silas Harding, se însărcina să pună 
întreaga trupă în mişcare. Aţi cunoscut pe Silas Harding, nu- 
i aşa Mr. Pike? 

— Dacă l-am cunoscut, Miss West! izbucni avîntat Mr. 
Pike. Imi scot şapca ori de cite ori i se pronunţă numele în 
faţa mea. N 

„Era maestrul nostru al tuturora. In epoca aceea, 
îmbătrînise mult. Dar era încă în putere. Bănuiesc că 
trebuie să fi săvîrşit minuni şi cu prilejul acela”. 

— Uimitor şi straşnic! continuă Miss West. Inchipuiţi- 
vă, Mr. Pathurst, culmea: dezgustătorul nostru echipaj 
suferea de rău de mare! Se înverziseră cu toţii. 

„Ei bine, Mr. Harding le porunci totuşi să strîngă 
pînzele lui „Lallah Roukh”. Şi le strînseră! 


„Eu eram pe dunetă, ca azi şi priveam cu toţi ochii. Vă 
jur, ceea ce vedeam merita să fie văzut. 

„Vomitind mereu, un grup era pe  catarguri, 
îndeletnicindu-se cu strîngerea pînzei pe verge. Şi nu era 
deloc uşor! 

„Cam la ce 
cocoţaţi, Mr. Pike?” 

—Păi... Păi... Pe „Lallah Roukh”... Să spunem vreo sută 
de picioare. 

— O sută de picioare, Mr. Pathurst, aţi auzit. Şi iată ce 
văzul. 

„Unul dintre neofiţii noştri, un fel de apaş, se rostogoli 
deodată de pe cerga pînzei celei mari. Nu eram pe atunci 
decit o fetiţă, dar îmi dădui seama că o asemenea cădere îl 
va ucide, îndată ce va atinge puntea. 

„Dar există un Dumnezeu al ticăloşilor! Omul nostru, 
printr-o întîmplare dintre cele mai uluitoare, căzu în cap 
tocmai în adîncimea pînzei celei mari, care mai întîi îi amorţi 
căderea; apoi, făcîndu-l să se învirtească într-un chip de 
necrezut, îl aruncă pe punte. 

„Omul căzu în picioare, cu totul nevătămat, tocmai în 
faţa lui Mr. Harding care-i admirase săritura, ca şi mine. 

„Nu ştiu care dintre aceşti doi bărbaţi a fost mai 
înmărmurit. Cred însă că Mr. Harding, care aştepta să vadă 
sfărimîndu-se pe ticălosul acela. 

„In ce priveşte pe acrobatul fără voie, el era mai 
speriat de prezenţa secundului, cu care avusese cîndva de 
furcă.” 

„Nu se scursese nici un minut şi, dintr-o săritură 
grozavă, se repezi spre funii, reluîndu-şi locul pe catarg”. 

Miss West şi Mr. Pike păreau foarte înveseliţi de 
amintirea acestei întîmplări groaznice, în timp ce eu mă 
gîndeam, pierdui, la zguduitura nervoasă de neînchipuit, pe 
care trebuie s-o fi resimţit omul aceia, cînd căzuse de la o 
înălţime de o sută de picioare spre o moarte, pe care o 
crezuse cu neputinţă de înlăturat. 

Miss West fu cea care, răspunzind fără să ştie 

nălţime deasupra punţii puteau să fie 


gîndurilor mele, rosti cuvintele de încheiere: 

—Între Silas Harding şi moarte, spuse ea, se temuse 
mai mult de Silas Harding. Asta e adevărul. 

Continuam să fiu mîhnit, auzind o fată exprimîndu-se 
cu atita nepăsare batjocoritoare despre nişte lucruri, pe 
care le socoteam dureroase şi neplăcute. 

Pentru a ocoli un răspuns direct, am schimbat 
subiectul convorbirii. 

—Miss West, spusei secundului, mi-a comunicat mai 
adineauri părerea ei despre starea cerului. Care-i părerea 
dvs., Mr. Pike? 

„Fără să pun deloc la îndoială priceperea domnişoarei 
West, aş fi curios să ştiu dacă părerile dvs. sînt la fel”. 

Mr. Mike privi marea şi cerul şi răspunse: 

—Miss West se pricepe tot atît de bine ca şi mine. 
Barometrul e în urcare. Vom avea curind o mică vijelie 
dinspre nord-est. Dacă nu, va fi o linişte de scurtă durată. 
Această a doua alternativă este cea mai probabilă. 

Miss West mă privi cu un suris triumfător, în timp ce 
„Elseneura” se ridica pe un talaz de o înălţime neobişnuită, 
spre a recădea apoi greoi în adîncitura valului următor. 

Tînăra se ţinu cu putere de stinghie. 

Urmă o zguduitură puternică şi pînzele, dezumflate, 
trozniră cu un zgomot surd. 

— Negreşit, liniştea valului va învinge vijelia, spuse 
Miss West. 

„Nu mă simt prea bine, Mr. Pathurst şi vă rog să mă 
iertaţi, dar mă retrag în cabina mea. In cinci minute, mă 
culc. Nu mai pot întîrzia, trebuie să mă duc să plătesc 
tributul răului de mare...” 

„Ah! nu vă neliniştiţi pentru mine. Recunosc, e un rău 
lipsit de orice poezie. Dar nici să te bălăceşti iarna în 
zăpada ce se topeşte sau în noroiul oraşelor, nu-i deloc mai 
plăcut”. 

Intinzîndu-mi mîna, Miss West se pregătea să plece, 
cînd auzirăm răsunînd din partea de dinainte a corăbiei 
glasul lui Mr. Mellaire, de o „blîndeţe” care nu era cu nimic 


mai prejos decît cel a lui Mr. Pike, cînd se adresa 
echipajului. 

Desigur, că se săvirşise vreo prostie mai neobişnuită 
decît celelalte şi vinovaţii erau bătuţi, sau pe cale de a-şi 
primi pedeapsa. 

Intr-adevăr, văzurăm vreo patru sau cinci inşi venind 
de pe dunetă spre punte şi frecîndu-şi coastele, braţele sau 
picioarele. 

Cu deosebire unul dintre ei avea un ochi umflat şi cu 
toate culorile curcubeului pe el şi nu şi-l mai putea 
deschide. 

— „S-ar spune, mă adresai domnişoarei West, că 
nefericitul acela s-o fi lovit pe întuneric de vreun obiect de 
lemn”. 

Miss West lăsă să-i cadă privirea cenuşie pe cele două 
labe uriaşe ale lui Mr. Pike, pe care luceau jupuituri şi 
zgiîrieturi proaspete şi roşii. 

Socoti lămurirea cu totul convingătoare şi nu mai 
întrebai nimic. 

Mr. Mellaire, ca şi Mr. Pike, cunoşteau „metoda” 
trebuincioasă. 


CAPITOLUL IX 
Mr. Pike şi fonograful său 


Seara, nu furăm decit trei la cină: căpitanul West, Mr. 
Pike şi eu, în timp ce masa se legăna uşor, cu toate că era 
înţepenită în podea. 

—Vreo patruzeci şi opt de ore de acum în colo, îmi 
spuse căpitanul West, nu veţi vedea pe fiica mea. Şi mamă- 
sa suferea aşa. Avea obişnuinţa mării, dar era tot atît de 
bolnavă, la începutul fiecărei călătorii. 

Mr. Pike, mai vorbăreţ decît îl văzusem vreodată la 
masă, întări cuvintele şefului său: 

— E cu neputinţă de a te feri cu totul de trecerea de pe 
pămînt pe elementul lichid. 

„Fiecare din punctul său de vedere, cu toţii ne dăm 
seama de asta”. 

„Trecînd pe mare, trebuie să uităm clipele frumoase 
petrecute pe uscat, toate plăcerile cu care ne-am desfătat 
şi de care ne vedem iarăşi dezvăţaţi”. 

„Trebuie să ne obişnuim din nou cu «quart-urile»1*, pe 
care orice fel de vreme şi cu lupta neîncetată, pe care o 
dăm cu echipajele. La început, lucrurile astea par puţin cam 
grele şi aspre”. 

— Aşadar, nu îndrăgiţi marea? îl întrebai. 

Mr. Pike oftă. 

— Nu prea ştiu bine, dacă o îndrăgesc sau nu. Cu ea 
mi-am trăit cea mai mare parte a vieţii. Asta-i tot ce pot să 
spun: 

„Dar iubesc cu patimă muzica. Ea e într-adevăr 
frumoasă şi înalţă sufletul.” 

„Dealtfel, duc totdeauna cu mine un fonograf, însoţit 
de o culegere din cele mai bune plăci.” 

„Dacă domnul căpitan West consimte şi dacă dvs. vă 
îndeamnă inima, îmi voi îngădui să vă fac să ascultați vocile 
celor mai vestiți artişti din lume”. 


10 Serviciul de veghe pe vas, de patru ore. 


Căpitanul West aprobă tăcut şi, cînd faţa de masă fu 
dată în lături, uriaşul Mr. Pike, această stîncă aspră bătută o 
viaţă întreagă de valurile spumoase, apăru ţinînd în mîinile 
acelea vînjoase şi roşcovane aparatul său, pe care-l aşeză 
pe masă cu o gingăşie nemărginită şi cu grija neobosită şi 
pricepută a unei mame pentru copilul pe care-l alăptează. 

Căpitanul West şi cu mine ne înfundarăm adînc în 
fotolii şi, sub cerul luminos al lămpii celei mari care se 
legăna în tavan, Mr. Pike, căruia lampa îi lumina obrazul în 
întregime, puse fonograful în mişcare. 

Plăcile, curăţite mai întîi cu o perie fină făcută din păr 
de cămilă, erau foarte bine alese. 

Căpitanul West îşi aprinse o ţigare şi părea cu totul 
nepăsător faţă de concertul melodios pe care-l asculta. 

Dar îl auzea oare? Oricum, nu vădi prin nici un semn 
că-i place sau nu muzica şi acest bărbat, pe care nu-l 
văzusem  îndeletnicindu-se pe bord cu cea mai puţin 
folositoare dintre treburi, îmi părea o făptură nefirească. 

Oare ce putea face el pe „Elseneura”? Nu se sinchisea 
de nimic şi nu făcea altceva, decit să-şi fumeze ţigările. Nu 
cunoştea măcar echipajul. Mr. Pike şi Mr. Mellaire comandau 
pentru el. Trăia într-un fel de Nirvana nesimţitoare, pe care 
şi-o făurise el însuşi. 

In plăcile lui Mr. Pike, muzica religioasă se amesteca şi 
se împreuna cu muzica mireană; iar secundul sorbea 
sunetele cu nesat. 

Celor mai alese bucăţi ale lui Carusso şi ale cîntăreţilor 
sau cîntăreţelor de la operele din America şi Lumea-veche, 
le urmară „Regele Cerului”, de Meyerbeer, „Odihniţi întru 
Domnul” de Mendelsohn şi „Crucificatul” de Faure. Veni 
apoi o serie de „Alleluia”, „O salutaris”, „Călăuzeşte-ne, 
binefăcătoare lumină cerească”, „Isus, iubitul sufletului 
meu”. 
Mă simţeam eu însumi foarte mişcat. 
— Cînd eram copil, am cîntat într-un cor bisericesc. 
Astfel că înţelegeţi... 

„Dar într-o clipă de nestăpiînire, în timpul unei certe pe 


care am avut-o cu preotul ce mă întrebuința în bisericuţa 
lui, l-am lovit puternic în cap cu o bită. Era să-l omor!” 

— Nu se poate! 

Legăturile noastre, urmă Mr. Pike rizînd cu poftă, fură 
cu totul rupte. Dispărui în grabă, fără să-mi mai cer simbria 
şi mă apucai de marinărie. 

„Lovitura aceea nenorocită de bită îmi hotărise 
soarta”. 

—Dar în sfîrşit, întrebai, aţi rămas evlavios pentru a fi 
atit de încîntat de muzica religioasă, cum îmi păreţi că 
sînteţi? 

Mr. Mike stătu puţin pe gînduri, apoi îmi răspunse: 

— Da, cînd ascult cîntecele astea. 

În noaptea care urmă, dormii iar destul de prost şi-l 
pusei pe Wada să-mi pregătească o nouă doză de cremă pe 
tartru, pe care o înghiţii conştiincios. 

Dar la miezul nopţii, mă îmbrăcai în parte, pusei 
halatul şi mă dusei pe dunetă. 

Întîlnii acolo pe Mr. Mellaire, care-şi începea quart-ul. 

—Frumoasă noapte! îmi spuse. Păcat că nu bate puţin 
vîntul. Adierea e prea uşoară, aproape inexistentă. Ne tîrîm, 
în loc să alunecăm cum trebuie. 

Întrebai: 

—Pe bord totul e în ordine? 

—Deh! Aşa cum poate fi cu încărcătura asta de 
zmintiţi, cu care am fost înzestrați. 

„Cunoaşteţi pe Andy Fay, piticul care era la cîrmă 
alaltăieri seară?” 

— Da, îmi amintesc bine de fărima aceea de om, care 
mi s-a părut atît de caraghioasă, agăţată ca o muscă de 
spiţele roții. 

—Ei bine, a avut de furcă azi cu nebunul acela de 
O'Sullivan, de care a venit să mi se plingă pe bună 
dreptate. 

„Intr-adevăr, sfîrşindu-şi quart-ul şi ducîndu-se să se 
odihnească, el a găsit pe O'Sullivan, care se pregătea să-şi 
ascută briciul. 


„Dacă vreţi vă voi depăna toată povestea.” 

—Vă rog chiar. Ţin mult s-o cunosc. 

—Vă înfăţişez în chip riguros faptele, aşa cum mi le-a 
istorisit el. 

lată aşadar ce mi-a spus: 

— „Domnule locotenent, îngăduiţi-mi să vă spun cîteva 
cuvinte”. 

—Bine, dă-i drumul! 

— „Domnule locotenent, O'Sullivan mi-a spus adineauri 
tam-nesam şi cu o prietenie prefăcută: „Vinde-mi cizmele 
tale de mare, vrei?”. 

— Să-ţi vînd cizmele mele de mare? l-am întrebat. Da’ 
de ce? 

— Fiindcă aş vrea să le am eu. 

—Dar n-am decit perechea asta, i-am răspuns. Şi tu ai 
perechea ta. 

— Nu face nimic. E plăcerea mea. Astfel, voi avea una 
de schimb, cînd va fi timp rău. 

„Dar, i-am zis iarăşi, tu n-ai bani să mi le plăteşti.” 

— O să ne socotim cînd voi avea banii, la sfîrşitul 
călătoriei. 

— Nu mă învoiesc cu tîrgul ăsta. Fiindcă eu n-o să mai 
am cizme şi tu o să ai o pereche de prisos. Asta nu-i lucru 
curat. Dar, ia spune-mi, de ce vrei cizmele mele? 

— Vreau să le arunc în mare! mi-a răspuns O'Sullivan. 

„Auzind cuvintele astea, i-am întors spatele.” 

„Dar O'Sullivan a alergat după mine, ţinînd în mînă 
briciul pe care abia şi-l ascuţise, spunîndu-mi cu blîndeţe: 

— Mr. Fay, fiţi aşa de bun şi apropiaţi-vă, aş vrea să vă 
iau beregata! 

„Atunci, domnule locotenent, mi-am dat seama că 
viaţa mea, e în primejdie pe corabia asta. Am venit să vă 
spun tot ce s-a întîmplat şi să vă atrag atenţia că O'Sullivan 
e un nebun foarte periculos”. 

— E şi credinţa mea! spusei. M-a izbit de la început 
aerul lui rătăcit. Şi apoi, vorbeşte singur, neîncetat. 

— Părerea mea se potriveşte cu a dvs., Mr. Pathurst, 


îmi răspunse Mr. Mellaire. 

În aceeaşi clipă, Mr. Mellaire trase un chibrit, îşi scoase 
şapca şi, la adăpostul ei, îşi aprinse o ţigare. 

Descoperindu-se, al doilea locotenent mă lăsă să-i văd 
capul încărunţit, acoperit cu un păr des spre frunte, în 
urechi şi pe git, dar al cărui creştet nu avea decit cîţiva peri 
rari. Pe ţeasta lui pleşuvă, se întindea cea mai grozavă 
cicatrice pe care mi-a fost dat să văd, o crăpătură căscată, 
largă de două degete şi tot atît de adincă. 

S-ar fi spus că în această vilcea adîncă se vor putea 
vedea creierii, sub un strat uşor de piele roşie. 

Mr. Mellaire îmi observă numaidecit uluiala şi-şi dădu 
seama de pricina ei. 

Işi îndreptă părul cu un aer vesel şi mă lămuri: 

—Nu numai pe „Eiseneura” se îmbarcă nebuni. Pe o 
altă corabie, un alt nebun, bucătarul de pe bord, mi-a dăruit 
crestătura asta straşnică, folosindu-se de tocătorul de 
carne. 

„Faptul s-a întîmplat în sudul oceanului Indian, la o 
depărtare de cîteva mii de mile de uscat.” 

„Închipuiţi-vă, bucătarul îşi vîrise în cap că sîntem la 
Boston şi că numai din răutate nu-i îngăduiam să coboare 
pe uscat.” 

„Era în spatele meu cînd m-a lovit şi nu mă putui feri, 
fiindcă nu-l văzusem”. 

—Dar cum aţi izbutit să scăpaţi şi cum v-aţi lecuit, Mr. 
Mellaire, de pe urma unei răni atît de îngrozitoare? Aţi avut 
desigur pe bord vreun chirurg iscusit? 

Mr. Mellaire clătină din cap, ca să înţeleg că n-a avuto 
asemenea îngrijire. 

— Nici vorbă de chirurg! M-a scăpat constituţia mea. In 
ce priveşte îngrijirea, o datoresc fără îndoială căpitanului 
meu, cara a folosit... 

—Ce? 

—Melasă. Căpitanul, un bătrîn lup de mare, nu punea 
nici un preţ pe leacurile moderne. 

„Doctoria lui era melasa şi o aplica pe toate rănile 


proaspete. Dealtfel, nici nu cunoştea alt leac. 

„Am stat nemişcat în pat multe săptămîni. Vă 
închipuiţi, cred, cît de necăjit eram şi cît de prost mă 
simţeam. 

„Ceea ce trebuie să ştiţi este că, îndată după sosirea 
noastră la Hong-Kong, rana era cu desăvirşire cicatrizată şi 
am început să-mi fac iarăşi quart-urile, de parcă nu mi s-ar 
fi întîmplat nimic”. 

Intr-o zi, aveam să-mi dau seama ce rol urma să joace 
rana aceasta nemaipomenită în soarta celui de-al doilea 
locotenent, răsfrîngîndu-se şi asupra destinului însuşi al 
corăbiei „Elseneura”. 

Dacă aş fi ştiut atunci ceea ce aflai mai tirziu, 
căpitanul West ar fi fost numaidecit trezit din somn, tîrît jos 
cu toată puterea de un călător îmbrăcat în halat şi invitat 
stăruitor să mă înapoieze fără întîrziere la Baltimore. Chiar 
dacă ar fi trebuit, în schimb, să-i plătesc atît preţul corăbiei, 
cît şi costul încărcăturii pe care o ducea. 

Acum, însă, mă mulţumii din nenorocire să văd că Mr. 
Mellaire mai trăieşte şi-şi vedea de treburile lui obişnuite, cu 
un asemenea şanţ în ţeastă. 

Cîtăva vreme, am mai vorbit prieteneşte despre unele 
şi altele. 

Dar mă îndărătnicii, cu privire la al doilea locotenent, 
într-o neîncredere firească. 

Dincolo de ochii lui stătea ascunsă la pîndă o fire cu 
totul deosebită de aceea ce se înfăţişa lumii din afară. 

Era o fire dublă şi tainică; o parte din ea vorbea şi 
cealaltă  tăcea. Masca vorbelor ascundea realitatea 
gîndurilor. 


CAPITOLUL X 
„Samuraiul” în timpul vijeliei 


Înapoindu-mă în cabină, luai, cu nădejdea că tot voi 
izbuti să adorm, un volum de Rosny, intitulat „Furnica”, din 
care citii o parte însemnată. Dar lectura îmi întărită curînd 
nervii, fiindcă în acest roman nu-i vorba decit de istorisirea, 
înfăţişată pînă în cele mai mici amănunte, a frămîntărilor, 
fizice şi morale în acelaşi timp, ale eroului principal Noël 
Servaise. 

Astfel încît zvîrlii cartea, înjurînd în gînd pe cercetătorii 
francezi atît de migăloşi şi mă mîngiiai cu Stendhal, mai 
firesc şi mai înveselitor. 

Deasupra capului, auzii, ca în noaptea trecută, mersul 
regulat înainte şi înapoi al lui Mr. Mellaire, care la ora patru 
dimineaţa fu înlocuit de Mr. Pike, al cărui pas era în chip 
vădit mai greoi. 

Vremea se schimba din ce în ce. Marea se umfla 
mereu şi „Elseneura” se clătina cu putere. 

Auzii zgomotele unor paşi numeroşi pe punte şi, fără 
să înţeleg bine cele ce se vorbeau, îmi dădui seama că Mr. 
Pike răcnea la echipaj, dîndu-i ordine straşnice. 

„Elseneura” se înclina atît de mult, încît apa ajungea 
uneori pînă la ferestruica mobilă a cabinei mele. 

Corabia începu deodată să pornească mai repede, 
după cum înţelesei din biciuirea puternică a valurilor. 

Stewardul îmi aduse cafeaua şi, după ce o băui, picotii 
pînă la ora cînd Wada venii să-mi servească gustarea de 
dimineaţă şi să-mi ajute să mă îmbrac. 

Şi el se plîngea, dar din alte pricini, că nu poate dormi. 

Patul care-i fusese dat se găsea, împreună cu cel al lui 
Nancy, pe puntea de dinainte în locuinţele destinate 
echipajului. Odaia, avînd în întregime pereţii de oţel, era 
foarte mică şi nu putea fi aerisită decît prin uşă, cînd era 
deschisă. 

Dar Nancy ţinea morţiş ca uşa să rămînă închisă. Şi 


Wada care dormea în patul de deasupra, se înăbuşea. 

Aerul, afirma Wada, era atit de rar şi încărcat, încît 
flacăra lămpii, oricît i s-ar fi mărit fitilul, nu ardea aproape 
deloc şi fumega, cu un miros de neîndurat. 

Ceea ce nu împiedica întru nimic pe Nancy să doarmă 
cu pumnii strînşi şi chiar să sforăie ca o focă, în timp ce 
Wada nu putea măcar să aţipească. 

—Omul ăsta, încheie Wada, este aşa murdar cum nu 
văzut încă. El, adevărat porc. Eu nu mai stau noapte în 
odaie cu Nancy. 

Şi, fără să mai ceară voie nimănui, japonezul îşi aduse 
tot calabalicul în odaia cea mare de dindărătul corăbiei şi-şi 
înjghebă un fel de pat într-un loc întunecat, bine înconjurat, 
ca de un meterez, de cuferele şi lăzile mele cu cărţi. 

Cînd mă urcai pe dunetă, găsii o mare vijelioasă, ale 
cărei valuri plumburii „Elseneura”, cu toate pînzele întinse, 
le biciuia sub un cer înnorat şi lugubru. 

Mr. Mellaire, care dormise de la ora patru pînă la ora 
şapte şi jumătate, revenise la postul său de veghe. 

Fără îndoială că-mi văzu ochii înroşiţi de nesomn, 
fiindcă-mi spuse zîimbind: 

—Ei, Dumnezeule! Da, Mr. Pathurst dorm ca un copil în 
timpul orelor scurte de somn care-mi sînt îngăduite şi asta 
mi-e deajuns ca să-mi dea potolirea trebuincioasă. 

„A dormi astfel, să nu vă fie cu supărare, adăugă el cu 
un zîmbet ciudat şi puţin zeflemitor, este dovada sigură a 
unei conştiinţe curate, a unei conştiinţe foarte curate”. 

Nu eram aproape deloc încredinţat că are dreptate, 
dar nu putui face altceva decit să-l aprob. 

In cabina sa, căpitanul West, avînd ca de obicei ţigara 
în gură, citea Biblia. 

Miss West nu se arăta. 

Marea nu înceta să se umfle din oră în oră şi 
„Elseneura” înainta din ce în ce mai greu. 

Mă dusei în odaia hărților, a cărei uşă o închisei cu 
toată grija, fiindcă de aici, adăpostit cumsecade, puteam 
privi prin ferestruicile mobile puntea corăbiei. Vedeam 


valurile crescînd şi spărgîndu-se cu zgomot deasupra 
stinghiei şi talazurile năpustindu-se pe punte, într-o cascadă 
neîntreruptă. N 

La manevră, oamenii erau muiaţi pînă la piele. In fiece 
clipă aproape, unul dintre ei cădea şi se rostogolea pe 
punte, în apa furioasă care scăpa prin găurile de scurgere şi 
în crema spumoasă pe care o lăsa în urmă. 

Printre nenorociţii care se agăţau de orice spre a nu 
cădea, sau care, dacă erau trîntiţi, se ridicau cu mare 
greutate şi se ghemuiau pe unde puteau, cînd vedeau un 
munte de apă înaintînd spre „Elseneura”, — Mr. Pike şi Mr. 
Mellaire se duceau şi veneau fără să le pese, urlîndu-şi 
ordinele. Se părea că marea nu are nici o putere asupră-le. 

Masa fu servită ca de obicei, dar Mr. Pike nu puse 
fonograful să cînte. 

— Zvircolirile corăbiei, mă lămuri secundul, sînt atît de 
puternice, încît acul fonografului s-ar vătăma, sau chiar 
strica de-a binelea, iar minunatele discuri ar suferi şi ele. 

Miss West rămăsese încă în pat, iar Wada plătea la 
rîndu-i tributul datorat răului de mare. El se străduia din 
răsputeri să nu i se vadă suferinţa şi-şi îndeplinea serviciul, 
încleştîndu-şi fălcile. Dar obrazul lui verzui şi ochii sticloşi 
mărturiseau adevărul în locul său. 

Cum, din fericire, scăpasem teafăr de acest flagel, 
încercai după masă să încep o convorbire cu căpitanul 
West. 

Dar nu izbutii. Cărţile despre care îi vorbii îi erau 
necunoscute, sau nu-l interesau deloc. Imi mărturisii sincer 
că n-a avut niciodată vreo carte în afară de Biblie. 

Căutai să-i vorbesc despre politică. Nu mă întrerupse 
deloc şi nici nu-mi răspunse decit din cînd în cînd, printr-un 
„da” sau „nu”, lăsîndu-mă să înţeleg limpede că nici 
această problemă n-avea vreo însemnătate pentru el. 

Drace! Dacă se gîndeşte într-adevăr la ceva, la ce 
anume? Ce l-ar putea scoate din nepăsarea asta ciudată? 

Nici măcar corabia sa! Şi-mi dădeam seama de lucrul 
acesta, pe urma faptului că, deşi vremea se înrăutățește, el 


nu se urcase nici o clipă pe punte în ziua aceea. 

Aristocratul acesta, plin de ţinută şi singuratic, începea 
să mă scoată din răbdări. 

La ce o fi bun căpitanul West? 

Toată noaptea, n-am dormit decît o jumătate de oră. 
Usturimile îmi urzică pielea mai puţin ca înainte. Dar tot e 
bine, dacă legănarea dezmăţată a „Elseneurei” nu mă zvirle 
din pat. 

Bineînţeles, în asemenea condiţii e cu neputinţă de 
citit. 

În diferite rînduri, Wada s-a tîrît pînă la mine, ca să mă 
întrebe dacă am nevoie de ceva. 


x 
x * 


Astăzi am descoperit pe căpitanul West. E o făptură de 
neasemuit. 

E „samuraiul” pe care ni-l înfăţişează Wells în lucrarea 
sa „Utopia modernă”, supraomul care cunoaşte marea taină 
a vieţii, Stăpînul desăvirşit care a izbutit să prefacă în 
cristale învăţătura cea mai înaltă şi ţine în mîinile sale, spre 
a o scăpa de nenorocire, existenţa tuturor celor care se 
învîrtesc şi se frămîntă în jurul său. 

Lăsaţi-mă să vă povestesc. 

Ziua aceea, cenuşie şi posomorită, se trezise pe o 
mare furioasă. 

„Elseneura”, cu pînzele strînse, străbatea cu voinicie 
Atlanticul, pătrunsă de puhoaiele de apă, pe care le vărsa 
apoi prin toate găurile de scurgere. 

Dar nu era încă nimic. 

În toiul unei vijelii năpraznice dinspre sud-est, vîntul se 
înteţi şi-şi schimbă subit direcţia. Cu alte cuvinte, o nouă 
vijelie, dinspre nord-est, se năpusti acum asupră-ne, cu o 
furie îndoită. 

Indată, căpitanul West apăru pe dunetă. 

Bieţii oameni din echipaj continuau să cadă ca nişte 


popice, orbiţi de stropii de ploaie, mai năuciţi ca oricînd, 
tăvăliţi pe punte şi înfricoşaţi peste măsură, străduindu-se 
din răsputeri să împlinească ordinele lui Mr. Pike. 

Mai puţin înduioşător, chinul acestor paiaţe care se 
rostogoleau unele peste altele ar fi fost mai iute înveselitor. 

Mr. Pike îndura revărsarea aceloraşi puhoaie ca şi cei 
pe care li conducea, dar izbutea mereu, nu ştiu cum, să 
rămînă în picioare. 

In urma unui talaz mai puternic decît celelalte, doi 
oameni se prăbuşiră şi nu se mai putură ridica. Trebuiră să 
fie duşi de acolo. Unul, Lars lacobsen, un scandinav, cu un 
picior rupt; celălalt, Kid Twist, fără cunoştinţă, cu o rană la 
cap. 

— Sîntem în plin uragan! îmi spuse căpitanul West, ca 
pe un lucru dintre cele mai fireşti. Vîntul a biciuit busola. 

In timp ce mă agăţam cu toate puterile de stinghie, 
căpitanul West, aristocratic şi subţirel, cu trupul zvelt sub 
mantaua lui ceruită care strălucea ca şi a mea, înfruntînd cu 
semeţie clătinările neîncetate ale corăbiei, izbutea fără nici 
o sforţare să se ţină în picioare, în pofida tontoroiului turbat 
al „Elseneurei”. 

II văzui ridicînd ochii spre cer care, încărcat de nori 
deşi, se întuneca şi mai mult. 

Vîntul bătea cu o furie din ce în ce mai mare. Pe 
catargurile de oţel, la vèrge şi funii, în pînzele care mai 
rămiîneau întinse, gemea şi răgea un concert drăcesc, 
alcătuit dintr-un  talmeş-balmeş de zgomote surde, 
fluierături şi strigăte ţiuitoare. 

Deodată, se auzi răsunînd glasul căpitanului West. Un 
glas aerian, limpede ca sunetul clar al unui clopot de argint, 
melodios şi puternic în acelaşi timp, cum ar fi putut să fie 
cel al Arhanghelului Mihail, în ziua Judecăţii de apoi. 

La ordinele apăsate şi liniştite pe care le zvirlea glasul 
acesta, peste urletele uraganului, omul de la cîrmă fu cel 
dinţii care ascultă; apoi Mr. Pike şi Mr. Mellaire, care erau pe 
punte şi se bălăceau în apă pînă la briu; în sfîrşit, de la cei 
doi locotenenţi care le dădură urmarea cuvenită, poruncile 


fură împlinite de întregul echipaj. 

Privii stăruitor pe căpitanul West. Părea un duh 
neprihănit şi măreț, coborit de nu ştiu unde, pentru a frina 
învălmăşeala şi spaima şi aducînd izbînda, în lupta uriaşă ce 
se dezlănţuise, oamenilor acelora, pe jumătate doboriţi, 
care pînă atunci se războiau zadarnic. 

Adus pe aripi de furtună, „Samuraiul” venise printre 
fulgere, trăznete şi tunete, spre a îndruma spre mîntuire pe 
nenorocita „Elseneura”, tot atît de înnebunită ca şi oamenii 
ei. 

Puțin după aceea, vremea se potoli pentru cîtva timp. 

O spărtură albastră apăru în oceanul de nori. Vîntul 
descrescu odată cu ploaia ce se înteţea şi, dacă marea 
continua a-şi răscoli valurile, atmosfera devenise uimitor de 
liniştită. 

Nu ştiam ce să cred despre această potolire, venită pe 
neaşteptate. Mă giîndii că vijelia trebuie să fi încetat cu 
aceeaşi repeziciune, cu care începuse. 

Dar căpitanul West îmi puse mîna pe umăr. 

—Ţineţi-vă bine!.... îmi spuse. Vîntul s-a schimbat din 
nou. lată prima vijelie, aceea dinspre nord-est, care 
reîncepe. 

După o clipă, doar, furtuna se dezlănţui iarăşi cu furie 
asupra „Elseneurei”, făcînd-o să răsune ca o harpă, de la 
talpa corăbiei şi pînă în vîrful catargurilor şi să scoată 
chiuituri sălbatice. 

Cu faţa în bătaia vîntului şi legănîndu-şi uşurel corpul, 
„Samuraiul” dădu iarăşi ordine şi, minunată privelişte, ele 
fură aduse îndată la îndeplinire. 

Deşi eram aproape înăbuşit, mă ţinui ţeapăn pe 
dunetă. 

Pentru prima dată înţelesei marea şi văzui ce poate 
face un om cu iscusinţă adevărată din turma stupidă de 
sclavi de sub conducerea sa, prin mijlocirea acestor sclavi 
pe jumătate, care erau Mr. Pike şi Mr. Mellaire. 

Farmecul şi autoritatea celor doi locotenenţi, care mă 
minunaseră atît cu o oră mai înainte, pieriseră aproape cu 


desăvirşire în faţa făpturii supraomeneşti a căpitanului 
West. Şi era cît pe ce să nu-i pot deosebi de restul 
echipajului! 

In ce priveşte pe „Samurai”, el izbutise dintr-o dată să 
pună stăpînire pe oameni, îmblinzind în acelaşi timp cerul 
negru de miînie, cît şi turbarea neputincioasă a mării. 

Cînd izbînda sa fu desăvîrşită, căpitanul West, mereu 
semet şi majestuos, cobori de pe dunetă, unde eu rămăsei 
încă un sfert de oră. A 

II regăsii în salonul cel mare. Işi scoase cizmele de 
mare, mantaua şi pălăria impermeabilă, leoarcă toate. 

Punîndu-şi papucii de casă, începuse să fumeze cu un 
aer gînditor, ţinîndu-şi ochii mari deschişi şi pierzîndu-şi 
privirea în Nevăzut şi Nesfîrşit... 


CAPITOLUL XI 
Găinile domnişoarei West 


O noapte rea. 

Am adormit repede, obosit de nesomnul de pînă acum. 
Dar m-am trezit după o oră. 

Usturimile şi mîncărimile, care mă tulburaseră atît de 
mult, dispăruseră aproape cu totul. Dar legănarea 
nebunească a corăbiei nu se oprea deloc. 

Puțin înainte de ora cinci, după ce-mi sorbii cafeaua, 
îmi îmbrăcai halatul şi, neavînd nimic de făcut, m-am dus în 
salonul cel mare. 

Aţipii o vreme într-un fotoliu, dar curînd mă rostogolii 
pe podea, fiind zvîrlit de o clătinătură mai zdravănă a 
corăbiei. M-am aşezat pe divanul atit de îndrăgit de 
căpitanul West şi am adormit numaidecit. Dar, peste alte 
cîteva minute, mă trezii iar pe podea. 

Fără îndoială, cînd se odihneşte atît de tihnit pe 
divanul acesta, căpitanul West doarme numai iepureşte, 
dacă nu cumva, trupul său nu întovărăşeşte în chip firesc 
frămîntările mării. 

Mă dusei spre sufragerie şi mă înţepenii într-unul din 
scaunele înşurubate în podea. In sfîrşit, am adormit adînc, 
ţinînd capul pe braţe şi braţele pe masă. 

La ora şapte şi un sfert, stewardul veni încet să mă 
trezească. Trebuia să pună masa, ca să poată servi 
gustarea de dimineaţă. 

Buimăcit încă de somn scurt şi adînc, m-am întors în 
cabină, spre a mă îmbrăca aşa cum se cuvine. 

Apoi, alunecînd mereu şi poticnindu-mă, mă dusei pe 
dunetă, cu nădejdea că aerul tare îmi va risipi păienjenişul 
din creieri. 

Vîntul începea să slăbească şi se părea că scăzuse şi 
tăria furtunii. 

Mr. Pike era de veghe. 

In lipsa căpitanului West, care-şi reluase rolul de 


călător ce ne bucura de un regim deosebit şi devenise iarăşi 
cu desă- virşire străin de tot ce se întîmplă pe corabie, am 
fost din nou cuprins de îndreptăţită uimire faţă de însuşirile 
secundului. 

Numai în ultimele douăzeci şi patru de ore, timpul i se 
împărţise astfel: de la opt pînă la miezul nopţii, pe dunetă; 
de la ora patru pînă la opt dimineaţa, pe dunetă. 

Urma să fie schimbat dintr-o clipă în alta. Dar la 
amiază trebuia să-şi reia postul. 

Un om de şaizeci şi nouă de ani! Orice s-ar spune, e 
măreț! Bătrînul leu, Mr. Pike, e vrednic de toate laudele. 

In timp ce găurile de scurgere continuau să uşureze 
puntea „Elseneurei” de apa pe care corabia o primea încă şi 
a cărei greutate se adăuga celor cinci mii de tone de 
cărbuni aflătoare într-însa, Mr. Pike îmi spuse că încărcătura 
de cărbuni dă stabilitatea vasului şi că el însuşi 
supraveghease aşezarea lor. Aşadar, n-avem de ce ne teme 
în privinţa aceasta. 

De altfel, uraganul îngrozitor pe care-l îndurasem 
pricinuise nenumărate pagube. Printre direle de rugină, 
zăceau pe punte bucăţi de fier şi lemn sfărimate. O parte 
din stinghia tribordului (partea dreaptă a corăbiei) fusese 
smulsă şi o sumedenie de funii şi macarale zăceau ici şi 
colo. Picioarele se încurcau în acesta rămăşiţe. 

Nancy şi o jumătate de duzină de oameni se trudeau, 
cu un aer jalnic şi prăpădiţi de oboseală, să descurce 
puntea de ele. 

Sărmanul Nancy, părea că se zbate în ghearele unei 
frămîntări adînci. Avea o mutră atit de îndurerată, încît 
stîrnea milă. 

Şi, cînd un munte de apă se îndrepta spre „Elseneura”, 
gata să-şi verse puhoiul, el era cel dintii care fugea, spre a 
se agăța cu toată puterea de funia de salvare, ce fusese 
întinsă de la un cap la altul al corăbiei. 

Oamenii pe care urmau să-i îndrume nu erau nici ei 
mai puţin grăbiţi să-şi părăsească lucrul şi să se agaţe de 
funia binefăcătoare, pe care o apucau cu ambele miini şi cu 


toată puterea. 

Atîrnaţi astfel în aer, atunci, cînd nu erau cumva 
răsturnaţi de-a binelea în apa volburoasă, ei se ţineau cum 
puteau în această poziţie nestatornică, în timp ce picioarele 
le erau scăldate de valurile îngheţate. 

Cu un fel de zîmbet crud în colţul buzei, Mr. Pike 
arunca din cînd în cînd cîte o aruncătură veselă spre 
făpturile acelea care stîrneau mila şi pe care le dispreţuia, 
fiindcă nu aveau firea lui. 

In cruzimea secundului, era însăşi cruzimea mării, 
care-şi urma aplicarea! 

Atenţia îmi fu atrasă în chip deosebit de prichindelul 
acela surd ca o cizmă, piticul pocit şi cu înfăţişarea de faun, 
despre care am pomenit mai înainte. Ochii îi străluceau 
mereu ca nişte cărbuni aprinşi în obrazul pustiit şi păreau 
mai tînguitori ca oricînd. 

Şi cu toate acestea, în ciuda slăbiciunii sale, muncea 
mult mai mult decît ceilalţi membrii ai echipajului. 

Toţi nervii îi erau necontenit încordaţi; era ultimul care 
se agăța de funia de salvare şi primul care o părăsea pentru 
a se întoarce la lucru, printre vîrtejurile lichide. 

Nu mă putui stăpiîni de a arăta lui Mr. Pike, că oamenii, 
departe de a-şi recăpăta puterile, cum mă asigurase Miss 
West la plecare că se va întîmpla, erau dimpotrivă din zi în 
zi mai neputincioşi şi mai costelivi. 

—Sînt de aceeaşi părere, răspunse Mr. Pike. Mişcările 
pe care le fac sînt foarte bune pentru sănătatea lor. Dar nu 
poţi învia nişte stîrvuri! 

„Cred că vă amintiţi, Mr. Pathurst, de omul acela cu 
care am vorbit printre alţii, în faţa dvs., în ziua îmbarcării şi 
care mi-a spus că se numeşte Charles Davis. 

—Da, nu l-am uitat. F 

—Ei bine, duceţi-vă să-l vedeţi azi. II veţi găsi în 
locuinţele din partea centrală a corăbiei, unde doarme cel 
care a încercat să se sinucidă şi pe care-l îngrijesc. 

„Mr. Pathurst, cred că n-a existat vreodată un «număr» 
mai izbutit de spital, ca să spun aşa, ca Charles Davis ăsta! 


Are pe tot corpul o sumedenie de găuri atît de mari, încît aş 
putea să-mi strecor pumnul prin ele. Asta nu mai e om; e 
strecurătoare. 

„Nu ştiu dacă e vorba de buboaie care găuresc pielea, 
de o lepră canceroasă, ori dacă s-a tras în el o salvă de 
mitralieră. 

„Nu mă veţi crede, dar cînd am descoperit taina, a 
avut neobrăzarea să susţină că s-a îmbolnăvit de cînd s-a 
îmbarcat pe „Elseneura”. Şi mă întreb: cum a izbutit să-şi 
ascundă starea fizică? Fiindcă, fără îndoială, e de ani de zile 
în halul ăsta! Vă spun drept, este o adevărată ciudăţenie 
fiziologică!” 

—Şi în primele zile a muncit la fel cu ceilalţi? 

— Sigur că da! E de necrezut, ştii, dar aşa e! 

„Pentru a-mi da seama de ce-i în stare, l-am făcut să 
se caţere pe catarguri, l-am trimis în fundul corăbiei să 
mute cîteva tone de cărbuni, l-am încercat la toate. Nu s-a 
codit şi n-a greşit. 

„Dar apa sărată care l-a udat acum, l-a dat gata. | s-au 
deschis rănile şi nu mai e în stare de nimic, pe tot restul 
călătoriei. 

„Cu toate acestea, îşi va primi leafa întreagă la sosire, 
doar pentru faptul că a zăcut şi n-a săvirşit nici o ispravă. 
Aşa poruncesc regulamentele. 

„E un ticălos fără pereche, care ne-a tras pe sfoară!” 

— Dar grecul pe care l-aţi îngrijit şi cusut la loc, în ce 
stare este? 

— E aproape vindecat şi-l voi putea pune la cîrmă pe la 
sfîrşitul săptămînii. 

„Dacă sosim cu bine în vreun port, voi putea spune că 
am avut de lucru!” 

Şi Mr. Pike făcu gestul obişnuit al strîngerii pumnilor 
săi jupuiţi, voind parcă să le măsoare exact puternica 
ameninţare. 

Ştiu că e lipsit de rost să-mi mărturisesc simpatia faţă 
de Mr. Pike, pentru munca împovărătoare pe care e silit s-o 
săvirşească. Ar însemna să-l necăjesc. 


încercînd totuşi să-i spun cîteva cuvinte de mîngiiere, 
îmi răspunse repede: 

— Aţi băgat de seamă pe unul care răspunde la numele 
de Mulligan lacobs şi este năpăstuit de o strimbare a şirei 
spinării? 

„E o puşlama, o haimana dintr-acelea care se tocmesc 
la orice treabă în ziua cînd nu mai au ce să măniînce, un fel 
de „marinar de apă dulce”, angajat cu titlul de marinar 
adevărat. 

„Ce ruşine! Trebuie să aibă vreo cincizeci de ani şi fără 
îndoială că nu cîntăreşte mai mult de o sută de livre”. 

„E rău şi viclean. O viespe, o viperă. Nu se teme de 
nimic, fiindcă ştie că nu se încumetă nimeni să-l atingă, de 
frică să nu-l rupă în bucăţi. 

„Şi ăsta, puteţi să mă credeţi, e o perlă straşnică!” 

După-amiază m-am dus pe dunetă şi am găsit acolo pe 
Mr. Mellaire, care-şi făcea quart-ul. 

Intrai cu el în vorbă şi, tocmai cînd îl întrebam dacă 
O'Sullivan şi Andy Fay au căzut la învoială pentru 
faimoasele cizme, Miss West se ivi în capul scării lăuntrice. 

Avea obrajii odihniţi şi îmbujoraţi; nu se mai vedea pe 
ei nici o urmă a răului de mare, care o ţinuse două zile în 
cabină. În timp ce se îndreptă spre mine, spre a-mi da 
„bună-ziua” pe un ton foarte prietenesc, nu mă putui stăpiîni 
de a-i admira din nou sprinteneala şi zvelteţea mersului, ca 
şi frăgezimea cărnii. 

Gitul, care pornea în voie dintr-un guler marinăresc, 
avea aceeaşi ţinută semeaţă şi plăcută, care mă minunase 
şi pînă atunci. 

O beretă albă din lînă împletită îi stringea frumos 
părul, pieptănat cu grijă. 

Nici nu s-ar fi zis că e o femeie care abia s-a ridicat 
după boală. In ea, viaţa biruise pe deplin. Fiziceşte şi 
moraliceşte, totul era sănătate şi desăvirşire. Era viaţa 
însăşi. 

Infăţişarea mea nu se potrivea nici pe departe cu a ei, 


11 Livra engleză are 453 grame 


din cauza lipsei de somn şi ochii mi-erau galbeni, de parcă 
aş fi suferit de vreo boală de ficat. 

Miss West mă întrebă cum mă simt şi dacă îndurasem 
şi eu suferinţele pricinuite de răul de mare. 

Îi răspunsei că, slavă Domnului, am fost cruțat de 
necazurile astea, dar că abia mă mai ţin pe picioare din 
cauza nesomnului. 

— Liniştiţi-vă! îmi răspunse. Nu-i nimic grav. 

—Dar nu ştiţi, stăruii, că din diferite pricini, de cînd sînt 
pe bord, nu m-am odihnit în linişte mai mult de cinci ore! 

— Într-adevăr, e îngrozitor! Bietul băiat! 

Şi izbucnii în ris. 

Bietul băiat... bietul băiat... Cu toate acestea, Miss 
West era mai tînără ca mine. Dar mă resemnai, 
nerăspunziîndu-i nimic. Marea se potolea. 

—A, Mr. Pathurst, reluă veselă Miss West, haideţi mai 
bine să vă arăt ce găini am! 

Urmai supus pe tînăra vioaie pe puntea cea subţire de 
oţel. Ajunserăm în partea cealaltă a corăbiei, pe acoperişul 
căreia era aşezat coteţul. 

Erau acolo patru duzini de găini grase, între care 
domnea un cocoş. Bietele păsări trebuie să fi trecut prin 
clipe destul de aspre în cursul vijeliei; penele le erau încă 
zburlite. 

Dar nu fuseseră uitate şi, în aceeaşi dimineaţă, Miss 
West dăduse ordin să se aşeze în coteţ, pentru a le usca şi 
încălzi, o sobă cu gaz, care ardea încă. 

Stewardul care se îndeletnicea cu treaba asta, fu 
chemat din nou, ca şi Mr. Pike, iar Miss West le repetă 
dispoziţiile date pentru hrana păsărilor. 

Sacul în care se aflau boabele de orz şi ovăz pentru 
păsări, se rătăcise printre cufere, la încărcarea corăbiei. 
Trebuia să se regăsească neapărat sacul şi, dacă nu se 
putea altfel, magazia cu merinde trebuia să fie răscolită de 
sus pînă jos, chiar în ziua aceea. 

—lIn afară de aceasta, Mr. Pike, continuă Miss West, ţin 
neapărat să fie aici o curăţenie desăvirşită. Veţi 


supraveghea cu toată grija pe omul însărcinat să curețe în 
fiecare zi coteţul. 

„Ca hrană, nimic putrezit, nu-i aşa? şi nimic stricat! 

„Cite ouă au fost ieri, steward?” 

Cînd răspunse că, în ciuda timpului rău, strînsese 
totuşi nouă ouă, ochii strîmţi ai chinezului străluciră. 
Adăugă că azi nădăjduieşte să treacă de duzină. 

— Foarte bine! Băgaţi de seamă cu toată grija, dacă 
sînt şi găini care nu ouă. N-are nici un rost să la păstrăm şi 
pe astea. 

„Să le mîncăm. Dar să fiu înştiinţată totdeauna, înainte 
de a se purcede la o asemenea treabă!” 


CAPITOLUL XII 
Christian Jespersen e trimis în 
vîltoarea verde 


După înapoierea domnişoarei West în cabina ei, am 
continuat, întovărăşit de Mr. Pike, cercetarea echipajului. 

Aceasta e prima dată cînd Steve Roberts, ca atiţia alţii 
dintre cei aflaţi pe bord, pune piciorul pe o corabie. Ceea ce 
nimeni nu-i în stare să afle de la el, este cum a nimerit 
tocmai de prin păşunile estului New-York şi a întins-o de 
acolo la Baltimore, ca să se îmbarce pe „Elseneura”. 

Cînd e întrebat în privinţa aceasta, el răspunde că nu 
ştie. 

E un fel de cow-boy, rătăcit pe o corabie. Nu e înalt, 
dar e subţire şi voinic. Are umerii largi, iar muşchii braţelor 
şi ai pieptului i se umflă sub cămaşă. 

E dezgheţat, priceput şi se descurcă foarte bine într-un 
meşteşug, pe care ieri nu-l cunoşteam deloc. Altfel, e tare 
prefăcut. Cînd vorbeşte, te priveşte drept în faţă, dar cu 
obrăznicie, nu cu sinceritate şi în ochi i se citeşte toată 
şiretenia. 

Se trage din aceeaşi familie morală ca şi Kid Twist, 
Nosey Murphy şi Bert Rhine, cu care îşi pierde bucuros 
vremea în afara orelor de lucru. 

Mulligan lacobs a venit să-mi dea tircoale, în timp ce 
mă aşezam într-un fotoliu pe punte şi citeam, avînd pe de 
lături o sumedenie de cărţi aduse de Wada. 

Aceste cărţi şi titlurile lor, pe care le sorbea cu ochii, 
păreau că stîrnesc un interes deosebit în Mulligan lacobs. S- 
ar fi spus că priveşte cu nesaţ o comoară de aur. 

Ah! ochii aceia mici, care păreau sfredeliţi, ochii aceia 
albaştri-deschis, care aruncau scîntei! 

Pleoapele care îi încercuiau erau umflate, însîngerate, 
groaznice. 

Desigur, Mr. Pike nu s-a înşelat. Insul acesta nu-i decit 
fiere şi otravă. El e acela „care urăşte”, care urăşte totul în 


afară de cărţi, mă gîndii, văzîndu-i îndărătnicia cu care se 
apucase să se uite la toate cărţile ce mă înconjurau. 

— Ţi-ar place, camarade, l-am întrebat cu bunăvoință, 
să-ţi împrumut cîteva din ele? 

Mulligan lacobs se încruntă. Mă privi strimb, ca şi cum 
s-ar fi uitat la un duşman de moarte şi mă simţii deodată 
învăluit da ură. 

— Vă foarte mulţumesc! îmi răspunse, rînjind. 

„Intr-adevăr, sînteţi o privelişte frumoasă dvs., un om 
sănătos, care găsiţi sclavi pentru a vă îndeplini toate 
treburile şi vă lăfăiţi trîndăvia într-un fotoliu, în timp ce eu, 
un sărman ticălos, plesnesc muncind din greu, cu şira 
spinării strimbă. 

„Chiar şi cărţile astea cu care mă îmbiaţi vi le-a adus 
din odaie pînă aici sclavul dvs. Imi închipui că sînt grele ca 
să vi le puteţi căra singur”. 

„Aşa că, vă rog să vi le păstraţi! Eu n-am timp să 
citesc. Ah! ăsta-i iadul! Asta îmi scormoneşte creierii cu ace 
de foc!” 

Atiît de îngrozitor, de apocaliptic era Mulligan lacobs, 
încît am resimţit o uşurare, cînd am auzit în spate pasul 
greoi al lui Mr. Pike. Mi se părea că mă aflu în faţa unui 
tigru. Mă cuprinsese un fel de spaimă şi-mi simţeam sîngele 
îngheţat. 

Apoi, îmi dădui seama că n-aveam de ce să mă tem de 
făptura aceasta slabă. Eram de zece ori mai puternic decit 
el şi-l puteam înhăţa de git, dacă ar fi fost nevoie, făcîndu-l 
să nu mai scoată nici un cuvînt. 

Dar chiar gîndul acesta nu mă liniştea îndeajuns. Fiinţa 
aceasta drăcească mă înfricoşa ca o armată de gîngănii, ca 
nişte animale veninoase repezindu-se să mă răpună şi, avui 
impresia cumplită că sînt dinţii negri şi stricaţi ai lui 
Mulligan lacobs, înfingindu-mi-se în carne, spre a o sluţi pe 
totdeauna. 

Îmi venii însă în fire, în timp ce insul acela pocit şi 
înfiorător rămiînea în faţa mea, dar părînd că, în ciuda 
neputinței sale, nu cunoaşte frica. 


Încercai să redeschid convorbirea. 

— Creierii te fac mult să suferi? îl întrebai. 

— Mai întrebaţi? îmi răspunse. Simt neîncetat că sînt 
scormoniţi de nişte ace, cum v-am spus, ace şi cîrlige în foc, 
care se agaţă de ei, îi zguduie şi-i ard. 

„Dar ia spuneţi-mi, dacă-i vorba, cu ce drept aveţi 
atitea cărţi? Prin ce hatîr deosebit aveţi şi timpul trebuincios 
să le citiţi şi să vă desfătaţi cu ele, în vreme ce mie mi se 
topesc creierii, pe cînd eu stau mereu la postul de veghe şi 
în vreme ce, sub ameninţarea necontenită a locotenenţilor, 
mă rup muncind ca un blestemat, cu şira spinării mele 
sfărimată?” 

Stăpînindu-mă şi măgulindu-l, întrebai pe acest smintit 
care îi sînt autorii preferaţi. 

Imi răspunse numaidecit, cu vădită bunăvoință şi 
oarecum potolit, numindu-mi pe Renan, Shakespeare, 
Robert Browning, Carlyle, apoi Zola şi Anatole France, care 
îi plăceau cu deosebire. 

Materlink, după părerea lui, „tăia firul de păr în patru”. 
Găsea ceva bun în Ibsen, cu toate că-l socotea un fel de 
linguşitor al burghezilor”. 

Heine era desăvirşit; Flaubert întrecea cu mult pe 
Maupassant; Turgheniev preţuia mai mult ca Tolstoi, dar 
Gorki era cel mai bun din cuptorul rusesc. 

Adăugă că a citit şi pe Kropotkin, dar nu era anarhist, 
ca el. 

Sărman rătăcit, ce mai talmeş-balmeş! Oare cum a 
putut omul acesta, care avea o adevărată pricepere, să 
cadă atit de jos? Oare cum a ajuns el pe bordul 
„Elseneurei”, în bătaia pumnilor lui Mr. Pike? Ce existenţă 
uluitoare o fi dus? 

Cleştele care-i strîngea şi înfierbînta creierii îl slăbise 
puţin — şi el îmi spuse că în tinereţe fusese în Canada atlet 
de profesie şi apoi alergător. 

Apoi, boala s-a năpustit asupră-i. Mai bine de un sfert 
de veac a rătăcit pe drumuri şi, se putea făli, a cunoscut 
mai mult ca oricine puşcăriile comunale şi temniţele 


statului. 

Dar Mr. Pike, care avea de lucru cu Mulligan lacobs, se 
apropiase de noi. 

Era vădit că discuţiile filozofice pe care le întreţineam, 
nebunul şi eu, începeau să-l scoată din răbdări. 

Se repezi spre smintit şi-i spuse serios, dar cu oarecare 
blîndeţe: 

—La treabă, flăcăule! După ce-ţi termini quart-ul şi 
dacă te îndeamnă inima, poţi sta de vorbă cu Mr. Pathurst 
oricît doreşti. 

Mulligan lacobs îşi îndreptă cum putu spinarea strimbă 
şi avui impresia că, dacă i-aş fi atins faţa cu degetele, ar fi 
scăpărat scîntei, ca blana unei pisici dezmierdate în răspăr 
pe timp de vijelie. 

El zbieră: 

— Şi tu, dobitocule, du-te dracului! 

În timp ce toată ura strînsă în cursul atîtor ani apăruse 
iarăşi pe trăsăturile lui Mulligan lacobs, o licărire de ură 
flutură pe obrazul lui Mr. Pike. 

ÎI văzui aruncîndu-se asupra nebunului, cu pumnul 
ridicat, gata să-l lovească. O singură lovitură cu laba aceea 
de urs şi Mulligan lacobs, cu toată flacăra otrăvită care-l 
mistuia, ar fi dispărut pe totdeauna în noaptea veşnică. 

Dar schilodul nu se înspăimîntă. El înfruntă pe secund 
ca un şoarece într-un colţ de odaie, ca un şarpe încolţit în 
iarbă. Mai mult batjocoritor şi arătîndu-şi dinţii, înălţă capul, 
de parcă voia să primească în plin lovitura ce-i era sortită. 

In faţa acestei făpturi, betege şi respingătoare, Mr. 
Pike îşi stăpîni braţul. 

— Haide! strigă Mulligan. Loviţi! De ce nu loviți? Nu 
cumva vă e frică? 

Oricît de nesimţitor ar fi fost şi oricît de întăritat, sînt 
încredinţat, nu se putu hotărî să lovească în asemenea 
condiţii. 

— Deocamdată, spuse, să lăsăm asta. Du-te la treaba 
ta, Mulligan! 

Văzui pe Mulligan lacobs, ispitit parcă, în loc de 


mulţumiri, să reverse asupra secundului toată furia ce-l 
năpădise. Dar cuvintele nu-i veniră pe buze. 

Secundul, amărit că dăduse dovadă de slăbiciune, se 
întoarse fără de veste şi plecă, iar Mulligan lacobs, uitînd 
să-mi mai spună vreun cuvînt, se îndreptă spre tovarăşii lui 
de echipaj. 

Pentru a-mi dezmorţi picioarele, dădui o raită pe punte 
şi întîlnii pe Mr. Mellaire, pe care-l întrebai din nou, glumind 
desigur: 

— Ei, ce s-aude? O'Sullivan a izbutit să cumpere 
cizmele lui Andy Fay? 

— Incă nu, Mr. Pathurst. Dar azi-dimineaţă, era gata să 
le ia. 

„Vreţi să mă însoţiţi?” 

Fără să-mi dea vreo lămurire, Mr. Mellaire mă conduse 
pînă în partea de dinainte a corăbiei, unde văzui doi 
japonezi, aşezaţi pe căptuşeala deschizăturii punţii. 

Ei coseau în pînză de velă, cu ajutorul unor andrele, un 
pachet ce mi se păru îndată că trebuie să fie corpul unui 
om. 

Întrebai cu privirea pe Mr. Mellaire. 

— O'Sullivan, îmi răspunse, s-a servit totuşi de vestitul 
său brici! 

— Şi ăsta-i Andy Fay? îl întrebai îngrozit. 

— Nu, nu-i Andy Fay, Mr. Pathurst, e altul: un olandez, 
numit după registrul echipajului Christian Jespersen. 

„A avut ideea nenorocită de a se afla în drumul lui 
O'Sullivan, tocmai cînd acesta alerga după Andy Fay ca să-i 
ia cizmele. 

„Briciul şi-a împlinit menirea, dar asupra lui Christian 
Jespersen, în timp ce Andy Fay, mai sprinten, a scăpat 
numai cu nişte zgirieturi.” 

„Staţi... Priviţi-l, e acolo jos!” 

Mă uitai şi văzui pe Andy Fay, cu braţul legat şi capul 
la fel, fumîndu-şi tacticos luleaua, pe o legătură de funii. 

Lîngă el, se ghemuise Mulligan lacobs, care ori 
mărturisea rănitului afecțiunea ce i-o nutrea, ori poate 


stătea să se bucure de suferinţele ce-l chinuiau. 

Shorty trecu pe lîngă noi şi-mi arătă obişnuita lui 
strimbătură de clown. Văzui că are o mînă legată. 

— Asta-i altă victimă a briciului lui O'Sullivan! mă 
lămuri Mr. Mellaire. 

— Nu se poate! 

— Păi, n-am isprăvit! A mai păţit-o unul, un evreu, 
Isaac Chantz, care, din nenorocire pentru el, se găsea prin 
părţile acelea. 

„De obicei, evreilor nu le place să călătorească pe 
mare şi să părăsească uscatul sigur. Dar avem şi noi cîţiva 
pe „Elseneura”, cu toate acestea. 

„Nu e rănit prea rău, dar ţipă mai mult ca toţi ceilalţi 
laolaltă. Mai rău ca un dihor! 

Mr. Pike are destul de furcă acum cu toţi răniții ăştia, 
pe care i-a oblojit cum a putut mai bine şi a căror îngrijire îi 
revine”. 

— Şi O'Sullivan? întrebai. Ce s-a întîmplat cu el? 

— Tot Mr. Pike a fost nevoit să-l liniştească, 
intervenind în cursul încăierării. 

„l-a trîntit în falcă o lovitură atît de zdravănă, că l-a 
potolit numaidecit. 

„Legat burduf, O'Sullivan a fost dus apoi în partea 
centrală a corăbiei, unde s-a orînduit o infirmierie. 

„Cu un echipaj ca acesta cu care am fost procopsiţi, 
am avea nevoie de atitea cămăşi de forţă ciîţi inşi sînt pe 
bord. Cîteva celule bine căptuşite, un spital cu cele cuvenite 
şi o casă de însănătoşire ar fi tare binevenite!”. 

Imi îndreptai ochii spre corpul învelit în pînză al lui 
Christian Jespersen şi spre cei doi japonezi care îi coseau 
giulgiul. 

Unul dintre ei avea mîna dreaptă striînsă într-un 
bandaj, făcut din pînză şi vată. 

Intrebai: 

— Şi el e rănit? 

— Deloc! îmi răspunse Mr. Mellaire. Omul ăsta se 
numeşte Yatsouda şi se dovedeşte, ca şi tovarăşul său, un 


corăbier iscusit şi vrednic. 

„Dar în urma unei grozave otrăviri a sîngelui, a fost 
silit să zacă un an şi jumătate într-un spital din New-York. 
Chirurgul a vrut să-i taie mîna. El s-a împotrivit însă cu 
îndiîrjire şi de fapt bine a făcut, cu toate că mîna-i este cu 
desăvirşire moartă, în afară de degetul mare şi de arătător. 

„Yatsouda a învăţat să coasă cu mîna stingă. Şi vă 
repet, e foarte îndemînatic!” 

Avui curiozitatea să arunc o privire în infirmierie. 

Găsii acolo, într-un pat de jos, pe O'Sullivan legat bine 
şi trîntit pe spate, aiurind, rotindu-şi neîncetat ochii şi 
continuîndu-şi nesfîrşitul monolog. 

Deasupra lui, tot în pat, îşi fuma liniştit pipa Charles 
Davis, omul ciuruit de nenumărate găuri şi răni. Ţinea în 
mînă o sulă. 

— Aţi venit să vedeţi ladul? mă întrebă, în loc să-mi 
dea „bună-ziua”. 

Auziţi sub mine pe maimuţoiul ăsta, care trăncăneşte 
într-una? E cu neputinţă să-l fac să tacă odată! Şi nu-şi 
opreşte muzica nici ziua, nici noaptea. 

„Nu se poate dormi într-o asemenea tovărăşie. Şi mai 
ales că are un fel de a scrişni din dinţi, care te scoate din 
răbdări. 

„Vă iau de martor, Mr. Pathurst. E cuviincios să pui un 
bolnav ca mine în tovărăşia unui smintit ca ăsta, dedesubtul 
meu? 

„Dar dacă nu se opreşte, am să-l fac eu să tacă!” 

Şi Charles Davis strînse sula în mînă. 

Mr. Pike, care-şi făcea raidul de inspecţie, se apropie 
pe nesimţite. 

— Ar fi trebuit să mi se dea patul de jos, care-i mai bun. 
E obositor să mă urc şi să cobor mereu. 

„Astăzi există legi pentru ocrotirea marinarilor. Cînd 
vom sosi la Seattle, voi aduce pe secund în faţa tribunalului, 
pentru neomenia pe care mi-a arătat-o. 

„Şi dvs. îmi veţi sluji de martor”. 

Inaintînd, Mr. Pike apăru în uşă. 


— Tacă-ţi gura! mirii, chiţibuşarul dracului, avocat fără 
talent! 

„Cînd ai avut neruşinarea să te înscrii în registrul de 
echipaj al unei corăbii în halul în care te-ai înfăţişat, trebuie 
să-ţi ţii fleanca!”. 

N „Dacă nu încetezi să te plîngi, s-ar putea să te căieşti. 
Incepi să mă plictiseşti, să ştii!”. 

Mr. Pike se înăbuşea de miînie. 

—Eu cunosc legea! răspunse cu îndrăzneală Charles 
Davis. Cînd m-am îmbarcat pe corabie, am îndeplinit toate 
ordinele pe care mi le-aţi dat. Mă simţeam foarte bine. Tot 
echipajul mi-e martor. 

„M-am căţărat pe catarguri, am aşezat cărbunii, mi-am 
făcut treaba mai bine ca mulţi alţii. Şii tot fără să mă pling, 
m-am bălăcit în apa sărată. 

„Mai tîrziu m-am îmbolnăvit. N-am ce să fac. E destul 
de neplăcut”. 

— Erai putrezit pînă în măduva oaselor, înainte de a 
pune piciorul pe „Elseneura”! răcni Mr. Pike. 

„Eu voi face să fii osîndit!” 

— Tribunalul maritim va aprecia, răspunse Charles 
Davis fără să-şi piardă cumpătul. Vom afla atunci care 
dintre noi are dreptate! 

—Nu vom afla nimic. Fiindcă, dacă nu încetezi să mă 
întăriţi... 

— Loviţi-mă, domnule locotenent! înrăutăţiţi-mi starea. 
Cu atît mai mult îmi va spori tribunalul despăgubirile la care 
am dreptul. 

—Şi dacă te arunc peste bord?! Ai să te duci să ceri 
peştilor despăgubirile? 

Răsucindu-se pe călcîi, Mr. Pike plecă. 

Rămăsei cîteva clipe încă, încercînd să liniştesc pe 
Charles Davis. 

După un sfert de oră, întiîlnii pe punte pe Mr. Pike, care 
venise întins spre mine. 

—Mr. Pathurst, îmi spuse, cu un ton poruncitor pe care 
nu-l folosise niciodată faţă de mine, vă sinchisiţi prea mult 


de ceea ce se întîmplă pe bord. 

„Aici, jos, fiecare cu menirea lui. Aşa că vedeţi-vă de 
treaba dvs., în care nu mă amestec deloc — şi eu îmi văd de 
rosturile mele. E mult mai bine aşa!” 

Spunînd aceasta, mă părăsii. 

Socotii învăţătura pe care o primii, după aceea a 
căpitanului West, cam prea puţin cuviincioasă din partea lui 
Mr. Pike. Fiindcă, la urma urmelor, am cel puţin dreptul să- 
mi spun părerea. Sînt un călător şi încă unul care-şi plăteşte 
destul de scump şederea pe bord. 

Un călător? Ba deloc! Ilmbarcat printr-un hatîr pe o 
corabie care nu are dreptul de a primi călători, sînt înscris în 
registrul „Elseneurei” ca „al treilea ofiţer”, cu o leafă de 
treizeci şi cinci de dolari pe lună. 

Şi Wada, servitorul meu, pentru care plătesc de 
asemeni un preţ bun, este trecut drept chelner. 

E limpede, aşadar, că trebuie să tac. 

x 


x * 


Pe o corabie, nu se pierde vremea cu morţii! 

Imediat după ce japonezii îşi terminară lucrul, Christian 
Jespersen, cu un sac de cărbuni legat de picioare, fu ridicat 
peste stinghie şi trimis în viltoarea verde. 

Vremea era liniştită şi plăcută, iar „Elseneura” aluneca 
alene, făcînd abia două noduri pe oră. De aceea, s-a socotit 
că nu mai e nevoie să fie oprită de tot. 

Căpitanul West veni în ultima clipă în partea de 
dinainte a corăbiei, cu cartea de rugăciuni în mînă şi citi cu 
voce tare în faţa întregului echipaj slujba scurtă a 
prohodului pe mare. 

Apoi, Christian Jespersen căzu în gol, iar echipajul se 
împrăştie şi-şi reluă lucrul. Fu o ceremonie scurtă şi 
searbădă. 

Miss West, aşezată pe dunetă într-un fotoliu şi adîncită 
într-o împletitură gingaşă, rămase neclintită şi netulburată. 

Mă dusei spre ea şi-i spusei solemn: 

— S-a făcut! Omul a fost scufundat. 


Ea ridică ochii spre mine, surise şi rosti un „Ah!” cu 
totul nepăsător. 

— S-ar părea, îi spusei modest, că toată povestea 
aceasta nu vă tulbură prea mult. 

— Ah! Ştiu că totdeauna e neplăcut să numeri, chiar de 
la începutul călătoriei, un om mai puţin în echipaj. Cu 
deosebire cînd echipajul lasă atît de mult de dorit, ca al 
nostru. 

„Dar ce pot face şi de ce să mă frămînt? Nu cunoşteam 
pe omul acesta şi nici el nu mă ştia. Atunci?...” 

— Atunci? 

— E pentru mine un fapt oarecare, cum citim mereu în 
coloanele tuturor ziarelor. Nici dvs., nici eu nu vom muri de 
mîhnire. 

— Credeţi în Dumnezeu? 

— Tata crede. 

— Dar dvs.? 

— Nu prea ştiu. Lucrurile astea sînt mai presus de 
priceperea mea, aşa că nu-mi mai muncesc creierii 
degeaba. 

„Mă gîndeam la ele, cînd eram fetiţă. De atunci... Da, 
sînt convinsă că cred în Dumnezeu... Dar prea sigură, nu 
sînt. Aşa că mă feresc să mă gîndesc”. 


CAPITOLUL XIII 
Uneltiri viclene 


Sîntem pe drum de două săptămîni şi plutim şi plutim 
acum pe o mare liniştită, sub un cer presărat abia cu cîțiva 
norişori albi. Alunecăm încet, cu opt mile pe oră, împinşi de 
o adiere slabă dinspre răsărit. 

Căpitanul West ne spune că e aproape sigur, că vintul 
acesta plăcut este începutul alizeului care suflă dinspre 
nord-est. 

Aflai totodată că „Elseneura”, spre a nu fi zvîrlită spre 
coasta braziliană şi capul St. Roch, trebuie să se 
îndepărteze bine de tot din drumul ei firesc şi să cotească 
înspre Africa. 

Se întîmplă uneori, ca în timpul itinerariului, care e 
impus tuturor corăbierilor ca şi nouă, să se ivească insulele 
Capului Verde. Astfel încît nu poate fi surprinzător, ca 
distanţa de la Baltimore la Seattle să fie socotită ca avînd 
optsprezece mii de mile. 

Urcîndu-mă azi-dimineaţă pe punte, am găsit la bara 
cîrmei pe grecul Tony, sinucigaşul îndărătnic. Mi s-a părut 
că are gînduri mai sănătoase, prin faptul că, pentru a-mi 
răspunde la „bună-ziua”, şi-a scos cuviincios bereta. 

Răniţii sînt pe cale de însănătoşire, în afară de 
perechea Charles Davis — O'Sullivan. 

O'Sullivan e tot legat fedeleş în patul său şi Mr. Pike a 
poruncit lui Charles Davis să-l aibe în grijă. Urmarea acestei 
porunci este că Charles Davis cutreieră puntea, spre a 
aduce de la bucătărie merindele şi apa destinate 
irlandezului, putînd astfel să-şi bombănească în voie 
plîngerile tuturor pe care îi întîlneşte. 

Wada mi-a istorisit un fapt foarte straniu. El, stewardul 
şi cei doi corăbieri japonezi se adună în fiecare seară, 
pesemne, în cabina bucătarului nostru. Se întîlnesc acolo 
cu plăcere, ca buni asiatici ce sînt şi fiecare din ei 
povesteşte ce a aflat în cursul zilei din trăncănelile de pe 


bord. 

Îmi pare că galbenii ştiu tot ce se întîmplă, iar Wada 
îmi împărtăşeşte cinstit ceea ce i s-a părut mai deosebit în 
cursul acestor convorbiri şi destăinuiri. 

Ceva cu totul nefiresc este felul cum se poartă Mr. 
Mellaire. Wada şi tovarăşii săi au dezbătut îndelung 
subiectul acesta şi au ajuns la o apreciere aspră, cu privire 
la atitudinea celui de-al doilea locotenent, a cărui prietenie 
prea strinsă cu cei trei ticăloşi care dorm în partea din faţă 
a corăbiei, Nosey Murphy, Bert Rhine şi Kid Twist, e de 
neînțeles şi supărătoare. 

Atrăsei atenţia lui Wada că Mr. Mellaire, cel puţin după 
cît se pare, nu putea fi bănuit de o asemenea cîrdăşie, 
fiindcă era aspru şi grosolan cu toţi marinarii şi fiindcă arăta 
că se socoteşte ca făcînd parte dintr-o „lume superioară” 
corăbierilor. 

— Şi asta, ştii tot atît de bine ca mine. 

— Priceput, înţeles! îmi răspunde Wada. El aşa cum 
spus dvs. cu toţi ailalţi din corabia. Da’ cu pişicher aştia bun 
tovarăş la ei! 

„Asta nu bun! Mult necazuri avem odat' cauza asta 
pentru corabie şi noi toţi!” 

N-aveam nici un motiv să pun la îndoială buna credinţă 
a lui Wada şi continuai întrebările. 

Aflai astfel că tilharii aceia se înălţaseră la rangul de 
stăpîni în partea din faţă a corăbiei, că statorniciseră un 
regim de teroare, că făceau tot ce voiau şi că ceilalţi, ajunşi 
un fel de robi înfricoşaţi, trebuiau să se supună voinţei lor. 

O pildă numai. In cursul ultimei nopţi, Bert Rhine ar fi 
trezit deodată pe italianul Guido Bombini, i-ar fi poruncit să 
se scoale numaidecit şi să se ducă să-i aducă de la 
bucătărie un pahar cu apă, fiindcă-i e sete. 

Şi Guido Bombini îl ascultase! 

Isac Chantz s-a dus ca şi ceilalţi. Dar fiindcă şi el e un 
bandit, cei trei se poartă mai binişor cu el. 

Herman Luckenheimer, un german voinic şi greoi, care 
are un suflet bun dar mintea cam amorţită, a fost bătut rău 


de cei trei, fiindcă n-a vrut să spele rufele lui Nosey Murphy. 

Cei doi şefi de echipaj trăiesc într-o necontenită frică 
pentru propria lor viaţă, din cauza celor pe care, chipurile, îi 
conduc. 

Mai mult, banda aceea înspăimîntătoare s-a mărit de 
curînd prin alăturarea lui Steve Roberts, fostul văcar şi a lui 
Arthur Deacon, care făcea pe continent negoţ de carne 
albă. Amîndoi au fost primiţi cu bucurie în bandă. 

Sînt singurul, în partea de dindărăt a corăbiei, care 
cunoaşte lucrurile acestea ascunse şi mărturisesc sincer că 
nu ştiu ce trebuie să fac. 

Dacă le împărtăşesc lui Mr. Pike, voi fi repezit din nou 
şi îndemnat „să-mi văd de treburile mele”. 

Să-i vorbesc lui Mr. Mellaire, nici gînd, fireşte. 

In ce priveşte pe căpitanul West, el nu se sinchiseşte 
de echipaj, iar Miss West, dacă i-aş face mărturisiri, îmi va 
răspunde printr-un hohot de ris. Nu încape îndoaială! 

De altfel, ştiu că pe orice corabie echipajul are cîte o 
ceată de ticăloşi, care-l face să joace aşa cum i se cîntă. E 
treaba marinarilor. De vreme ce lucrul se săvirşeşte aşa 
cum se cuvine, şefii n-au de ce să se amestece în 
dedesubturile astea. 

Oricum, însă, toată miîrşăvia care se unelteşte în 
partea de dinainte a corăbiei, toată împlinirea tainică 
săvirşită de cei cinci ticăloşi mă nelinişteşte fără să vreau. 

Wada, uitai să vă spun, mi-a povestit în acelaşi timp, 
că toţi nătărăii aceia au trecut printre drepturile ce şi le-au 
acordat şi pe acela de aş lua cei dintii carnea sărată din 
cazan. Cele mai bune bucăţi, se înţelege, sînt ale lor. Ceilalţi 
mănîncă doar ce lasă ei. 

Credincios adevărului, trebuie să adaug că hrana e 
îmbelşugată şi felurită. Nimeni nu-i flămînd. 

Un butoi cu pesmeţi buni de mare e deschis 
totdeauna. Louis coace de trei ori pe săptămînă pentru 
echipaj piine proaspătă. Apa de băut este din belşug. 

Sînt silit să mărturisesc sincer că, în asemenea condiţii 
şi cu ajutorul timpului prielnic, mîna oamenilor se 


îmbunătăţeşte din zi în zi. 

Nu pot spune acelaşi lucru despre Possum, care 
slăbeşte mereu. Nu-mi dau prea bine seama dacă aerul 
mării, sau regimul statornicit de Miss West este pricina. 
Foxterrierul, pe care l-aş putea numi un schelet pribeag, 
fiindcă nu mai poate alerga şi nici nu sa mai ţine pe 
picioare, e urcat în fiecare zi pe dunetă, din ordinul 
domnişoarei West şi e aşezat în cuşca sa, unde stă toată 
după-amiaza la adăpostul vîntului şi soarelui. Cu toate 
acestea, nu-i merge mai bine. 

Seara, doarme în odaia domnişoarei West, care-i de 
fapt singura stăpînă a javrei. 

Dealtfel, tînăra fată are tot atita grijă şi faţă de întregul 
personal de dindărătul corăbiei. 

Mai deunăzi, stewardul suferea mult din pricina unei 
aşchii ce-i intrase sub unghie; ea i-a scos-o încet, cu un 
cleştişor. 

Pe de altă parte, Wada, care era chinuit de puternice 
amețeli şi dureri de cap, a fost îngrijit de domnişoara West 
cu o rivnă mişcătoare, printr-o sumedenie de prafuri, pînă 
cînd fu lecuit. 

In schimb, în privinţa aceasta ca şi în celelalte, nu se 
sinchiseşte de nimic din ceea ce se întîmplă în partea de 
dinainte a corăbiei.Mi-aş fi închipuit bucuros pe domnişoara 
West, ducîndu-se ca o zeiţă a bunătăţii, în odaia cu pereţi 
de oţel din partea centrală a corăbiei, aplecîndu-se asupra 
lui O'Sullivan care-i legat cobză în patul său şi spunînd chiar 
lui Charles Davis cîteva cuvinte de mîngiiere. 

Dar pentru ea, ca şi pentru tatăl ei, amăriţii şi 
nenorociţii care alcătuiesc echipajul „Elseneurei” nici nu 
există măcar! 

Corabia noastră îmi face impresia unei plantaţii de 
trestii de zahăr, de pe vremea cînd înflorea sclavia. Miss 
West este fiica trufaşă a plantatorului şi se îngrijeşte numai 
de sclavii din serviciul ei şi al casei, dîndu-le ceaiuri de 
muşeţel şi cărticele cu sfaturi. Restul turmei, care munceşte 
din greu dincolo de privirile ei, o lasă rece. 


Oseară din două, cu alte cuvinte atunci cînd nu-i de 
veghe, Mr. Pike ne dăruieşte putinţa să-i auzim fonograful. 
Cum se sfirşeşte masa, se frămîntă în scaun şi ochii-i 
mărturisesc limpede dorinţa pe care o simte, de a-şi aduce 
aparatul îndrăgit. 

Dar el aşteaptă să fie rugat şi ţine ca, fie căpitanul 
West, fie fiică-sa, sau eu însumi, să-i cerem să ne facă 
hatîrul de a asculta puţină muzică. Atunci, chipul lui 
întunecat se luminează printre trăsăturile pustiite şi el ne 
spune, cu un aer vesel, dar pe un ton pe jumătate 
morocănos că va fi fericit că ne poate face pe plac. 

Apoi, aduce şi aşează fonograful, cărui nici o 
zdruncinătură necuviincioasă nu-i mai tulbură mersul şi 
mîngiind cu labele lui de gorilă plăcile la care ţine atît de 
mult, dă drumul armoniei dumnezeieşti, pe care o soarbe cu 
un aer fermecat. 

Deşi au trecut trei săptămîni, tot n-am izbutit să mă 
deprind cu viaţa schimbăcioasă pe care o duc pe 
„Elseneura”. 

Totul e straniu, de la „Samuraiul” în aparenţă 
nepăsător, care ne comandă şi al cărui glas nu se aude 
decît în tumultul şi în vuietul vijeliei, pînă la ticăloşii care 
stăpînesc partea de dinainte şi uneltesc cu al doilea 
locotenent; pînă la O'Sullivan care bombăneşte neîncetat în 
celula sa de oţel, avînd deasupra pe Charles Davis înarmat 
cu sula; pînă la Christian Jespersen, trimis undeva la fundul 
oceanului, cu un sac de cărbuni la picioare. 

Toate aceste lucruri, atît de noi pentru mine şi a căror 
existenţă n-o bănuiam acum, mi se par că nu sînt aievea. 

Pe această corabie, pe care nu-mi lipseşte nimic, sînt 
sufletul cel mai nedumerit din toate. 


CAPITOLUL XIV 
Grecul Tony e pescuit din nou din 
mare 


Încă o dimineaţă strălucitoare. 

Ca de obicei, cum mă îmbrăcai mă dusei pe dunetă şi, 
lucru nemaipomenit, nu găsii pe nimeni la cîrmă. 

Uriaşa corabie aluneca singură şi în toată voia pe 
valuri, mînată de adierea regulată a alizeului. Şi, repet, nu 
se afla nimeni la bara cîrmei, pentru a îndruma corabia! 

Era uluitor! 

Coborii din nou pe punte şi întîlnii pe Mr. Pike, care era 
de veghe. Se pregătea tocmai să dea liniştit corăbierilor 
oarecare ordine. 

Neîndrăznind să-l întreb nimic, aşteptai să-şi ridice 
ochii spre mine. Ceea ce şi făcu îndată, spunîndu-mi „bună- 
ziua”, 

— Bună ziua, Mr. Pike! răspunsei. Aţi putea să-mi 
spuneţi (şi vă cer iertare pentru întrebare) cine este oare în 
clipa asta la cîrmă? 

—E nebunul acela de Tony. 

— Ei bine, fiecare la rîndul lui! E rîndul meu să pun 
rămăşag pe simbria pe o lună sau pe o cutie cu tutun, că 
Tony nu-i la bara cîrmei. 

Secundul mă privi cu toată luarea aminte, îngrijorat pe 
neaşteptate. 

—Dacă Tony nu-i acolo, cine-l înlocuieşte? 

— Nimeni! 

Ca un diavol care ţişneşte dintr-o cutie şi în ciuda 
vîrstei sale şi a staturii care mă minuna, Mr. Pike sări ca ars 
şi, asemenea unei petarde care face explozie, alergă, sau 
mai adevărat se năpusti asupra părţii de dindărăt a vasului, 
cu o iuţeală pe care nimeni n-ar fi fost în stare s-o 
depăşească. 

El sări cîte trei trepte deodată pe scara dunetei şi găsi 
ca şi mine cîrma părăsită. 


Numaidecit începu să răcnească ordine către cei care 
erau de serviciu. Oamenii începură să tragă în grabă o parte 
din funii şi să dea drumul altora. 

inţelesei lesne, fiindcă începeam să deprind diferitele 
operaţii ale manevrei, că secundul cîrmea corabia dintr-o 
direcţie într-alta. 

Mr. Mellaire şi dulgherul care-şi părăsiseră gustarea de 
dimineaţă şi-şi ştergeau încă buzele, se iviră pe scara 
cabinelor. 

Dulgherul puse mîna pe bara cîrmei şi al doilea 
locotenent se duse spre partea de dinainte a „Elseneurei”, 
pentru a supraveghea şi a grăbi manevra, în timp ce Mr. 
Pike cerceta marea cu binoclul. El se îndoia, desigur, că 
grecul făcuse o nouă săritură în valuri şi, cînd văzu că 
lipseşte scara proptită în faţa sufrageriei, fu încredinţat pe 
deplin că aşa se întîmplase. 

— Smintitul ăla şi-a luat scara cu el! strigă secundul. 
Fiindcă nu ţine deloc să se înece. 

„Elseneura” îşi sfirşea schimbarea direcţiei, cînd 
căpitanul West ieşi la rîndu-i din odaia hărților. 

Mă salută curtenitor, salută pe Mr. Pike în chipul 
obişnuit şi întrebă: 

— Ce s-a întîmplat, Mr. Pike? A căzut un om în mare? 

—Da, domnule căpitan. Şi a luat cu el scara sufrageriei. 

—Cine e? 

—Grecul, care a sărit peste bord la plecarea din 
Baltimore. 

—Ah! 

Întîmplarea nu părea, fără îndoială, să tulbure prea 
mult pe „Samurai” care-şi aprinse o ţigară şi-şi continuă 
alene plimbarea pe dunetă. 

Dar era vădit că nu-i scăpa nimic. 

Mr. Pike puse cîțiva oameni să se caţere şi să 
cerceteze cu privirea largul apelor, în timp ce Miss West, 
care venise lîngă mine, scotocea şi ea oceanul cu ochii-i 
cenuşii. 

Dar era vădit că nu-i scăpa nimic. 


Mr. Pike puse cîțiva oameni să se caţere şi să 
cerceteze cu privirea largul apelor, în timp ce Miss West, 
care venise lîngă mine, scotocea şi ea oceanul cu ochii-i 
cenușii. 

li istorisii tot ce ştiam. Mi se păru că nu-i deloc 
mişcată, ca de obicei şi-mi spuse că puteam fi liniştit. 

Grecul avea să fie regăsit. Era o simplă toană a lui să 
se arunce în apă. 

— Cazul lui, adăugă ea, nu-i unic. Am văzut alţii, cu 
aceeaşi toană, care aveau grijă să ia cu ei cîte un colac de 
salvare, sau care nu săreau în apă decit dacă zăreau un vas 
prin apropiere. 

„De data asta, scara îndeplineşte rolul colacului de 
salvare”. 

Şi Miss West mă părăsi, spunîndu-mi că se duce să 
îngrijească de Possum. 

Andy Fay trecut la cîrmă, pentru ca dulgherul să se 
poată întoarce să-şi isprăvească gustarea întreruptă. 

Căpitanul West se plimba înainte, fumîndu-şi ţigara. 

In ce priveşte pe Mr. Pike, el avea aerul tare mîhnit, 
fiindcă era nevoit să-şi piardă vremea cu întoarcerea 
vasului, pricinuită de neghiobia unui smintit. 

Intr-un cuvînt, toţi cei de pe bord, trebuie să recunosc, 
îşi dădeau silinţa să pescuiască din apă pe cel dispărut, dar 
cu plictiseală şi fără convingerea că săvirşesc o faptă bună. 

Mr. Mellaire îmi mărturisi că grecul, cînd nu-l apucau 
furiile, era un marinar priceput şi că, faţă de lipsurile 
echipajului cu care eram năpăstuiţi, pierderea lui ar fi mult 
resimţită. 

După o oră, „Elseneura” îşi schimbă iar direcţia şi-şi 
reluă cercetările în partea opusă. 

Primul care îl zări pe Tony fu nătăfleţul acela din Malta; 
de pe catargul pe care se căţărase, maltezul începu să facă 
semne. 

Mr. Pike îşi aţinti binoclul spre punctul arătat şi Miss 
West, care se urcase iarăşi pe punte şi-şi adusese de 
asemeni binoclul, făcu la fel. 


Secundul părea foarte nedumerit de ceea ce vedea. 
Miss West, la care văzui aceeaşi mirare, scoase deodată un 
țipăt de uimire şi începu apoi să ridă. 

— Ce s-a întîmplat, că sînteţi atît de veselă? întrebai. 

— Omul, îmi răspunse Miss West, nu-i în apă. E... cum 
să spun?... e în picioare, pe apă. 

— Foarte adevărat! întări Mr. Pike. S-a suit pe scară şi 
pluteşte. 

„Mă întrebam la început, fără să înţeleg, ce se 
petrecea. Dar nu, asta e! Ticălosul, care se teme grozav de 
înec, se ţine în cumpănă cu ajutorul treptelor scării. Norocul 
lui este că marea este liniştită. 

„Mr. Mellaire, în timp ce eu voi pune să se ascundă 
pînza cea mare, îngrijiţi, vă rog, să se lase pe apă o barcă 
mare, cu oamenii trebuincioşi. 

„Băgaţi de seamă să ştie visli. Voi merge şi eu cu ei”. 

— Duceţi-vă şi dvs.! mă îndemnă Miss West. Veţi avea 
un prilej nimerit de a admira întreaga privelişte a corăbiei 
noastre, cu toate pînzele întinse. Credeţi-mă face să vă 
obosiţi!”. 

Aşadar, mă îmbarcai şi mă aşezai lîngă Mr. Pike, în 
partea de dindărăt a bărcii, a cărei cîrmă o conducea. 

Jumătatea de duzină de luntraşi care erau cu noi se 
opintiră cu rîvnă şi visliră spre sinucigaşul prefăcut, care se 
ţinea într-un chip de necrezut pe suprafaţa apei. 

Maltezul era şeful luntraşilor — şi înaintarăm destul de 
repede. 

Printre ceilalţi cinci lopătari, văzui pe un norvegian 
numit Ditman Olansen, despre care-mi vorbise de curînd în 
mod deosebit Mr. Pike, spunîndu-mi că e cuprins adesea de 
nişte furii groaznice, fără ca să se poată cunoaşte dinainte 
pricina, mai mult ori mai puţin neînsemnată, care le va 
dezlănţui. 

Îmi amintii atunci de acei „Berserks” legendari, 
scandinavii care se adunau în cete de cîte doisprezece inşi 
şi se luptau dezbrăcaţi, cuprinşi de un soi de sminteală 
furioasă. 


Deocamdată, Ditman Olansen, aplecat pe visla lui, cu 
ochii lui mari, rotunzi şi palizi, părea omul cel mai blajin din 
cîţi cunoşteam. 

Cînd văzu că ne apropiem de el, grecul începu să 
strige şi să ne amenințe, învirtind în aer un cuţit 
marinăresc. 

Greutatea corpului său scufunda uşor scara, astfel încît 
uneori grecul era pînă la genunchi în apă. Şi pe această 
proptea ce nu putea fi văzută, el se răsucea necontenit, 
gesticulînd nebuneşte. Chipul lui, ce se strimba neîncetat, 
aducea mai mult cu cel al unei maimute, decît cu al unui 
om. 

Mă întrebam cu oarecare grijă, în faţa acestui cuţit de 
temut, a cărui lamă strălucea, cum se va putea săvirşi 
salvarea lui Tony. 

Dar în privinţa aceasta, ar fi trebuit să mă gîndesc la 
Mr. Pike. Secundul puse mîna pe drugul de reazim ce se afla 
pe fundul bărcii., sub picioarele uneia din perechile de 
vislaşi. Apoi, cînd se apropie bine de grec, ferindu-se de 
învîrtirile cuţitului şi alegînd o clipă prielnică, în care valurile 
ridicau partea de dindărăt a bărcii, izbi bucata aceea grea 
de lemn în capul lui Tony. 

Cuţitul îi căzu în apă şi, pierzindu-şi cunoştinţa sub 
lovitura ce-i fusese trasă, nebunul se prăbuşi în valuri. 

Mr. Pike îl prinse şi, fără vreo sforţare vădită, îl trînti la 
picioarele mele, în barcă. 

După cîteva clipe, luntraşii se aplecau iar pe visle şi 
Mr. Pike ne conduse spre „Elseneura”. 

Firişoare de sînge curgeau prin părul ud al grecului şi-l 
lipeau de ţeastă. Nu-mi puteam întoarce privirea de la 
corpul acela în nesimţire, care se chinuise atîta în valuri şi 
din care picura apă. 

Cu o clipă mai înainte, era încă o făptură care sfida 
întreaga lume. O singură lovitură scurtă în cap a fost de 
ajuns, pentru a face loc înţepenirii morţii. 

Nu era însă o moarte adevărată, fiindcă inima tot îi 
mai bătea. Spre ce zări i-o fi zburat deocamdată sufletul? 


Cînd şi de unde se va întoarce, spre a readuce acest corp la 
viaţă? Taină de necercetat, pe care n-a pătruns-o încă nici 
un psiholog. 

Cînd îmi ridicai ochii, văzui înainte-mi, ca pe urma unei 
lovituri de baghetă vrăjită, priveliştea de neasemuit şi 
triumfătoare a „Elseneurei”, îndreptîndu-se spre cer în toată 
măreţia ei. 

Pe lemnăria subţire şi albă a corăbiei, abia îngreunată 
parcă de cele cinci mii de tone de cărbuni pe care le ducea, 
se înălța în azur un Himalaya de catarguri şi pînze, a căror 
mărime de neînchipuit părea nefirească, părea o tăgăduire 
a celor mai simple legi în privinţa echilibrului. 

Cum au izbutit oare  gingăniile omeneşti să 
plăsmuiască şi apoi să construiască asemenea operă 
falnică? Vor fi fost oare făpturi asemănătoare bietei fiinţe, 
pe care o auzeam gemiînd la picioarele mele? 

Cu toate acestea, Tony se simţea bine! intii horcăi, 
apoi tuşi şi gemu. Astfel, îşi făcea reintrarea între cei vii. 

Văzui pe Mr. Pike, privindu-l cu luare-aminte. Trezindu- 
se, Grecul avea să se arunce iar în apă şi urmă să fie iar 
trebuincioasă o lovitură în cap, pentru a-l linişti? 

Dar Tony se mulţumi să-şi redeschidă ochii negri şi să 
mă privească îndelung, cu un aer năucit. Apoi, îi închise iar, 
fără să spună o vorbă. 

— Ce veţi face cu el? întrebai pe secund. 

— Îl vom pune iar la treabă, cît mai degrabă cu putinţă. 
Asta-i va prii cel mai mult. N-are răni grave şi trebuie să-şi 
împlinească datoria aşa cum s-a angajat. 

Cînd barca fu ridicată cu funiile pe bord, văzui că Miss 
West coborise iar în cabina ei. 

In odaia hărților, căpitanul West se îndeletnicea cu 
întorsul cronometrelor, în timp ce Mr. Mellaire, care 
locuieşte în partea centrală a corăbiei, se dusese să doarmă 
o oră-două, înainte de a-şi începe quart-ul de amiază. 

Nimeni nu arăta pentru sărmanul Tony nici cea mai 
mică simpatie. 

El fu aruncat pe podeaua punţii, ca o mortăciune şi 


rămase acolo fără nici o îngrijire, urmînd să-şi recapete 
cunoştinţa atunci cînd va putea. 

Eu însumi începui să-mi oţelesc inima, în urma unor 
asemenea emoţii zadarnice. Şi, mai mult încă decît cu 
întîmplarea jalnică la care luasem parte, ochii îmi rămîneau 
plini de încîntătoarea privelişte a „Elseneurei”, înălţîndu-şi 
deasupra valurilor ameţitoarea şi alba ei piramidă din fier şi 
pînză. 


CAPITOLUL XV 
Fiicele lui Herodias 


Pînă acum, nu cunoşteam farmecul şi binefacerea 
vînturilor alizee. Ne mînă alizeul dinspre nord-est şi milele 
rămîn în urma noastră, în timp ce loch-ul se învirteşte şi 
ţiuie pe dunetă. 

leri, alizeul ne-a făcut să străbatem cam două sute 
cincizeci şi două de mile. In ajun, străbătusem două sute 
patruzeci, iar în, ziua de dinainte două sute şaizeci de mile. 

Şi cu toate acestea, nu e un vînt brutal. E îmbălsămat 
şi înviorător şi se mulţumeşte să-şi arate puterea asupra 
pînzelor noastre, cum ar face vintul întăritor asupra 
oamenilor. 

Mă desfăt, desehizîindu-mi plămiînii şi toţi porii pielii în 
bătaia lui dezmierdătoare. 

E răcoros, fără să fie rece şi, la orice oră din noapte, 
cînd toţi cei din jurul meu dorm în cabine, mă smulg cititului 
şi mă duc pe dunetă, în cel mai subţire dintre veşmintele 
mele tropicale. 

Mr. Pike se îmbracă la fel şi-mi pare mai voinic şi mai 
impunător ca oricînd. Cînd stofa subţire i se lipeşte de trup 
şi-ţi dă impresia că e gol, cînd se umflă apoi pe oasele lui 
mari şi pe muşchii lui zdraveni, nu-ţi vine să crezi că are 
şaizeci şi nouă de ani. Ce minunat model de bărbăţie! Sînt 
înmărmurit! 

Zilele se perindă la fel, ca în vis, cu acelaşi sunet de 
clopot chemînd pe rînd oamenii la lucru. 

Sînt atît de asemănătoare zilele, încît dacă vreau să 
ştiu exact la ce dată am ajuns, sînt nevoit să cercetez 
calendarul. 

Noaptea trecută, adică pe la ora două mai exact, în 
timp ce stăteam culcat şi picoteam uşor, fui trezit deodată 
de un tunet de înjurături şi blesteme, care veneau de pe 
punte şi se dezlănţuiau undeva, dedesubt. 

Îmi dădui îndată seama că e glasul lui Mr. Pike. Dar 


izbutii să adorm iarăşi şi, abia cînd Wada îmi aduse 
gustarea de dimineaţă, putui afla ce s-a întîmplat. 

Larry, insul acela ciudat cu nasul cîrn, cu obrazul plin 
de zbiîrcituri şi cu ochii plîngăreţi de cimpanzeu, se folosise 
de întunericul nopţii, din îndemnul vreunui diavol răufăcător 
şi trîntise secundului cîteva cuvinte grosolane. 

Dar în ciuda nopţii, Mr. Pike izbutise să-şi dea seama 
cine-i vinovatul şi atunci izbucni tărăboiul, al cărui răsunet 
ajunsese pînă la mine. 

Mai întîi, îl chemă şi-l întrebă de ce nu-şi ţine gura. În 
loc să tacă, Larry răspunse îndrăzneţ, ca un copil mare ce 
este — şi înfuriase şi mai rău pe secund. 

Urmarea: pînă cînd să-şi dea Larry seama ce se 
întîmplă, se trezi cu Mr. Pike năpustindu-se asupră-i, ca un 
uragan; punîndu-i fiarele la miini, secundul îl atîrnă de 
catargul de dindărătul corăbiei. 

Trebuie ştiut că era întîia dată cînd îşi îngăduia Larry 
să spună secundului cuvinte nechibzuite, în timp ce Kid 
Twist, Bert Rhine şi Nosey Murphy îi zvîrliseră insulte mult 
mai grele şi nu fuseseră pedepsiţi. 

Ar fi lipsit de temei să cred că Mr. Pike, care nu ştie ce- 
i frica, se temea cumva de cei trei tîlhari. Dar pentru a se 
feri de încurcături fără rost, el se prefăcea că nu-i aude. 

In schimb, hotărîse ca Larry să fie pedepsit şi pentru 
ceilalţi trei, spre a le sluji ca pildă. 

Mai mult de o oră, Larry nu putu îndura cazna. Sfidînd 
pe Mr. Pike, nătărăul acesta tîmpit începu să răcnească spre 
dunetă, pretinzînd să fie dezlegat cît mai curînd cu putinţă, 
ca să se lupte cu el voiniceşte şi să-şi măsoare puterile. 

Ca şi cum nefericitul Larry ar fi avut de partea lui, într- 
o luptă cu neînfricatul bătrîn, sorţi cît de mici de izbîndă. 

Mr. Pike nu aşteptă să fie rugat. Sări sprinten pe punte 
şi-i scoase fiarele. lar Larry, după cum îmi povesti Wada, fu 
bătut măr. 

Trebui să fie dus de cîţiva inşi şi aşezat pe pat, unde 
rămase toată ziua, cu doi dinţi mai puţin şi cu vînătăi pe tot 
corpul. 


În ce priveşte pe Mr. Pike, el se alese, ca de obicei, cu 
cîteva jupuituri la încheieturile degetelor. 

In timp ce pe bord se desfăşoară aceste întîmplări, 
care mă înveselesc, eu îmi trăiesc zilele aşa cum îmi place. 

N-am pierdut numai noţiunea vremii, dar şi pe cea a 
lumii pe care am părăsit-o. 

Uneori îmi aduc aminte că sînt săptămîni, de cînd n-am 
primit nici scrisori, nici ziare, nici măcar o telegramă, ori un 
telefon măcar; că n-am fost la nici un teatru; că nu mi-a 
venit nimeni în vizită. 

Toate astea au pierit. 

Pentru mine nu mai există nimic altceva, decit 
„Elseneura” şi cei de-pe bordul ei. „Elseneura”, devenită 
centrul unui cerc lichid, care-şi strămută neîncetat orizontul. 

Adesea îmi amintesc de soarta căpitanului Scott, mort 
din cauza frigului în cursul expediției sale spre Polul Sud şi 
care, după zece luni de la dispariţie, era socotit încă în 
viaţă. 

În lumea aceasta, totul e doar închipuire. Sînt crezut în 
viaţă şi, la rîndu-mi, şi eu cred că toţi cei pe care i-am lăsat 
în urma mea, pe continent, trăiesc. Dar nici ei, nici eu, n- 
avem nici o dovadă că e aşa cum credem. 

Păstrez pentru mine însumi gîndurile astea. Dacă aş 
vorbi despre ele domnişoarei West, sau m-aş folosi de 
Schopenhauer sau de alţi filozofi vestiți, ea m-ar ruga iute- 


iute, o ştiu bine dinainte, să las filozofia. 
x 


x * 


Domnişoara West şi cu mine ne-am aşezat astăzi în 
fotoliile de pe punte, pe dunetă şi i-am citit „Fiicele lui 
Herodias” de Symons. 

Efectul lecturii mele a fost măreț. Tocmai cel pe care-l 
aşteptam. 

Miss West, care nu-şi pierde niciodată timpul, tivea o 
batistă fină albă. Trebuie să tivească un maldăr de batiste 
pentru tatăl ei. Imi dau din ce în ce mai bine seama că are o 
fire casnică şi duioasă de zină binefăcătoare, aducătoare de 


viaţă bună şi tihnită. 

Ea zîimbi, cum să spun? cu un fel de surîs lăuntric şi cu 
toate acestea triumfător, cu un zîmbet sigur de el însuşi, 
care înfăţişa, prin ochii ei calzi, mari şi cenuşii, experienţa 
cîştigată de toate generaţiile de femei pe dinaintea ei; ea 
zimbi cînd îi citii: 


„Cu un suris nevinovat, 

Priviți-le jucînd într-una. 

Nu au decit un gînd: 

„Sintem frumoase!” 

„Bărbatul a fost creat, ca să ne iubească”. 


Nu căutaţi să le înțelegeți, 

Fiindcă nu vor să vă-nțeleagă. 

Işi vor împleti paşii pînă la sfirşitul veacurilor 
În jurul inimilor noastre”. 


—Ei, dar e foarte bine că-i aşa! îşi tălmăci gîndurile 
Miss West. 

„Da, Symons cunoştea minunat femeile. Miss West îmi 
întărea convingerea aceasta. 

Continuai lectura şi ajunsei la versurile acestea 
măreţe: 


„Că-n afară de ele, pe iarba blondă, 
Ar mai fi ceva de dorit pe lume, 
Aceasta e cu neputinţă de crezut. 
Ochiul bărbatului nu-i decit o oglindă, 
O fereastră larg deschisă, 

In care se răsfringe farmecul lor. 

Ce căutați, spun ele, departe de noi. 
Dacă vă-ntindem braţele noastre gingaşe? 
Nu sîntem ținta din urmă? 

De ce priviţi în seara palidă, 

La ce se află prea departe? 

Sintem aici, totul e zădărnicie. 


Lăsaţi nopții nenorocirile! 
Noi nu privim decit la stele!” 


—Foarte adevărat! întări Miss West, în timp ce eu 
încetai cititul, spre a-i da putinţa să-şi spună gindurile. 

„Şi noi, Mr. Pathurst, am privit adesea împreună spre 
stele”. Hotărit lucru, nu mă înşelasem. Era femeie şi-şi 
dădea seama de asta. 

Reluai: 

— Aşteptaţi puţin! Să ajungem la încheiere. 


„Singure, printre frumusețile lumii, 

Noi sintem aievea. 

Lăsați visurile nesigure 

Și punîndu-vă mîinile într-ale noastre, 
Tot ce n-a fost pentru voi decit amăgire, 
Făuriți-l după chipul vostru!” 


— Bine spus, foarte bine!... şopti Miss West, în timp ce 
în ochi i se citea mîndria neştiută de ea singură a puterii ei 
tainice, care se trezea acum în ea. Versurile acestea sînt cu 
adevărat minunate. 

Îi spusei plin de înflăcărare: 

— Atunci, dacă aceasta-i părerea dvs. ... 

Dar mă oprii aproape numaidecit. Pentru noi, nu sosise 
încă vremea să pătrundem mai adînc tainele nopţii, să 
cercetăm nenorocirile care ne aşteptau, poate, dincolo de 
stele. 

Miss West îşi strînse lucrul şi se ridică. 

— Sînt mîndră, ştiţi, îmi spuse ea, că sînt o fiică a lui 
Heradios! 

incheind astfel, îmi strînse mîna şi plecă, în timp ce în 
ochii ei mari strălucea licărirea unui nou şi tăinuit suris. 


CAPITOLUL XVI 
„Samuraiul” păleşte 


Timpul e minunat şi citesc mereu. Nu prea fac mişcare, 
astfel că n-am nevoie să dorm mult. Nici un nepoftit nu vine 
să mă supere, aşa că citesc pînă mă năucesc. Pe oricine a 
rămas în urmă cu cititul, îl sfătuiesc să întreprindă o 
călătorie pe mare, o călătorie lungă cum am făcut eu. 

Cîştig de zor anii pierduţi. E o beţie fără seamăn, o 
orgie fără margini şi sînt încredinţat că, văzindu-mă fără 
încetare cu nasul vîrît între două foi, tot echipajul acesta cu 
creierii găunoşi mă socoteşte drept cel mai ciudat animal ce 
i-a fost dat vreodată să privească. 

Cum însă, pe de altă parte, nu ţin să mă îndobitocesc 
de-abinelea, voi încerca o schimbare, îndată ce vom atinge 
regiunile perfect liniştite ce se află între alizeele dinspre 
nord-est şi cele dinspre sud-est. 

Wada îmi va încărca mica puşcă automată şi mă voi 
distra, trăgînd la ţintă. Cînd eram mic, bucuria mea era să 
trag cu puşca. Imi aduc aminte că aveam pe atunci o armă 
cu aer comprimat, cu care nu mă mai astimpăram de 
dimineaţă pînă seara, împuşcînd prihori. 

Mai tîrziu, căram cu mine în munţi o puşcă de 
vînătoare a tatei, dar nu prea ştiam s-o mînuiesc. 

x 


x x 


Fotoliile de pe punte sînt aşezate pe dunetă, la umbra 
pînzelor întinse în acest scop. 

Spaţiul liber, care se schimbă după înclinația soarelui, 
dimineaţa şi după-amiază e oarecum nemăsurat. 

Adesea, fotoliul domnişoarei West se află lîngă al meu. 

Un al treilea fotoliu e pentru căpitanul West, dar el nu 
vine niciodată să-l ocupe. Dealtfel, căpitanul nu se urcă 
decît rareori pe dunetă, unde nu prea are ce face, în afară 
de calculele astronomice trebuincioase la îndrumarea 
corăbiei, pe care le săvirşeşte cu repeziciune. 


Restul timpului şi-l petrece în salonul cel mare. Nu 
citeşte şi, lăsînd să se scurgă orele, se mulţumeşte să 
viseze cu ochii deschişi, în curentul ce se stirneşte între 
ferăstruici şi uşa scării, prin care-l trimit pînza cea mare de 
dindărătul corăbiei şi cea de pe catarguri. 

In schimb, Miss West are totdeauna ceva de făcut. Ori 
se ocupă de rufele tatălui ei şi de-ale ei, ori coase. Croitorie, 
broderie şi o sumedenie de obiecte de gust, totul se 
lucrează lîngă mine, pe un fotoliu de pe punte. 

In salon e aşezată o maşină de cusut, pentru lucrările 
mari. 

Miss West îmi spuse că e îndrăgostită de mare şi de 
atmosfera ei. Totuşi, şi-a adus pe corabie tot ce-a putut din 
„Viaţa ei de pe uscat”. Mai ales faimosul serviciu de ceai din 
porțelan de China. 

Ea e de asemenea şi o foarte bună bucătăreasă. 
Supraveghează totdeauna pe Louis şi pe steward, cînd 
gătesc mîncărurile mai delicate. De cele mai multe ori, ea le 
face şi mai bune. 

Miss West a călătorit pînă la Extremul-Orient şi a adus 
din ţările acelea numeroase reţete uimitoare, taina 
mîncărurilor plăcute la gust şi miros, cu care ne ospătăm în 
fiecare zi. 

In ce priveşte fierberea orezului, Louis e un meşter 
desăviîrşit. Dar cînd e vorba de alte mîncăruri cu orez, nu 
mai este, faţă de îndemînarea domnişoarei West, decît un 
ucenic stîngaci. 

Cît despre mine, nu ştiu dacă sub influenţa prielnică a 
aerului sărat ori sub aceea a neobişnuitei destoinicii 
culinare a domnişoarei West, am o poftă de mîncare şi 
înghit cu nesaţ ce mi se serveşte la masă. 

În fiecare zi, însuşirile domnişoarei West îmi par mai 
limpezi. Cu seriozitatea timpurie a gîndurilor ei, nu mai este 
ceea ce se poate numi „o fată tînără”; şi cu toate acestea, 
nu-i nici femeie. 

Cînd ride vioi, are treisprezece ani; cînd devine 
serioasă, are peste treizeci de ani. 


Inimoasă, naturală şi simţitoare, este cu deosebire, 
prin surprinzătoarea ei. vigoare fizică şi morală, o adevărată 
fiică a lui Herodias. Orice ar face, nu uită niciodată să fie 
femeie. 

Îşi îngrijeşte părul cu atenţie şi nu se arată niciodată 
nepieptănată. Nici un fir nu-i răvăşit. 

In schimb, gitul îi este totdeauna liber. Nu ştiu dacă 
are gulere închise pînă sus, dar n-am văzut-o niciodată 
purtîndu-le. Toată îmbrăcămintea ei e croită larg în jurul 
pieptului şi mă trezesc adesea privindu-i pieliţa subţire, 
rotunjimea tare şi, spre umeri, desăvirşita linie. 

Vizitarea  coteţului a devenit una din îndatoririle 
regulate ale vieţii de bord. Cel puţin o dată pe zi, Miss West 
şi cu mine, întovărăşiţi de steward şi de Possum care-i acum 
pe cale de întremare, ne ducem la coteţ, pe puntea de oţel. 

Stewardul ne spune cîte ouă a adunat şi ne vorbeşte 
despre fiecare găină şi despre felul cum ouă. Pînă una alta, 
cele patru duzini de găini dau în fiecare zi cîte două duzini 
de ouă, ispravă de care Miss West e foarte mîndră. 

Cele mai multe din păsări au nume. Pe cocoş, fireşte, îl 
cheamă Pierre. O găină pestriță se numeşte Delly Warden. 
O alta, slabă dar semeaţă şi cu penele netezite, care 
urmează pe Pierre ca o umbră, e Cleopatra. O a treia, cu 
vocea de aur (atît cît poate o găină să aibă voce de aur) e 
Sarah Bernhardt. 

Cînd vreuna din găini încetează să ouă, e tăiată, cum 
am mai spus, din ordinul domnişoarei West. Asemenea 
jertfe se săvîrşesc o dată pe săptămînă. 

Dar la masă, tînăra fată se abţine să măniînce o cit de 
mică părticică din „victime”. In zilele de tăiere, se 
mulţumeşte cu un „curry”, cu raci, stacojii sau pui 
conservati. 

Dacă aş fi fost, ca atîția alţii, plin de mine însumi, aş fi 
putut nutri bănuiala că prezența mea oarecum neobişnuită 
pe „Elseneura” a aţiţat curiozitatea domnişoarei West şi a 
îndemnat-o să facă, odată cu mine, această călătorie. 

In acest caz, însă, m-aş fi înşelat rău. 


Miss West s-a îmbarcat pe această corabie, spre a 
veghea asupra sănătăţii tatălui ei, care o nelinişteşte. În 
starea căpitanului West, e ceva care nu merge cum ar 
trebui. 

In mai multe rînduri, în timp ce-şi privea cu atenţie 
tatăl, am surprins în ochii fetei o tulburare bizară şi, mai 
mult decît atît, o adîncă îngrijorare. 

leri la prînz, în timp ce povesteam o anecdota, îmi 
îndreptai privirea spre Miss West şi băgai de seamă că nu 
mă ascultă. Furculiţa pe care o ducea spre gură se oprise în 
drum. 

Ceea ce înţelesesem, însă, îmi fusese de ajuns. 

Mai mult încă, văzusem obrazul căpitanului West, 
obraz ce devenise deodată palid ca ceara, în timp ce i se 
băteau tîmpleie şi în timp ce buzele-i tremurau fără vrere şi 
fără zgomot. 

Apoi, pleoapele îşi reluară mişcarea obişnuită, buzele 
nu i se mai frămîntară şi obrazul i se coloră iar. 

S-ar fi spus că sufletul căpitanului West îi părăsise 
corpul cîteva secunde, spre a se întoarce înapoi. 

In tot restul zilei, starea căpitanului West fu bună, ca 
totdeauna. 

Ba, chiar în cursul serii, dădu lui Mr. Pike o aspră lecţie 
profesională, constatînd o uşoară neglijenţă a acestuia. 

lată faptele: 

Se lăsase noapte şi echipa de serviciu trăgea de 
diferite funii, pe punte. 

Deodată, se auzi de la catargul de dindărătul corăbiei 
o trosnitură, însoţită de zgomotul sfişierii unei pînze. În 
aceeaşi clipă, toţi oamenii din echipă se dădură peste cap şi 
se rostogoliră pe punte. 

Urmă o scurtă tăcere, întreruptă de glasul căpitanului 
West, pe care-l văzusem cu cîteva clipe mai înainte, trecînd 
pe lîngă mine, cu mîinile în buzunare. 

— Ce s-a rupt, Mr. Pike? întrebă căpitanul. 

— S-au rupt odgoanele pentru ridicarea unei pînze, 
domnule căpitan... răspunse secundul. 


După o tăcere, vocea căpitanului West se auzi iar: 

— Altă dată, băgaţi de seamă ca funiile să fie bune şi 
să alunece bine! 

Nu se poate tăgădui, Mr. Pike este un marinar cu 
pregătire şi pricepere. Totuşi, în cazul acesta săvirşise o 
greşeală, pe care nici el însuşi n-ar fi putut-o ascunde. 

li cunoşteam bine firea, simplă şi mîndră în acelaşi 
timp, ca şi amorul-propriu, îndreptăţit de altfel, încît îmi 
puteam închipui cît îl rănise mustrarea căpitanului West. 

El se resemnă cu toate acestea şi răspunse 
respectuos, dar nu fără un bombănit uşor în glas: 

— Da, domnule căpitan. 

insă puteam prevedea, fără să mă înşel, că sărmanii 
nătăfleţi de sub conducerea lui vor resimţi din belşug, în tot 
cursul nopţii, cît era de amărit şi de înverşunat. 

Ceea ce de altfel, se şi întîmplă. Fiindcă a doua zi de 
dimineaţă, John Hackey, o secătură din San-Francisco, avea 
un ochi vînăt; iar o falcă a lui Guido Bombini se umflase din 
cale afară. 

Wada îmi mărturisi că într-adevăr, în partea de 
dinainte a corăbiei cursese o ploaie de lovituri zdravene, în 
timp ce în partea ele dindărăt a vasului noi ne odihneam 
liniştit în cabine. 

Azi încă Mr. Pike cutreieră puntea, întunecat la faţă şi 
dojenindu-şi oamenii mai mult şi mai cu asprime ca de 
obicei. 

Dacă domnişoara West sau eu îi spuneam ceva, el de 
abia cuviincios, nu ne răspunde decît prin monosilabe şi 
figura lui, încruntată cu încăpăţinare, înfăţişează de minune 
starea lui sufletească. 

Miss West ride de aerul lui Mr. Pike. Mă lămureşte că e 
efectul unui fenomen cunoscut, denumit în chip obişnuit 
„harţagul din largul mării”. 

—Şi eu, mă încredinţă, am simţit toanele acestei boli, 
ca să-i spun aşa şi semăn leit cu Mr. Pike. Da, da, leit, —vă 
rog să nu vă îndoiţi... 

Desigur că Mr. Pike va avea să-şi rumege vreo trei zile 


harţagul ăsta. 

Şi sînt încredinţat că bătrînul lup de mare, foarte 
conştiincios în îndeplinirea serviciului său, suferă tot atît de 
mult din cauza greşelii săvîrşite, pe cît îl doare mustrarea 
căpitanului West. 


CAPITOLUL XVII 
Trecerea liniei 


Azi în zori, într-a douăzeci şi opta zi a călătoriei, am 
trecut Linia Ecuatorului. 

Şi Charles Davis a sărbătorit acest eveniment, omorînd 
pe O'Suilivan. 

Vestea ne-a fost adusă de Boney, flăcăul acela lung şi 
subţire cît o prăjină, care făcea parte din echipa de serviciu 
condusă de Mr. Mellaire. Al doilea locotenent şi cu mine 
merserăm numaidecit la locul unde s-a întîmplat fapta şi 
găsirăm pe Mr. Pike, care tocmai sosise. 

Suferințele lui O'Sullivan şe sfirşiseră. Vecinul lui din 
patul de deasupra pusese capăt jalnicei vieţi a nebunului, 
printr-o lovitură năpraznică dată cu sula de desfăcut firele 
funiilor de împletit. 

Acest Charles Davis e cu neputinţă de înţeles. Aşezat 
liniştit pe pat, îşi aprinse nepăsător pipa, înainte de a 
răspunde întrebărilor pe care i le punea Mr. Mellaire. Nu s-ar 
putea susţine că omul ăsta e smintit de-a binelea. 

Cu toate acestea, a ucis cu sînge rece o fiinţă fără 
apărare. 

— Davis, de ce ai făcut asta? îl întrebă Mr. Mellaire. 

Fiindcă, domnule locotenent, răspunse Charles 
Davis, aprinzindu-şi iar pipa ce se stinsese, fiindcă... puff! 
puff!... individul ucesta îmi tulbura somnul. 

In această clipă, zării aţintit asupră-i ochiul scînteietor 
al lui Mr. Pike. Şi Davis continuă, pe un ton înăsprit: 

— Da, aşa!... Uite aşa... puff! puff!... Mă plictisea... 

„Sper ca data viitoare se va pune mai multă seriozitate 
şi grijă în alegerea tovarăşului meu de cabină. 

„In afară de asta... puff! puff!... patul acela de sus nu- 
mi place deloc... nu mi se potriveşte. Imi vine greu să mă 
urc... puff! puff! Dacă-mi daţi voie, mă voi culca în patul de 
jos, după ce veţi ridica pe O'Sullivan...”. 

— Dar pentru numele lui Dumnezeu, mormăi Mr. Pike, 


spune-ne de ce ai făcut asta! 

— Fiindcă mă plictisea... v-am mai spus doar. La urma 
urmelor mă săturasem. Aşa că azi-dimineaţă l-am scăpat de 
toate necazurile. 

„Omul e mort, nu-i aşa? Atunci, vorbim de pomană. L- 
am omorit, fiindcă eram în legitimă apărare.” 

„N-aveţi dreptul să mă puneţi în tovărăşia unui nebun 
furios, pe mine, care sînt bolnav şi neputincios!” 

— Eşti de o neruşinare nemaipomenită, Davis! izbucni 
Mr. Pike. Şi mai va, pînă să-ţi primeşti simbria la Seattle!... 

„Am eu grijă pînă atunci să te răsplătesc cum se 
cuvine, fiindcă ai omorît un om nevătămător, legat în pat. 

„il vei urma peste bord, voinicule!” 

— Dacă vă dă mîna, domnule locotenent, n-aveţi decit! 
Dar în cazul ăsta, veţi fi spînzurat! 

Davis îşi întoarse spre mine ochii-i reci. 

— Şi, continuă, vă voi pune martor, Mr. Pathurst... Veţi 
da mărturie în faţa tribunalelor în drept, cu privire la 
amenințările ce mi se aruncă. 

„Mr. Pike va fi spînzurat, tot atît de sigur cum sînt eu 
că voi fi zvîrlit peste bord. 

„Ah! îi cunosc trecutul şi teama pe care o are de a se 
găsi în faţa tribunalelor. A fost dat de nenumărate ori în 
judecată, sub acuzarea de lovituri grave şi sălbăticii şi chiar 
de omor pe mare. 

„Oricine s-ar putea retrage din orice îndeletnicire şi 
chiar ar trăi liniştit din venit pînă la sfîrşitul vieţii, dacă ar 
avea numai dobinzile amenzilor plătite de el, sau care ar 
trebui să fie plătite pentru el de patronii săi”. 

— Inchide-ţi gura, sau ţi-o sfărim, răcni Mr. Pike, 
repezindu-se spre Davis cu pumnul ridicat. 

Charles Davis se dădu înapoi fără să vrea. Carnea avea 
slăbiciunile ei. 

Dar îşi reluă curînd îndrăzneala şi, sub ameninţarea ce 
plutea încă în aer, rînji: 

— Nu mă veţi face să-mi ies din sărite!... Dealtfel, nu 
mi-e teamă de moarte. Toţi vom muri, cînd ne va suna 


ceasul. Şi cînd sună ceasul ăsta, orice şmecherie e 
degeaba. 

„Asta, despre O'Sullivan, care şi-a dat sufletul cu o 
uşurinţă de necrezut”. 

„Dar în ce mă priveşte, ţin mult să nu mor. Voi sfirşi 
călătoria începută şi, voi urmări pe armatorii acestei corăbii, 
ca să-mi smulg gologanii ce mi se cuvin”. 

„Imi Ştiu drepturile şi cunosc legea. Şi am şi martori!”. 

Nu-mi puteam stăpiîni uimirea, ca să nu spun admiraţia 
faţă de îndrăzneala acestui ticălos, deşi aveam o sinceră 
simpatie faţă de Mr. Pike, înfruntat astfel de un bolnav, pe 
care nu se putu hotărî să-l lovească. 

Totuşi, veni clipa cînd secundul, năpustindu-se cu furie 
asupra lui Davis, îl apucă zdravăn de umeri, cu ambele 
miîini. Apoi, îl zgilţii cu atîta putere timp de un minut, încît fu 
o adevărată minune că nu-l dezmembră. 

— Şi pentru asta îmi veţi fi martor, Mr. Pathurst... gifii 
Davis, cînd secundul îi slăbi strînsoarea şi nu-l mai zgiîlţii. 

Apoi, tuşi şi se înăbugşi, îşi pipăi gitul şi-l răsuci, pentru 
a arăta că a suferit o rană lăuntrică. 

Potolindu-se, îşi reluă respiraţia obişnuită şi murmură, 
cu vădită mulţumire: 

—Semnele vor apărea în cîteva minute! 

Era prea de tot pentru Mr. Pike, care se întoarse pe 
călciîi şi ieşi din cabină, măcinind în gitlej miriituri şi 
sudalme, de-a valma. 

După cîteva clipe ieşii şi eu din cabină şi Davis, care se 
apucase iar să-şi fumeze pipa, declară lui Mr. Mellaire că-l 
va chema şi pe el ca martor în faţa tribunalului din Seattle. 

Incheierea acestei poveşti este că am avut o nouă 
slujbă de mmormîntare. 

Mr. Pike fu mînios, fiindcă din cauza asta trebui să 
încetineze cîteva minute mersul prea iute al „Elseneurei”. 

Fură coborite una sau două pînze mari şi cîteva mai 
mici, în timp ce căpitanul West citea rugăciunea obişnuită şi 
O'Sullivan aluneca în mare, avînd legat la picioare nelipsitul 
sac de cărbuni. 


— Sper că sacul e bine legat şi va ţine... îmi mormăi la 


ureche Mr. Pike, după aruncarea lui O'Sullivan în mare. 
* 


x * 


Şi ca de obicei, urmă iar un fapt neaşteptat. 

Miss West şi cu mine sîntem pe dunetă, lungiţi în 
fotoliile noastre pe punte, serviţi de slugi îndemînatice şi 
sorbindu-ne ceaiul de după-amiază. 

Apoi, tînăra fată îşi reia broderia fină la care lucrează şi 
vorbim despre literatură şi artă, în timp ce la cîţiva paşi de 
noi continuă să se desfăşoare, pe această mică lume 
plutitoare, îngrozitoarea şi murdara tragedie a josniciei 
morale, a hidoşeniei fizice şi a grosolăniei sălbatice. 

Căpitanul West a coborit iar în penumbra marelui 
salon, unde visează, liniştit şi pierdut, în bătaia curentului 
stîrnit de ferestruicile deschise şi uşa scării. 

E de o seninătate fără margini şi-l pizmuiesc. 

Fiindcă pentru el, totul e hotărît şi încheiat, totul e 
limpede pe lumea aceasta, ca şi pe cealaltă. El crede cu 
tărie în Dumnezeu şi în viaţa veşnică. Şi asta-i e de ajuns! 
Aşadar, ce grijă l-ar putea tulbura? 

Viaţa veşnică... Poate că se apropie de ea mai mult 
decît credeam. 

Nu izbutesc să alung dinaintea ochilor mei imaginea 
obrazului său palid, livid şi străveziu, a sîngelui care părea 
că i se retrage din vine, a gurii care i se destindea, a 
pleoapelor care i se băteau nebuneşte. 

Şi mi se întimplă să mă întreb: cine va fi acuma primul 
dintre noi, care va aluneca în valuri, cu un sac de cărbuni 


legat de picioare? 
x 


x x 


—Haida-de! Tot ce-aţi văzut de la îmbarcarea dvs. Mr. 
Pathurst, nu-i decît un fleac, îmi spuse voios Mr. Mellaire, în 
timp ce ne plimbam împreună pe dunetă, în sus şi în jos, în 
cursul primului quart. 

„Nu vă lăsaţi impresionat. Eu care vă vorbesc, am 


„ 


văzut multe!...”. 

„Dar ceea ce nu pot să uit a fost călătoria făcută pe un 
„vas rătăcitor”, care avea pe bord patru sute de chinezi. 
(Englezii spun „vas rătăcitor”, adică tramp-steamer, unor 
corăbii ce nu întreprinde curse regulate, ci se opreşte 
oriunde crede că poate lua vreo încărcătură). Erau salahori 
care îşi terminaseră contractul şi se întorceau acasă”. 

„Deodată izbucni holera pe bord. Morţii se înmulţeau 
ca muştele”. 

„Unul după altul, trei sute de chinezi trecură peste 
bord. Acelaşi lucru se întimplă cu marinarii indieni, din care 
era alcătuit echipajul. La fel, cu cei doi şefi ai echipajului, cu 
primul şi al treilea locotenent, cu al doilea şi al treilea 
mecanic, cu mecanicul-şef şi, la urmă, cu însuşi căpitanul”. 

„Cînd sosirăm la locul hotărît, nu mai eram pe bord 
decît un fochist alb, al doilea locotenent, adică eu care 
luasem comanda şi, la fundul corăbiei, ultimii o sută de 
chinezi, dintre care o treime crăpaseră”. 

„Medicii serviciului sanitar, pe care i-am înştiinţat 
numaidecit, nu-mi dăduseră autorizaţia de intrare în port, 
nici nu voiră să vină să constate morţile celea numeroase”. 

„Totodată primii ordinul de a-mi zvîrli toţi morţii în apă. 
A fost o scufundare fără pereche! Trupurile fură aruncate 
fără giulgiuri şi fără cărbuni la picioare, fără vreo bucată de 
fier cel puţin”. 

„Mi-a fost cu neputinţă să fac altfel, fiindcă eram 
singur ca să  săvirşesc isprava asta. Chinezii ce 
supravieţuiseră nu voiau în ruptul capului să pună mîna pe 
cadavre, cum nu voia de altfel nici fochistul”. 

„Am fost silit să cobor mereu în fundul corăbiei şi să 
urc pe punte, cu ajutorul unei funii şi al unui scripete, 
fiecare corp, unul după altul şi să-i dau drumul în valuri. 

„După fiecare corp zvirlit, beam cîte o înghiţitură de 
rachiu. Cînd mi-am săvîrşit munca, eram cu desăvirşire 
beat”. 

— Şi, întrebai, nu v-aţi molipsit? 

— Deloc. lată singura amintire cu care am rămas. 


Mr. Mellaire îşi ridică mîna stingă. Lipsea degetul 
arătător, ceea ce băgasem mai demult de seamă. 

— „Bătrînul”:?, urmă, avea un foxterrier la fel cu al dvs. 
După moartea stăpînului său, cîinele începu să mă 
îndrăgească. 

„In timp ce ridicam ultimul cadavru, animalul îmi sări 
voios pe picior. Mă întorc să-l mîngii şi în timpul acesta îmi 
alunecă mîna cealaltă în scripete. Cînd am tras-o îndărăt, 
destul de iute, puteţi sa mă credeţi, nu mai aveam 
degetul”. 

„Cerule! strigai. Ce ghinion! Să scapi teafăr şi 
nevătămat dintr-o asemenea grozăvie şi să pierzi un deget 
aşa, prosteşte!” 

„Ursita, Mr. Pathurst!” 

— Şi ce-aţi făcut apoi? 

— Mi-am ridicat mîna, mi-am privit-o cu ciudă şi am 
înghiţit încă un pahar de rachiu. 

„De atunci, m-am întrebat mereu dacă nu cumva am 
scăpat de flagelul acela înspăimîntător, tocmai din cauză că 
am băut atita alcool. 

„La drept vorbind, în privinţa asta nu am o părere 
întemeiată şi statornică. „Bătrînul” şi cei doi locotenenţi au 
murit beţi, ca şi cei doi mecanici”. 

„In ce priveşte pe mecanicul-şef, care era membru 
într-o asociaţie de antiaicoolici, se încăpăţină să nu bea, dar 
tot trecu în rîndul drepţilor”. 

Fireşte, viaţa de pe mare nu se prea aseamănă cu cea 
din marile saloane. 

Părăsind pe Mr. Mellaire, mă aşezai să privesc 
măreţele pînze ale „Elseneurei”, care se legănau şi-şi 
umflau curbele întunecoase pe strălucirea încîntătoare a 
cerului înstelat. 


12 Denumirea ce se dă căpitanului, în marina engleză şi 
americană. 


CAPITOLUL XVIII 
Cine l-a lovit pe Mr. Pike? 


S-a întîmplat un fapt grav, dar nimeni nu e informat cu 
precizie, nici în partea din faţă, nici în cea dindărătul 
corăbiei. În timp ce se şoptesc pe ascuns fel de fel de 
lucruri, numai vinovaţii şi complicii lor, mulţumiţi de ispravă, 
ştiu ce ştiu, dar bineînţeles nu mărturisesc nimic. 

În ceea ce mă priveşte, tot ceea ce ştiu, este că Mr. 
Pike a fost lovit zdravăn în cap. 

leri la masa de prînz, am sosit ultimul. Şi, trecînd pe la 
spatele lui Mr. Pike spre a ajunge la locul meu, am văzut pe 
creştetul capului său o umflătură enormă. 

Mă aşezai ca de obicei în faţa secundului şi văzui în 
ochii lui o mare suferinţă. Mr. Pike nu lua parte la 
convorbire, mînca în neştire şi făcea uneori gesturi zăpăcite, 
servindu-se sau trecînd altuia vreo farfurie. 

Era vădit că, pentru a ne apărea normal, se străduia 
din răsputeri cu voinţa lui de fier. 

Nimeni nu se încumeta să-l întrebe ceva. Nici măcar 
eu, care în afară de ierarhia de pe bord, sînt de fapt un 
călător oarecare şi puteam vorbi ca prieten, printr-un hatîr 
deosebit. 

Dar neînfricatul drumeţ de mare care este Mr. Pike, îmi 
impune o sfiiciune de neînțeles, alcătuită dintr-un amestec 
de teamă şi respect şi care, într-o asemenea împrejurare, 
îmi închide gura. 

Mr. Pike pare atins de o comoţie cerebrală, destul de 
puternică. Suferinţa lui e reală şi cumplită. Faptul acesta nu 
e mărturisit numai de expresia ochilor şi de culoarea 
obrazului său, dar şi de toată ţinuta sa, cînd se crede 
neobservat. 

La căderea nopţii, m-am urcat ca de obicei pe dunetă, 
spre respira puţin aer curat şi a mai privi cerul înstelat. 

Eram în papuci şi mergeam fără zgomot, cînd văzui 
înainte-mi, cu capul sprijinit pe braţe, o umbră prăbuşită pe 


stinghie. Era Mr. Pike, al cărui umăr aproape îl atingeam. 

Gemea neîntrerupt şi încet, scoţind un fel de 
psalmodie plictisitoare şi profundă, care era ca revărsarea 
frămîntării sale lăuntrice, morale şi fizice. 

La  răstimpuri regulate, murmura: „Dumnezeule! 
Dumnezeule! Dumnezeule! Dumnezeule! Dumnezeule!”. Nu 
rostea decît cuvîntul ăsta, repetat de cinci ori în şir, şi 
reîncepea să geamă. 

Dispărui tot pe nesimţite, cum venisem. 

A doua zi, şi-a făcut ca totdeauna quart-urile şi nimic 
n-a ieşit prost în timpul serviciului său. 

Uitasem, Miss West a încercat să-i ceară lămuriri, pe 
un ton puţin cam batjocoritor. 

Mr. Pike s-a mulţumit să-i răspundă că-l doare rău un 
dinte şi că şi-l va smulge, dacă nu va putea altfel. 

Wada nu ştie nimic şi nu mă poate lămuri. Isprava s-a 
săvirşit fără martori. El mi-a povestit că galbenii s-au 
adunat în camera bucătarului, au cercetat întîmplarea pe 
toate feţele şi au ajuns la credinţa că vinovaţi sînt cei trei 
ticăloşi din partea de dinainte a corăbiei. 

De fapt, Bert Rhin, are un umăr pe jumătate scos din 
încheieturi, Nosey Murphy şchiopătează rău şi Kid Twist 
pare să fi primit o asemenea chelfăneală, că nu se mai vede 
la lucru de două zile. 

O fi fost vreo încăierare şi Mr. Pike, lovit pe 
neaşteptate, s-o fi apărat vitejeşte. 

Fără îndoială că ticăloşii aceia vcr să-l omoare şi 
secundul a scăpat, numai fiindcă-i atît de voinic. 

Acestea sînt singurele ştiri pe care le am despre 
păţania de ieri noapte. Si dacă Mr. Pike, e lesne de înţeles 


că şi ceilalţi fac la fel. 
x 


x * 


În cursul nopţii următoare, avui o nouă dovadă că Mr. 
West, căpitanul nostru, nu-i atît de nepăsător față de cele 
ce se întîmplă pe bordul „Elseneurei”, după cît pare. 

Plimbîndu-mă pe puntea îngustă de oţel, m-am oprit 


cîteva clipe lîngă catargul dinapoi, de care mă rezemai, 
ascuns în umbra lui. Dedesubt, pe punte, auzii voci şi-mi 
dădui seama că erau ale lui Best Rhine, Nosey Murphy şi Mr. 
Mellaire. 

Ei nu se ocupau de, vreo chestiune de serviciu, ci, 
vorbeau  prieteneşte şi rideau într-una. Îmi amintii 
numaideciît ce-mi spusese Wada cu privire la apropierea, cu 
totul nefirească, dintre al doilea locotenent şi ticăloşii aceia. 
Şi, ciulind urechile, mă strădui să ascult ce-şi vorbeau. 

Dar cuvintele nu ajungeau destul de lămurit pînă la 
mine. Singurul lucru care nu lăsa nici o îndoială era veselia 
convorbirii şi intimitatea ei, ca să spun aşa. 

Deodată, se auzi de pe dunetă glasul căpitanului West. 
Era, ca totdeauna, nepăsător şi rece. Dar, datorită 
pronunțării limpezi a cuvintelor, se auzea pînă departe. S-ar 
fi spus că e un răsunet da oţel, pe o noapte de ger. 

Glasul căpitanului avu un efect electric asupra celor 
trei bărbaţi care unelteau dedesubt, pe punte. Şi fiindcă eu 
însumi simtii o tresărire, îmi dădui seama că ei înţepeniseră 
şi că le îngheţase sîngele. 

Cu toate acestea, glasul nu rostise decît două cuvinte: 

— Mister Mellaire! 

Urmă o scurtă tăcere, apăsătoare şi Mr. Mellaire 
răspunse: 

—Da, domnule căpitan! 

—Veniţi aici, îndărătul  corăbiei!  reluă glasul 
„Samuraiului”. 

Auzii pe punte paşii celui de-al doilea locotenent, care 
se supunea ordinului. 

Pornii după el pe partea îngustă. 

Cînd ajunse la picioarele scării ce ducea la dunetă, el 
se opri, şovăind parcă. 

— Locul dvs. nu-i în partea din faţă, ci aici, Mr. Mellaire! 
spuse glasul liniştit, şi rece, apăsînd şi silabisind cuvintele. 

Nici un alt cuvînt nu fu rostit. 

Dar zării pe Mr. Mellaire urcîndu-se grăbit pe scară şi 
cu un aer oarecum nepăsător, începînd să cutreiere duneta 


spre colţul ca se afla în bătaia vîntului, în timp ce căpitanul 
West umbla încoace şi încolo, cu mîinile virîte în buzunar, în 
colţul celălalt. 

Fără să mă arăt, mă dusei de-a dreptul spre partea de 
dinainte a corăbiei şi nu coborii în cabină decît după 
jumătate de oră. Nu ştiu ce îndemn lăuntric mă sfătuia să 
nu-mi fac ştiută prezenţa fără rost dealtfel, la această 


întîmplare. 
x 


x x 


Împins de trîndăvie, care este oarecum îndeletnicirea 
mea pe corabie, să văd tot ce se întîmplă în jurul meu, am 
observat un lucru ciudat. Nouăzeci la sută dintre oamenii 
echipajului nostru sînt oacheşi. 

In partea de dindărăt, dimpotrivă, în afară de Wada şi 
da tovarăşii lui, sîntem cu toţii mai mult sau mai puţin 
blonzi. 

Ceea ce m-a determinat să reflectez la faptul acesta 
este cartea la care citesc acum: „Despre efectele luminii 
tropicale asupra armenilor albi”, de Maiorul Woodruff. După 
susţinerile autorului, omul alb, coboritor din vechii arieni, e 
sortit să stăpînească restul lumii. Rămîne, însă, un singur 
lucru de temut: excesul de lumină solară îl osîndeşte pieirii. 

Cei patru comeseni, care se adună zilnic în partea de 
dindărăt a „Elseneurei”, căpitanul West şi fiică-sa, Mr. Pike 
şi eu însumi, sînt patru blonzi, cu ochii luminoşi, cenușii sau 
albaştri. 

Spre deosebire de ei, afară de zece la sută de albi 
degeneraţi, sclavii pe care îi conducem şi care se istovesc 
pentru noi în partea din faţă a corăbiei, sînt oacheşi. Cu 
toate acestea, ei sînt oameni care- vor moşteni cîndva 
stăpînirea pămîntului. Fiindcă soarele, care le-a înnegrit 
ochii, părul şi pielea, i-a făcut şi trupeşte mai zdraveni decît 
pe arieni. 

Teza aceasta, pe care o înfăţişez pe scurt şi care e 
foarte plauzibilă, e interesantă şi s-ar cuveni cercetată cu 
seriozitate. 


Deocamdată, arianul e cel care stăpîneşte pe bordul 
„Elseneurei”, arianul care a călcat pînă acum peste toate 
popoarele de culoare şi le-a silit să-i ridice edificiul bogăției 
şi plăcerilor sale. 

In partea de dindărăt, căpitanul West, care ne conduce 
pe toţi, e rege netăgăduit; fiică-sa e principesa de sînge 
regesc, iar Mr. Pike, ministrul însărcinat cu aducerea la 
îndeplinire a poruncilor Suveranului. 

Datorită averii cîştigată de părinţii mei, prin munca 
trudnică a atitor sclavi, eu am fost primit în acest cerc. 

În partea de dindărăt a corăbiei, sînt paturi moi şi e 
masa cu mîncăruri bune, servite din belşug. 

În partea de dinainte, sînt paturile strimte, înghesuite 
în locuri înguste şi aproape mereu aceeaşi hrană. 

Simbolul puterii arianului e desăvirşit. 


CAPITOLUL XIX 
Schingiuirea rechinilor 


Alizeul dinspre nord-est ne-a minat pînă la alizeul 
dinspre sud-est, după ce ne-a lăsat timp de cîteva zile să ne 
bălăcim şi să ne înăduşim în regiunile potolite. 

Am folosit vremea aceasta, spre a-mi descoperi o 
netăgăduită pricepere de a mînui carabina. 

Mr. Pike m-a admirat şi mi-a declarat că, fără îndoială, 
am deprins îndemînarea de a trage cu arma în urma unor 
exerciţii îndelungate. Mărturisesc, nu credeam că voi putea 
trage atît de bine. Văd, însă, că am vocaţia unui trăgător de 
mîna întîi. Probabil că aşa m-am născut; acesta-i tot meritul 
meu! 

Timp de o jumătate de oră, ţintind mereu nişte sticle 
aruncate de pe punte, ea însăşi în mişcare din pricina 
valurilor, am izbutit să nimeresc de fiecare dată cîte o sticlă. 

Cînd s-au isprăvit sticlele, Mr. Pike, pe care precizia 
ochirii mele îl interesa în cel mai înalt grad, a dat ordin 
dulgherului să-mi taie cîteva cuburi mici din lemn tare, care 
fură de asemenea aruncate în mare. A fost şi mai frumos! O 
lovitură trasă bine în cuburile aste le făcea să iasă din apă 
şi să se rotească în aer. Odată recăzute, puteam să reîncep 
asupra lor acelaşi exerciţiu, pînă cînd se rostogoleau 
undeva, unde nu le mai puteam ajunge. 

Modest, am îndemnat pe Miss West, apoi pe Wada, să 
mă imite. Dar nici unul n-a izbutit nici pe departe să le 
nimerească, aşa cum făcusem eu. 

Am rugat şi pe Mr. Pike, să tragă, dar secundul s-a 
arătat de la primele lovituri un trăgător atît de slab, încît n-a 
izbutit o dată măcar să nimerească ţinta; săvîrşind 
stîngăciile cele mai hazlii, n-a mai vrut să continuie, spre a 
nu se face de rîsul echipajului, care-l privea rînjind. 

—Nici carabina, nici puşca n-au fost vreodată talentele 
mele, îmi spuse secundul, înapoindu-mi arma. 

„Cu un revolver e altceva. Mă duc să-l aduc şi veţi 


vedea!”. 

Cobori la cabină şi se înapoie curînd cu un revolver 
automat, mare de tot, de calibrul 44 şi o sumedenie de 
cartuşe. 

— Asta-i o armă, Mr. Pathurst! îmi spuse. Cu asta vă 
întrec, sînt sigur. 

„Nimeresc în plin, dacă ţintesc de pildă pieptul, la orice 
distanţă, începînd de la apropierea imediată şi pînă la o 
depărtare de douăsprezece picioare. Carabina sau puşca nu 
sînt de folos la învălmăşeală, sau în lupta corp ia corp. Dar 
cu jucăria asta, e altfel!”. 

„Odată, m-am trezit trîntit la pămînt de o ceată de inşi, 
care mă loveau cu picioarele şi am izbutit să scap, fără 
vreun ajutor, numai fiindcă am avut o armă ca asta. Ce 
măcel a fost, Dumnezeule! Fiecare glonte a răpus cîte unul 
din vrăjmaşi!”. 

„Unul îmi şi pusese bocancul pe obraz, cînd îmi 
descărcai revolverul în el. Glontele îi pătrunse în coapsă 
tocmai deasupra genunchiului şi trecu dintr-o parte în alta. 
Apoi ieşi, trecu peste umăr, fringîndu-i clavicula şi ieşi iar, 
pentru a-i sfişia urechea şi a-şi urma drumul nu ştiu unde”. 

„Asta da, asta se poate numi armă! De aceea, 
totdeauna am cite aşa ceva la îndemină, pentru a înfrunta 
orice întîmplare”. 

Incepui să trag iar cu carabina mea şi, după o oră, 
continuam cu şi mai mult avînt. 

—Nu vă temeţi că vă veţi isprăvi astfel toate muniţiile? 
mă întrebă Mr. Pike.. 

Fiţi liniştit! îi răspunsei. Am adus cu mine, într-o gră- 
madă de lăzi, un fleac de vreo cincisprezece mii de cartuşe. 

— Bine! Foarte bine! aprobă secundul. 

În vremea aceasta apărură doi rechini. Erau mari şi Mr. 
Pike socoti că trebuie să aibă o lungime de vreo 
cincisprezece picioare. 

Era duminică, aşa că oamenii din echipaj, afară de cei 
de la manevră, aveau voie să-şi întrebuinţeze timpul cum le 
place. 


Cu ajutorul unei mari undiţe improvizate şi al unui 
uriaş cîrlig de fier, în vîrful căruia pusese o bucată de 
slănină, mare cît un cap de om, dulgherul izbuti repede să 
prindă unul din monştrii aceia, apoi încă unul. Ambii rechini 
fură traşi pe punte şi Văzui atunci dezlănţuirea celei mai 
groaznice cruzimi omeneşti. 

Intregul echipaj se năpusti sălbatic asupra celor două 
victime, cu cuţitele de tăiat funii, cu nişte securi mici şi cu 
cuţitele de tăiat carne, luate din bucătărie. 

Toată banda aceasta de ticăloşi şi stricaţi răcnea de 
plăcere, însoţindu-şi de cîntece urlate şi chiuite desfătarea 
pe care i-o pricinuia schingiuirea rechinilor.. 

Ca un fel de încheiere, primul dintre cei doi rechini fu 
azviîrlit în valuri, cu un par cu capetele rupte, vîrît vertical 
între fălci, ca să nu le mai poată închide. Astfel, era osîndit 
să moare de foame. 

— Acum, pe celălalt, băieţi! strigă Andy Fay. Am să vă 
arăt ceva care o să vă lase cu gurile căscate. 

Dintre toţi călăii aceia, rînduiţi numaidecit sub ordinele 
lui Andy Fay, cel mai sălbatic, după şef, era Maltezul. 

Pîntecele rechinului fu spintecat cu îndemiînare în 
lungime şi monstrul fu golit de toate măruntaiele. Astfel că 
nu mai rămăsese rechinului decît învelişul cărnos, care-şi 
continua zvircolirile pe punte, îndărătnicindu-se să trăiască. 

Dar lucrurile nu s-au oprit aici. 

Mulligan lacobs, care-şi sumecase braţele de măcelar, 
însîngerate pînă la coate, îmi azvirli pe neaşteptate în mînă, 
fără să-mi strige măcar să mă feresc, o bucată de carne 
roşie. 

Mă dădui iute înapoi, cu răsuflarea înăbușită de scîrbă 
şi spaimă şi, în urletele, de bucurie ale sălbaticilor ce mă 
înconjurau, dădui drumul bucății de carne. Apoi, îmi fu 
ruşine din pricina batjocurii cu care fusesem privit pentru 
frica mea. 

Stăpînindu-mă, plecai ochii cu o seninătate prefăcută 
spre carnea pe care o aruncasem. 

Era inima rechinului! Şi acolo, înainte-mi, pe puntea 


înfierbîntată cu smoala ce se muiase şi curgea în picături 
între crăpăturile podelei, văzui această inimă reîncepînd să 
bată! Indrăznii mai mult. Mă aplecai şi o ridicai. Inima 
continua să bată în mîna mea! 

Numaidecit, echipajul încetă să mai ridă de mine. 
Mulligan lacobs se socoti învins şi, încetînd să se mai ocupe 
de mine, se întoarse la rechin, sau mai curînd la ceea ce 
rămăsese din el. 

Mai întîi, îl izbi peste bot cu latul unei securi. 

Apoi, în timp ce corpul, rechemat la viaţă de durere, se 
zvîrcolea încă, prichindelul acela veninos urla, admirîndu-şi 
isprava: 

—Şi el are în cap, ace mari de fier, înfierbîntate, care îi 
ard creierii! 

Mulligan sălta de bucurie. Dădu încă o lovitură de 
secure rechinului, care se mai zvîrcoli pentru ultima oară. 

Nu mai putui îndura priveliştea aceasta înfiorătoare. 

Cu desăvirşire tulburat, dar prefăcîndu-mă nepăsător, 
mă hotării să plec, fără să-mi dau seama că ţineam încă în 
mînă inima rechinului. Mă urcai pt dunetă, unde zării pe 
Miss West, întinsă pe fotoliul de pe punte şi avînd lîngă ea 
coşuleţul cu lucrul de mînă. 

Aproape în acelaşi timp, revenindu-mi din buimăceală, 
mă îndreptai spre stinghie, ca să arunc în mare inima 
rechinului. Dar cu toate că bătaia lăuntrică nu încetase 
deloc, suprafaţa inimii rechinului, topită de căldura 
tropicală, îmi curgea pe mînă şi se lipea de ea, astfel că n-o 
putui arunca aşa cum trebuie. In loc să sară peste stinghie, 
bucata de carne se turti sub ea. 

O lăsai acolo unde căzuse. 

Şi, cînd să cobor scara care ducea la cabine, ca să mă 
spăl pe miini şi să-mi schimb hainele, fiindcă acelea pe care 
le purtam erau minjite de sînge, întorsei capul fără să 
vreau. Inima mai bătea încă! 

În acelaşi timp, auzii zgomotul unei căderi în apă. Era 
scheletul rechinului, pe care echipajul îl aruncase în mare, 
întovărăşindu-l de urlete sălbatice. 


Privii în aceeaşi direcţie, spre care erau îndreptaţi ochii 
înnebuniţi de bucurie ai corăbierilor şi văzui ceva de 
necrezut, ceva nemaipomenit. Şi scheletul rechinului trăia 
încă, întocmai ca inima! El se mişca la suprafaţa apei, înota 
şi bătea din coadă. Incerca să sară în apa verde, sau să se 
scufunde spre a ieşi iar deasupra. 

S-ar fi spus că, supraviețuind, rechinul încerca să fugă 
şi nu ştia unde. 

Pe corabie, la fiecare nouă săritură, banda sălbaticilor 
ridea cu hohote. 

Mă hotărîi să mă duc în cabină. Dar abia coborisem 
pînă la jumătatea scării, cînd izbucniră alte strigăte, însoţite 
de urale. 

Mă înapoiai pe dunetă. 

O jumătate de duzină de rechini, mai mici, se 
arătaseră deodată şi  înconjuraseră rămăşiţele celui 
schingiuit, năpustindu-se cu furie asupra lor. Le sfişiară apei 
în bucăţi şi le înghiţiră cu repeziciune. 

Îmi îndreptai încă o dată privirea spre stinghie. Inima 
victimei, al cărei corp era pe cale de mistuire în stomacul 
micilor rechini, bătea... bătea încă! 


CAPITOLUL XX 
Mr. Mellaire este Sydney Waltham 


Călătoria aceasta, sînt din ce în ce mai încredinţat, 
este sortită marilor nenorociri şi morţii. 

Mr.  Mellaire nu-i Mr. Mellaire. l-am descoperit 
adevărata identitate şi, dacă Mr. Pike i-ar cunoaşte-o 
vreodată, e cu neputinţă să se înlăture uri omor. 

Mr. Mellaire nu s-a născut în Georgia, ci în Virginia. 
Numele său adevărat este Waltham. Mai precis: Sydney 
Waltham. E un membru nevrednic, dar autentic, al acestei 
vestite familii. Sînt tot atît de convins de lucrul acesta, cum 
sînt încredinţat şi de soarta nefericită ce-l aşteaptă din 
partea lui Mr. Pike, dacă taina-i va fi descoperită într-o zi. 

lată cum am aflat. 

In noaptea din urmă, puţin înainte de ora 
douăsprezece, mă urcai pe dunetă. Mr. Pike era de veghe şi 
ne plimbarăm în lung şi în lat, în timp ce el îmi răsfoia 
cîteva pagini vechi din viaţa sa furtunoasă. Poveştile 
acestea mă interesează mult şi, atunci cînd nu e pradă 
„harţagului mării”, cum spune Miss West, secundul se 
învoieşte bucuros, nu fără miîndrie, să-mi îndeplinească 
dorinţa şi curiozitatea. 

Astă-noapte, mi-a vorbit îndelung şi cu mult respect de 
unul din vechii lui şefi, căpitanul Somers, despre care-mi 
mai istorisise şi sub ordinele căruia a călătorit pe mare timp 
de cinci ani. Mi-a lăudat neîncetat pe acest bătrîn „lup de 
mare”, care era „cinstea şi dreptatea personificate”. 

—Şi cu toate acestea, îmi spuse, a fost ucis în chip laş, 
la vîrsta de şaptezeci de ani. 

„Crima a fost săvîrşită în rada din San-Francisco acum 
vreo unsprezece ani, pe bordul lui „Jason-Harrison”. 

„Căpitanul Somers suferise un atac de paralizie. Al 
doilea locotenent de pe bord, un drac venit din fundul 
iadului, s-a năpustit asupra lui în pat şi l-a lovit pînă cînd l-a 
ucis. 


„Mi s-a povestit că a fost groaznic. Pe atunci, tocmai 
călătoream pe altă corabie şi nu mă înapoiai pe uscat decît 
după vreo trei luni. 

„Ucigaşul fusese prins şi dat în judecată. Dar n-a fost 
spînzurat, aşa cum s-ar fi cuvenit.” 

„A susţinut că a fost cuprins de un acces de nebunie şi 
nu şi-a dat seama ce face, sub pretextul că un bucătar-şef i- 
a spintecat nu ştiu cînd capul cu un cuţit de tocat. 
Tribunalul i-a admis susţinerea şi el a scăpat numai cu zece 
ani de temniţă. 

„După părerea tuturor, era o lichea, dar care aparţinea 
din întîmplare vestitei familii Waltham din Virginia. Ai lui se 
străduiră, pe ascuns, să-l scape cu ajutorul trecerii de care 
se bucurau. Pe scurt, Sydney Waltham (ăsta e numele 
ticălosului) nu numai că n-a fost spînzurat, dar fu liberat 
după şapte ani”. 

In clipa aceea, clopotul de dindărătul corăbiei, de lîngă 
roată, sună o dată şi sunetul fu repetat de clopotul de 
dinainte. Era semnalul obişnuit al schimbării quart-urilor, pe 
care bătaia clopotelor o vestea cu un sfert de ceas înainte. 

Intîmplător, Mr. Mellaire, care se găsea în apropierea 
noastră, urcă repede scara dunetei şi veni să-şi ia postul în 
primire. 

Mr. Pike, cufundat în amintiri, îşi continuă povestirea: 

—Atita vreme cît Sydney Waltham fu închis şi-şi ispăşi 
pedeapsa, nu mă giîndii la el. 

„Dar cînd aflai că i s-a dat drumul înainte de a-şi 
îndeplini termenul osîndei, am jurat că într-o zi sau alta mă 
voi socoti cu el. Şi mă voi socoti!” 

„Nu cred nici în Dumnezeu, nici în Dracu' şi uneori mi 
se face scîrbă de putreziciunea lumii murdare în care trăim. 
Dar ştiu bine, repet, că voi judeca mai curînd sau mai tîrziu, 
cu mîna mea, pe ucigaşul bătrînului căpitan Somers”. 

„Pe unde s-o fi pripăşit acum? pe unde s-o fi cuibărit? 
Nu ştiu. Cînd a fost eliberat, a dispărut. l-am pierdut cu totul 
urma. Şi pe deasupra n-am izbutit să obţin nici o fotografie 
a lui. 


„Dar e marinar şi va veni ora, presimt asta, ce spun? 
sînt sigur, cînd ne vom întâlni nas în nas. 

„Atunci... “ 

Chiar în momentul acela, în timp ce Mr. Pike tremura 
de miînie, stringea pumnii şi înălța spre cer braţele lui 
amenințătoare de gorilă, un chibrit, tras de Mr. Mellaire 
pentru a-şi aprinde luleaua, trosni în faţa noastră şi, arzînd 
în întuneric, ne lumină pe toţi trei. 

„Se poate, încheie Mr. Pike, ca individul acesta să fie 
azi greu de recunoscut. Dealtfel, nu l-am văzut niciodată. 

„Pe de altă parte, are tot interesul să-şi ascundă 
identitatea legală. Asta-i fără îndoială. 

„Dar i-a rămas crestătura din ţeastă, pe care n-a putut- 
o astupa. Asta va fi semnalmentul, în care-mi voi tîrî 
degetele. 

„Răbdare, răbdare Mr. Pathurst! Am credința 
nestrămutată că ora aceasta va veni, atunci cînd mă voi 
aştepta mai puţin”. 

Mr. Mellaire înaintase mai mult spre noi, spre a auzi 
sfîrşitul cuvintelor lui Mr. Pike. 

El întrebă liniştit: 

— Cum spuneaţi, domnule locotenent, că se numea 
căpitanul acela? 

— Somers. Bătrînul căpitan Somers... răspunse Mr. 
Pike. 

— Nu e el, urmă al doilea locotenent, acela care a 
comandat acum vreo treizeci de ani vasul „Lammermoor”? 

— Da, ele. 

— Somers... Somers... Bătrînul căpitan Somers... Da, l- 
am cunoscut şi eu. Numele ăsta nu mi-e străin. 

„Vasul pe care mă aflam era, în timpul de care 
vorbesc, ancorat aproape de al său, la Capul Bunei 
Speranţe”. 

Mr. Pike, uitînd desigur propriile lui sălbăticii, săvîrşite 
împotriva celor pe care îi comanda, se îndepărtă 
murmurînd: 

— Murdară mai e lumea asta! Da, da, murdară!... Un 


om care a fost cinstea profesiunii noastre, ucis mişeleşte... 

Dădui bună-seara lui Mr. Mellaire şi vrui să mă retrag, 
la rîndu-mi, cînd el mă chemă cu voce înceată: 

— Mr. Pathurst, vă rog! 

— Cu ce vă pot fi pe plac? 

— Ah, nimic! Adică, aproape nimic... 

Işi puse un deget pe buze şi se aplecă spre urechea 
mea. 

— De fapt, aş vrea să vă cer un serviciu. 

Se opri, şovăind parcă şi-şi umezi buzele, cu limba. 
Lucrul acela tainic, pe care-l întrevăzusem în creierii săi, 
părea că-mi pătrunde acum prin ochii lui puternici, gata să- 
mi sară de git. 

— Mai întîi, trebuie să vă cer iertare că vă supăr, îmi 
spuse Mr. Mellaire pe un ton liniştit. 

„Vă amintiţi, fără îndoială, de cicatricea pe care o am 
pe cap, pe care mi-o ascund de obicei părul şi şapca (rareori 
mi-o scot, ştiţi, numai cînd dorm, după obiceiul marinăresc) 
şi pe care nu ştiu ce m-a făcut să vi-o arăt la începutul 
călătoriei. 

— Da, n-am uitat-o. 

— Aţi vorbit vreodată despre ea? 

— Nimănui. 

— Nici căpitanului West? nici domnişoarei West? 

— Niciunuia din ei, vă dau cuvîntul meu! 

— Nici... lui Mr. Pike? 

— Nici lui Mr. Pike. 

— Atunci e bine! 

Mr. Mellaire respiră uşurat. Lucrul acela tainic şi 
ameninţător păru că-i reintră în ţintă. 

—Vă mulţumesc, Mr. Pathurst. Desigur, sînt un om 
ciudat. Dar, ce vreţi? pe lumea asta fiecare are năravurile 
lui. 

„Mi-ar fi neplăcut să ştie toţi că am capul crestat. Oricît 
am fi oameni de mare, ţinem şi noi să nu ne rîdă nimeni. 
Avem „cochetăria” noastră, ca femeile frumoase. 

— Puteţi fi liniştit, Mr. Mellaire! 


— Şi nici de acum înainte nu veţi spune nimănui nimic? 

Tonul i se schimbase deodată. Era cel al unei porunci. 
Şi licărirea duşmănoasă îi apăruse iar în ochi. 

— Nu voi spune nimic, răspunsei rece. 

— Vă mulţumesc. 

Mă dusei în cabină, mă dezbrăcai şi mă culcai, dar 
adormii foarte greu. Prea multe vedenii urîte îmi frămîntau 
mintea. 

Că ucigaşul bătrînului căpitan Somers se află pe 
„Elseneura” sub numele Mr. Mellaire, nu mă mai puteam 
îndoi. Că Mr. Pike nu va întrezări niciodată, decît datorită 
unei întîmplări neobişnuite, dovada zdrobitoare de pe capul 
celui de-al doilea locotenent, e tot atît de sigur. 

Bineînţeles, voi continua să tac! Dar acum izbutesc să- 
mi lămuresc vrăjmăşia fără voie, pe care o resimţeam din 
primele zile împotriva lui Sydney Waltham. 

Totodată, îmi dau seama de ce în ochii celui de-al 
doilea locotenent luceşte din cînd în cînd o lumină 
îngrijorătoare, aidoma aceleia pe care o desluşesc în ochii 
celor trei tîlhari, stăpîni pe partea de dinainte a corăbiei. 

Şi Mr. Mellaire nu-i decît un ticălos, bun de ocnă şi de 
spînzurătoare. Cei şapte ani de închisoare pe care i-a 
îndurat l-au deprins, cum e firesc, cu o veşnică viclenie, cu o 
veghe neîncetată şi necruțătoare asupra tuturor mişcărilor 
şi chiar asupra gîndurilor sale celor mai tainice. 

Ştiind atitea cîte am aflat acum, îmi dau mereu mai 
mult seama că pe bordul „Elseneurei” s-au adunat toate 
elementele unei înspăimîntătoare tragedii de mare. 

Corabia e încărcată cu dinamită umană, care poate în 
fiece clipă să arunce în aer şi să prefacă în fărimituri mica 
noastră lume plutitoare. 


_CAPITOLUL XXI 
In felul lui Turner 


Zilele se scurg monoton. 

Alizeul dinspre sud-vest, de care ne ţineam de acum 
înainte, este cît se poate de puternic şi uneori mici talazuri 
se năpustesc prin ferestruicile deschise ale cabinelor. leri, 
de pildă, cabina lui Mr. Pike a fost inundată. 

În afară de această mică întîmplare, nimic deosebit. 

In partea din faţă a corăbiei, „cei trei” şi tovarăşii lor 
continuă să poruncească după bunul lor plac. 

Acele de foc şi cîrligele înfierbîntate ard mereu creierii 
lui Mulligan lacobs. 

Charles Davis locuieşte tot în odaia lui mică de oţel, pe 
care n-o părăseşte decît spre a se duce la bucătărie să-şi ia 
mîncarea. 

Miss West cîntă la pian şi din gură, îngrijeşte de 
Possum, spală şi calcă rufe şi lucrează din cînd în cînd la 
broderiile ei. 

Mr. Pike pune fonograful să cînte la fiece două zile. 

Mr. Mellaire îşi ascunde crestătura de pe ţeastă şi eu îi 
păstrez taina, cum i-am făgăduit. 

Mai închis în el ca oricînd, căpitanul West rămîne 
aşezat în bătaia curentului, în semiîntunericul cabinei sale 
sau în cel al marelui salon. 

Sînt treizeci şi şapte de zile, de cînd ne aflăm pe mare 
şi n-am întîlnit nici o singură corabie. Dar astăzi, ne-au fost 
semnalate aproape în acelaşi timp şase corăbii. Şi, mai mult 
decît singurătatea noastră de pînă acum, această scurtă 
privelişte m-a făcut să-mi, dau seama de nemărginirea 
pustie a oceanului. 

Mr. Pike m-a lămurit că ne aflăm doar la vreo trei sute 
de mile de coasta sud-americană. Şi cu toate acestea, abia 
de curînd fusesem la aceeaşi depărtare de coasta Africii. 

Azi-dimineaţă, un fluture uriaş cu aripi catifelate a 
venit să zbiare pe bord. Cum a străbătut oare cele trei sute 


de mile care ne derbart de uscat? Şi încă împotriva vîntului? 
Fiecare dintre noi se minunează. 

Crucea Sudului poate fi văzută pe bolta cerească de 
mai bine de o săptămînă. Steaua Polară a dispărut spre 
nord, sub orizont, iar Carul Mare, chiar în punctul cel mai 
înalt din drumul ei, rămîne foarte jos la orizont. Curînd va 
dispărea şi vom vedea ivindu-se stelele lui Magellan. 

Larry şi Shorty s-au încăierat. Eu i-am văzut, dar mi-a 
spus Wada că Mr. Pike i-a privit cîtva timp cum se băteau. 
Apoi, înfuriat de stîngăcia lor, a trîntit fiecăruia cîte o palmă 
zdravănă şi a pus astfel capăt luptei. 

Şi ca încheiere, i-a anunţat că, atita vreme cît nu vor fi 
în stare să înveţe să se bată, păstrează numai pentru el pe 
corabie dreptul de a bate. 

Armate întregi de şobolani mişună pe fundul 
„Elseneurei”, printre cele cinci mii de tone de cărbuni cu 
care e încărcată. Animalele n-au nici un mijloc de scăpare 
din închisoarea lor de oţel, fiindcă toate ventilatoarele sînt 
căptuşite cu zăbrele dese de metal. Şobolanii au crescut şi 
s-au înmulţit în timpul trecutei călătorii a corăbiei, care 
ducea atunci o încărcătură de orz. Acum, sînt închişi şi n-au 
nici o hrană între munţii aceia de cărbuni şi vor fi nevoiţi să 
se sfişie unii pe alţii. 

După cum susţine Mr. Pike, cînd vom ajunge la Seattle, 
nu vor mai supravieţui decît o jumătate de duzină. Dar vor fi 
cei mai puternici, cei mai mari şi cei mai sălbatici. 

Uneori, trecînd pe dinaintea unui ventilator, aud din 
adîncurile întunecate ale corăbiei ridicîndu-se strigătele de 
luptă şi gemetele lor plîngătoare. 

Alţi şobolani mişună în partea de dinainte, unde sînt 
înmagazinate pînzele de schimb. Mai norocoşi decît ceilalţi, 
ei nu se ruşinează şi nu se tem să iasă noaptea din 
ascunzătoarea lor, să alerge pe punte ca să lîngă rouă şi să 
şterpelească rămăşiţele din bucătăria echipajului. 

Se pare că Wada a izbutit să prindă pe unul dintre ei, 
străbunul tuturor şobolanilor de pe corabie. Din virful 
nasului pînă la sfîrşitul cozii, animalul avea mai bine de 


patruzeci şi cinci de centimetri! 

Mr. Pike şi Wada l-au închis într-o cabină şi au asmuţit 
pe Possum împotriva şobolanului. Dar Possum a fost bătut 
zdravăn. Secundul şi servitorul meu au fost nevoiţi să ucidă 
ei înşişi şobolanul. În timp ce foxterrierul se zbătea în 
spasme. 

Din ziua aceasta, Mr. Pike, care nu poate suferi pe cei 
slabii şi fricoşi, este scîrbit cu totul de Possum. Nu se mai 
joacă niciodată cu el, nici nu-i vorbeşte măcar şi, cînd îl 
întîlneşte pe punte bombăne cuvinte dispreţuitoare despre 
el. 

Am citit „Instrucţiunile nautice”, privind călătoria în 
Atlanticul de Sud. Am aflat astfel că intrasem în regiunea 
iluminată de cele mai frumoase apusuri de soare din cite 
există pe lume. 

Aseară am avut o dovadă minunată despre măreţia 
Firii. 

Mă aflam în cabină şi-mi orînduiam cărţile, cînd mă 
auzii chemat din capul scării de Miss West. 

— Veniţi repede, Mr. Pathurst! spunea. Repede! Nu 
trebuie să pierdeţi asta! 

Jumătatea cerului, de la Zenit şi pînă la aplecarea 
Oceanului spre asfinţit, era aidoma unei întinderi imense şi 
tainice de aur curat. 

Din această strălucire şi coborind spre orizont, se 
desprindea şi ardea discul solar, de un aur şi mai 
îmbelşugat. 

Apoi, bolta cerului se cobora la rîndu-i cu lumini şi mai 
calde, iar soarele se împurpura — pînă cînd fu aproape 
înghiţit de o negură cenuşie şi străvezie, asemănătoare 
unor văluri de muselină. 

Curînd, nori mici, împinşi de alizeul dinspre sud-est, se 
răspîndiră pe cer în fulgi strînşi, colorîndu-se la mijloc cu 
roşu şi aur, în partea de sus cu trandafiriu, iar în partea de 
jos cu albastru-verzui. 

Era o cutezătoare beţie de culori, demnă de penelul lui 
Turner, de culori aprinse care se topeau pe neştiute unele 


într-altele. 

Apoi, aceste culori deveniră mai crude. Cele albastre 
ca peruzeaua se prefăcură în verzi-închise şi tonurile 
trandafirii căpătaseră roşeaţa sîngelui. 

În unduirea valurilor ei şi în culoarea liliachie, marea 
oglindea toate aceste lucitoare prefaceri cereşti. 

A fost o apoteoză desăvirşită, care se stinse pe 
neaşteptate, cînd soarele dispăru în valuri. 

Şi, aproape fără să ne dăm seama, ne învălui calda 


întunecime a tropicelor. 
x 


x * 


A doua zi, după-amiază. 

Miss West şi cu mine sîntem pe dunetă. Miss West, în 
rochie marinărească, e îmbrăcată cu bluză largă din pînză 
de corturi, de o albeaţă imaculată, deschisă la git. Sub 
gulerul larg, este înnodată o basma de mătase neagră. 

Părul ei, bine pieptănat ca totdeauna, dar oarecum 
rebel din cauza adierii, minunat. 

Eu sînt tot atît de imaculat şi scos ca din cutie, într-o 
haină albă de pînză, cu cămăşuţa de mătase albă şi cu 
pantofi albi. 

Stewardul ne serveşte ceaiul în drăguţele ceşti din 
porțelan, de China. 

Wada stă respectuos deoparte, aşteptindu-ne ordinele. 

In această clipă, echipa de serviciu năvăleşte pe 
dunetă, spre a întinde toate pînzele de pe partea stingă a 
catargului din urmă. Omenii trecură pe lîngă noi şi-şi 
săvirşiră lucrul, cu ochii plecaţi. Ei nu îndrăzneau măcar să 
ne privească, atît de mult ne simțeau deasupra lor. 

Erau nişte lepădături. Picioarele lor goale erau jupuite 
de pete de smoală şi catran; iar trupurile lor nespălate nu 
aveau drept veşmiînt decît nişte pantaloni peticiţi şi crăpaţi 
pe alocuri şi cîte o cămaşă de bumbac, pe trei sferturi 
destrămată. 

Şi, datorită aceluiaşi simţămiînt al prăpastiei care ne 
despărţea, nici Miss West, nici eu nu le spuserăm vreun 


cuvînt. 

Cu toate acestea, fără să se trădeze, Miss West îi 
măsurase între două înghiţituri de ceai, cu priceperea unui 
cunoscător, aşa cum fac plantatorii cu turmele lor de sclavi. 

Cînd oamenii îşi terminară lucrul şi plecară, ea îmi 
spuse: 

— Aţi putut dvs. înşivă să vă încredinţaţi, Mr. Pathurst, 
că s-au înzdrăvenit şi s-au rotunjit. Nu v-am spus eu? 

„E urmarea firească a vieţii regulate de pe bord, a 
vremii prielnice, a muncii sănătoase, a hranei bune şi 
îndestulătoare ce li se dă şi a faptului că nu mai beau 
whisky. 

„Vor rămîne aşa, pînă cînd vom trece de Capul Horn. Şi 
veţi vedea atunci slăbind din zi în zi, fiindcă trecerea pe 
acolo este totdeauna o încercare straşnică dacă nu se face 
în toiul verii. 

„Apoi, după ce vom fi scăpat de Capul Horn şi îndată 
ce vom fi regăsit vremea prielnică a Pacificului, vor deveni 
iar puternici şi sănătoşi. 

„Cînd vom ajunge la Seattle, vor avea o înfăţişare 
grozavă. Dar, odată coboriţi pe uscat, îşi vor bea simbria în 
cîteva zile şi se vor angaja pe altă corabie în aceeaşi stare 


de plins, în care erau atunci cînd i-am luat din Baltimore”. 
x 


x x 


Am trecut pe lîngă Rio de Janeiro şi am atins Tropicul 
Capricornului. 

Alizeele ne-au părăsit şi vintul a devenit foarte 
schimbător. 

Uneori ne zbuciumăm pe loc de parcă am fi bolnavi, 
deşi marea e liniştită, iar în ora următoare alunecăm cu 
patrusprezece noduri, micşorind pînzele, atît de repede cît 
pot oamenii să le strîngă sau să le coboare. 

Unei nopţi apăsătoare, în care aproape că nu se poate 
dormi din cauza aerului înăbuşitor, îi urmează o zi cu soare 
dogoritor talazurile zgomotoase care vin dinspre sud arată 
că ne apropiem de regiunea marilor vinturi şi a furtunilor 


puternice. 

Alteori, ziua întreagă sub un cer întunecat, „Elseneura” 
se afundă şi sare din cauza apăsării vîntului, pe o mare cu 
talazuri scurte şi repezi. 

Aceste necontenite prefaceri ale mării şi vîntului 
înseamnă pentru echipaj, pe care Miss West îl socoteşte 
falnic (totul este relativ), un spor de muncă istovitoare. 

Mr. Pike mormăie şi bombăne fără încetare. De îndată 
ce manevra este puţin mai grea, e nevoie de amîndouă 
echipele de serviciu deodată. 

— Două echipe, rînjeşte secundul, cînd o jumătate de 
echipă era de ajuns! 

„Şi priviţi, vă rog, pe amorţitul acela de şef de echipă. 
Mai mult încurcă oamenii, în loc să fie de folos!” 

Bietul Nancy! El e mereu făptura cea mai jalnică, mai 
rebegită şi mai amorţită din cîte mi-a fost dat să văd. E 
însuşi simbolul neputinței. 

Sundry Buyers îi seamănă cu totul. Cu o înfăţişare de 
profundă durere şi de nemărginită deznădejde, el continuă 
să-şi apese mîinile pe piîntece. Şi caută neobosit, dar nu 
găseşte deloc, să fie şi el de vreun folos. 

Se uită lung la funii şi catarguri cu o privire încurcată, 
de parcă s-ar afla în faţa unei probleme înciîlcite. Şi 
bineînţeles, pînă la urmă nu izbuteşte decît să 
stingherească pe cei care se cheamă că-i îndrumează. 

— Doamne, Dumnezeule! se tîngui Mr. Pike. Cum să 
călătoreşti bine cu asemenea şefi de echipă şi cu astfel de 
marinari?! 

„Ah! să fi fost eu căpitanul corăbiei, vă dau cuvîntul că 
i-aş fi scuturat cum se cuvine! Fiindcă aproape toţi suferă 
de trindăvie. Poate că vreo doi-trei ar crăpa, dar ceilalţi ar 
merge ca pe roate." 

„Ce-o să ne facem cu ei, cînd vom ajunge la Capul 
Horn? Nici nu-mi vine să mă gindesc! Vor fi istoviţi dinainte. 

„Şi atunci o să fie de lucru de zece ori cît e azi!”. 

De la bătălia aceea nenorocită cu şobolanul, Possum a 
devenit grozav de fricos; cînd sînt coborite pînzele, se 


fereşte, de teama că-i vor cădea în cap; cînd se trag funiile 
şi sînt răsucite pe punte, se sperie şi se ascunde. 

Şi pretutindeni i se năzare că trebuie să se ivească 
vreun şobolan. Dacă fac exerciţii cu carabina, detunătura 
armei e pentru el un nou prilej de spaimă. 

Vrăjmăşia pe care i-o poartă Mr. Pike sporeşte mereu. 
Ea a devenit caraghioasă de-a binelea. Secundul a ajuns 
pînă acolo, încît mi-a spus, că dacă potaia ar fi fost a lui, ar 
fi aruncat-o peste bord, spre a-mi servi drept ţintă. 

Cu toate acestea foxterrierul rămîne tot un ştrengar 
drăguţ, cu inima caldă care a ştiut să-şi facă în sufletul meu 
un locşor, a cărui însemnătate mă surprinde pe mine 
însumi. 

Cînd dorm Possum s-a deprins să se culce la picioarele 
mele, pe pătură. 

Mr. Pike a fost tare supărat, cînd a aflat despre asta şi 
mi-a mormăit: 

— Nu mai rămîne decit să-i daţi periuţa dvs. de dinţi!... 

Totuşi, patul meu nu-i totdeauna pentru Possum un 
paradis adevărat. Orice aş face, încercînd să-l liniştesc 
atunci cînd se umflă apele, cînd corabia se apleacă pe o 
parte şi cînd valurile se năpustesc furioase în ferestruici, 
potaia, electrizată de frică pînă în virful perilor care i se 
zburlesc, sare pe podea. Acolo, stă în patru labe, lătrînd 
ameninţător împotriva vremii rele, sau se tirăşte pe pîntece, 
gemînd rugător spre a-şi înduioşa duşmanul nevăzut. 

x 


x * 


— Toţi strămoşii tatălui meu, mi-a mărturisit Miss West, 
au aparţinut mării. 

„Tatăl său, Rober West, fu, în epoca în care s-a 
descoperit aur în California, căpitanul uneia din cele mai 
rapide corăbii care treceau regulat pe la Capul Horn. 

„Bunicul meu, Anthony West, a făcut patruzeci şi şase 
de călătorii lungi, între 1801 şi 1847. 

„In 1813 şi 1814 a comandat pe „David Bruce”, al 
cărei proprietar, era împreună cu Gracie-tatăl şi fiul. Era o 


goeletă de două sute de tone, înarmată cu treisprezece 
tunuri de calibre diferite şi aluneca pe apă ca o vrăjitoare. 

„Pe coasta engleză, a forţat blocada de la Newport şi 
s-a dus apoi să pustiască apele şi țărmurile Miînecii. Goeleta 
nu costase cu totul decit vreo douăsprezece mii de dolari şi 
aduse, în prăzi de la duşman, mai mult de trei sute de mii. 

„Tatăl lui Anthony West (unul dintre fraţii săi a fost, de 
asemenea, pe mare şi a comandat vasul „Viespea”), Elijah 
West, străbunicul nostru, a fost corsar în timpul revoluţiei 
americane. El comanda corabia de război „Apărarea”. 

„Cu mult mai înainte, tatăl lui Elijah West şi bunicul lui 
erau proprietari şi căpitani de vase, care făceau curse lungi 
pe mare. 

„Vă puteţi da seama, Mr. Pathurst, că familia noastră 
are marea în sînge. Ea e doica noastră!” 

Dădui din cap, în semn de aprobare. Miss West surise 
şi continuă: 

—Am avut, de asemenea, în familia noastră pirați şi 
negustori de negri şi tot felul de vagabonzi ai mării, cu care 
ne putem făli mai mult sau mai puţin. 

„Bătrînul Ezra West fu executat pentru piraterie nu mai 
ţin minte cînd şi corpul lui s-a legănat în spînzurătoarea din 
Plymouth.” 

„Tata cunoaşte corăbiile, cum vă pricepeţi dvs. la cîini 
sau la cai. Fiecare corabie pe care o comandă are pentru el 
o fire proprie. O călăuzeşte cu atîta îndeminare, încît să 
poată culege cît mai multe foloase”. 

O aprobai din nou şi asigurai pe Miss West că, de la 
plecarea noastră, am învăţat să-i înţeleg şi să-i admir 
părintele. 

Fata suspină: 

—Vai! Cu toate acestea, azi nu mai e decît umbra celui 
ce a fost odată! 

„De la moartea mamei mele, s-a produs o deprimare 
de necrezut în întreaga lui fiinţă; n-a izbutit să se mîngiie 
niciodată de pierderea ei.” 

„Era o pereche cum nu se poate mai potrivită şi strîns 


unită sufleteşte. Ei nu formau, aş putea spune, decit o 
singură fiinţă. Asta e frumos, ştiţi?” 

Miss West tăcu, vădit mişcată şi lăsă să-i cadă mîna pe 
fotoliul pe care şedea. 

O luai într-a mea şi i-o dezmierdai cu afecţiune. 


CAPITOLUL XXII 
Vîntul „Pampero” 


leri la sfîrşitul zilei, m-am dus să joc cărţi cu Miss West, 
în salonul cel mare. 

Deodată, căpitanul West ne spuse: 

—Cred că vom avea şi astă-seară un măreț apus de 
soare  ridicîndu-ne numaidecit, tînăra şi cu mine ne 
duserăm pe punte 

Apusul de soare vestit de căpitanul West era pe cale 
de a-şi împreuna elementele, desfăşurindu-şi pe paletă 
tonurile luminoase, a căror intensitate creştea, grupînd 
liniile lungi ale norilor pe marginea lacurilor neclintite, sau 
înăţindu-le în formă de tunuri. 

—Priviţi! strigă  deodaţă Miss West. Arhitectura 
cerească a căpătat viaţă; ne-am putea crede de-a dreptul în 
golful din San Francisco. 

„lată desenîndu-se, spre apus, Poarta de aur; apoi, 
dincolo, grupul Insulelor Farallone. Parcă plutesc într-un al 
doilea apus, mai mic, încadrat în celălalt. 

„Şi dacă ne întoarcem privirea, apare însuşi San 
Francisco, cu silueta de vis a monumentelor lui principale. 
Ce măreție! 

„Ce spuneţi, Mr. Pike?” 

Mr. Pike se sprijinise, nu departe de noi, pe stinghia 
dunete. El nu privea incendiul cerului. 

Privirea lui dispreţuitoare se preumbla, mai prozaic, de 
la Nancy care făcea năzdrăvănii pe punte, cu zdrenţele 
jalnice, la Possum care se zvircolea de spaimă de fiece dată 
cînd troznea vreo pînză, în aer, deasupra lui. 

intrebat de Miss West, secundul întoarse capul şi, 
ridicîndu-şi ochii, dărui o privire solemnă feeriei cereşti. 

— Într-adevăr, foarte uimitor! mormăi el. Cu atît mai 
muit, cu cît putem crede că vedem acolo tot ce vrem... 

„Ceea ce numiţi dvs. Farallonele îmi dă impresia unui 
escadron de corăbii de război, îndreptîndu-se direct spre 


Poarta de aur, cu o viteză de douăzeci de noduri”. 

Era ceva adevărat în spusele lui Mr. Pike. Priveliştea ce 
ni se înfăţişa îşi schimba din minut în minut şi curînd un 
cuirasat uriaş păru că înaintează singur pe valuri. 

A urmat o beţie de culori aprinse, al căror ton 
dominant era verdele, verdele în toată felurimea nuanţelor 
sale; verdele fraged al primăverii şi verdele albăstrui al 
verii; verdele auriu şi de aramă roşie şi verdele închis al 
toamnei. 

Şi toate aceste nuanţe de verde păreau că încep să 
coboare pe mare, unele după altele, colorînd cu reflexele lor 
marile talazuri împodobite cu ciucurii rubinii, amestecîndu- 
se pînă la orizont. 

Priveliştea nu era mai puţin încîntătoare spre răsărit, 
unde San Francisco dispăruse şi unde cerul, asemănător 
unei scoici uriaşe, era pe atit de gingaş, pe cît era de 
strălucitor la asfinţit. 

Erau rozul plăpînd şi palid şi rozul de culoare închisă ca 
a somonului, era apoi albastru deschis amesecat cu verzui. 
întocmai ca atlasul, o piclă străvezie învăluia totul într-o 
armonie răpitoare, în care luna sidefată, care se ridica, era 
asemănătoare unui mărgăritar jilav. 

— Nici înspre nord nu e prea urît!... mormăi în derîdere 
Mr. Pike. Şi fiindcă lucrurile acestea vă interesează, nu 
pierdeţi prilejul. Spectacolul e gratuit! 

Intr-adevăr, şi sectorul nordic avea frumuseţea lui. Cu 
tonuri mult mai reci, era acoperit de uşoare desenuri în 
relief, cu firişoare de un roşu aprins şi cu o grămadă de 
lanuri frumoase ce se întindeau pînă spre Zenit. 

In sfîrşit, în sectorul sudic un al patrulea tablou, în care 
dominau norii cenuşii, coboriţi atît de jos încît atingeau 
marea şi tiviţi într-un ton galben-portocaliu, întregeau 
decorul supraomenesc, ce ne învăluia din toate părţile. 

Pe neaşteptate, toate aceste culori se stinseră, sau 
mai bine se topiră într-un amurg molatic, în care luna 
revărsa pe marea liliachie lacrimi de argint viu. 

Şi în cele din urmă, se lăsă întunericul profund şi 


strălucitor al nopţii înstelate şi liniştite. 
Miss West şi cu mine ne îndepărtarăm unul de altul, 


îmbărbătaţi de frumuseţe. 
x 


x * 


Nu încetez de a observa pe căpitanul West. 

Seamănă întrucîtva cu anumite portrete ale lui 
Washington. E înalt de şase picioare. E subţire şi mlădios, 
cu totul eteric, cu o nuanţă de pustnic şi vădeşte, chiar în 
cele mai neînsemnate igesturi, o graţie mîndră şi 
nepăsătoare.Pe scurt, înfăţişează în totul modelul vechi al 
gentlemanului din Noua Anglie. 

Are aceiaşi ochi cenuşii ca fiică-sa, cu acelaşi zîmbet 
binevoitor şi şiret. Pielea lui e mai trandafirie decit a 
domnişoarei West; genele şi sprincenele îi sînt mai blonde. 
Ţinuta-i fără cusur. 

Deşi este binevoitor şi curtenitor, pare că pluteşte 
deasupra muritorilor de rînd şi, chiar faţă de cei pe care îi 
socoteşte pe aceeaşi treaptă socială cu el, nu se poartă 
niciodată decit cu o anumită răceală. 

In timpuri obişnuite, e un maestru în arta de a nu face 
nimic. 

Nu citeşte niciodată vreo carte, în afară de Biblie, şi cu 
toate acestea nu pare să se plictisească. Adesea mă uit la el 
cu toată băgarea de seamă, în timp ce stă într-un fotoliu pe 
punte, foarte adiîncit în aparenţă în examinarea lungimii şi 
luciului perfect al unghiilor sale. Dar aş putea să jur, că nici 
nu le vede. 

ă Miss West mă asigură că tatăl ei e îndrăgostit de mare. 
In cazul acesta, trebuie să fie o iubire lăuntrică, pe care n-o 
trădează nimic. 

Credeţi că s-a urcat cu noi pe punte, ca să admire 
minunatul apus de soare pe care ni-l semnalase? Da de 
unde! A rămas în salon, înfundat în marele său fotoliu de 
piele, visînd treaz şi privind înainte în gol. 

x 


x * 


Zilele se scurg mereu, iar anotimpurile se gonesc 
grăbit unele pe altele. 

Am părăsit Baltimore pe la sfîrşitul iernii, pentru a 
întîlni curînd primăvara şi a străbate apoi vara. Acum 
sîntem în plină toamnă şi mergem drept spre sud, unde 
domneşte, la Capul Horn, iarna cea rece. Şi cînd vom fi 
trecut de Cap, vom urca iar spre nord, unde vom regăsi 
primăvara şi vara, o vară lungă care ne va duce la Seattle. 

In cinci luni, se vor fi urmat toate aceste anotimpuri. 

Deodată, uşoara noastră îmbrăcăminte albă a dispărut 
pentru a face loc veşmintelor obişnuite din clima temperată. 
Wada mi-a scos din valize halate şi rufării mai groase, care 
mi-ar putea fi de folos. 

In timpul nopţii, Possum nu se mai mulţumeşte să 
doarmă pe pat. Zgîrie pătura cu labele şi se bagă sub ea. 

Sîntem acum la nivelul lui Rio de la Plata, care scaldă 
la vărsare oraşele Buenos Aires şi Montevideo. E o regiune 
bogată în furtuni şi vijelii şi Mr. Pike mi-a declarat că va 
trebui să ne aşteptăm la cîteva „pamperos”. 

Ca de obicei, căpitanul West pare nepăsător. Cu toate 
acestea, am observat că priveşte îndelung cerul şi 
cercetează adesea barometrul. 

Într-adevăr, spre sfîrşitul zilei, mai precis: în amurg, 
am avut putinţa să cunoaştem gingăşiile pe care ni le 
trimite Pampa. 

Ca să spun aşa, nu prea bătea vintul şi „Elseneura” nu 
era împinsă în drumul ei decît de adieri puternice dar 
trecătoare, care suflau dinspre nord şi se legănau, hiîţiindu- 
ne în sus şi în jos, încoace şi în colo, într-un chip supărător, 
pe furia valurilor sticloase, pricinuită fără îndoială de vreo 
furtună îndepărtată. 

Deodată, se înălţă pe cer înaintea noastră, de parcă ar 
fi izvorit pe urma unei vrăjitorii, un fel de perete negru ca 
ardezia, un zid imens care astupa cu desăvirşire orizontul. 

În timpul acesta, vintul neregulat dinspre nord 
continua să ne umfle pînzele din cînd în cînd şi să ne 
împingă încet spre zidul acesta înfiorător şi tainic. 


Dintr-un munte de nori negri încărcaţi de electricitate, 
care plutea în urma noastră, ţişnii pe neaşteptate un foc de 
artificii făcut din fulgere şi zidul cel mare care era în faţa lor 
fu luminat cu totul. 

Apoi, ultimele adieri ale vîntului încetară, trăznetul 
bubui şi, în tăcerea mormiîntală care urmă bubuiturilor, se 
auziră pe punte, cu cea mai mare limpezime, vocile 
oamenilor căţăraţi spre a strînge în grabă funiile pînzelor de 
sus. Munceau cu rîvnă, vădit îngrijoraţi de primejdia 
necunoscută ce ne ameninţa. 

Ambele echipe lucrau de zor în acelaşi timp, potrivit 
ordinelor pe care le strigau Mr. Mellaire şi Mr. Pike. 

In ce priveşte pe căpitanul West, el măsura liniştit 
duneta în lung şi în lat, dînd cu jumătate de glas ordinele 
trebuincioase celor doi ofiţeri, care veneau din cînd în cînd 
să-l întrebe cîte ceva. 

Miss West, care se făcuse nevăzută cîteva minute, 
apăru iar, îmbrăcată ca un adevărat lup de mare, cu o 
manta, o pălărie de pînză impermeabilă şi cizme înalte. Ea 
mă îndemnă, pe un ton care nu îngăduia împotrivire, să mă 
duc numaidecit să mă îmbrac la fel. 

Cum însă Wada se afla lîngă mine, oarecum îngrijorat 
şi el de tăvăleala ce se pregătea, nu ascultai „ordinul” decît 
pe jumătate şi-l trimisei pe el să-mi aducă îmbrăcămintea 
de timp rău. 

Şi cînd „Pampero”-ul se prăvăli asupră-ne, fu ceva de 
neînchipuit! 

El fu vestit de un fulger uluitor, urmat de o detunătură 
cît se poate de puternică, asemănătoare unei explozii 
năpraznice. Urmară alte tunete şi fulgere, tot atit de 
drăceşti, în timp ce se dezlănţuia vintul şi ploaia şi în timp 
ce întunericul devenea mai adînc. 

Apoi, ne învălui o beznă atit de deasă, încît nu ne mai 
puteam vedea nici mîinile aduse la ochi, cum glăsuieşte o 
zicală populară. 

Miss West se apropiase de mine şi, pentru a nu fi răpiți 
de talazuri, ne agăţarăm cu toată puterea de stinghie. 


— Nu-i aşa că-i minunat? îmi ţipă Miss West la ureche. 

Îmi lipii gura de urechea ei şi, în timp ce şuviţe din 
părul ei, răsfirate de vînt, îmi şfichiuiau obrazul, îi strigai 
răspunsul în noaptea neagră şi furtunoasă: 

— Într-adevăr, e măreț! 

li strînsei mîna şi ea nu şi-o retrase. 

— Unde ne aflăm? o întrebai. 

—La un punct mort. Nu înaintăm şi nu dăm îndărăt. 
Sîntem opriţi şi în faţă şi în spate. 

In această clipă, auzii vocea limpede şi melodioasă a 
„Samuraiului”, care străpunse furtuna. 

— Cîrma, întrebă, este pusă spre vînt? 

—Drept spre vînt, căpitane! răspunse cîrmaciul, cu 
glas răguşit. Dar nu mai sîntem stăpîni pe cîrmă. 

— Nu-i nimic, nu te lăsa! 

De peste tot, fulgerele sînteiau în jurul nostru, 
scăldindu-se în flăcări, în timp ce urletul tunetului ne 
asurzea. 

La fiecare străfulgerare, apărea pe cer, ca într-o 
vedenie de Apocalips, scheletul negru al catargurilor uriaşe, 
înalte de o sută de picioare, al catargurilor despuiate şi al 
vergelor lor, pe care se căţărau corăbierii, ca nişte insecte 
uriaşe. Cele cîteva pînze rămase îa locurile lor, în partea de 
jos a catargurilor, se luminau ca mari pătrate albe, palide şi 
sinistre, iar jos de tot, pe punte, într-o învălmăşeală de funii 
încurcate printre care se împiedicau, alţi ciorchini de insecte 
omeneşti munceau cu înverşunare. 

Şi pe dunetă, Stăpinul, căruia îi sosise ceasul, 
poruncea fără să se clintească în toată zăpăceala asta, 
insuflînd viaţă tuturor acestor creaturi amărite, prin 
mijlocirea celor doi oameni, supușii săi, dintre care unul era 
un ucigaş. Nepăsător, căpitanul se lupta cu furtuna. 

Din această clipă, nu mi-am mai putut da bine seama 
ce se întîmplă cu lucrurile şi cu oamenii. 

In noaptea de nepătruns, ploaia ne izbea cu stropi mari 
şi deşi, în fişii venite orizontal. Imi umplea gitul şi ceafa, 
gura şi gitlejul şi-mi pătrundea pînă la plămini, tăindu-mi 


respiraţia, cum i se întîmplă unui înecat. Cu toate că eram 
încheiat strîns, ploaia intra prin îmbrăcămintea 
marinărească, îşi croia un drum sub manta şi se revărsa în 
cizme. 

În unele clipe, mi se părea că m-am răsturnat cu totul 
în valuri. 

In această dezlănţuire a elementelor, în această 
neînfrînată sarabandă de vînt, ploaie, fulgere şi tunete, în 
această întunecime nemărginită şi asemănătoare unei 
prăpăstii, în care păream îngropaţi de vii, Miss West îndura 
aceleaşi necazuri ca şi mine. 

Apa-i curgea şiroaie pe obraz. Pe îmbrăcămintea ei, ca 
şi pe a mea, apa cerului şi a mării cădea în neîncetate 
puhoaie. 

Aproape fără voie, ne-am sprijinit unul de altul. 

Braţul meu ud cuprinse mijlocul fetei, iar umărul ei se 
lipi de-al meu. Cum s-a întîmplat asta, n-aş putea să mă 
lămuresc pe mine însumi. 

Am rămas astfel o oră întreagă, oarecum năuciţi de o 
încrîncenare crudă, alcătuită în acelaşi timp din blîndeţe şi 
groază. 

Pe urmă, nemaiputînd sta unde ne aflam, ne-am făcut 
cu greu drum spre odaia hărților, ajutîndu-ne unul pe altul 
să ne păstrăm echilibrul, cînd „Elseneura” se înălța sau se 
afunda în valuri. 

Dealtfel, criza atmosferică pe care o îndurasem 
ajunsese la punctul culminant. 

Puțin după aceea, ploaia încetă să cadă şi vîntul nu 
mai suflă eu atita furie. 

In odaia hărților, Miss West şi cu mine revenirăm la 
realitate şi îndreptîndu-ne unul de altul, ne privirăm rîzînd, 
cu obrajii uzi şi cu înfăţişarea noastră de foci lustruite care 
ies din ocean. 

Viteaza noastră „Elseneura” trăia mereu — şi trăiam şi 
noi. 

—De data aceasta, Mr. Pathurst, aţi primit cu adevărat 
botezul mării... îmi spuse Miss West, scoţîndu-şi pălăria şi 


storcîndu-şi părul ca pe o rufărie udă. 

„Dar v-aţi uitat la tata?” 

—E un rege! îi răspunsei, aproape strigînd. 

Strigătul îmi pornise din inimă. 

—Da, un rege... repetă Miss West, ca un ecou. 

Dar furtuna nu-şi rostise încă ultimul cu vînt. 

„Elseneura” sui cu greu o coastă spumoasă, apoi se 
aplecă pe neaşteptate într-o parte. 

Miss West şi cu mine, care nu prevăzusem ce se mai 
poate întîmpla, furăm trîntiţi de unul din pereţii odăii şi 
răsturnaţi unul peste altul, gifiind. Ne ridicarăm cum 
puturăm şi cu oarecare dureri, şi, urîndu-ne unul altuia 
„noapte-bună”, ne îndreptarăm fiecare spre cabina sa. 

Trecînd pe lîngă uşa deschisă, văzui în salonul cel 
mare pe căpitanul West, pe care-l credeam încă pe dunetă. 
Işi dezbrăcase veşmintele de vreme rea şi-şi scosese 
cizmele de mare, înlocuindu-le cu călduroşii lui papuci de 
casă. Se scufundase din nou în fotoliul de piele, şi, cu ochii 
nemişcaţi, urmărea rotocoalele de fum ale ţigării, care 
păreau că desenează numai pentru el, în legănarea 


nebunească a corăbiei, vedenii tainice. 
x 


x * 


Odată cu căderea nopţii, vintul se liniştise de-a 
binelea. 

La ora nouă, toate pînzele mijlocii erau aşezate la 
locurile lor. lar la ora zece, începurăm din nou să alunecăm 
pe o mare potolită. 

Cu toate acestea, se pregătea un nou „pampero”, care 
părea că va fi mai îngrozitor decît celălalt. Dar nu fu decit o 
simplă poznă a forţelor cosmice, care se jucau cu noi. 

La ora unsprezece, cerul începu să se înnegrească mai 
rău spre sud. Părea că vrea să coboare pe capetele noastre, 
atit de aproape încît s-ar fi spus că se freacă de virfurile 
catargurilor, ce se clătinau. 

Apoi cerul şi marea îşi deschiseră iar carcera 
întunecată, în care se părea că sîntem încuiaţi şi intră în joc 


electricitatea. 

De la Zenit pînă la orizont, firmamentul se acoperi de 
crăpăturile fulgerelor verzui. Atmosfera stranie şi aproape 
supranaturală ce ne învăluia era şi ea verde, verde-închis. 
Tot verzuie era şi ploaia, care căzu întîi în stropi mari şi rari, 
pentru a sfîrşi într-o cădere neîntreruptă. 

Totul, bineînţeles, însoţit de izbucniri infernale de 
tunete. 

Apoi fulgerele, căpătară tonuri felurite. Scînteierea lor 
îngrozitoare se schimbă într-o culoare purpurie, apoi într-un 
albastru de azur şi în sfîrşit într-un liliachiu palid, care 
amintea tonurile levănţicăi înflorite. 

Maşina electrică era în plină funcţiune şi aşteptam, 
dintr-o clipă într-alta, să vedem trăznetul lovind pe 
„Elseneura”. 

Dar nu se întîmplă nimic. Şi nici măcar o boare nu 
adia! În mod zadarnic fuseseră strînse o sumedenie de 
pînze pe vintrele. lar pînzele rămase la locurile lor atîrnau 
de-a lungul catargurilor, fără vlagă şi grele de apa ploii. 

La prînz masa neguroasă care ne învăluie se subţie din 
ce în ce, ziua se însenină, iar atmosfera căpătă un ton 
cenuşiu. Fulgerele se răriră. Furtuna se îndepărtase de noi. 

După o jumătate de oră, soarele strălucea pe cer, iar 
tunetul nu mai bubuia decît din cînd în cînd la orizontul 
îndepărtat. 

„Elseneura” continua să alunece, fără cea mai mică 
adiere de vînt, pe valurile moarte. 

Al doilea „pampero” nu izbutise deloc. 

Mă dusei pe dunetă, unde întîlnii pe Mr. Pike. 

li spusei cu modestie: 

—Hai, să nu ne prea plingem! La urma urmelor, 
„pampero” a fost milostiv cu noi. 

— Desigur, mormăi secundul. Fiindcă nu poţi să ştii 
niciodată dinainte la ce să te aştepţi. 

„Prin locurile acestea, mi-am pierdut catargurile acum 
vreo treizeci de ani”. 

Era ora schimbării quart-ului şi Mr. Pike veni să ia locul 


lui Mr. Mellaire. Ne auzise scurta convorbire. 

—Intr-adevăr; spuse, aici e una din cele mai murdare 
mocirle din cîte se află pe glob. „Pampero”... Sînt vreo 
optsprezece ani de atunci... Mi s-a întîmplat ceva mai rău 
decit lui Mr. Pike. 

„Toate catargurile noastre arse. Nici o bucăţică de 
lemn, care să nu fie sfărimată. Incărcătura se mută din loc 
în loc şi corabia se aplecă pe o parte. Rămăsese astfel timp 
de douăsprezece ore, apoi se scufundă.” 

„Stătui două zile într-o luntre, pînă cînd mă salvă o 
corabie engleză. Celelalte luntre şi oamenii care se 
adăpostiseră în ele n-au fost regăsiţi niciodată”. 

—lIn rezumat, spusei vesel ca să închei, noaptea 
trecută „Elseneura” s-a purtat foarte frumos! 

—Ei aş! Păi tărăboiul acela n-a fost mai nimic, de 
fapt... răspunse Mr. Pike. Pampa ne mai poate trimite 
asemenea daruri, şi chiar mai straşnice! 

„Ce credeţi, Mr. Mellaire?” 

— Exact acelaşi lucru ca dvs. Cu cît vom fi trecut mai 
curînd de latitudinea asta, cu atit va fi mai bine pentru noi! 

„In ce mă priveşte, prefer vremea afurisită de la Capul 
Horn oricît de groaznică ar fi! Acolo, ştim cel puţin ce ne 
aşteaptă şi ce avem de făcut.” A 

„Aici e Necunoscutul. Nici o regulă. Cele mai bune 
corăbii pot fi răsturnate într-o clipă, iar căpitanii cei mai 
vestiți sînt ameninţaţi să rămînă de ocară”. 

Apoi, Mr. Pike cobori scara dunetei, cîntînd încet şi cu 
un aer ascuns, refrenul unei arii populare a lui Newcomt: 

„O ştiu, o ştiu acum. 

Nu mă mai pot îndoi!” 


CAPITOLUL XXIII 
Pampa recidivează 


Apusurile de soare ne dăruiesc în fiecare zi, în largul 
acestei coaste a Argentinei, o privelişte mereu mai teatrală 
şi mai neprevăzută. 

Alaltăieri seară au apărut în înaltul cerului nişte nori 
albicioşi şi aurii, care păreau că se topesc în asfinţit. Ei se 
reflectau în partea dinspre răsărit, într-un al doilea asfinţit 
miraculos. 

In ce priveşte marea, ea avea tonuri de pastel, palide 
şi albăstrii. 

leri-seară s-a desfăşurat spre Arizona o feerie măreaţă 
şi îmbelşugată. 

Mulţi nori îşi îngrămădeau, într-un fel de trepte puse 
unele peste altele, stîncile crestate ale căror margini 
străluceau de lumini purpurii şi ale căror văgăune se 
îmbibau de un albastru ca reflexele opalului. 

Ai fi jurat, că ieşea din valuri, cu toată fantasmagoria 
lui înzecită, Marele Canon din Colorado, podoaba Vestului. 

Scriu notele acestea în pat, înfundat bine în perne, în 
timp ce „Elseneura” nu încetează să se zbuciume într-un 
chip de neîndurat printre valurile înfuriate pe care ni le 
trimit uraganele, ce bîntuie necontenit la Capul Horn. 

Am încă în faţa ochilor apusul de soare de astă-seară, 
de care nici de data aceasta nu s-ar fi lepădat Turner. Toată 
gama de tonuri verzi, albastre şi galbene, trandafirii, roşu- 
închise şi rubinii se aşternea ca un lapte covirşit pe nişte 
spiţe uriaşe, asemenea unor braţe de evantai, produse de 
globul solar. 

Şi ca de obicei cînd îmi însemnez aceste note fugare 
despre privelişti de o măreție unică, despre minunăţia de 
neasemuit care-mi umple în acelaşi timp ochii şi creierii, 
aud deasupra capului pe Mr. Pike răcnindu-şi ordinele şi 
tropăiala surdă a stîrpiturilor care i se supun. Din aceste 
ordine, înţeleg că se string pînzele. Prin urmare, iar se 


prevede vreme rea. 
x 


x * 


Cu toate acestea, în zorii zilei situaţia nu se schimbase 
şi noi ne luptam voiniceşte cu valurile fără astîmpăr. 

Miss West mi-a spus că barometrul e foarte coborit. 
Dar în ce ne priveşte, nu crede că vom îndura iar vreo 
lovitură a „pampero”-ului, fiindcă acul barometrului coboară 
într-una de ieri-seară şi nu prea e în obiceiul acestui vînt 
năprasnic să-şi vestească sosirea cu atitea... forme. 

Ea a adăugat: 

—Dacă partea superioară a catargurilor e golită de 
pînze, este un prisos de prevedere din partea tatei. Nu vă 
îndoiţi nici o clipă de asta! Intr-o oră, toate pînzele îşi vor 
relua locurile. 

Şi Mr. Pike se înşeală în privinţa asta ca şi Miss West. 

Cînd căpitanul West se urcă pe dunetă spre a cerceta 
cerul, Mr. Pike se apropie de el pentru a-i primi ordinele. Şi 
ele fură cu totul altele, decit cele pe care le aşteptase. 

Intre cei doi bărbaţi se născu o discuţie scurtă. Era 
vădit că nu gîndeau la fel. 

Totuşi, Mr. Pike se supuse şi porunca lui răcnită de a se 
strînge alte pînze pe vintrele se ridică spre oamenii căţăraţi 
pe catarge. Peste tot, funiile scîrțiiră pe scripete, iar 
pătratele de pînză fură coborite. 

Miss West nu mai avea astîmpăr. 

-— Tata se înşeală... îmi şopti ea la ureche. N-aş spune-o 
altuia decît dvs., dar se înşeală rău! 

„Simţiţi adierea aceasta uşoară, vestitoare a timpului 
frumos, care vine dinspre sud-vest? Fără îndoială, că nu e 
cîmpia Pampa cea care ne-o trimite”. 

Şi-mi arătă cerul, scînteietor şi senin sub soare. 

Cu toate acestea, „Samuraiul” nu se înşelase! În ce 
priveşte prevederea timpului, o pornire firească, ascunsă 
dar sigură, îl fereşte de greşeli. E înzestrat cu o adevărată 
pricepere de a ghici. Cuvîntul nu depăşeşte realitatea şi-l 
folosesc dinadins. 


Nu trecu un sfert de oră şi Mr. Pike scoase un mormăit 
plin de înţeles, în care era un amestec de ciudă împotriva 
cerului şi chiar împotriva sa, un vierme josnic, pusese la 
îndoială isteţimea maestrului. 

—lată, ni se adresă, domnişoarei West şi mie, iată 
întreaga La Plata care se apropie iarăşi şi se pregăteşte să 
se năpustească asupra noastră! 

„Pampero”-ul, gonind dinainte-i toată lumina, îşi făcu 
şi de data aceasta apariţia sub forma unei mase străvezii şi 
negre, împinsă din spate, ca de un catapult nevăzut, de un 
vînt cu o putere neînchipuit de mare. 

Trăsnetele bubuiau fără răgaz în bezna aceasta 
înfiorătoare, pe care un fulger uriaş o sfişie deodată de jos 
pînă sus. Şi urmă, împreună cu dezlănţuirea ploii şi a 
vîntului, focul de artificii electrice al altor mii de fulgere. 

Cum izbutiră să ajungă iar pe punte oamenii căţăraţi 
pe catarge şi prinşi de vergele viîntrelelor? Mă întreb şi 
acum, dar n-o voi afla niciodată. 

„Elseneura” se apleca nebuneşte şi se culca atît de 
mult, pe o parte, încît stinghia de sprijinire din stînga se 
aşeză pe apă şi nu se mai ridică. 

Era cu neputinţă, într-o asemenea aplecare a corăbiei, 
să ne păstrăm poziţia verticală pe punte. Spre a nu cădea, 
fiecare se agăța de ceea ce găsea la îndemînă. 

Mr. Pike apucă viguros, cu uriaşele lui miini, parapetul 
dunetei. Miss West şi eu făceam la fel, într-o sforţare 
disperată, ca să nu ne pierdem echilibrul. 

Numai „Samuraiul”, într-un echilibru uşor, asemănător 
celui al unei păsări care-şi ia zborul, nu se clintea şi se 
mulțumea să se sprijine cu o singură mînă pe acelaşi 
parapet. Nu poruncea nimic, nimănui. Cum înţelesei îndată, 
nici nu era locul să se dea vreun ordin. Singurul lucru de 
făcut era de aşteptat — şi el aştepta liniştit. 

Situaţia era simplă: sau „Elseneura” se va ridica ea 
însăşi, cu toate catargurile în stare bună — sau catargurile 
se vor sfărîima şi corabia nu se va ridica niciodată. 

Deocamdată, „Elseneura” zăcea nemişcată, culcată pe 


o parte, iar vergele din stînga se scăldau în marea ce le 
acoperea cu spume. 

Minutele păreau secole şi situaţia aceasta se prelungi 
pînă cînd prora”? îşi cîrmi direcţia sub bătaia vîntului, astfel 
că  „Elseneura” se îndreptă pe chilă!*. Recăpătarea 
echilibrului acestei frumoase corăbii a fost una din cele mai 
uimitoare privelişti. 

Din nenorocire, aproape numaidecit, o vijelie 
neobişnuit de puternică smulse de pe vergă pinza cea mare 
de jos a catargului dinainte. O smulse fără s-o desprindă cu 
totul şi marele pătrat începu să lovească furios. Era de 
crezut că, datorită zdruncinăturilor produse de loviturile ei 
repetate şi violente, corabia urma să se desfacă în bucăţi. 

Unul lîngă celălalt, căpitanul West şi secundul priveau 
împreună întîmplarea aceasta nenorocită şi neprevăzută. 

Obrazul lui Mr. Pike se crispă într-un rictus dispreţuitor 
pentru nepricepuţii care nu izbutiseră să lege temeinic 
pînza. 

Cel al căpitanului West îşi păstra veşnica şi grava 
seninătate. 

Nici de data aceasta nu se putea încerca nimic. Timp 
de cinci minute, „Elseneura” fu zdruncinată de parcă ar fi 
fost prinsă între fălcile unui monstru uriaş. 

Apoi, ultimele funii care ţineau încă pînza se rupseră şi 
catargul zbură în vijelie. 

—Pînza noastră a plecat spre Africa! îmi spuse rîzînd 
Miss West. 

Fata, ca şi tatăl ei, nu ştia ce e frica. 

După cîteva clipe, ea adăugă: 

— Ce a fost mai însemnat, a trecut. Am face bine, cred, 
să coborîm şi să ne adăpostim. Acum e rîndul mării. Adică al 
mării şi al vîntului laolaltă. 

Intr-adevăr, toată ziua a bătut vintul. Dar a bătut, nu 
glumă! 


13 Ciocul corăbiei. 
14 Partea de dindărăt a corăbiei.( nu cred!!!, poate pupa 
navei-n.mikisor) 


Şi marea s-a umflat atît de mult, încît neputîndu-mă 
ţine pe picioare şi nemaiştiind ce să fac, m-am hotărît să 
mă culc, ghemuit cu greu între pernele aşezate cu 
îndemînare de Wada şi proptite cu cutii goale de săpun. 

În situaţia aceasta, şubredă şi niţel cam caraghioasă, 
primii vizita lui Mr. Pike. Ca să nu fie răsturnat, secundul fu 
silit să se agaţe cu ambele miini de uşă, în timp ce la fiecare 
clătinătură a corăbiei picioarele îi alunecau în voie. 

El îmi vorbi mai întîi de acest „pampero”, care „n-ar fi 
trebuit să se producă” şi care „se năpustise asupra noastră 
împotriva tuturor regulamentelor”. 

Apoi, mă întrebă dacă Possum suferă de rău de mare. 
Şi izbucni în înjurături pe seama aceştia echipaj neputincios, 
din cauza căreia pierdusem pînza. 

În sfîrşit, mă rugă să-i împrumut unul din volumele 
răspîndite pe podeaua cabinei mele. li spusei că-i voi împlini 
bucuros dorinţa şi-şi alese „Forţă şi materie” de Buchner. 

Nu izbuteam să mă dumiresc unde vrea să ajungă, 
frămînta fără îndoială un gînd, dar nu îndrăznea să-l 
mărturisească. 

Secundul îmi înşiră apoi un fel de curs încîlcit de 
meteorologie, cu privire la regimul atmosferic din La Plata. 

Pînă la urmă, se hotărî şi mă întrebă cu un aer 
nepăsător: 

— Vă mai amintiţi, Mr. Pathurst, cîţi ani s-au scurs de 
cînd Mr. Mellaire, aşa cum ne-a istorisit, şi-a pierdut 
catargurile şi vasul în părţile în care ne aflăm noi astăzi? 

Această întrebare neaşteptată mă lămuri numaidecit 
şi, în răspunsul pe care i-l dădui, minţii dinadins: 

— Sînt opt ani de atunci. 

Mr. Pike păru că socoteşte şi-şi scrutează memoria, în 
timp ce trei zdruncinături groaznice îl zvirliră cu toată 
puterea dintr-o parte într-alta a cabinei. 

—Opt ani... repetă, după ce rumegă îndeajuns 
răspunsul meu. 

„Care poate să fie corabia scufundată acum opt ani în 
largul lui La Plata? Voi cere lui Mr. Mellaire să-mi precizeze. 


Nu izbutesc să-mi amintesc şi mă miră, fiindcă în privinţa 
asta am o memorie foarte bună”. 

Se pregăti apoi să plece şi se încurcă în mulţumiri 
pentru cartea pe care i-o împrumutasem şi din care, eram 
sigur, nu va citi nici măcar un rînd. 

In pragul uşii, se opri şi, întorcîndu-se de parcă fusese 
lovit de o idee venită pe neaşteptate: 

— Nu cumva Mr. Mellaire o fi spus „optsprezece” ani, 
nu „opt” ani? 

Clătinat din cap, ca să priceapă că se înşeală, apoi îl 
asigurai: 

— Nu, nu! Aşa cum v-am spus: opt ani. Aş fi putut să 
uit, dar îmi amintesc din ce în ce mai bine; a vorbit de opt 
ani, nu de optsprezece! 

O clipă, Mr. Pike se uita la mine cu luare-aminte şi cu 
un aer gînditor; apoi, folosindu-se de o potolire a dansului 
„Elseneurei”, se îndepărtă, mulţumindu-mi iarăşi. 

Rămas singur, mă gîndii la stîngăcia plină de urmări 
săvirşită de Mr. Mellaire, care vorbise mai mult decit se 
cuvenea, întrucît memoria lui Mr. Pike, este în privinţa 
corăbiilor, ofiţerilor şi încărcăturilor, a furtunilor şi 
scufundărilor, o nemaipomenită enciclopedie marină. 

Deocamdată, e sigur că încă nu bănuieşte identitatea 
lui Sydney Waltham cu Mr. Mellaire. Dar se întreabă, şi 
lucrul ăsta nu e mai puţin vădit, dacă Mr. Mellaire n-a lucrat 
cumva sub ordinele lui Sydney Waltham. 


Drace! 
x 


x * 


Ce noapte groaznică! Ce noapte uluitoare! Oare am 
dormit? Habar n-am. Totuşi, parcă am aţipit cîte puţin pînă 
la vreo trei şi jumătate. 

La ora aceasta, s-a produs o schimbare în mersui 
corăbiei. O schimbare şi o potolire. 

Nu mai era lupta îndărătnică şi zadarnică a 
„Elseneurei” împotriva uraganului, ţopăitul acela pe loc 
dacă mi-e îngăduit s-o spun. 


Era de netăgăduit că mergeam, iar loviturile de pumn 
pe care le primisem pînă atunci încetaseră. 

Ce se întîmplase? În loc de a mai merge cu corabia 
împotriva vîntului, căpitanul West făcuse stînga-mprejur şi! 
acum fugea de furtună. 

Mergeam spre nord-est. 

Pesemne că primejdia fusese amenințătoare, de vreme 
ce căpitanul West luase o asemenea hotărtre. Fiindcă 
direcţia aceasta era cea din urmă, spre care s-ar fi cuvenit 
să ne îndrumăm. 

Oricum, însă, zviîrcolirile „Elseneurei” slăbiră şi se 
răriră întruciîtva şi putui să dorm cu adevărat. 

La ora cinci fui trezit de bubuitura talazurilor care 
năvăleau pe punte şi pe dunetă, în timp ce apa găsea 
putinţa să pătrundă pînă pe gangul ce ducea la cabine. 

Stewardul îmi aduse cafeaua, pe care mă apucai s-o 
beau ca un echilibrist de circ, sprijinit pe perne şi de cutiile 
de săpun. Am izbutit să duc la capăt această operaţie 
anevoioasă, privind cum clătinăturile corăbiei îmi plimbă pe 
jos cărţile şi revistele, dintr-un capăt la altul al cabinei. 

Possum, ieşit fără prevedere de sub pătură, chelălăia 
de spaimă către cărţile mele groase şi legate, ce se izbeau 
zgomotos şi care păreau că se reped asupră-i în fiece clipă. 

Nu-mi putui stăpiîni rîsul, cînd văzui că-i cade pe bot 
„Ce merge prost pe lume? de Chesterton, în timp ceeu mă 
încununai cu „Coroana de carton” desprinsă dintr-un raft. 

—Tu ce crezi despre cutremurul ăsta? întrebai pe 
steward, care-mi lua cu grjă din miini, ceaşca şi farfurioara. 

Omul galben ridică din umeri şi ochii lui oblici se 
luminară cu un fulger iute. 

—Eu bătrîn, îmi răspunse, văzut multe ori lucruri astea. 
Văzut şi mai rău. Dar acum timp murdar! Tare murdar! 
Multă treabă toată lumea! 

Ce se întîmpla afară? 

Pe la ora şase, în timp ce o lumină cenușie se strecura 
printre ferestruici, în puţinele clipe cînd nu mai erau 
inundate, mă aplecai ca un gimnast pe marginea patului şi- 


mi prinsei în zbor papucii. Îi încălţai tremurînd, fiindcă erau 
reci şi uzi. De pe gang, apa se prelinsese pînă în cabină. 

Renunţai să mă îmbrac şi, punîndu-mi doar un halat de 
lină, pornii la drum, lăsînd pe Possum să scîncească din 
toate puterile, pentru că-l părăsesc. 

Hotărîrea mea era îndrăzneață. Mergeam încet, asta 
se înţelege. Din cînd în cînd, mă agăţam cu virfurile 
degetelor, fie la dreapta, fie la stinga, de orice reazim 
puteam găsi. Cînd aveam norocul vreunei pauze între două 
clătinături, mergeam ceva mai iute. 

Eram lîngă scară şi voiam tocmai să mă agăţ de 
parapetul ei, cînd se produse o zdruncinătură puternică a 
„Elseneurei”, pricina întregii mele nenorociri. 

Corabia se aplecă pe partea dreaptă cu o iuţeală atît 
de năpraznică, încît mi se păru că am rămas în aer şi fui 
aruncat ca un bolid în uşa cabinei căpitanului West. 

Omul, aşa am învăţat, trebuie să-şi croiască singur 
drumul în viaţă. Pe mare, învăţătura asta se aplică şi 
corăbiilor, şi oaspeţilor ei. Cele o sută şaptezeci de livre pe 
care le cîntăresc se năpustiră vijelios peste frumoasa tăblie 
lustruită de lemn şi uşa zbură în ţăndări, împreună cu 
încuietoarea, care sări şi ea. 

Mă străduii, în chip caraghios şi zadarnic, să opresc în 
treacăt traiectoria pe care o descriam. Dar nu izbutii decît 
să-mi rup patru unghii ale miinii drepte şi să zgirii pe 
suprafaţa lustruită patru dungi paralele. 

Continuîndu-mi drumul drept înainte, năvălii drept în 
cabină. 

Mă primii Miss West, îmbrăcată într-un elegant capot 
catifelat, cu ochii încă grei de somn şi, de data aceasta, cu 
părul ei frumos nepieptănat şi fluturînd în voie. 

Privirea ei uimită se încrucişă cu a mea, care era tot 
atit de mirată de ceea ce se întîmpla. Nu era tocmai 
momentul să-i cer iertare, cu atît mai mult cu cit, 
continuîndu-mi cursa, descrisei în aer o curbă neaşteptată, 
în urma căreia m-am prăbuşit drept în mijlocul patului de 
aramă al căpitanului West. 


Miss West începu să rîdă. 

— Intraţi, vă rog! Nu vă sfiiţi! 

Mă stăpinii cît putui, oricît de înciudat eram, ca să nu-i 
răspund repezit. Tăcui şi mă mulţumii să-mi pun la 
subţioară mîna care mă durea rău. 

Văzui pe steward, care urmărea pe covor, fără să le 
poată apuca, Biblia căpitanului West şi nişte note de muzică 
ale fiicei sale. 

Nu pot tăgădui că, trîntit pe piîntece în pat, aveam o 
mutră tare zăpăcită; cum şi stewardul, de-a buşilea pe 
covor, era tot atît de caraghios, Miss West încpu să rîdă cu 
hohote. 

Şi, în loc să fiu supărat pe ea că-şi bate pe faţă joc de 
mine, îmi dădui deodată seama că mă năpădeşte un alt 
simţămînt. 

In aceste jocuri ale vijeliei, era între ea şi mine o 
apropiere atît de tragică, dar şi caraghioasă totodată, încît 
încetam sa mai fim străini unul faţă de altul. 

Zarurile erau aruncate. Aveam înainte-mi o femeie. O 
femeie pe c;ţre doream s-o strîng în braţe. 

Oare şi Miss West simţi aceeaşi pornire nelămurită şi 
mută, care-mi străbătu creierii şi carnea? 

Oricum însă, îşi înfrînă rîsul şi mă dumirii încet, ca şi 
cum am fi fost aşezaţi unul în faţa celuilalt într-un salon: 

— Venisem aici cu stewardul, ca să-mi dau seama de 
pagubele pricinuite de furtună în cabina tatei, fiincă el nu s- 
a culcat deloc. 

— Auzisem din cabina mea cum dansează mobilele şi 
bibelourile. 

—Şi deodată v-aţi năpustit dvs. Dar ce vi s-a întîmplat? 
V-aţi rănit cumva? 

Privindu-mi mîna, îi răspunsei: 

— Mi-am stilcit puţin degetele. 

— Sărman prieten! îşi rosti ea compătimirea. Da, 
recunosc, ultima zdruncinătură a fost foarte puternică şi ea 
v-a pricinuit tot necazul. 

— Aveam de gînd, reluai, să ajung pe dunetă, nu să 


dărîm uşa şi nici nu mă prăbuşesc pe patul tatălui dvs. 

— Nici nu mă îndoiesc măcar! 

O nouă serie de clătinături ne zgilţii şi fu rîndul 
stewardului de a se rostogoli ca un clown, strîngînd la piept 
lucrurile adunate. 

Folosii o clipă prielnică şi dispărui, ajungînd la scara 
aceea năbădăioasă care, în urma plecării înainte a corăbiei, 
te făcea să cobori în loc să urci. Ajunsei totuşi teafăr la 
prima, sau dacă vreţi ultima treaptă, gindindu-mă la Miss 
West, al cărei chip fermecător şi desfătător îl aveam în faţa 
ochilor. 

Cînd ajunsei la capătul scării, „Elseneura” îşi recăpătă 
poziţia firească şi mă găsii la acelaşi nivel cu duneta. 

Căpitanul West. In mantaua lui care strălucea în mii de 
picături de apă, cu pălăria lui impermeabilă mare şi neagră, 
asemănătoare căştii vreunui erou legendar şi cu picioarele 
vîrite încă în cizmele lui marine, era lungit pe jumătate pe 
canapeaua din camera hărților şi-şi ţinea picioarele pe 
peretele cabinei. El îmi surise prietenos. 

Mi se păru iarăşi obosit şi îmbătrînit. Trandafirul din 
obraji pierise. Acum avea obrajii mai palizi şi mai străvezii 
ca oricînd; dar ei rămîneau limpezi şi senini. 

Pretutindeni pe corabie era apă. „Elseneura” se zbătea 
în tumultul acela spumos, urmărit necontenit de valuri 
enorme, care se întindeau şi se spărgeau fără răgaz. 

Aerul era ca o ceaţă de stropi de apă, care ne 
şfichiuiau şi ne înţepau obrajii, cum ar fi făcut-o mii de ace. 

La cîrmă, sub un adăpost boltit în formă de gheretă, 
care-i ocrotea prost, rămaseră doi inşi acoperiţi cu cîte o 
manta, de pe care curgea apa şiroaie. 

Le dădui „bună-ziua” şi mă apropiai de ei. 

Unul dintre ei era Tom Spink, bătrînul englez căruia i 
se putea încredința un asemenea post, cu toată vîrsta lui. 
Celălalt era Billy Quigley, care făcea parte dintr-un „trio” 
vesel şi foarte unit, alcătuit, în afară de el, de Frantz 
Fitzgibbon şi Richard Giller. 

De fapt, nu erau marinari adevăraţi şi Mr. Mellaire îi 


socotea, în glumă, drept nişte „zidari care şi-au greşit 
cariera”. 

Dar cei trei ştiuseră să se lupte, cînd a trebuit, cu 
ceata de ticăloşi care-şi avea „sediul” în partea de dinainte 
a corăbiei şi cu care refuzaseră cu înverşunare să se 
înhăiteze. Astfel, fiind uniţi şi dîrzi, ei izbutiseră să-şi apere 
şi să-şi facă respectată libertatea. 

Învelit în halatul meu ud, pe care vintul mi-l lipea 
mereu cu zgomot de trup, văzui că puntea „Elseneurei” 
fusese înecată în întregime. Mr. Pike şi vreo şase inşi se 
bălăceau în virtejurile în care se vîrîseră, pînă la genunchi. 

Apoi, se produse o nouă clătinătură a corăbiei, puntea 
se înclină şi toată apa se prăbuşi în cascade prin găurile de 
scurgere. 

Singurele pînze întinse erau cele trei puse pe 
catargurile de cafas. Nu se zărea niciuna din pînzele mici. 

Nu văzusem niciodată vreo corabie, care să ţină în 
bătaia vîntului o suprafaţă atit de mică. Cele trei bucăţi 
subţiri de pînză, întinse de uragan cu o străşnicie de fier, 
erau de ajuna şi o minau cu o iuţeală nebunească. 

Inţelesei atunci pricina, pentru care căpitanul West se 
hotărî- se să fugă dinaintea vîntului „pampero”. El avusese 
de ales între a se resemna, sau a lăsa vasul să se scufunde. 

După ce se scurse apa, descoperii pe dulgher şi cele 
două ajutoare îndeletnicindu-se cu astuparea găurilor 
produse mai peste tot pe punte şi cu fixarea unor grinzi noi, 
în locul celor care fuseseră frînte. 

Văzui pe de altă parte pe Mr. Pike, srăduindu-se 
împreună cu cîţiva oameni din echipaj să prindă o grămadă 
de scînduri sfărimate şi de oţel strimbat, care se întindea pe 
o lungime de vreo sută de picioare. 

Numai cînd mă uitai cu atenţie, îmi dădui seama că era 
vorba de puntea lungă de oţel, care se rupsese. 

Privind această luptă spinoasă a lui Mr. Pike şi a 
piticilor săi cu acest berbec mişcător care, după frămîntările 
corăbiei, se arunca şi lovea cînd într-o parte, cînd într-alta, 
nu mă puteam opri de a-mi aduce aminte de uimitoarea 


descriere a lui Hugo, cu privire la sforţările unui marinar ce 
încearcă să pună iar mîna pe un tun, căruia i s-au rupt 
odgoanele în timpul unei furtuni. 

Marea, cum am mai spus, înăspreşte inima omului. 
Începeam să simt cît e de adevărat lucrul acesta. 

Tot atît de nepăsător ca şi cînd, citind un roman, aş fi 
răsfoit foile cărţii pentru a urmări drama pe care o istorisea 
stăteam acum pe dunetă, în halatul meu prefăcut în burete 
şi priveam cu multă curiozitate, dar fără vreo grijă, pe 
oamenii care luptau sub mine, cu preţul propriei lor vieţi. 

Ei nu însemnau nimic. 

In sfîrşit, Mr. Pike izbuti să prindă epava punţii de oţel, 
cu ajutorul unui odgon subţire, pe care-i fixă bine şi începu 
să-l lege de catargul de dinapoi. 

Tocmai în clipa aceea, un munte verzui de apă se 
ridică pe mare, gata să se năpustească pe puntea 
„Elseneurei”. 

Toţi oamenii din echipa de serviciu dădură în acelaşi 
timp drumul punţii şi fugiră pe unde putură, spre a se 
adăposti. 

Mr. Pike nu se clinti. El privi rece şi curajos puhoiul ce 
înainta, primindu-l în întregime. 

Şi se ivi puţin după aceea, ţinînd de capătul funiei, 
legată la vreme de piciorul catargului, puntea vagaboandă 
devenită acum captivă. 

Oamenii apărură iar unul cîte unul. 

intii veni Faunul, surd ca o cizmă, care se apucă să dea 
o mînă de ajutor lui Mr. Pike. 

El fu urmat curînd de Tony, grecul chinuit de ideea 
sinuciderii, apoi de Shorty. Nancy încheia alaiul, cu 
obişnuitul lui aer deznădăjduit, de om care aşteaptă să fie 
spînzurat. 

In timp ce prăpădiţii aceştia se osteneau să lege mai 
temeinic epava şi s-o înţepenească, se abătu asupră-le un 
nou puhoi de apă. 

De data aceasta, nici unul dintre ei, viteaz sau fricos, 
n-a mai avut cînd să-şi caute un loc de scăpare. Pe 


suprafaţa spumoasă şi bubuitoare care acoperea din nou 
puntea corăbiei, se iveau ici şi colo cîte un braţ, un cap, un 
spate, odată cu scînduri rupte şi bucăţi răsucite de oţel, 
care dovedeau că epava punţii de oţel suferise iarăşi. 

Ce se întîmplase cu Mr. Pike? Mărturisesc sincer că e 
singurul, a cărui soartă mă îngrijoră timp de cîteva minute. 
Făcea parte din aceeaşi lume cu mine. Luam zilnic masa cu 
el. Ceilalţi... Ei bine, nu, hotărît, ceilalţi nu mă interesau! 

Sutele de tone de apă sărată din Atlanticul de sud, cu 
care fusesem dăruiţi, începuseră să se scurgă. 

Dar nimeni nu izbutise încă să se ridice iar în picioare, 
cînd zării apărînd pe Mr. Pike, acest moşneag uriaş, tîrînd 
după el doi inşi leşinaţi: Faunul şi Nancy. 

De data aceasta, îmi tresări inima în faţa acestui 
omoritor şi îmblinzitor de sclavi, care-şi punea viaţa 
în.primejdie, înfruntînd aceleaşi încercări ca şi viermii pe 
care îi comanda şi scăpă de la moarte pe doi dintre ei. 

Aproape că plingeam, atît de mişcat eram! Cu o 
înfiorare de trufie, care-mi străbătea şira spinării şi ajungea 
pînă la creier, mă simţeam nespus de mindru că fac parte, 
cu pielea mea albă şi ochii mei albaştri, din aceeaşi rasă cu 
bărbatul acesta viteaz. 

In ce priveşte pe fiinţele slabe şi căzute pe care le 
comanda el, în ce priveşte pe cei cu pielea oacheşă, 
corciturile, cei cu sînge amestecat, lepădăturile şi drojdia 
societăţii, sortite să slujească veşnic, adică pe cei care Miss 
West, tatăl ei şi cu mine îi stăpi- neam împreună cu el, 
simţeam din ce în ce mai mult că puteam fi necruţător faţă 
de toată omenirea aceasta inferioară. 

De mii de generaţii şi de sute de secole, oamenii 
aceştia fuseseră aduşi pe lume, nu-i aşa, Doamne? ca să-i 
călcăm pe grumaz şi să-i silim să muncească pentru noi. 

„Elseneura” începu iarăşi să se zbată şi alte tone de 
apă se revărsară pe punte, tîrînd cu ele de-a valma bucăţi 
de lemn şi oţel. 

Şi din nou se ivi în puhoiul înspumat uimitorul uriaş 
blond, Mr. Pike, tîrînd după el două fiinţe leşinate pe care le 


puse la loc sigur, alături de dulgher, lîngă balustrada din 
jurul catargului mare. Apoi, secundul se înapoie să-i ajute lui 
Larry să scape, fiindcă acesta se clătina pe picioarele lui 
neputincioase şi dădea îndărăt cu doi paşi, dacă înainta cu 
unul. 

Veni apoi rîndul grecului, care se tîra de-a buşilea şi 
care ajunse pînă aproape de balustradă, cu totul istovit dar 
fără să mai dea semne că se mai gîndeşte la sinucidere. 
Insă în ciuda sforţărilor pe care le făcea, nu izbutea să se 
agaţe de balustradă. Atunci, apucîndu-l zdravăn de ceafă 
prin manta, Mr. Pike îl ridică prin aer cu o singură mînă şi-l 
aruncă în braţele dulgherului. 

Urmă Shorty, cu obrazul însîngerat, cu un braţ care-i 
atirna ţeapăn şi fără cizmele de mare pe care i le 
smulseseră valurile. Mr. Pike îl culese ca şi pe ceilalţi şi se 
întoarse încă o dată din drum, spre a se îngriji de Henry, 
începătorul. Pe acesta-l văzusem cu totul nemişcat, plutind 
pe apă ca un înecat, afundîndu-se şi dispărînd, spre a se ivi 
iar după cîteva clipe şi a fi în sfîrşit aruncat pe dunetă. 

Intrat în apă pînă la umeri, după ce fusese trîntit în 
două rînduri în genunchi şi acoperit de apă, Mr. Pike izbutise 
să prindă pe Henry şi să-l aducă în partea din faţă a 
corăbiei. 

După o oră, întîlnii în sufragerie pe Mr. Pike, cu hainele 
schimbate şi ras proaspăt, venit să-şi ia gustarea de 
dimineaţă. 

Ce-aş fi putut spune unui asemenea erou, care se 
arătase vrednic de numele acesta? Să-i tămiiez însuşirile şi 
să-i adresez laude serbede? 

Mă mulţumii să-i spun, cu o simplitate convingătoare: 

— Dar ştiu că aveţi o cherestea zdravănă, Mr. Pike! 

—Eh, la naiba! îmi răspunse, tot atît de simplu. Am 
făcut şi eu vreo cîteva băi, nu tocmai obişnuite. 

Asta a fost tot. 

O fi ştiut el oare, că eu fusesem în dimineaţa aceea 
mohorîtă, singurul om care-i privea de pe dunetă isprăvile 
uimitoare? 


Isprăvi uimitoare? În mintea lui, îndeplinise pur şi 
simplu, treaba pentru care era plătit. Atît. 

Îl întrebai dacă sînt răniţi în urma furiei valurilor. 

— Ah! spuse, au fost cîţiva cu julituri din cauza unor 
izbituri foarte puternice, dar fără oase rupte. 

„Harry e silit să stea o zi în pat. A fost răsturnat de 
valuri şi s-a lovit la cap. Mi s-a părut că Shorty are un umăr 
lovit rău”. 

„Davis, ascultaţi-mă, a trebuit să fugă din patul de jos 
al chilioarei lui. Un val uriaş s-a năpustit în văgăună şi a 
inundat-o. Muiat ca o cîrpă udă, a fost silit să se întoarcă 
repede la locul de sus, cel pe care-l urîse atita.” 

„E bună, nu? Cînd l-am văzut, nu m-am putut stăpini 
de a ride cu poftă şi de a-i ura să-şi reînceapă acrobaţia cît 
de curînd”. 

Mr. Pike tăcu o clipă, apoi oftă: 

—Simt că îmbătrînesc. Ar trebui să-i sucesc gitul, fără 
să mai aştept. Dar n-am curaj s-o fac. Imi pare rău, dar aşa 
e! 

„Nu-i nimic! Cu toate acestea, tot va zbura peste bord 
înainte să ajungem noi la ţintă”. 

— Mă îndoiesc... îi spusei. 

—S-ar putea ca pînă la urmă să nu-i sucesc gitul, dar 
într-un fel sau altul tot se va rostogoli în mare, cu un sac de 
cărbuni la picioare. Un sac greu, care nu se va desprinde 
niciodată. Nu se poate altfel! 

„Pun rămăşag cu dvs. pe o livră de tutun, că aşa se va 
întîmpla! “ 

— Ţin rămăşagul! 

— S-a făcut! Şi acum, tare aş îmbuca la repezeală 
orice, că mi-e foame! 


CAPITOLUL XXIV 
Spre „Capul anevoios” 


De ce să mă ascund? Mă simt din ce în ce mai mult 
atras de Miss West. 

Nu ştiu dacă făptura ei mă vrăjeşte într-adevăr, sau 
dacă singurătatea în care mă aflu mă face să descopăr în 
ea farmece neobişnuite, pe care nu le-aş fi luat în seamă 
dacă aş fi fost pe uscat. 

Ceea ce nu pot tăgădui este că mă uit la ea ca lao 
femeie pe care o doresc tot mai mult, că mă frămîntă gîndul 
la ea, că adesea mă ascund ca un ştrengar, în spatele uşii 
vreunei cabine, ca s-o văd trecînd fără să ştie că sînt acolo. 

De o sută de ori pe zi, recit în gînd încîntătoarele 
versuri ale lui Richard de Gallienne: 


„Dacă soarta m-ar fi făcut femeie, 

De dimineață pină seara 

M-aş fi privit într-una în oglindă 

Și aş fi repetat cuvinte dulci: 
„Sînt femeie!” 

Și aş fi cîntat, zeiță blondă, 
Frumusețea mea”. 


Pînă acum, îmi făurisem despre femei o părere 
păcătoasă. Multe dintre ele, chiar prea multe, fugiră după 
mine, îndrăgostite de mine... sau de dolarii mei. 

Dar de data aceasta, sînt îndrăgostit de-a binelea. Mi 
se spusese că voi „păţi” într-o zi ca toată lumea. Nu voiam 
să cred. Şi la urma urmelor, dacă s-a întîmplat, n-are nici un 
rost să mă mai necăjesc. 

Bineînţeles, multă vreme noi n-am fost în cursul 
acestei călătorii decît doi camarazi adevăraţi. 

In ce mă priveşte, cel puţin, timpul acesta s-a sfîrşit. 
Pe aceea pe care am numit-o pînă acum Miss West, o voi 
numi de azi încolo, cînd voi vorbi de ea, Marguerite. 


Marguerite... Ce nume drăguţ! Un nume uşor, 
asemănător aripei unei păsări care-şi ia zborul pe valuri. Un 
nume uşor şi fermecător. 

Margurite, aşadar, e în vîrstă de douăzeci şi patru de 
ani. Cum am aflat? Foarte simplu. 

Am întrebat pe Mr. Pike cînd s-a produs ciocnirea 
dintre „Dixie” şi barca aceea cu vopori, la San-Francisco. M- 
a lămurit: în 1901. 

Marguerite avea pe atunci doisprezece ani. Sîntem în 
1913, aşa că socoteala e lesne de făcut. Are douăzeci şi 
patru de ani. După cum se vede, aritmetica e o invenţie 
minunată. 

Binecuvintez neîncetat îndemnul care m-a hotărît să 
întreprind călătoria aceasta, care iese cu totul din comun. 
Cum se va sfirşi, cu echipajul alcătuit din smintiţii şi ticăloşii 
ce se află pe corabie? Aceasta-i întrebarea. Bine sau rău, 
presupunerea e îngăduită. 

Deocamdată „Elseneura” înaintează mereu, voiniceşte, 
împotriva tuturor piedicilor, spre Oceanul îngheţat de sud şi 
vijeliile Capului Horn. Ea tîrăşte cu sine o întreagă dramă 
plutitoare, o dramă pătată de sînge. 

Cît despre mine, eu plutesc mîndru, împreună cu 
stăpiînii corăbiei, deasupra nenorocirilor şi suferințelor 
zilnice, al căror martor sînt. Ele nu mă ating întru nimic, şi 
dacă vreau să dăruiesc ochilor o privelişte odihnitoare, nu 
am aproape de mine pe Mărguerite? 

Dar să ne reluăm firul povestirii. 

Azi e 1 iunie. Au trecut zece zile de la necazurile 
pricinuite de „pampero”. 

Indată ce vremea a devenit priicioasă, căpitanul West 
a schimbat iarăşi direcţia corăbiei şi, cu vîntul în pînze, am 
izbutit să cîştigăm timpul pierdut. Ne-am continuat drumul 
şi ne aflăm acum la înălţimea insulelor Falkland, avînd rînd 
pe rînd ceaţă şi ploaie, furtuni şi vreme potolită. 

Coasta Argentinei se zdrobeşte spre vest, dincolo de 
orizont şi azi-dimineaţă am atins al cincizecilea grad de 
latitudine sudică. Aici, de fapt, începe pentru marinari 


trecerea Capului Horn. Ea se sfirşeşte la Pacific, la aceeaşi 
latitudine. 

Timpul e frumos şi, deocamdată, „Elseneura” alunecă 
sub o adiere prielnică. g 

Din zi în zi creşte frigul. Inăuntrul corăbiei, duduie soba 
bine încălzită din salonul cel mare şi uşile sînt deschise, ca 
să se poată răspîndi în toate cabinele de dindărăt, căldura 
plăcută şi îmbietoare. 

Dar afară frigul e aspru şi muşcător. Cînd ne plimbăm 
pe dunetă, sau ne încumetăm să mergem pe puntea 
îngustă de oţel, Marguerite şi cu mine ne îmbrăcăm cu 
veşminte groase. Puntea aceea vestită a fost reparată cum 
s-a putut şi aşezată la locul ei. 

Am făcut o vizită la coteţ, reparat şi el de dulgher. 
Bietele păsări sînt într-o stare de plins, fiindcă, apropiindu- 
ne de iarna straşnică de la Capul Horn, unde ele ar fi avut 
nevoie să aibă toate penele ca să le ţină cald, dimpotrivă 
năpirlesc. Asta din pricină că acum e vară în ţările de unde 
vin. 

Legea anotimpurilor e răsturnată aici, dar ea nu 
încetează să se facă totuşi simțită pentru sărmanele păsări. 

x 


x * 


leri au început să se facă pregătiri serioase şi prea 
puţin liniştitoare, în vederea trecerii Capului Horn. 

Nu numai că au fost cercetate în amănunţime funiile şi 
vintrelele, de sus şi de jos, ale tuturor catargurilor, iar 
mînuirea şi funcţionarea lor au fost simplificate cît mai mult 
cu putinţă, dar s-au întins „funii de ajutor” de la un capăt la 
celălalt al punţii, la înălţimea umărului, pentru ca oamenii 
care ar fi răsturnaţi de valuri şi ameninţaţi să fie tîrîți de ele, 
să aibe de ce să se agaţe. 

In afară de asta, cele două uşi de fier de la babord şi 
tri- bord, care duc de la cabină spre puntea principală, au 
fost închise bine, şi astupate cu cîlţi. Ele nu se vor mai 
deschide, decît cînd vom ajunge în Pacific, plutind spre 
nord. 


În timp ce noi ne pregătim astfel, ca să ne luptăm cu 
„Capul anevoios” (acesta e porecla pe care o dau marinarii 
Capului Horn), unul dintre locurile cele mai vijelioase şi mai 
de temut de pe glob, situaţia de pe bord se întunecă. 

Azi-dimineaţă, Petru Marinkowitsch, unul din oamenii 
echipei lui Mr. Mellaire, a fost găsit ucis. | se aplicaseră mai 
multe lovituri de cuţit şi una dintre ele îi tăiase beregata. 

Dar care din oamenii echipajului o fi săvirşit crima? 
Unul sau mai mulţi? E greu de aflat taina acestei ticăloşii. 

Spre amiază, corpul a fost aruncat peste bord, cu 
obişnuitul sac de cărbuni. E un fapt divers acum şi fără 
însemnătate. 

Dar nu se poate tăgădui că spiritele sînt încordate. 
Fiecare aşteaptă ceva, fără să ştie ce anume. 

In cursul zilei, mi-am îndreptat paşii spre partea din 
faţă a corabiei şi am simţit prima dată trădîndu-le o 
vrăjmăşie surdă împotriva mea. 

Cu toate că nu sînt decît un călător oarecare, fac parte 
din clasa asupritorilor, care domnesc în partea de dindărăt. 
Nu mi-a făcut nimeni nimic, dar mi-am dat seama că 
oamenii au ceva cu mine, din ura pe care o zăream în unele 
priviri ce-mi erau aruncate, ca şi din aceea ce se ghicea în 
ochii celor care dinadins întorceau capul în altă parte. 

Numai Mulligan lacobs şi Charles Davis au fost mai 
lămuriţi. 

— Aţi scăpat bine! îmi mormăi pe sub nas Mulligan 
lacobs. Cobaiul ăla de Petro Marinkovitch e bine unde e! S-a 
lăsat ucis ca un purcel. Viaţa i-a fost păcătoasă şi păcătoasă 
i-a fost şi moartea. Cel puţin nu mai e silit să se istovească 
pe lumea asta. 

„Sînt destui pe bord, care trebuie să-i invidieze soarta. 
Îi aşteaptă suferinţe şi mai mari”. 

— Ce vrei să spui? îl întrebai. 

—Tot ce vreţi să înţelegeţi.... îmi răspunse cu un 
zîmbet groaznic smintitul de Mulligan lacobs. 

Cît despre Charles Davis, spre a cărui celulă de fier îmi 
arunca-i privirea în treacăt, el izbucni într-o veselie 


zgomotoasă. 

—O poveste „pe cinste” pentru tribunalul din Seattle, 
nu-i aşa Mr. Pathurst? Cazul lui Marinkovitch nu va face 
decît să dea mai multă greutate cazului meu. 

„Ha! ha! ha! Veţi vedea tărăboiul, cînd se vor năpusti 
reporterii asupra istoriei ăsteia. „Elseneura”, corabia 
iadului! Vor avea ce să scrie!” 

II întrebai diîrz: 

— De ce-i „Elseneura” o corabie a iadului? 

—De ce? Doar aţi văzut cum s-au purtat cu mine! Aţi 
văzut ce chinuri am îndurat! 

— Am văzut că eşti un ucigaş şi nu încetez să te 
socotesc astfel! 

— Bine! Curtea va hotărî! Nu veţi avea alt rol, decît 
acela de a mărturisi faptele. 

—Voi mărturisi că, dacă aş fi fost în locul secundului, 
te-aş fi spînzurat numaidecit de vîrful unei vergi. 

Ochii lui Davis scînteiară. 

— Inaintea tribunalului, îmi răspunse cu glas răguşit, 
vă voi aminti convorbirea aceasta, după ce veţi depune 
jurămîntul. Răbdarea acestui om trezea fără voie în mine 
admiraţie, mărturisesc sincer. 

Privii locul acela strîmt, cu pereţii de fier, pe care-l 
pustiise vintul „pampero” şi-l inundase apa. Vopseaua albă 
care acoperea metalul se cojise şi apăruseră pete mari de 
rugină. Podeaua era de o murdărie respingătoare, zăceau 
pe ea gamela şi farfuria care slujiseră prăpăditului de Davis, 
cu cîtva timp înainte. Haine şi rufe ude şi murdare erau 
trîntite unele peste altele. Nu mai puţin udă şi tot atît de 
murdară era bocceaua cu hainele lui de schimb. 

Davis se afla în acelaşi pat în care îl omorise 
O'Sullivan. De luni de zile trăia în cocioaba asta 
îngrozitoare. Şi va avea de zăcut alte luni aici, dacă va vrea 
să trăiască. 

Puterea lui de viaţă, vrednică de a unui animal, mă 
minuna la culme. In acelaşi timp, fiinţa asta mă ştirbea. 

Exclamai: 


—Ei aş! Tribunalul maritim... Vorbeşti prea mult de el. 
Eşti cel puţin atît de sigur, că o vei duce pînă la sfîrşitul 
călătoriei? 

„S-au făcut rămăşaguri, ştii, în privinţa şanselor pe 
care le ai, ca să ajungi sau nu la Seattle.” 

Cînd îmi auzi cuvintele, ciuli urechile şi se ridică, 
sprijinindu-se într-un cot. 

—Ha! ha! ha! rînji. Şi dacă v-aş cere precizări, v-aţi în- 
cumeta să mi la daţi? 

— In tot cazul, pot să-ţi spun că eu am pus rămăşag că 
vei ajunge pînă la capătul călătoriei. 

—Inţeles. Prin urmare, alţii au pus rămăşag că nu voi 
ajunge. Ha! ha! ha! 

„Asta-i lovitura ce se pregăteşte. Sînt pe „Elseneura” 
inşi interesaţi, bâneşte, să dispară 

In această clipă, stewardul, care venea dispre partea 
de dinapoia corăbiei, se opri la rîndu-i. In faţa uşii chilioarei 
strîmte şi mîrşave şi ascultă convorbirea, rînjind. 

Îndată ce-l zări, Charles Davis reluă: 

—Din ce în ce mai bine! Veţi mărturisi toate astea la 
Seattle, dacă nu cumva aţi minţit pe un biet bolnav sau 
dacă nu veţi minţi chiar în faţa Curţii, după ce veţi fi cîţiva 
inşi interesaţi băneşte să disparlu. 

— Ne-am înţeles, răspunsei. Voi mărturisi! Dar vorbind 
since mă tem că, de acum şi pînă atunci, voi pierde 
rămăşagul. 

— Pierdeţi sigur... interveni stewardul. El îndată mort. 

— Prindeţi-vă cu el, Mr. Pathurst! strigă Davis. Vă dau 
un sfat bun. Voi trăi pînă ce se va sfirşi călătoria, vă jur. 
Haide steward, cît pui? 

— Cinci dolari, zece dolari, douăzeci dolari., răspunse 
galbenul dînd din umeri, ca să arate că nu se sinchiseşte de 
sumă. 

— Foarte bine, steward! Mr. Pathurst ţine prinsoarea. 
Sînteţi de acord cu douăzeci de dolari? adăugă, privindu- 
mă. 

— Dar, de ce, îl întrebai, nu faci tu singur prinsoare cu 


el? 

—Am s-o fac şi pe asta! Vrei, steward? Pun rămăşag, 
cu tot curajul, pe douăzeci de dolari, că nu voi muri. 

Stewardul făcu semn cu capul, că nu vrea. 

— Atunci, douăzeci de dolari contra zece?! se 
înverşună muribundul. Ce mai stai la îndoială? 

— Dacă tu trăit, eu pierd şi plătesc la tine. Dacă tu 
murit, eu cîştigat: dar tu crăpat atunci şi nu plăteşti la mine. 

Şi stewardul se duse. 

—Foarte frumos, n-am ce spune! încheie înfuriat 
Charles Davis. Şi asta veţi mărturisi, Mr. Pathurst. Ce mai 


pradă pentru reporteri! 
x 

Cercul galbenilor, care se întruneşte mereu în odaia 
bucătarilor, are oarecari bănuieli cu privire la uciderea lui 
Marinkovitch, dar nu îndrăzneşte să le dea în vileag. 

In afară de clătinări din cap şi de şoapte nedesluşite, 
n-am putut afla nimic nici de la Wada, nici de la steward. 
Am încercat, să descos pe unul din cei doi galbeni care 
repară pinzele. Dar în loc să mă lămurească, mi s-a plins că 
mîna lui rănită îl doare cumplit, şi că ar fi mulţumit, dacă ar 
putea să găsească un chirurg la Seattle. 

Am Stăruit. Dar mi-a răspuns că mortul nu era nici 
japonez, nici chinez, aşa că nu-i pasă de cele întîmplate. 

ÎI întrebai pînă şi pe Louis, corcitura aceea anglo- 
chineză, care vorbeşte englezeşte cu accentul de la Oxford. 
II întîlnii în drum spre cămară, unde se ducea să ia nişte 
alimente. 

El fu ceva mai vorbăreţ, după ce avu grijă să mă 
încredinţeze că el face parte dintr-o rasă deosebită de cea a 
oamenilor din echipaj. 

— Astfel că, mă lămuri, politica noastră cea mai 
chibzuită constă în aceea că-i lăsăm să se descurce între ei. 
Am discutat chestiunea între noi şi soluţia aceasta ni s-a 
părut bună. 

„Altceva nu vă pot spune, Mr. Pathurst, cu desăvîrşire 


nimic. 

„Dealtfel, puneţi-vă în locul meu. Am de lucru şi în 
partea de dinainte şi în cea de dindărătul corăbiei şi sînt 
neîncetat printre marinari. Cînd mă aflu în mijlocul lor, sînt 
unul dintre atiţia inşi. 

„Singurul meu compatriot pe corabia aceasta este 
stewardul. Wada, servitorul dvs. şi cei doi reparatori de 
pînze sînt japonezi. Ei sînt, cum să vă spun, un fel de rude 
îndepărtate.” 

„Cu toate acestea, ne-am alăturat strîns, pentru a ne 
apăra împreună drepturile cînd s-ar ivi prilejul. Şi prima 
poruncă a grupului nostru este: tăcerea”. 

—Uiţi pe Shorty... spusei, amintindu-mi deodată 
aprecierea lui Mr. Pike cu privire la naționalitatea sa destul 
de împestriţată. 

—Ah! noi nu-l socotim ca pe unul dintre ai noştri. Are 
ceva de portughez, ceva de malaiez şi, recunosc, şi ceva de 
japonez. În totul, însă este o fiinţă corcită rău şi degenerată. 
Apoi, mai e şi netot. De la început l-am îndepărtat din cercul 
nostru. 

„Astfel că-mi îngădui să închei, Mr. Pathurst, că ne 
aflăm prea puţini pe bord şi sîntem siliţi să păstrăm cea mai 
strictă neutralitate”. 

— Drace! strigai. Nu prea vezi lucrurile în bine. Cum 
crezi oare că se vor sfîrşi? 

—Ah! Presupun că e foarte probabil să ajungem la 
Seattle... In tot cazul, un anumit număr dintre noi. 

„În cursul îndelungatei mele cariere maritime, n-am 
văzut niciodată, o repet pentru a o suta oară, un asemenea 
echipaj, un asemenea amestec de smintiţi, ticăloşi şi tîmpiţi. 

„Vă rog să observați că nu numesc pe nimeni, Mr. 
Pathurst. Altminteri, s-ar putea să mă căiesc. _ 

„Aşadar, eu sînt numai Louis, bucătarul. Imi 
îndeplinesc corect şi sincer slujba şi nu văd nimic. Imi 
păzesc pielea. Mi-e destul! 

li spusei: 

— E dreptul tău. Ah! încă o întrebare. Vei răspunde, 


dacă socoteşti că se cuvine. 

„Charles Davis e dintre cei care, după părerea ta, vor 
ajunge la Seattle? 

—Vă mulţumesc pentru bunăvoință, Mr. Pathurst. 

„Ei bine, nu cred. Stewardul ne-a povestit că aţi pus 
rămăşag că va ajunge. Jocul e primejdios şi miza nu-i sigură. 

„Nu peste mult timp vom avea de înfruntat trecerea 
Capului Horn. Nu-i o treabă uşoară, o ştiu din experienţă. 
Sîntem în toiul iernii şi mergem de la est spre vest.” 

„Inchisoarea de fier a lui Davis va fi necontenit 
inundată, săptămîni la rînd. Va fi mereu apă, acolo. Chiar un 
om zdravăn s-ar putea înăbuşi într-o asemenea văgăună şi 
şi-ar lăsa acolo viaţa. Ei bine, Davis e bolnav, putred de 
bolnav.” 

„Ştiinţa doctorilor i-ar putea prelungi viaţa mai mult 
sau mai puţin, în condiţii normale. Dar în grozăvia de furtuni 
năprasnice, în care vom intra, viaţa i se va sfirşi repede. 
Asta-i părerea mea.” „Mr. Pathurst, respectele mele!” 

Şi pîntecosul Louis îmi făcu o plecăciune mare. 


CAPITOLUL XXV 
Semne neplăcute 


În ultimele trei zile, au fost două semne foarte 
neplăcute. 

Mr.  Mellaire continuă să alunece pe o pantă 
primejdioasă. E limpede că nu poate îndura gîndul că se află 
pe aceeaşi corabie cu omul care a jurat să răzbune uciderea 
căpitanului Somers, mai ales cînd acest om este temutul 
Mr. Pike. 

Am băgat de seamă, Marguerite şi eu, că al doilea 
locotenent avea mereu ochii umflaţi şi congestionaţi şi 
obrazul slăbit. 

Astăzi, s-a dezvăluit taina. 

Wada nu prea iubeşte pe Mr. Mellaire şi azi-dimineaţă, 
în timp ce-mi aducea gustarea, am înţeles numaidecit, din 
licărirea răutăcioasă care ţişnea din ochii lui oblici, că avea 
să-mi istorisească lucruri interesante. 

lată, aşadar, ce-am aflat: 

De mai multe zile, stewardul şi el se străduiau să 
găsească soluţia unei probleme ciudate. Dintr-o damigeană 
care conţinea cincisprezece litri de spirt denaturat şi era 
aşezată în camera cea mare de dindărătul corăbiei, lipsea 
regulat cîte o cantitate. Cei doi inşi şi-au împărtăşit 
observaţia şi au hotărit să lucreze aşa cum ar fi făcut însuşi 
Sherlock Holmes. 

La diferite ore ale zilei, ei măsurară cantităţile de spirt 
ce  dispăreau din damigeană. Şi ajunseră astfel la 
constatarea că scăderile se produceau totdeauna după 
prînz. Însemna, aşadar, că vinovatul nu putea fi decît al 
doilea locotenent sau dulgherul, singurii care mănîncă 
împreună cu ei în odaia aceea. 

Nu le mai era greu să urmărească faptele pînă la 
capăt. 

Intr-adevăr, de fiecare dată cînd Mr. Mellaire sosea şi 
pleca odată cu dulgherul, cantitatea de alcool nu scădea 


deloc. Acelaşi lucru de fapt se întîmpla şi cînd dulgherul 
pleca ultimul. 

Dar dacă Mr. Mellaire mai întîrzia la masă, scăderea se 
producea la sigur. Şi încheierea ce se putea trage era tot 
atit de orbitoare ca soarele.Din ziua aceea, stewardul a dus 
damigeana în cabina lui, pe care o încuie de cîte ori iese. 

Alcoolul denaturat este o otravă înfricoşătoare. Cît de 
vînjoasă o fi constituţia lui Mr. Mellaire, aşa un bărbat de 
cincizeci de ani, de vreme ce a fost în stare să înghită 
aproape o săptămînă o băutură atit de tare? Prin urmare, n- 
are de ce să ne uimească obişnuita înfăţişare a ochilor lui. 
Dar cum nu l-a ucis băutura asta? 

Tare aş avea poftă să atrag luarea-aminte a lui Mr, 
Pike asupra acestei descoperiri. Dar şovăii s-o fac, fiindcă 
dacă află cine este într-adevăr Mr. Mellaire, se va săvirşi o 
crimă, fără îndoială. 

În acest timp, continuăm să plutim spre sud, 
îndepărtîndu-ne din ce în ce mai mult spre virful atît de 
neprimitor al continentului american. 

Astăzi am. făcut o linie închipuită, trasă de la 
strimtoarea lui Magellan la insulele Fankland; iar miine, 
dacă nu ne va părăsi vintul, vom recunoaşte coasta Ţării de 
Foc, aproape de intrarea strimtorii Le Maire, prin care se 


gîndeşte căpitanul West să treacă. 

A doua întîmplare de care vorbeam adineauri s-a 
produs în noaptea din urmă. 

Mr. Pike nu e prea vorbăreţ şi nu spune tot ce ştie. Dar 
deschide ochii în patru şi nu se sperie de jocul primejdios, în 
care este de datoria lui să intre. 

De la uciderea lui Marinkovitch, m-am putut încredința 
în mai multe rînduri, în cursul plimbărilor mele tîrzii, pe 
puntea îngustă aeriană, că Mr. Pike nu se încumetă 
niciodată să meargă pe puntea principală, după căderea 
nopții. 

Intr-o seară, aşadar, eram pe puntea de oţel şi mă 


duceam spre coteţ, în „serviciul comandat”. Fusesem 
însărcinat de Marguerite să văd dacă stewardul îi 
îndeplinise bine toate poruncile, dacă muşamaua pentru 
ferirea florilor de frig era pusă la locul ei, dacă ventilaţia era 
bună şi dacă soba cu gaz ardea bine. 

Constatind că stewardul îşi îndeplinise datoria fără 
greşeală, ca de obicei, mă pregăteam să mă înapoiez spre 
partea de dindărăt a corăbiei, cînd îmi fu atrasă atenţia de 
tipetele stranii ale unei cete de pinguini care zburau 
deasupra valurilor, ţipete în care se amestecau şi răsuflarea 
greoaie, ceva mai îndepărtată dar lesne de recunoscut, a 
unei balene. 

Era o noapte înstelată şi fără lună şi, sub vîntul Ţării de 
foc, „Elseneura” alerga fără greutate cu opt noduri pe apele 
liniştite. 

Mă oprii în umbra unei luntre. 

De acolo, zării pe Mr. Pike stînd în picioare pe 
acoperişul locuinţelor echipajului. Nu se mişca şi părea că 
ascultă. 

Deasupra noastră, pe puntea principală, se auzeau 
iarăşi o sumedenie de şoapte, printre care putui să 
deosebesc glasurile lui Kid Twist, Nosey Murpy şi Bert 
Rhine, cei trei tovarăşi de rele. 

Steve Roberts era cu ei, cu toate că nu făcea parte din 
banda lor; de asemeni, Mr. Mellaire. Aşadar, era ceva 
necurat la mijloc. 

Curios să ştiu ce avea să urmeze, cu alte cuvinte ce 
dramă se punea la cale cu atîta chibzuială, nu mă clintii şi 
rămăsei pitit în umbra luntrei. 

Trecură cinci minute. Apoi zece. Ticăloşii continuau să 
vorbească în şoaptă. La rindu-le, pinguinii ţipau asurzitor, 
iar balena se apropiase de noi. Ea atinse chiar atît de 
aproape „Elseneura”, încît apa sărată pe care o împroşca 
ajunse pînă la mine. Enormul cetaceu ar fi putut fi lovit 
lesne cu o piatră. 

Mr. Pike, care nu se vedea bine din pricina 
întunericului, auzii zgomotul apei zvirlite de balenă şi 


întoarse capul spre mine. Dar nu mă zării şi începu să 
asculte iar murmurele acelea tainice. 

Pe unul din colţurile locuinţelor echipajului fu aşezată o 
scară, iar pe scară se căţăra cineva încet. Era Mulligan 
lacobs. 

Apariţia lui se datora întîmplării? Sau era trimis de 
ceilalţi, ca iscoadă! Nu ştiu. 

Aflai însă pe neaşteptate de ivirea lui, auzind răcnetul 
lui Mr. Pike. 

— Ce dracu face acolo? 

In acelaşi timp, întrevăzui în întuneric silueta cenuşie a 
lui Mulligan lacobs, înălţindu-se înaintea secundului. 

— Ce fac?.!... Ce vă pasă?! răspunse noul sosit, pe un 
ton duşmănos. 

Dedesubt,  glasurile amuţiseră. Pesemne că toţi 
ticăloşii ciuliseră urechile şi-şi încordaseră atenţia. 

— Ah! Mulligan lacobs ăsta!... Un tip făcut anume ca să 
zăpăcească pe psihologi şi să tăgăduiască toate concluziile 
lucrărilor lor. Ei nu se urnea din loc, făptura şubredă cu şira 
spinării răsucită singur şi fără teamă în faţa secundului. 

Mr. Pike revărsă asupră-i un potop de ameninţări 
înspăimîntătoare şi de înjurături, pe care nu mă încumet să 
le reproduc. 

ŞI-I întrebă din nou: ce caută şi ce face acolo? 

— Mi-am uitat a... aici... tutunul, cînd am fost.., să 
înfăşor odgoanele, spuse Mulligan, de parcă împroşca 
venin. 

— Şterge-o numaidecit! urlă Mr. Pike, sau te zvîrl jos cu 
tutun cu tot! 

In loc să se dea îndărăt, Mulligan lacobs făcu un pas 
înainte şi-i zării umbra care, datorită clătinării corăbiei, se 
legăna sub nasul secundului.Mr. Pike se înăbuşea de o furie 
cumplită. Nu putu să rostească decit atit: 

—lacobs!... Pentru numele lui Dumnezeu... la seama! 

— Eşti o bestie bătrînă! răspunse obraznic stîrpitura. 

Mr. Pike îl apucă de guler şi-l ridică, zgilţiindu-l. 

—Vrei să cobori de bunăvoie?... Sau vrei mai bine să te 


duci de-a dura? 

—Intîi să-mi vorbeşti cuviincios... Şi apoi să-mi dai 
drumul! 

Secundul scutură din nou pe beteag şi zbieră. 

—Cobori? Da sau nu? 

— Eşti o brută! 

— Nu repeta! 

—O brută! O brută! O brută bătrînă! spuse gifiind Mul- 
ligan lacobs. 

Şi fu zvîrlit. 

El zbură în noapte ca o ghiulea, repetînd mereu, ca o 
maşinărie înviîrtită din nou: 

—Brută! brută! brută bătrînă! 

Apoi, se prăbuşi printre cei care conspirau jos. Unul 
dintre ei se pomeni cu el pe cap, ceea ce amorţi căderea lui 
Mulligan lacobs şi-l feri să-şi zdrobească oasele pe podeaua 
punţii. 

Se auziră barecare mişcări şi mormăituri. 

Mr. Pike merse cîţiva paşi, scrişnind din dinţi; apoi, se 
opri, îşi puse coatele pe parapetul punţii de oţel, îşi sprijini 
capul pe miini şi murmură: 

— Unde vom ajunge, Dumnezeule mare? Unde vom 
ajunge? 


CAPITOLUL XXVI 
Capătul lumii 


Zilele devin din ce în ce mai posomorite, soarele îşi 
micşorează căldura şi, la fiecare amiază, cu prilejul trecerii 
sale spre meridian, coboară mereu mai jos în cercul 
Nordului. Toate stelele cu care ne obişnuisem au dispărut 
de multă vreme şi s-ar părea că soarele vrea să le urmeze. 

Lumea pămîntească, — singura cel puţin, pe care o 
cunosc — a pierit şi ea, spre Nord. 

Acest ocean trist şi singuratic, cenuşiu şi friguros, pare 
sfîrşitul Universului, prăpastia fioroasă în care dispare totul. 
Şi cu cit se uriţeşte vremea, cu cît se face mai rece, cu atît 
mai puternic ţipă în noapte pinguinii, cu atît mai mult se 
bălăcesc printre valuri marile cetacee, plescăind îngrozitor. 

Fără răgaz, albatroşii mari şi cenuşii, care par 
îmbătriîniţi în lupta lor necontenită împotriva vijeliilor 
Capului Horn, se rotesc în aer. 

—Pămint! a strigat ieri-dimineaţă santinela de pe 
catarg. 

M-am înfiorat cînd am văzut pămîntul, primul pe care-l 
atingeam de aproape de la plecarea noastră din Baltimore... 
acum cîteva secole. i 

Pe firmament nu era nici o rază de soare. In locul ei, o 
pîclă umedă şi rece, însoțită de un vînt aspru care 
pătrundea în haine. 

Pe dunetă, termometrul arăta două grade sub zero. 
Din cînd în cînd, mici rafale de zăpadă ne biciuiau obrajii. 

Tot pămîntul pe care-l putem vedea era acoperit de 
zăpadă. Un lanţ lung şi alb de piscuri joase ieşeau la 
suprafaţa oceanului. Nu se vedea nici un semn de viaţă. Era 
un pămînt abrupt, sălbatic şi pustiu, părăsit. 

Pe la ora unsprezece, atinserăm intrarea strîmtorii Le 
Maire. 

Rafalele de zăpadă încetară, vintul reîncepu să bată 
mai regulat şi fluxul se statornici în direcţia spre care 


mergeam noi. 

Avînd semnele acestea prielnice, căpitanul West nu 
şovăi. Dădu lui Mr. Pike ordine repezi. Omul de la cîrmă 
schimbă drumul şi cele două echipe de serviciu, trăgînd de 
scripete, desfăşurară pînzele mici şi mari din vîrful 
catargurilor. 

„Elseneura” se avîntă spre intrarea strîmtă, cu ajutorul 
vîntului şi cu toate pînzele întinse. 

Căpitanul West îşi dădea seama de primejdiile care îl 
amenințau, înfruntînd acest înspăimîntător cimitir al 
corăbiilor; cu toate acestea, vroia să-şi încerce norocul. 

Sub această dublă îmboldire a curentului şi a vîntului, 
priveam înşirîndu-se într-o iuţeală ameţitoare de o parte 
capurile stîncoase ale Ţării de Foc, iar de alta coasta 
ciopiîrţită a Insulei Statelor. 

Deodată, căpitanul West şterse maşinaliceşte sticlele, 
duse binoclul la ochi şi-l îndreptă spre un fel de fiord, foarte 
sălbatic, deschis între două ziduri de stînci negre, pe care 
nici zăpada nu se putuse agăța. Luai şi eu binoclul şi privii la 
rîndu-mi. 

Mă străbătu un fior, mărturisesc, atunci cînd văzui 
ieşind din apă catargurile unei corăbii, care trebuie să fi fost 
tot atît de mare ca a noastră şi al cărei naufragiu nu părea 
să se fi întîmplat demult. 

—Fără îndoială, observă Mr. Pike, e unul din vapoarele 
acelea germane care fac numai transporturi de nitrat. 

Căpitanul West întări aceste cuvinte printr-un semn de 
aprobare şi continuă să se uite la epavă, spunînd: 

—Pare părăsită cu desăvirşire. Cu toate acestea, Mr. 
Pike, trimiteţi pe catarguri pe cineva cu ochi buni şi 
cercetaţi şi dvs. înşivă. 

„Poate că sînt pe uscat oarecare supraviețuitori, care 
încearcă să facă semne”. 

Dar nu se văzu nimic şi ne urmarăm drumul. 

Mr. Pike era încîntat de norocul nostru. Măsura puntea 
în lung şi în lat, frecîndu-şi mereu mîinile de bucurie şi rizînd 
de unul singur. 


Mă lămurii că nu mai atinsese strimtoarea Le Maire de 
prin 1888 şi adăugă că-şi aminteşte de unii căpitani care, 
nici măcar o dată în cursul a vreo patruzeci de înconjururi 
făcute pe la Capul Horn, nu putuseră folosi drumul acela, 
cel mai scurt. Trecerea obişnuită este, dincolo de Insulele 
Statelor, mult mai jos, spre sud şi est. 

Ei bine, în ceea ce priveşte acest capăt al lumii, „Capul 
Horn”, „Instrucţiunile nautice” şint răspicate: „Milă cu milă 
şi, dacă trebuie, metru cu metru, îndreptaţi-vă cît de 
grabnic puteţi spre vest! “ 

La începutul pupă-amiezii, ieşirăm din strîimtoare şi 
curentul ne părăsi. Dar, mereu în bătaia vîntului Ţării de 
Foc, continuarăm să alunecăm regulat, de-a lungul 
continentului, cu opt noduri pe oră. 

Mr. Pike nu-şi mai putea stăpîni bucuria. Niciodată nu-l 
văzusem încă atît de vorbăreţ. 

—Bătrîina mea „Elseneura”, vorbi el către sine însuşi, 
duci pe partea de dinainte o putreziciune îngrozitoare. Dar 
Dumnezeu veghează asupră-ţi pentru ceea ce duci pe 
partea din urmă! 

Fără să se poată smulge de pe dunetă, îşi trosnea 
degetele şi-şi freca mîinile, cîntînd încet fragmente din 
Liturghia de Crăciun. 

Şi-şi repeta de o mie de ori: 

— Numai să nu sufle prea tare vîntul! Asta-i totul! 

„Miine dimineaţă, dacă nu se iveşte vreo piedică, vom 
fi trecut de „Capul anevoios” şi, cu iuţeala cu care mergem, 
îl vom fi lăsat cu douăsprezece sau cincisprezece mile în 
urmă. Măreaţă ispravă!” 

„Niciodată în viaţa mea nu mi-a fost dată fericirea 
asta!” 

In unele clipe se răzgîndea, scădea vocea şi părea că 
mormăie o rugăciune: 

—Vintul, da, el e totul!... Numai dacă ar ţine aşa cum 
suflă acum... încă puţin... 

Mr. Mellaire era cu totul de altă părere. 

—E cu neputinţă de crezut că vom trece în chipul 


acesta! spuse. Nu s-a întîmplat încă niciodată aşa ceva. 

„Aşteptaţi puţin... Se apropie furtuna. Ea se ridică 
totdeauna dinspre nord-vest, ca un fum”. 

—Atunci, întrebai, o corabie nu poate izbuti, după 
părerea dvs., să atingă Capul Horn dintr-o dată? 

— Sînt prea mulţi sorţi potrivnici, îmi răspunse şi prea 
puternici! 

„Vreţi să punem rămăşag? în lipsă de altceva, ne vom 
distra...” 

„Mă prind, deci, pe o livră de tutun, că de acum în 
douăzeci şi patru de ore vom merge încet de tot, avînd 
numai cîteva pînze întinse”. 

„Şi aş pune tot atît de bucuros rămăşag zece livre 
contra cinci, că nu vom fi în vestul Capului Horn, înainte de 
a se fi scurs o săptămînă”. 

„Cît despre întreaga trecătoare, care se întinde după 
cum ştiţi de la a cincizecea paralelă din Atlantic la a 
cincizecea din Pacific, ei bine! mă prind pe douăzeci de livre 
contra cinci, că înainte de două săptămîni, cel puţin, n-o 
vom fi depăşit!” 

— S-a făcut! 

Trecînd de strimtoarea Le Maire, după ce lăsase 
triumfător în urmă toate primejdiile obişnuite, căpitanul 
West a coborit iar în salonul cel mare, s-a lungit în fotoliu, 
cu picioarele vîrîte în papuci şi şi-a reluat cutia cu ţigări. 

N-a făcut nici o reflecţie şi ne-a lăsat, pe Marguerite şi 
pe mine, să cîntăm bucuroşi izbînda repurtată. 

Şi azi-dimineaţă, pe o mare liniştită şi cu o adiere 
mîngiietoare, Capul Horn ne-a apărut la o distanţă de mai 
puţin de şase mile spre nord. 

Da, el era! 

Întîlnind pe Mr. Mellaire, îl întrebai rizînd: 

— Care-i azi preţul tutunului? 

—lIn urcare, n-aveţi grijă. Mi-aş dori să am o mie de 
rămăşaguri în felul celui pe care l-am făcut cu dvs. 

Imi îndreptai privirea pe mare şi spre cer. După fuga 
grăbită a spumei care clocotea în urma noastră, putui să-mi 


dau seama de iuţeala cu care mergeam şi nu descoperii 
nimic, în stare să îndreptăţesc neliniştea celui de-al doilea 
locotenent. 

Timpul era într-adevăr minunat. Numeroase gişte 
sălbatice zburau în jurul corăbiei şi stewardul se distra, 
prinzîndu-le cu ajutorul unui ac îndoit şi prevăzut cu o 
momeală legată la capătul unei sfori. 

Pe dunetă întîlnii pe Mr. Pike. Mă salută cu un mormăit. 

li spusei într-o doară: 

— Ei bine, sîntem pe cale să trecem „Capul anevoios”! 

Fără să-mi răspundă de-a dreptul, secundul se întoarse 
şi se uită, cu aerul cel mai încruntat pe care i-l văzusem 
vreodată, spre cenuşiul ce se zărea la sud-vest. 

Apoi, murmură ceva neînțeles, şi-l rugai să repete. 

— Spun că se pregăteşte o vreme afurisită. Nu vedeţi? 
Clătinai din cap. 

— Atunci, pentru ce credeţi că stringem pînzele de sus. 

Ridicai ochii. 

Oamenii erau căţăraţi pe catarguri. Rîndul de sus de 
pînze era strîns şi se începuse stringerea rîndului al doilea. 

Vîntul dinspre nord urmă totuşi să ne împingă 
încetişor. Chiar prea încet, pentru un cunoscător. 

—M-aş lăsa spînzurat, îi strigai, dacă se arată un singur 
semn că se apropie vreme rea! 

—Duceţi-vă să vă uitaţi la barometru, mormăi Mr. Pike 
şi vă veţi încredința singur! 

Mă dusei în camera hărților şi găsii pe căpitanul West, 
pregătindu-se să-şi încalţe cizmele de mare. Pînă să mă mai 
uit la barometru, pregătirile căpitanului mă şi convinseseră. 

Dar şi barometrul întărea prevestirile secundului. De 
cînd cu „pampero”, nu coborise niciodată atît de mult! L-am 
privit înspăimîntat. 

—Programul obişnuit al Capului Horn... îmi spuse 
căpitanul, zimbind şi ridicîndu-se, înalt şi slab, ca să-şi 
îmbrace mantaua. 

Era tare mulţumit. 

Intrebai: 


—E încă departe vijelia? 

Fără să-mi răspundă, căpitanul West ridică mîna, 
făcîndu-mi semn să ascult. 

„Elseneura” înainta anevoie. De afară venea pînă la 
noi, ca o bubuitură surdă, zgomotul pînzelor dezumflate, 
care plesneau şi se împiedicau de catarguri. 

Nu trecură nici cinci minute şi „Elseneura” se culcă pe 
o parte, în timp ce printre scripete, pînze şi catarguri se 
înălţau şuierăturile care prevesteau uraganul. 

— Asta-i începutul!... îmi spuse căpitanul West. 

Auzii pe Mr. Pike urlîndu-şi ordinele şi-mi simţii inima 
pătrunsă de o mare teamă faţă de Capul Horn. 

După o oră, aveam numai cîteva pînze întinse şi 
mergeam încet de tot, cum îmi prezisese Mr. Mellaire. 

Vîntul sufla acum dinspre sud-vest şi ne făcea să ne 
îndepărtăm de țărm. 

Faţă de primejdia ce ne ameninţa de a fi aruncaţi pe 
coastă, căpitanul West dădu lui Mr. Pike instrucţiunile 
trebuincioase pentru schimbarea drumului cum făcusem în 
faţa vîntului „pampero”. 

De pe dunetă, priveliştea „Elseneurei”, în lupta ei 
vitejească împotriva vijeliei, era măreaţă. 

Era uluitor că marea, care acum năpădea în întregime 
corabia, se putuse umfla într-un timp atît de scurt. 

Cele două echipaje de serviciu se îndeletniceau cu 
strîngerea pînzelor. Ca de obicei oamenii se mişcau încet, 
fără un pic de vlagă. Semănau cu nişte vite nesimţitoare. 

Mr. Pike şi Mr. Mellaire îi dojeneau şi-i zgilţiiau 
neîncetat. Căpitanul West privea totul cu un aer nepăsător, 
cel puţin în aparenţă.urletele vijeliei creşteau din ce în ce. 
Atmosfera era plumburie. In cabine, lămpile ardeau ca 
noaptea. 

Aerul şi apa, totul îngheţase. Stropii mărunți îngheţau 
numaidecit pe lemn ca şi pe metal, pe pînze ca şi pe funii. 

Întîi, corabia nu voi să-şi schimbe drumul. Se înclină 
din pricina unei rafale, fără ca prora să se întoarcă de la 
îngrozitoare; coastă de fier, spre care eram întinşi tot mai 


mult. 

Cu toată dezlănţuirea elementelor naturii, aşteptam 
clipa în care corabia se va hotărî să se supună. 

Oamenii lăsaseră capul în piept, vădit îngrijoraţi. Mr. 
Pike îşi încleştă pumnii. Liniştit şi semet, „Samuraiul” 
aştepta ca şi noi. Şi înainte-ne, Capul Horn făcea la fel, 
aşteptînd rămăşiţele „Elseneurei” şi pe ale noastre. 

În sfîrşit, prova se îndură să se supună. Unghiul de 
atac al uraganului se schimbă şi corabia se întoarse cu 
totul, începînd să fugă cu o iuţeală nebună în direcţia opusă 
drumului pe care trebuia să-l urmăm. 

Fuseseră necesare treizeci de minute ca „Elseneura” 
să schimbe direcţia şi înţelesei cum cei mai pricepuţi 
căpitani pot, fără să săvirşească vreo greşeală, să-şi piardă 
corabia. Fiindcă, dacă „Elseneura” s-ar fi împotrivit pînă la 
sfîrşit, am fi fost sfărimaţi împreună cu ea. 

Sub conducerea celor trei şefi eroici şi aproape 
supraoameni, nişte fiinţe păcătoase şi neputincioase 
izbutiră să înfrîngă furia naturii. 

Pentru a încetini fuga corăbiei, Mr. Pike se grăbi să 
poruncească strîingerea unora din pînzele ce rămăseseră la 
locurile lor. Şi nu obosea, cercetind amănunţit fiecare 
scripete, spre a se încredința că totul merge cum se cuvine. 

Istoviţi, oamenii păreau în unele clipe că nu mai sînt în 
stare de nimic. 

Mr. Mellaire alerga necontenit de la o echipă la alta, 
străduindu-se să înzdrăvenească pe slăbănogii care abia se 
mai ţineau pe picioare şi să le îndrume munca. 

Mr. Pike, mereu pe dunetă, mirîia, bombănea şi urla în 
vijelie ocări nesfîrşite. 

Mă apropiai de el şi-l întrebai: 

—Nu merge cum aţi vrea? 

—Priviţi-i, Dumnezeule! Aşa cum merg lucrurile, mă 
întreb dacă nu vom fi aici şi peste o lună! 

Tresării amărit şi strigai: 

— Peste o lună?! 

— O lună!!! îmi răspunse răstit Mr. Pike. Păi asta-i un 


fleac pentru „Capul anevoios*! 

„Am rămas odată aici şapte săptămîni fără să pot trece 
şi am fost silit pînă la urmă să mă întorc de unde am 
plecat”. 

„Adică să urc iar Atlanticul pînă la Groenlanda şi pînă 
la Marea lui Baffin, spre a mă strecura în Oceanul îngheţat 
de Nord prin trecătoarea dinspre nord-vest şi să înconjur 
Alaska”. 

— Nu se poate! mă pripii. 

— Ba da, Doamne Dumnezeule! Am făcut aproape 
ocolul Americii. Ce vreţi? N-aveam alt mijloc de a ajunge la 
San Francisco, unde mă duceam”. 

„Capul Horn e Capul Horn, n-ai ce-i face!” 

Degetele îmi erau amorţite de frig. Mă trecu un fior, 
cînd îmi aruncai ultima privire spre amăriţii ce se 
cocoţaseră pe catargurile acoperite de gheaţă. 

Coborii, ca să mă încălzesc, înăuntrul corăbiei. Totul 
era îmbietor la tihnă. 

La ora prînzului, masa principală avea oaspeţii 
obişnuiţi: căpitanul West şi Marguerite, Mr. Pike şi cu mine. 
Tacimurile şi sticlăria erau la locurile lor. 

Stewardul ne servea cu o prefăcută nepăsare, dar 
observai uneori o licărire de îngrijorare în ochii lui, cînd 
punea vreo farfurie cu mîncare pe masă şi că făcea sforţări 
să nu cadă cînd „Elseneura” se legăna, se afunda sau se 
apleca furtunos. 

Şi mă gindii la fiinţele acelea nenorocite care abia-şi 
puteau păstra echilibrul, afară, pe catargurile îngheţate. 

Lămpile aprinse, care se legănau şi săreau, păreau că 
se află în luptă neîntreruptă cu întunericul înconjurător, în 
care-şi  dănţuiau lumina, desenind sub ele umbre 
mişcătoare. 

Enormul cilindru de oţel al catargului din urmă, care 
străbătea odaia dintr-o parte într-alta, pentru a se afunda 
apoi în pîntecele corăbiei, răsuna înspăimîntător. Sub biciul 


15 Deschiderea navigaţiei prin Canalul Panama s-a făcut în 
1914. 


vijeliei şi şfichiuitul furios al funiilor care îl loveau fără răgaz, 
el suna ca o căldare. 

Lemnăria trosnea şi scotea gemete. 

In tărăboiul acesta drăcesc, de care se bucura 
nebuneşte, Miss West ridea cu hohote. 

Mr. Pike era morocănos. Il cunoşteam de ajuns, pentru 
a-mi da seama că supărarea lui nu era pricinuită de 
nebuniile înfricoşătoare ale vijeliei, ci de neputincioşii care 
degerau zadarnic pe verge. 

In ceea ce mă priveşte, îmi contopisem cu totul 
sufletul în cel al tovarăşilor de drum şi mi se părea că am 
trăit de mii de ori, prin strămoşii mei îndepărtați, prăpăduri 
tot atît de cumplite, ca şi acelea în care se zbătea acum 
„Elseneura”. 


CAPITOLUL XXVII 
Sub ochiul albatrosului 


După prînz, m-am dus în cabină. 

Ghemuit între perne, citeam o carte. Deodată, văzui pe 
Miss West ivindu-se în uşa pe care o lăsasem deschisă. Işi 
îmbrăcase din nou mantaua şi pălăria impermeabilă şi-şi 
trăsese iar cizmele de mare. 

— Aţi fi dispus să vă căţăraţi pe catarguri, Mr. Pathurts? 
mă întrebă cu şiretenie. 

„De cînd am pornit, nu v-am văzut niciodată 
încumetîndu-vă să vă urcați mai sus pe puntea îngustă de 
oţel, sau de dunetă”. 

„Nu suferiţi de ameteli, nu-i aşa?” 

Pusei un semn pe pagina la care mă oprisem, sării 
repede din pat, bătui din palme, în gang ca să chem pe 
Wada. 

— Aşadar, primiţi? mă întrebă Marguerite cu voce 
caldă. 

—Primesc, răspunsei cu voioşie. Primesc, dacă-mi 
făgăduiţi că veţi urma rugămintea mea şi că vă veţi ţine 
bine. 

„Unde vreţi să mergeţi?” 

—Aş vrea să ne urcăm la cafasul catargului de 
dindărăt. E mai lesne. In ce priveşte recomandaţia să mă ţin 
bine, v-aş da acelaşi sfat. 

„Am făcut de multe ori isprava aceasta şi nu sînt 
neliniştită decît de dvs.” 

— Atunci, e în regulă! Arătaţi-mi drumul, vă rog şi vă 
jur că nu voi cădea. 

—Ah! făcui alergînd, nu vă supăraţi, dar am văzut 
mulţi călători „nemarinari”, căpătind ameţeală în timpul 
unui asemenea urcuş. 

„Cu atît mai mult, cu cît acum cafasul nu era nici o 
deschizătură prin care s-ar putea trece”. 

li răspunsei, îmbrăcîndu-mi mantaua pe care mi-o 


ţinea Wada: 

—Vă mărturisesc sincer, că n-am făcut niciodată, ca 
dvs. astfel de căţărări. 

„Şi dacă, aşa cum presupuneţi, mă cam tem, veţi avea 
prilejul să rîdeţi”. 

Ea mă privi cu seriozitate. 

Văzu că de pe dunetă, priveliştea avea înfăţişarea 
obişnuită în zvîrcolirile marine: măreaţă şi îngrozitoare, în 
acelaşi timp. Intregul univers părea că s-a dezlănţuit şi se 
năpusteşte asupra „Elseneurei”, a cărei punte inundată era 
de netrecut. 

Era ora două după-amiază şi oamenii aceia 
neputincioşi din echipaj continuau să degere fără de folos 
pe verge, de care se agăţau cu deznădejde. 

Căpitanul West ridică ochii spre ei. 

— Niciodată, spuse lui Mr. Pike, nu vor izbuti să adune 
pînza asta pe vergă! 

„Puneţi-i să  stringă toată pinza şi s-o lege 
cumsecade!”. 

Dacă era ceva în stare să mă îmbărbăteze şi să mă 
lecuiască de teama de care-mi pomenise Marguerite, era 
fără îndoială vederea acestor sărmani slăbănogi, cu 
desăvirşire lipsiţi de curaj. 

Cum aş putea eu, unul din „marii boieri” de pe partea 
din urmă a corăbiei, să şovăi o clipă măcar şi să nu mă arăt 
mai viteaz decît nemernicii din partea de dinainte, care îşi 
aveau culcuşul în cocinile acelea? 

Marguerite nu-mi respinsese mîna pe care i-o întinsei, 
spre a o ajuta să se caţere pe frînghiile care duceau spre 
Catarguri. Dar o făcu doar ca să-mi fie pe plac, fiindcă 
aproape numaidecit îşi retrase mîna înmănuşată dintr-a 
mea, ca o adevărată fiică de „Samurai” şi se avîntă cu faţa 
în jos pe funii începînd să se caţere în sus. 

Mă simţii parcă ridicat pe sus de pilda ei şi o urmai 
aproape fără vrere, nedindu-mi prea bine seama de 
primejdiile care mă amenințau, datorită nepriceperii mele în 
asemenea exerciţii. Cum începui să mă avint, mărturisesc 


sincer, înţelesei că urcuşul meu era anevoios şi încet. 

In unele clipe, rafalele mă împleticeau în funii şi mă 
trînteau ca pe un fluture de zid. Atît de puternică era bătaia 
vîntului, încît aş fi putut să-mi dau drumul miinilor şi 
picioarelor, fără să fiu ameninţat de a cădea. 

Şi nu uitaţi, vă rog, că o asemenea prăbuşire ar fi 
însemnat de-a dreptul moartea, fie că mi-aş fi sfărimat 
coloana vertebrală pe punte, fie că aş fi fost azvîrlit dincolo 
de punte, în marea îngheţată. 

Incepeau să cadă fulgi de zăpadă ce acopereau 
„Elseneura”, pe care o vedeam micşorîndu-se dedesubtul 
meu mereu. 

Marguerite se căţăra mereu, fără să se oprească. 
Curînd, ajunse pe cafasul catargului şi-l înşfăcă. Apoi, 
avîntindu-se şi folosindu-se de o clătinătură priincioasă a 
corăbiei, se aşeză în picioare pe mica duşumea aeriană. 
Isprava părea lesne de înfăptuit. 

Imi strînsei bine mîinile pe funii şi, fără să-mi tremure 
inima şi fără să mă rog lui D-zeu să mă ocrotească, săvirşii 
aceeaşi ispravă. Eram pradă unui fel de extaz mistic şi m-aş 
fi încumetat să fac orice. Dacă Marguerite s-ar fi avîntat în 
aer, cu braţele întinse, încredinţindu-se vijeliei, aş fi urmat-o 
fără să stau o clipă pe gînduri. 

Cînd o ajunsei, îi văzui ochii strălucind de mîndrie. 

—A! îmi strigă în ureche atingîndu-mi uşor obrazul, e 
bine pentru început! 

Ochii scînteiară printre fulgii de zăpadă. Apoi, se aşeză 
pe marginea platformei, lăsîndu-şi libere picioarele atîrnate 
în cizmele marine şi legănindu-le. Imi zîmbi şi înţelesei uşor 
că mă-ndeamnă să mă aşez lîngă ea, ceea ce şi făcui. 

Eram atîrnaţi în aer, ca o pereche de păsări de mare. 
Fulgii de zăpadă care roiau în jurul nostru, măreau şi mai 
mult adîncimile deasupra cărora stăteam povîmiţi şi în care 
părea că se pierde „Elseneura”. 

Deasupra noastră, catargul de oţel care ne ţinea, 
părea şi el că se pierde între fulgi. 

Deodată, se ivi printre fulgii deşi un albastros uriaş. 


Aripile lui întinse, care păreau să aibă vreo şase metri, erau 
nemişcate. Pasărea se lăsă mînată de vînt, cu o iuţeală care 
putea atinge optzeci pînă la nouăzeci de mile pe oră. 

Incă puţin, şi ne-ar fi izbit. Dar îşi dăduse seama de 
primejdie şi, răsucindu-şi corpul sub o rafală, îşi schimbă 
măreț direcţia, astfel că izbitura fu înlăturată. 

Capul şi gîtul albatrosului aveau o învelitoare şi un 
guleraş de culoare albă făcute de fulgii îngheţaţi. 

Pasărea aceea uriaşă, bătînd din aripi, se roti în jurul 
nostru şi-i văzurăm bine micul ochi strălucitor, care ne 
privea. 

Marguerite îmi strînse mîna cu duioşie. 

— Numai pentru atit, şi încă s-ar fi cuvenit să ne urcăm 
pînă aici! îmi spuse ea. 

In această clipă, „Elseneura” devie puternic şi mă 
simţii strîns puternic de mîna Margueritei, în timp ce din 
adîncuri nevăzute se ridica pînă la noi zgomotul năprasnic 
al valurilor spumoase, pe care marele vînt dinspre vest le 
arunca pe punte. 

Apoi, tot aşa de neaşteptat cum venise, zăpada 
vijelioasă încetă să mai cadă şi zărirăm numaidecit silueta 
„Eleseneurei”. 

Intrucîtva miraţi, revăzurăm corabia acoperită de apa 
clocotitoare, cu prova care se afunda mereu într-o mare 
înfuriată şi cu pupa de pe care se scurgeau şiroaie; zărirăm 
şi pe Mr. Mellaire înflăcărîndu-şi cum putea supărătorul său 
echipaj, în timp ce căpitanul West, clătinîndu-se uşor pe 
dunetă, urma să dea instrucţiuni lui Mr. Pike. 

Acum, puteam vedea totul. Stăpineam marea cenuşie 
şi zvăpăiată, ca şi puzderia îmbelşugată a valurilor, în timp 
ce albatrosul acela uriaş se lăsa purtat de vint în jurul 
nostru, aplecîndu-se din cînd în cînd şi dînd cîte o lovitură 
de aripi, spre a-şi păstra stăpînirea aerului împotriva 
furtunii. 

Marguerite îşi aținti privirea în ochii mei, cu o întrebare 
mută şi mişcătoare. 

Şi-mi reveni vedenia existenţelor mele anterioare prin 


strămoşi, mai poruncitoare ca pînă atunci. 

Mă apropiai mai mult de tînăra mea prietenă, şi, 
îndepărtîndu-i urechea de gluga mare cu degetele groase 
ale mănuşii strigai: 

— Nimic din toate astea nu-i nou pentru mine. 
Retrăiesc aici existenţa înaintaşilor mei. 

„Obrazul mi-e îngheţat, sarea marină îmi înţeapă 
nările, vîntul îmi suflă în urechi; totul nu-i decît o reamintire, 
pe care mi-au lăsat-o moştenire vechii vikingi, din care mă 
trag”. 

„Eu sînt sămînţa pe care au presărat-o în cursul 
raitelor de neînchipuit, făcute atunci cînd se năpusteau cu 
corăbiile spre coastele reci ale Angliei, sau cînd, înfruntînd 
şi biruind coloanele lui Hercule, prădau țărmurile albastre şi 
însorite ale Mediteranei”. 

„Sînt urmaşul acestor eroi ai mării, despre ale căror 
isprăvi ne vorbeşte legenda”. 

„Şi, mai departe în timp, în epoca ghețarilor, am 
rătăcit pe mările polare, acoperindu-mi umerii cu pieile 
însîngerate ale renilor şi doborînd mamutul”. 

„In peşterile adînci, mi-am săpat în stîncă amintirea 
izbînzilor repurtate şi am supt mamelele lupoaicelor, alături 
de puii lor, care mă îndepărtau muşcîndu-mă”. 

Marguerite începu să zimbească drăgălaş, în timp ce o 
nouă rafală de zăpadă se repezea asupra noastră, 
îngheţîndu-ne obrajii. 

După obiceiul ei, „Elseneura” se aplecă atît de tare, de 
parcă n-ar mai fi trebuit să se ridice niciodată, în timp ce, 
agăţindu-ne zdravăn de platformă, Marguerite şi cu mine 
descriseserăm în spaţiu un arc de cerc ametitor. 

Cînd corabia îşi reluă poziţia firească, Marguerite, 
zimbitoare şi încîntată, trase la rîndu-i spre sine gluga mea 
şi-mi strigă la ureche: 

— In lucrurile acestea vă pricepeţi mai bine ca mine. 
Dar ele îmi sună în urechi ca o poezie frumoasă. 

„Poate că vor fi fost aievea, în timpurile în care, în 
ţările şi locurile unde trăim astăzi, oamenii erau îmbrăcaţi în 


piei de animale, cîntînd şi jucînd în jurul focurilor care 
goneau gerul şi întunericul. 

„Oricum, însă — răspundeţi-mi sincer — orele pe care 
le trăim acum nu preţuiesc mai mult decit toate descrierile 
cărţilor cu care v-aţi încărcat bagajele? 

— Aveţi dreptate! strigai. La naiba toate cărţile şi toată 
literatura lor zadarnică! 

Vîntul îmi întretăia cuvintele, în timp ce Marguerite 
zimbea mereu, ţinîndu-se zdravăn de funii şi legănîndu-se în 


gol. 


CAPITOLUL XXVIII 
Diavolul pe corabie! 


— Care-i preţul tutunului? 

Aceasta fu, a doua zi dimineaţa, salutul lui Mr. Mellaire, 
cînd mă urcai pe dunetă. 

După cele şaizeci de ore de cumplită zviîrcolire în toatei 
direcţiile, pe care le îndurasem, eram buimăcit şi amorţit, 
de nu-mi mai simţeam nici oasele, nici muşchii. 

Vîntul se potolise de-a binelea, iar „Elseneura” înainta 
greoi, după ce alergase nebuneşte atita vreme. 

Cele cîteva pînze, care putuseră fi aşezate la locurile 
lor, atîrnau de-a lungul catargurilor şi se izbeau de ele. 

Mr. Mellaire îşi îndreptă degetul arătător spre partea 
dreaptă a corăbiei şi putui deosebi o fişie subţire şi 
îngheţată de pămînt, cu nişte munţi albi şi retezaţi. 

—Insula Statelor! îmi spuse. lată marginea ei 
răsăriteană. 

Cu alte cuvinte, eram exact în situaţia unei corăbii 
care înconjurase această insulă, înainte de a se îndrepta 
spre Capul Horn. Şi cu toate acestea, erau patru zile de cînd 
atinsesem strimtoarea Le Maire şi de cînd trecusem de-a 
curmezişul Capului. Ba, îl şi depăşisem cu cîteva mile! 

Trebuia s-o luăm de la început! Şi asta, după ce 
dădusem atita înapoi de la punctul nostru de plecare. 

In cursul îngrozitoarei furtuni pe care o îndurasem, 
locuinţele echipajului fuseseră inundate cu desăviîrşire, în 
două rînduri. Mai bine zis, tot ce era acolo: îmbrăcăminte, 
cearşafuri, plăpumi, fusese muiat şi îngheţat, urmînd să 
rămînă în starea aceasta pînă cînd vom fi trecut de „Capul 
anevoios” şi vom fi ajuns în latitudini mai temperate. 

Acelaşi lucru s-a întîmplat şi în partea centrală a 
corăbiei. 

g Am aruncat o privire în cocioaba lui Charles Davis. 
Inspăimîntătoare privelişte! 
Din patul de sus în care era trîntit, el începu să 


rînjească şi, clătinîndu-şi capul ca o maimuţă, îmi azvîrli: 

—Ha! ha! Ce fericit o fi O'Sullivan, că s-a cărăbănit de 
aici într-o lume mai bună! 

„Dacă mai era pe aici, ştiţi foarte bine că s-ar fi înecat 
în patul de jos în care zăcea!”. 

„Vă dau cuvîntul că am fost silit să înot, ca să ajung 
aici sus. Şi apa sărată face mult rău rănilor mele deschise”. 

„E o cruzime fără pereche de a osîndi o făptură 
omenească să zacă într-un asemenea culcuş, în timpul 
traversării Capului Horn. Uitaţi-vă puţin la gheaţa de pe 
podea. Aici, temperatura este sub zero grade”. 

„Cearşaful şi plapuma îmi sînt ude. Şi eu sînt doar un 
biet bolnav, lucru de care poate să-şi dea oricine seama, 
aşa cum mi se vede şi nasul în mijlocul obrazului”. 

— Negreşit că te pling! îi răspunsei. Dar, cu toată 
sinceritatea, în situaţia aceasta e şi vina ta!. 

— Ei vina mea!? glumi. Dar să nu credeţi că pentru asta 
sînt un om sfîrşit! 

„Dimpotrivă, regimul ăsta prieşte. M-am îngrăşat. Şi 
nimic altceva nu mă împiedică să mor decit gîndul la 
procesul ce se va desfăşura înaintea tribunalului din 
Seattle”. 

„Dacă mă credeţi primiţi rămăşagul cu stewardul. Nu 
puteţi pierde. Vă dau un sfat sigur, fiindcă nu sînteţi un om 
rău şi v-aţi purtat totdeauna frumos cu mine”. 

— Îți mulţumesc. Dar ia spune-mi, cum te-ai încumetat 
să faci o asemenea călătorie în starea în care te afli? 

—Starea în care eram?... Care stare?... răspunse 
Charles Davis cu un aer nevinovat. Cînd ne-am îmbarcat, n- 
aveam nimic şi nu sufeream de nimic. Altfel, nu m-aş fi 
îmbarcat! 

„Boala mi-a venit pe urmă. M-aţi văzut, cred, cocoţat 
pe catarguri, cînd nu eram virit în apă pînă la git. Jos, în 
fundul corăbiei, am muncit la cărbuni. E un meşteşug aspru, 
de care un bolnav n-ar fi fost în stare”. 

„Şi nu uitaţi, Mr. Pathurst, că despre toate astea veţi 
avea să depuneţi mărturie. Mi-am făcut cu prisosinţă 


datoria”. 
li întorsei spatele şi mă îndepărtai, în timp ce el striga: 
—Dacă într-adevăr credeţi că am să crăp, puneţi 
rămăşag cu mine că nu va fi aşa, vreţi? Da, am spus, bine, 
prindeţi-vă cu mine însumi!... 
x 
x x 


Ca urmare a istovirii la care este supus echipajul, a 
cărui sănătate se îmbunătăţise, începe să slăbească iar. 
Obrajii oamenilor sînt iar traşi şi crăpaţi de ger. Sub 
mantalele de muşama pe care curg şiroaie de apă, 
îmbrăcămintea e un fel de burete, pe care căldura corpului 
se sileşte să-l usuce. 

Ceea ce e ciudat, silueta oamenilor, pare să se fi lărgit, 
ca şi cum ei s-ar fi îngrăşat. Dar această închipuită 
schimbare se datorează adaosului de haine pe care-l poartă 
la ei. 

De fapt, fiecare om se umflă sub manta cu două 
flanele, două veste şi două sau trei pardesiuri. Şi picioarele 
lor par uriaşe, fiindcă ei şi-au înfăşurat în jurul cizmelor mari 
fişii de pînză de sac. Văzindu-i legănîndu-se pe punte, te-ai 
putea crede în faţa unei cete de elefanţi. 

La urma urmelor, n-am de ce ciîrti în privinţa asta. Din, 
curiozitate, am pus pe Wada să-mi  cîntărească 
îmbrăcămintea şi încălţămintea. Fără manta şi cizme, 
echipamentul meu are o greutate de optsprezece livre. Şi 
cînd bate vintul nu mi-e prea cald. 

Cum pot oare marinarii, după ce au îndurat suferinţele 

pricinuite de trecerea Capului Horn, să se mai îmbarce 
vreodată pentru aceeaşi călătorie? Nedumerirea aceasta 
depăşeşte puterea mea de a înţelege şi-mi dovedeşte 
prostia lor. 
g Henry, pilotul-ucenic, îmi stîrneşte o milă adevărată. 
Insuşirile lui se ridică mult deasupra celor ale lepădăturilor 
care îl înconjoară. E aproape din clasa noastră şi într-o zi va 
fi un bun secund ca şi Mr. Pike. 

Deocamdată, îndură aceleaşi necazuri ca şi oamenii 


din echipaj, în tovărăşia lui Buckwheat, un tînăr cu care e 
prieten şi care locuieşte în partea centrală a corăbiei. El are 
pielea fină şi albă şi am observat azi după-amiază, în timp 
ce trăgea de o funie, că mînecile mantalei sale, întărite de 
apa sărată, i-au jupuit încheieturile miinilor, încît carnea îi 
sîngerează şi e plină de „bube de mare”. 

Mr. Mellaire, căruia i-am vorbit în privinţa aceasta, mi- 
a declarat că în opt zile miinile şi încheieturile tuturor 
oamenilor se vor „împodobi” cu asemenea bube. 

x 


x * 


— Cînd credeţi că vom fi făcut înconjurul Capului Horn? 
am întrebat aproape cu naivitate pe Mr. Pike, care mergea 
înaintea mea pe punte. 

Mr. Pike s-a întors şi m-a privit înfuriat, de parcă l-aş fi 
înjurat. Apoi, a miriit încet şi s-a îndepărtat, fără să-mi 
răspundă măcar. El ştia că nu se poate glumi cu marea şi 
tocmai lucrul acesta face din el un marinar desăvirşit. 

Zilele se scurg mereu, dacă pot fi cumva numite zile 
răstimpurile cenuşii şi posomorite, care despart întunecimi 
nesfîrşite. 

N-am mai văzut soarele de o săptămînă. Pe întinsul 
acesta lichid, morocănos, întunecat şi vijelios, poziţia pe 
hartă a corăbiei se stabileşte după apreciere. 

Sîntem ca o jucărie aruncată de colo pînă colo, fără să 
ne dăm seama ce se întîmplă cu noi. Intr-o zi, mi s-a părut 
că ajunsesem la vreo sută de mile în sudul Capului. Bine! 

Dar a început să biîntuie o nouă vijelie dinspre sud-est, 
sfişiindu-ne dintr-o dată o pînză din faţă, smulgîndu-ne o 
pînză noua şi măturîndu-ne înapoi pînă la blestemata insulă 
a Statelor, S 

„Plutiţi spre vest! Impingeţi spre vest!” repetă într-una 
„Instrucţiunile nautice”. Da, e foarte simplu pe hîrtie! Dar 
atunci cînd Majestatea Sa Marele Vînt dinspre vest (cu mari 
litere, vă rog) nu vrea... E un personaj de temut, care te 
tîrăşte necruţător spre est! 

Frigul e din ce în ce mai nesuferit şi fiece nouă vijelie 


aduce şi zăpadă din belşug. 

In salonul cel mare şi-n cabine, lămpile ard neîncetat. 
Mr. Pike şi-a părăsit fonograful cel drag şi Ms. Marguerite 
nu-şi deschide pianul. Ea se plinge că are pe tot corpul 
vînătăi pricinuite de izbiturile necontenite pe care le îndură. 

Şi pe mine mă doare umărul, de la zborul acela prin 
uşa, cabinei căpitanului West. Wada şi  stewardul 
şchioapătă. 

Singurul meu refugiu este patul, în care mă trîntesc şi 
mă înghesui între cutii, perne şi perniţe. Şi-mi iau toate 
măsurile, ca nici cele mai puternice scuturături să nu mă 
azvîrle din pat. Nu-mi părăsesc birlogul plăcut, decît să mă 
duc la masă, sau să mai dau cite o raită pe dunetă, să mă 
dezmorţesc puţin. De obicei, rămîn culcat şi citesc timp de 
optsprezece sau nouăsprezece ore din douăzeci şi patru. 
Aşa că, orice ar spune Marguerite, şi cărţile sînt bune la 
ceva! 

Dar zdruncinătura fizică şi nervoasă, căreia îi sînt 
supus într-una, ajunge istovitoare pînă la urmă. Ceea ce 
trebuie să îndure oamenii din echipaj îmi depăşeşte din ce 
în ce mai mult închipuirea. 

Wada mi-a povestit că oamenii nu se mai dezbracă şi 
se prăbuşesc năuciţi în paturi, cu aceleaşi veşminte muiate 
de apă şi aproape îngheţate, pe care le poartă în timpul 
lucrului. Şi eu mă mai plîng! Eu, care stau la căldură într-un 
pat uscat! 

Epidemia  „bubelor de mare”, prevestită de Mr. 
Mellaire, s-a năpustit într-adevăr asupra lor. Le-a rănit 
mîinile, încheieturile şi braţele. E îngrozitor! 

Cînd unul sau mai mulţi inşi se rostogolesc prea 
puternic pe punte, se tîrăsc pînă la paturile lor şi zac o zi- 
două. Dar altfel dau mai mult de lucru tovarăşilor lor, care 
sînt siliţi să-i zgilţiie şi să-i pună iar pe picioare. 

Andy Fay şi Mulligan lacobs mă uimesc prin răbdarea 
şi puterea cu care îndură totul. Cum mai pot trăi slăbănogii 
aceştia, după cîte suferă? Şi, mai ales, cum se mai supun 
poruncilor ce le sînt date în Infernul îngheţat în care trăim? 


Fără îndoială, îşi dau oarecum seama că împreună şi 
alături de fraţii lor de mizerie, luptă pentru însăşi viaţa lor şi 
că, dacă vreunul dintre ei îşi încrucişează braţele, merg cu 
toţii la moarte. Sau, poate, sînt sclavi născuţi, avînd 
psihologia sclavilor şi nu sînt în stare să se împotrivească 
unei porunci? 

Ceea ce-i sigur este că cei mai mulţi dintre ei se vor 
înrola pe bordul altor corăbii, după opt zile de la sosirea 
noastră la Seattle, spre a face iar înconjurul Capului Horn! E 
de neînțeles şi de necrezut! 

Marguerite susţine că marinarul uită primejdia, îndată 
ce a scăpat de ea. Mr. Pike a de aceeaşi părere. De cum 
vom fi atins Pacificul şi vom fi simţit mîngiierea alizeelor, 
echipajul nu-şi va mai aminti că s-a războit mai deunăzi cu 
Capul Horn. 

lată ce mă uimeşte şi, dacă aşa stau într-adevăr 
lucrurile, dacă nenorociţii aceştia nu văd viitorul dincolo de 
ziua pe care o trăiesc, atunci zău că fiinţele acestea 
mărginite sînt la locul de care sînt vrednice, acolo unde le 
văd. 

Pe deasupra, însă, sînt şi fricoşi. Spaima prostească, 
frica pe care o au animalele, — aceasta-i singura lor 
însuşire. 


Ascultaţi povestea. 
x 


x * 


Astă-noapte, pe la ora două, era de veghe Mr. Mellaire. 

Nu puteam dormi şi, datorită unei ciudate potriviri, 
citeam „Mentalitatea oamenilor primitivi” de Boas. 

Deodată aud deasupră-mi zgomot de paşi. 

In această clipă, „Elseneura” avea numai cîteva pînze 
întinse şi aproape sta pe loc. Mă întrebam ce se întîmplă şi 
ce putuse să aducă pe dunetă echipa de serviciu, cînd auzii 
alt tropot urmînd grăbit acelaşi drum. Era limpede, a doua 
echipă se dusese după cealaltă. 

Nu auzeam nici trăgîndu-se, nici ridicîndu-se funiile şi- 
mi trecu prin minte gîndul vreunei răzvrătiri a echipajului. 


Apoi, nu mai auzii nimic. Neputindu-mă împotrivi 
crescîndei mele curiozităţi, îmi trăsei repede cizmele de 
mare, îmbrăcai grăbit cojocul, mantaua şi mănuşile, îmi 
trîntii pe cap pălăria impermeabilă şi mă urcai pe dunetă. 

Mr. Pike venise înaintea mea. 

Cînd e o vreme atit de neplăcută, căpitanul West nu 
doarme în cabina lui. Gata să apară ori de cite ori este 
nevoie, se culcă în odaia hărților. Se trezise şi el acum şi 
stătea în pragul uşii. 

Razele care străbăteau din odaie luminau chipurile 
înfricoşate ale oamenilor. Era acolo întregul echipaj, afară 
de Charles Davis, Andy Fay şi Mulligan lacobs. 

— Ce se întîmplă? întrebă căpitanul West. 

Înainte ca secundul să aibe timpul de a răspunde, 
izbucni rînjind Bert Rhine: 

— Diavolul e pe bord căpitane! 

Dar rînjetul acela prefăcut ascundea rău tulburarea de 
care era stăpiînit netrebnicul Bert Rhine, cu toată străduinţa 
lui de a se arăta curajos. 

Larry era îngrozit, se strîimba şi scrîşnea din dinţi, ca o 
maimuţă întăritată şi speriată de un ciomag ridicat asupra 
ei. Dădea cît putea din coate, pentru a ieşi din beznă şi a 
veni sub ocrotirea razelor de lumină ce ţişneau din odaia 
hărților. 

Tony Grecul, tot atît de înspăimîntat, bolborosea nişte 
rugăciuni şi se închina necontenit. Cei doi italieni, Guido 
Bombini şi Mike Cipriani, îl imitau. 

Arthur Deacon abia se mai ținea pe picioare, ca şi 
Chantz evreul şi se propteau unul de altul, ca să nu se 
prăbuşească. 

Bob, băiatul acela mare şi prea voinic pentru vîrsta lui, 
plingea cu hohote, în timp ce prăjina aceea slabă, Borry, 
tremura şi plingea cu sughiţuri, de-ţi sfişia inima. 

Tot atît de înspăimîntaţi erau şi Tom Spink şi Maltezul, 
cei doi marinari adevăraţi de pe partea din faţă a corăbiei — 
şi nu era unul din toţi oamenii aceia, care să nu întoarcă 
îndiîrjit spatele spre întuneric şi să nu se străduiască să se 


apropie pe nesimţite de lumină. 

Toţi netrebnicii aceştia mă scîrbeau mai mult decît aş 
fi în stare să spun. Toată adunătura de vite, strinsă pe 
puntea ce se legăna, mă dezgusta grozav, fiindcă alcătuia 
cea mai groaznică privelişte din cîte se pot vedea pe lumea 
asta. 

Într-adevăr, o clipă dacă aş fi avut o putere 
dumnezeiască, aş fi nimicit toată banda. 

Pe unul singur, de care mi-era milă, l-aş fi cruțat. Era 
Faunul. Ochii lui sticloşi, scăldaţi în lacrimi, fugeau 
înspăimîntaţi, de la un obraz la altul, încercînd să înţeleagă 
ce se întîmplă. Surd ca o cizmă şi nedindu-şi seama despre 
rostul adunării tuturor, urmase grămada cu convingerea că 
trebuie împlinită vreo poruncă. 

Privii cu luare-aminte şi pe Mr. Mellaire. Poate că e un 
ucigaş şi că din pricina aceasta se teme de Mr. Pike. Dar cel 
puţin nu se înspăimîntă de supranatural. Cu toate că puntea 
fusese invadată de echipajul îngrozit, el nu simţise deloc 
nevoia de a-şi întrerupe veghea şi nici să se ducă să ceară 
ajutor şi sfat lui Mr. Pike, sau căpitanului West. Se legăna 
înainte şi înapoi, într-un ritm asemănător celui al mişcărilor 
puternice ale „Elseneurei” şi privea oamenii cu un aer 
batjocoritor şi vesel. 

— Şi cum arată diavolul? întrebă căpitanul West pe 
Bert Rhine. 

Bert Rhine rînji cu un aer neghiob. 

— Răspunde domnului căpitan! tună Mr. Pike. 

In privirea ticălosului străluci o privire ucigaşă 
împotriva secundului. Apoi, el se întoarse spre căpitan. 

— Nu ştiu nimic căpitane şi m-am ferit să-l privesc de 
aproape. Tot ce am putut să văd este că arată ca un uriaş! 

— Da, căpitane, interveni Billy Quigley. E greu ca o 
balenă şi mare cît un hipopotam. 

„M-am trezit fără să vreau în faţa lui. Atunci, am fugit 
cît am putut de repede. Dar el a alergat după mine şi am 
avut mare noroc că nu m-a înhăţat”. 

— Zău, căpitane! întări Larry, ceea ce spune ele 


adevărul curat. 

„Cînd s-a izbit Diavolul de locuinţele noastre, credeam 
că a venit ziua Judecăţii din urmă”. 

— Mi se pare că exagerezi puţin... observă căpitanul 
West, zîmbind liniştit. 

Şi întorcîndu-se spre Mr. Pike: 

— Vreţi să vă duceţi în partea de dinainte şi să staţi de 
vorbă cu Diavolul ăsta? Puneţi mîna pe el, legaţi-l bine şi voi 
veni şi eu să-l văd cum s-o crăpa de ziuă! 

— Da, domnule căpitan! răspunse Mr. Pike. 

Şi-mi răsună în urechi aceste versuri de Kipling: 


„Bărbat sau femeie, Diavol sau Dumnezeu, 
Nu ne temem de nimic, nicăieri... ”. 


Mr. Pike porni aşadar spre partea de dinaintea a 
corăbiei, în bezna nopţii şfichiuită de ploaia subţire şi deasă. 

Mr. Mellaire şi cu mine îl urmarăm. Nici un om din 
echipaj nu avu curajul să ne întovărăşească. 

In timp ce ne apropiam de locuinţele personalului, 
primirăm un duş atît de grozav, încît şi acum mă înfior cînd 
mi-l amintesc. Mă îmbrăeasem în grabă, astfel că nu-mi 
potrivisem mantaua cum se cuvine. Apa se strecura perfid 
prin locul pe care-l lăsasem liber la git şi se scurgea pe tot 
corpul. 

Ne continuarăm drumul. Deodată, fu azvirlit pe punte 
ceva care se izbi cu putere de locuinţele echipajului, cu un 
zgomot înspăimîntător. 

—Ha! ha! exclamă Mr. Pike. Acolo-i diavolul! Se joacă. 

Şi încercă să vadă obiectul ce se izbise, cu ajutorul 
lămpii de buzunar. Raza de lumină cutreieră apa 
posomorită şi cu spume albe, care clocotea sub picioarele 
noastre. 

— lată-l!... Colo!... urlă secundul. 

Dar, tocmai în clipa aceea „Elseneura” se afundă într-o 
viitoare. Tustrei ne ţinurăm cum puturăm, îndoindu-ne sub 
torentul care urmă. 


Deodată, auzirăm iar o lovitură groaznică pe punte. ŞI 
în timp ce prova se ridica, văzui, în bătaia luminii ce ţişnea 
din lampa secundului, o nedesluşită masă neagră care se 
rostogolea pe punte, în ritmul corăbiei. 

Mr. Pike şi Mr. Mellaire se repeziră spre lucrul acela 
rătăcitor care, din pricina unei noi clătinări a corăbiei, se 
năpusti spre ei. Amîndoi săriră în lături, pentru a nu fi 
zdrobiţi. 

Un val se năpusti peste mine şi pierdui din ochi pe cei 
doi locotenenţi. 

Dar Mr. Pike se îndirjea. Izbutise să pună mina pe 
lucrul acela drăcesc şi să-l înconjoare cu un capăt de funie. 
Mr. Mellaire îi veni într-ajutor şi obiectul misterios fu în 
sfîrşit înţepenit, 

Inaintai, pentru a-mi da seama despre ce e vorba. Şi, 
sub lampa secundului, se ivi un butoi uriaş, acoperit în 
întregime cu iarbă de mare şi de scoici diferite. 

— Trebuie să fie vreo patruzeci de ani, de cînd pluteşte 
butoiul ăsta! aprecie Mr. Pike. 

„la uitaţi-vă cîtă iarbă de mare s-a adunat pe el!”. 

—E plin... observă Mr. Mellaire. Stejarul din care-i făcut 
a ţinut bine. Şi nădăjduiesc că înăuntru nu-i apă! 

Săvirşii nesocotinţa de a vrea să ajut celor doi 
locotenenţi să-şi înţepenească mai bine prada. Dar cu toate 
că purtam mănuşi, mă tăiai serios la mînă, din pricina unei 
scoici sparte. 

—După părerea mea, întări Mr. Pike, trebuie să fie plin 
cu băutură gustoasă. Vom afla la ziuă ce-i măuntru. Nu-i 
nimerit acum să-i dăm cep! 

Intrebai: 

—De unde-o fi venind? 

—E în voia valurilor de mulţi ani, Mr. Pathurst. Desigur, 
acum ni l-a dăruit un val. 

—Şi conţinutul lui trebuie să se fi îmbunătăţit în timpul 
acesta!... încheie Mr. Mellaire, plescăind. 

Mă  îndreptai spre locuinţele de dinainte ale 
echipajului, a căror uşă oamenii o uitaseră deschisă în fuga 


lor nebună. Locul, pe care-l lumina doar o mică lampă 
fumegiîndă, era înfricoşător. Apa-mi ajunsese aproape de 
genunchi. Sînt sigur că nici oamenii care locuiau în peşteri 
n-ar fi dorit să zacă într-un asemenea culcuş. 

intr-unul dintre paturile de sus, era trîntit pe o parte 
Andy Fay, care mă privea liniştit cu ochii lui albaştri şi trişti. 

Pe o masă urită, făcută din resturi de scînduri grele, 
unsuroase şi nedate la rindea, era aşezat Mulligan lacobs, 
trăgîind rotogoale dintr-o pipă şi legănîndu-şi în apă 
picioarele vîrîte în cizme. 

Cînd mă zări, îmi arătă resturi de cărţi şi pagini rupte, 
care pluteau ici şi colo. 

—Mr. Pathurst, îmi spuse, vă înfăţişez ce s-a ales din 
biblioteca mea. lată pe Byron al meu, care călătoreşte în 
tovărăşia lui Emil Zola, Browning, Carlyle şi un fragment din 
Shakespeare. Nu-i de plins? 

In clipa aceea „Elseneura” se aplecă pe partea dreaptă 
şi toată apa din locuinţele echipajului se revărsă pe punte, 
tîrîndu-mă şi tăvălindu-mă în toate chipurile. 

Cînd izbuti să mă ţin iar pe picioare, începui să scuip 
apa sărată pe care o înghiţisem şi, ameţit încă, mă dusei 
spre partea de dindărăt a corăbiei. 

Pe drum, mă întîlnii cu oamenii din echipaj, care se 
liniştiseră şi se hotăriseră să-şi reia locurile. 

Coborii zorit spre cabina mea, ca să-mi usuc hainele, 
să mă încălzesc şi să mă întind puţin pe pat. 

Reluai, la pagina unde mă oprisem, „Mentalitatea 
oamenilor primitivi”. 

Dar nu se scurse nici un sfert de oră, şi auzii iar un 
tropăit de paşi deasupra capului. Ciulii urechea. Era aceeaşi 
alergătură nebună, ca la începutul nopţii. 

Mă îmbrăcai din nou şi mă avîntai spre dunetă. 

Echipajul era adunat în păr. Mai întăritaţi decît prima 
dată şi mai zăpăciţi, trăncăneau şi ţipau toţi odată. 

— Tăcere! tuna Mr. Pike în clipa cînd soseam. 

„Să vorbească numai unul şi să povestească totul d-lui 
căpitan!”. 


— Căpitane, începu Tom Spink, acum nu mai e vorba 
de butoi. 

„E ceva care merge aşa, ca dv. şi ca mine. Are miini şi 
picioare. Şi dacă nu e chiar Diavolul, atunci e cu siguranţă 
stafia vreunui înecat care a venit să ne viziteze. 

„Am văzut omul foarte limpede. Omul... sau cel puţin 
ceea ce a fost odată om”. 

— Sînt doi, domnule căpitan! îl întrerupse Puchard 
Giller. 

— Cel pe care l-am văzut, continuă Tom Spink, semăna 
cu un frate cu Pedro Marinkovitch, zvîrlit de curînd peste 
bord, după cum ştiţi. 

— Şi celălalt era Jespersen... îl completă Giller. l-am 
văzut tot atit de bine, cum vă văd pe dv.! 

—Vă cer de o mie de ori iertare, căpitane! îndreptă 
Nosey Murphy pe tovarăşii care vorbiseră. Nici unul, nici 
doi: erau trei şi al treilea era O'Sullivan. 

„Nu sînt diavoli. Sînt fiinţe omeneşti, pe care ni le-a 
trimis marea îndărăt”. 

„Au fost zvirlite pe punte de valul care-i ducea. Apoi, s- 
au proptit pe picioare şi s-au îndreptat spre noi, legănîndu- 
se încet, de parcă se îmbătaseră”. 

„Primul care a văzut pe cei trei, Sorensen. El m-a 
apucat de braţ şi mi i-a arătat. l-am văzut şi eu apoi”. 

„Intregul echipaj a văzut bine, căpitane, cele trei stafii 
de care vă vorbesc. Şi a fost o zăpăceală generală”. 

„Poate că sînt mai mulţi. Nu pot spune nimic altceva, 
fiindcă m-am cărăbănit odată cu ceilalţi”. 

Căpitanul West făcu un gest, spre a potoli năvala 
aceasta de cuvinte. 

— Mr. Pike, spuse plictisit, vreţi încă o dată să cercetaţi 
şi să lămuriţi toate prostiile astea? 

— Da, domnule căpitan! răspunse secundul. 

Şi întorcîndu-se spre oameni: 

— Veniţi toţi cu mine! O să-mi ajutaţi să leg fedeleş pe 
aceşti trei diavoli noi. 

Dar nici unul nu se urni. Dimpotrivă, cîțiva fricoşi se 


dădură îndărăt. 

— Trăsni-v-ar!... miîrîi Mr. Pike. 

Renunţind să-i mai bruftuluiască, Mr. Pike se răsuci pe 
călcîie şi porni. Ca şi data cealaltă, Mr. Mellaire şi cu mine îl 
urmarăm numaidecit, luptîndu-ne iarăşi cu ploaia, care ne 
uda fără milă. 

Dar nici pe puntea cea mare, unde continua să 
clocotească apa albă şi neagră, nici printre scripete, funii şi 
pînze, prin care vintul urla cu furie, nici pe puntea mică pe 
care se rostogoleau valurile cu un zgomot asurzitor, lampa 
de buzunar a lui Mr. Pike nu putu descoperi nimic. 

—Fără indoială, spuse rizînd Mr. Mellaire, că stafiile 
acestea, dîndu-şi seama că au fost lăsate singure, au 
început să guste băutura din butoiul acela faimos. 

Dar butoiul nu se clintise din locul unde-l legasem şi 
era tot acoperit de ierburile acelea de o mărime uimitoare şi 
de scoici dintre care unele aveau diametrul unui măr mare. 

— Nu sînt aici! declară Mr. Pike. Desigur s-au dus să se 
adăpostească în locuinţele echipajului. 

Ne duserăm acolo, strecurîndu-ne cum puturăm printre 
valurile care se rostogoleau pe punte. 

Mr. Pike deschise larg uşa şi lumina mare a lămpii sale, 
pe care o ţinea drept înainte, păru că înghite licăreala 
posomorită a lămpii fumegînde, atîrnată de tavanul 
încăperii. 

Cele trei stafii erau în odaie. Nosey Murphy nu minţise. 
Trei erau. 

Inchipuiţi-vă priveliştea. 

In încăperea aceasta cu tavanul scund, umplută cu 
două rînduri suprapuse de paturi, şi mirosind urit, în pofida 
spălăturii necontenite făcută de apa mării, din pricina celor 
treizeci de inşi care dormeau acolo, trei oameni însîngeraţi 
stăteau în picioare, unul lîngă altul, mărunţei, în haine 
marinăreşti. Din cauza legănărilor „Elseneurei”, cei trei inşi 
se clătinau încet, lovindu-se între ei. 

Andy Fay era tot în patul lui de deasupra, trîntit pe o 
parte şi privea mirat pe noii veniţi. Cu aceeaşi uimire îi 


privea şi Mulligan lacobs, aşezat pe masă şi cu picioarele 
spînzurate în apă. 

Fără îndoială, amîndoi se întrebau ca mine însumi de 
altfel, cărei rase puteau să aparţină cele trei făpturi 
enigmatice. Cu siguranţă că nu erau nici de rasă 
mediteraneană, nici scandinavă. Nu puteau fi mulatri, nici 
negri, nici galbeni. Sub piîrleala soarelui şi a aerului mării, se 
întrezărea pielea lor albă. Părul lor muiat de apă nu era nici 
brun, nici blond, ci fără culoare. Aducea cu nisipul. Ochii lor 
nu erau nici albaştri, nici negri, nici cenuşii, nici verzui. Erau 
galbeni ca topazul, rotunzi ca ochii de pisică şi ne priveau 
zgiiţi, ca într-un vis. 

S-ar fi spus că e vorba de nişte lunatici pe care ni-i 
dăruise vijelia. Ei nu făcură nici o mişcare spre noi şi nici 
măcar nu zimbiră. Nemişcaţi, continuau să se uite la noi cu 
ochii lor ca topazul. 

Andy Fay rupse cel dintii tăcerea. 

— O noapte drăcească!... gemu, cu o voce tînguitoare. 

„Cu neputinţă să închizi ochii, cu festele acestea ale 
Diavolului!” 

— Dar de unde au apărut păsările astea, Dumnezeule? 
bombăni înfuriat Mulligan. 

„Asta-i vreme să te apuci să vizitezi oamenii, pe vintul 
ăsta?!” 

— Îmi închipui că ai limbă, mormăi Mr. Pike. Întreabă-i 
singur de unde au răsărit! 

— Da, sigur că am limbă! răspunse Mulligan lacobs. Am 
limbă ca să vă spun că nu sînteţi decit o bestie bătrină! 

Dar nu era clipa nimerită spre a se reîncepe cearta 
veşnică dintre Mulligan lacobs şi secund, astfel încît Mr. Pike 
nu se sinchisi de mojicie. 

Şi, întorcîndu-se spre noii veniţi, cufundaţi încă în 
visare, îi întrebă, într-un amestec de fraze mai mult sau mai 
puţin coerente, prin cuvinte mai mult sau mai puţin stilcite, 
împrumutate dintr-o duzină de dialecte deosebite, cu care 
orice anglo-saxon ce rătăceşte prin lume a avut prilejul să-şi 
îmbogăţească memoria, cine sînt şi de unde vin. 


Să-şi îmbogăţească memoria... În cazul lui Mr. Pike, 
care nu e prea priceput în limbi străine, e un mod dea 
vorbi. 

Nici un răspuns. Nici măcar o clătinare din cap. Cei trei 
oameni, cu înfăţişare plăcută la urma urmelor, păreau 
împăiaţi. Şi cu toate astea, erau oameni, aşa cum o 
dovedea sîngele ce curgea din rănile lor şi le mînjea 
îmbrăcămintea. 

— Sînt olandezi... încheie Mr. Pike, pe un ton 
dispreţuitor. 

Cunoştinţele etnice ale secundului nu sînt prea 
numeroase. În afară de anglo-saxoni, propria lui rasă, nu 
mai cunoaşte decit trei feluri de oameni: negrii, 
mediteranienii şi olandezii. 

Făcîind un gest, îndemnă pe cei trei oameni să se 
aşeze pe cîte un pat. Necunoscuţii schimbară între ei o 
privire satisfăcută, se căţărară liniştiţi în trei paturi de 
deasupra şi închiseră ochii. 

Nu trecuse nici un minut şi pot să jur că dormeau duşi! 


CAPITOLUL XXIX 
Moartea ,„Samuraiului” 


Totuşi, nu izbutim să ne îndreptăm spre vest. 
Dimpotrivă, din noaptea în care cei trei necunoscuţi 
fuseseră aruncaţi pe bord, am fost împinşi cu vreo două 
grade îndărăt. 

Aceşti trei „fii ai mării” constituie marea taină a 
corăbiei noastre. Marguerite îi numeşte rizind „Vagabonzii 
Capului Horn” şi Mr. Pike se încăpăţinează să-i socotească 
olandezi. i 

Un lucru e sigur. In talmeş-balmeşul de naţionalităţi 
din care e alcătuit echipajul, nimeni nu-şi poate da seama 
din ce neam sînt oaspeţii nocturni şi nici să prindă cel mai 
mic indiciu asupra limbii lor, atunci cînd vorbesc între ei. 

Mr. Mellaire crede că ar putea fi finezi. Dar dulgherul 
nostru cel cu picioare mari s-a împotrivit cu înverşunare 
unei asemenea susţineri, declarînd că el însuşi e finez şi nu- 
i recunoaşte ca pe fraţii săi. 

Louis bucătarul ne-a povestit că undeva, în lume, cu 
prilejul unei călătorii de demult, a întîlnit oameni cu 
înfăţişarea vagabonzilor noştri, dar, din nefericire, nu-şi 
poate limpezi amintirile. Ca şi întregul cerc al asiaticilor, 
priveşte cu oarecare bunăvoință pe oaspeţii misterioşi. 

Dar restul echipajului nu-i poate suferi şi-i priveşte cu 
oarecare nelinişte. 

In tovărăşia Margueritei, fac în fiecare zi, între ora 
unsprezece şi amiază, cîte o plimbare pe punte şi pe 
dunetă. 

Azi-dimineaţă, ne-am oprit o clipă lîngă Tom Spink, 
care se afla la cîrmă şi l-am întrebat ce crede despre 
oaspeţii misterioşi. 

Tom Spink a clătinat din cap, cu un aer ursuz. 

—Nu ştiu decît un singur lucru, ne-a răspuns, că s-ar 
putea să păţim ceva din pricina lor. Era mai bine dacă nu 
veneau! 


îmbrăcată în mănuşă, mîna Margueritei se sprijinea pe 
braţul meu, în timp ce ne hiţinau legănările corăbiei. 

— Dar, întrebă ea, ce însuşiri neobişnuite au 
oamenii aceştia la urma urmelor? 

— Ce-i neobişnuit la ei?... Este că nu sînt deloc 
oameni! Adică oameni ca oricare alţii, cel puţin. 

— E adevărat, recunoscu Marguerite, că n-au prea ţinut 
seama de reguli în felul cum au apărut. 

— Nu-i aşa? strigă Tom Spink, fericit că a fost înţeles. 

„De unde vin? Fireşte, nu vor să spună şi n-o vor 
spune”. 

„Cu toată înfăţişarea lor cuviincioasă, sînt numai 
suflete. Sufletele unor marinari, înghiţiţi de valurile corăbiei 
lor, care s-a înecat. Ei s-au scufundat odată cu butoiul pe 
care ni l-a aruncat marea cu puţin înaintea lor”. 

„Sînt, adică, nişte strigoi dintr-o epocă îndepărtată. 
Foarte îndepărtată, aşa cum oricine poate să înţeleagă, 
uitîndu-se la mărimea ierburilor de mare prinse de butoi”. 

— Crezi ceea ce spui? îl întrebă Marguerite. 

— Sigur că da. Şi tot echipajul crede la fel ca mine. 
Aceia care şi-au trăit viaţa pe mare, ca mine, cunosc o 
grămadă de lucruri şi întîmplări, nedesluşite şi de necrezut 
pentru cei de pe uscat. 

„Cînd vorbeşti oamenilor de pe uscat de vasul- 
fantomă, ridică din umeri şi izbucnesc în ris. Cu toate 
acestea vasul-fantomă există, asta e sigur”. 

„Dacă le vorbeşti despre lucrurile marine, iarăşi nu 
cred. Dar ce ştiu ei? Nu şi-au simţit niciodată piciorul prins 
fără veste de un duh necurat, cum am păţit eu acum vreo 
treizeci şi cinci de ani pe „Kathleen”. Mă înţepenisem 
tocmai între două lăzi şi duhul s-a folosit de nemişcarea 
mea, ca să-mi tragă o gheată din picior şi să fugă cu ea”. 

„După vreo două zile mi-am scrîntit umărul, căzînd pe 
punte”. 

li spusei: 

— Acestea mi se par uluitoare şi greu de lămurit! 

— Ei, dar mai sînt şi alte lucruri, Mr. Pathurst, care nu 


pot fi lămurite. 

„De pildă, ce putere or fi avînd finezii asupra vremii? Şi 
cum se folosesc ei de puterea asta tainică, jucînd feste 
corăbiei pe care se află?” 

„De ce ne căznim atît de mult să trecem de Capul 
Horn? Aţi fi în stare să-mi răspundeţi la întrebare, Mr. 
Pathurst?” 

Dădui din umeri. 

— Ei, vedeţi că nu ştiţi? Să vă lămuresc eu: dulgherul e 
de vină! E finez. La Baltimore nu ştiam încă, dar acum i-am 
descoperit taina. 

—l-aţi descoperit taina? îl întrerupse Marguerite. Dar el 
singur a spus lucrul acesta! 

—Da, le-a spus abia acum, după ce au apărut strigoii. 
Dar tot timpul tăcuse chitic!... 

„Eu bănuiesc însă că ştie despre ei mai mult decit vrea 
să mărturisească. Pe scurt, fiecare a auzit că finezii sînt 
vrăjitori care evocă spiritele şi care aduc furtunile”. 

Tresării, uimit: 

— „Vrăjitorii care evocă spiritele”... Acestea sînt 
cuvinte de om învăţat. De unde le ştie? 

— Nu le-am întrebuințat bine? 

— Dimpotrivă. Dar de unde le ştii? 

—De la nimeni şi de nicăieri. Le-am cunoscut 
totdeauna. Aşa că, repet, ăştia sînt finezi: vrăjitori care 
evocă spiritele, necromani. 

— Atunci, după părerea ta, cei trei trebuie puşi în 
rîndurile acestora!... 

— Ba nul... Ei sînt, aşa cum am avut cinstea să vă 
spun, stafiile unor oameni înccaţi de mult. Şi cel care ni i-a 
dăruit este dulgherul. 

Oricum, pentru echipajul nostru istovit, oaspeţii aceia 
ciudaţi constituie o întărire care nu-i de disprețuit, fiindcă 
sînt vînjoşi, plini de bunăvoință şi dornici de muncă. 

Mr. Pike le-a dăruit certificatul de „Adevăraţi marinari”. 

Prin semnele schimbate cu ei, în lipsa cuvintelor, a 
ajuns la convingerea că fuseseră pe vreo corabie de mic 


tonaj, pe care „Elseneura” a lovit-o şi scufundat-o în timpul 
vijeliei. 

E presupunerea cea mai aproape de adevăr. Cu atit 
mai mult, cu cît catargul nostru de dinainte a fost vătămat 
rău, în ciocnirea de care nu ştim nimic sigur. Şi gîndindu-mă 
mai bine, îmi amintesc acum că, în timp ce mă aflam în 
cabină, am auzit un fel de lovire, căreia, din pricina 
zvîrcolirilor drăceşti ale „Elseneurei”, nu i-am dat atenţie. 

Pentru a nu uita nimic, trebuie să spun că faimosul 
butoi a fost dus pe partea de dindărăt a corăbiei şi găurit în 
prezenţa lui Mr. Pike, de steward şi Wada. Conţinutul lui, 
vărsat numaidecit în damigene şi sticle, e minunat, dar greu 
de identificat. 

O fi vin? Ce fel de vin? Mr. Pike crede că s-ar putea să 
fie un fel de rachiu dulce. 

Căpitanul West, Marguerite şi cu mine presupuneam 
că e mai degrabă un vin foarte tare. 

Mr. Mellaire e de părere numai că băutura din butoi e 


„dumnezeiască”. 
* 


x * 


Oamenii din echipaj sînt într-o stare din ce în ce mai 
jalnică. Rezistă totuşi, fiindcă sînt bine hrăniţi. 

Frigul şi umezeala, însă, înfăţişarea înfricoşătoare a 
locuinţelor, lipsa de somn şi munca neîncetată pe care 
trebuie s-o săvirşească mereu amîndouă echipele, din 
pricină că oamenii sînt nepricepuţi — toate astea îi istovesc 
îngrozitor. 

Întîmplător am aflat că dacă „Elseneura”, atît de mult 
încărcată cum este, se împotriveşte cu atita vitejie asaltului 
de neînchipuit al valurilor, faptul se datoreşte construcţiei 
de oţei. Lemnăria ei este de asemeni bine închegată, încît o 
singură găleată e de ajuns pentru a goli apa ce s-ar strecura 
printre încheieturi. 

—O corabie făcută numai din lemn, m-a lămurit Mr. 
Pike, care ar fi fost supusă unui asemenea regim, ar fi fost 
nimicită pînă acum! 


Vom izbuti să trecem? Sau nu vom izbuti? aceasta e 
întrebarea care ne frămîntă minţile. 

Mr. Mellaire mi-a istorisit că în tinereţe, i-au trebuit 
odată două luni întregi, ca să facă circuitul dintre al 
cincizecilea grad din Atlantic, pînă la al cincizecilea grad din 
Pacific. 

„In cursul acestei călătorii, ne-a spus în timp ce ne 
înapoiam, încercînd să ne adăpostim în insulele Falkland, 
am naufragiat tocmai pe cînd intram în portul Stanley, în 
urma unei schimbări neaşteptate a direcţiei vîntului. 
Oamenii au scăpat teferi şi nevătămaţi, în timp ce corabia 
se scufunda. O! nu era mare lucru de capul ei! 

„Cînd am ajuns pe uscat, n-am găsit nici un vas care 
să ne culeagă şi să ne ia cu el. 

„După o lună, soseşte alt vas nenorocit „Lucy Powers”. 

„Ce privelişte, Dumnezeule! Catargul din faţă fusese 
tîrit de furtună, împreună cu scripetele şi funiile iar 
căpitanul ucis de căderea unei vergi. Secundul avea ambele 
braţe zdrobite. Al doilea locotenent era bolnav rău. In ce 
priveşte echipajul, adică ceea ce mai rămăsese din echipaj, 
singura lui îndeletnicire era să pompeze apa ce pătrunsese 
în vas. 

„Puserăm în funcţiune pe „Lucy Powers” aşa cum 
puturăm, iar căpitanul nostru preluă conducerea. Cele două 
echipaje fură reunite într-unul singur şi, pompiînd neîncetat 
zi şi noapte, izbutirăm să ne urnim din loc şi să trecem de 
Capul Horn. 

„V-am spus acestea, ca să vă fac să vedeţi, Mr. 
Pathurst, de ce port respect Capului Horn. Respect care 
acum creşte şi mai mult!” 

Luptînd din răsputeri, continuăm să alunecăm şi să ne 
învîrtim în acelaşi loc, cu toată răbdarea şi încetineala, ca 
bilele pe un biliard. In acelaşi timp, ne mişcăm şi rămîneam 
pe loc totuşi! 

In două rînduri, în cursul ultimelor zece zile, am fost 
mînaţi pînă la înălţimea stîncilor din Diego Ramirez. Am 
ajuns acum la vreo două mii de mile spre vest de ele. E, 


într-adevăr, de deznădăjduit! 

In săptămîna din urmă, ne-au fost smulse şase pînze. 
Şase pînze bune şi bine legate. 

Lars lacobsen, care-şi rupsese un picior la începutul 
călătoriei şi se însănătoşise de cîtva timp, a fost rostogolit 
pe punte de un val năpraznic. Şi şi-a zdrobit din nou 
piciorul. 

Ditman Olansen, norvegianul spanchiu, a înnebunit 
noaptea trecută. Inarmat cu un cuţit, el ameninţa pe oricine 
voia să se apropie de el şi să încerce să i-l smulgă. Că să fie 
potolit, a fost nevoie de intervenţia celor doi „zidari care şi- 
au greşit cariera”, Fitzbbon şi Gillier, a Maltezului şi a lui 
Steve Roberts, văcarul. Ceilalţi o şterseră frumuşel, după 
cum mi-a istorisit Wada. 

Nemulţumiţi ascultă cu bunăvoință crescîndă pe 
ticăloşii care le îndrugă vrute şi nevrute şi-şi măresc în chip 
vădit numărul adepților. 

Chiar azi-dimineaţă, Mr. Pike a înhăţat de ceafă şi a 
azviîrlit afară pe Charles Davis, care se dusese la locuinţele 
echipajului din partea de dinainte şi începuse să înfăţişeze 
unor ascultători amăriţi ce cuprinde „Codul maritim” şi ce 
drepturi netăgăduite au oamenii din serviciul vaselor pe 
mare. 

Mr. Mellaire, dimpotrivă, deşi vede şi aude toate, nu 
face nici o observaţie. Dar şi echipa de sub conducerea lui e 
cea mai agitată. 

Pînă acum nu s-a întîmplat nimic serios, cu toate 
semnele acestea neliniştitoare. 

j Charles Davis tot nu moare. Pare că se îngraşă mereu. 
II privesc adesea pe furiş, cînd se strecoară din chilioara sa, 
cu ceaşca şi farfuria în mînă ca să-şi primească hrana. Trece 
cu îndemînare printre două valuri şi nu-şi pierde echilibrul în 
timpul zvircolirilor corăbiei. Trebuie să recunosc că e un 
maestru în arta de a se feri să fie răsturnat sau udat de 


marile talazuri. 
x 


x * 


Astăzi, s-a întîmplat o mare minunăţie. La amiază, s-a 
arătat soarele timp de cinci minute. 

Dar ce soare! Un disc palid şi rece, un biet soare 
bolnav care, trecînd la meridian, abia se ridica deasupra 
orizontului. 

In mai puţin de o oră după aceea, cerul era negru cum 
e cerneala şi „Elseneura” se lupta din greu cu rafalele. 

Şi e mereu cu neputinţă să ne îndreptăm spre vest! 
Capul Horn e de fier, astfel că e nevoie tot de o voinţă de 
fier, a-l înconjura de la est la vest. 

Am mai spus-o; multă vreme căpitanii au avut obiceiul 
să-şi împingă vasele spre sud de-a binelea între gheţurile 
Polului, spre a căuta vintul şi curente prielnice, printr-un 
ocol uriaş. 

Astăzi, nu se mai procedează astfel, iar sistemul e 
socotit învechit. lată pricina, pentru care căpitanul West, în 
ciuda vîntului potrivnic şi a vrăjmăşiei curenților, se 
încăpăţinează să plutească de-a lungul țărmului şi cît mai 
aproape de el. 

Aş fi plictisit de călătoria aceasta sălbatică, 
mărturisesc sincer de neplăcerile pe care le îndurăm, şi de 
faptul, că nu înaintăm o dată, fără a fi siliţi să ne înapoiem, 
dacă gîndurile şi inima nu mi-ar fi pline de Marguerite. 

M-o fi iubind ea? Nu ştiu, dar nici nu-mi pasă. Sîngele 
îmi zvicneşte cu putere în vine şi astă-i ceea ce mă schimbă 
cu desăvirşire. 

Dacă nu mă iubeşte încă, mă va iubi miine. Credinţa că 
aşa va fi, e bine înfiptă în creier. Şi amîndoi, supunîndu-ne 


legii neînduplecate a naturii ne vom clădi cuibul. 
x 


x x 


A trecut o săptămînă, de la scurta apariţie a soarelui. 
Cerul e mereu cenuşiu şi copleşitor, umed şi rece. 

De o lună ne luptăm! Pe oceanul posomorit şi pustiit 
de vijelii, se luptă şi alte corăbii dar nici una n-a izbutit să 
treacă de Capul Horn. In fiecare zi numărul lor creşte şi 
zărim mereu cîte două-trei, uneori cîte o duzină, care 


aşteaptă cu pînzele strînse să-şi reia strădania. 

După părerea căpitanului West, azi se află în apele 
Capului Horn vreo două sute de corăbii. 

În fiecare noapte sîntem ameninţaţi, din cauza cetei şi 
a beznei, de vreo ciocnire cu una din acele corăbii. Şi 
primejdia nu e mai mică în plină zi, cînd rafalele de zăpadă 
împiedică vederea. 


x 
x * 


În timp ce ne aflam pe dunetă, biciuiţi de vînt, m-am 
hotărît să-i spun Margueritei că o iubesc. 

Şi, ca toţi îndrăgostiţii, i-am înşirat o sumedenie de 
nerozii. 

Ea mi-a primit mărturisirea cu mîndrie, înălţîndu-şi 
statura mlădioasă şi subţire şi nu mi-a răspuns nimic. l-am 
zărit însă în ochi o licărire caldă, iar un freamăt o străbatea. 

Fără să mai rostesc un cuvint, m-am îndepărtat. 
Zarurile erau aruncate. 

Sînt fericit, ca un copil. Romeo şi-a găsit Julieta. lubesc 
şi sînt iubit. Şi, de pe duneta îngheţată arunc sfidarea mea 
mării care urlă. De acum încolo, ea nu va mai fi în stare să 
mă înghită. 

Mai-mai să-mi strig fericirea albatroşilor neobosiţi care 
zboară în jurul meu. 

De atunci, am mai vorbit cu Marguerite, în cabina ei, 
despre simţămintele noastre. 

— Ştii prea bine, Mr. Pathurst, mi-a spus fata, că 
îmbarcîndu-mă la Baltimore cu acel călător oarecare, care 
erai d-ta., fusesem foarte hotărită că nu-ţi îngădui orice s-ar 
fi întîmplat, să-mi faci curte. 

—Şi cu toate acestea, cînd am apărut prima dată în 
faţa d-tale îmi amintesc bine; m-ai cercetat şi măsurat din 
cap pînă-n picioare. 

— A! Numai din curiozitate! 

— Era destul de mult şi aşa! Dar stărui, cum puteai să 
ştii că-ţi voi face curte? 


— Fiindcă, îmi răspunse rizînd, cînd se află o femeie pe 
o corabie, e obiceiul tuturor tinerilor care călătoresc 
împreună cu ea să n-o slăbească deloc. 

— Inaintea mea au procedat şi alţii la fel? 

— Bineînţeles, Mr. Pathurst! 

Auzind aceste cuvinte, simţii că mă năpădeşte un pic 
de gelozie. Era un simţămiînt destul de caraghios şi mi-l 
înfrînai numaidecit. 

Răspunsei: g 

— E legea firii. In timpurile cele mai depărtate, cum a 
spus, nu ştiu ce vechi filozof chinez, ea a fost cunoscută 
oamenilor din caverne. 

„In acelaşi timp, legea femeii a fost să bată din aripi 
spre a fugi pe dinaintea bărbatului care-i împărtăşeşte 
dragostea”. 

— Eşti cam obraznic! îmi spuse Marguerite. Aş vrea să 
ştiu, cînd m-ai văzut bătînd din aripi înaintea d-tale? Mă 
socoteşti oare o pasăre domestică? 

— Să lăsăm asta... Dar aş fi curios să aflu şi cred că nu 
e nimic necuviincios în întrebarea mea, cînd anume ai 
înţeles prima dată că te iubesc? 

— Prima impresie pe care am avut-o despre d-ta. a 
fost, cu prilejul manevrei de plecare; mă priveai cu ochi răi 
şi erai foarte necăjit, aflînd că voi călători şi eu pe corabia 
asta. E adevărat? 

— Recunosc, dar nu răspunzi întrebării mele. 

„Cînd ai simţit că s-a produs în mine o schimbare cu 
totul contrarie?” 

— Atunci cînd, lucrul e destul de comic, ai fost aruncat 
de „pampero” prin uşa cabinei tatei şi te-ai prăbuşit în pat, 
înaintea mea. 

„În suferinţa care te năpăstuise, m-ai privit într-un fel 
pe care nu ştiu să-l numesc. Dar din clipa aceea, sfirşi 
coborînd glasul, nu mă mai îndoiam că mă iubeai”. 

Prinsei cu dragoste mijlocul fetei şi o trăsei spre mine. 
Ea nu se împotrivi. 

— Cu toate astea, şoptii ea, erai tare caraghios. Mă 


cuprinsese o dorinţă nebună de a ride. Ţineai la subţioară 
mîna strivită... 

Buzele ei se deschiseră pe frumoşii ei dinţi albi. 

— Astăzi, cel puţin, încheie cu seriozitate, pot ride cît 


îmi place de tumba d-tale! 
x 


x * 


Aceasta-i întrebarea! cum spune Hamlet. 

A săvirşit oare „Samuraiul” o asemenea greşeală, în 
plinătatea puterilor sale, cu judecata normală a creierului 
său rece şi limpede ca stelele? Şi oare faptul că şi-a dat 
seama că a săvirşit-o a fost pricina morţii şale? 

Sau, poate, apropierea amenințătoare a morţii i-a 
întunecat judecata? 

Nu ştiu şi n-o voi afla niciodată. 

Dar să urmărim pe rînd întîmplările. 

leri după-amiază, exact la cinci săptămîni de la prima 
noastră ieşire din strimtoarea Le Maire, ne găseam încă o 
dată drept de-a curmezişul Capului Horn. 

La ora patru ne-am schimbat direcţia, cu faţa spre vînt, 
îndepărtîndu-ne de uscat, care putea să fie la vreo cincizeci 
de mile. 

Atunci, căpitanul West dădu lui Mr. Pike ordinul să 
cîrmească, spre a ne apropia de Cap. 

Rămas singur cu căpitanul West, îl întrebai: 

—Nu vi-i teamă că în cursul nopţii corabia va fi abătută 
din drumul ei tocmai în direcţie contrarie şi miînată spre 
uscatul acela al nenorocirii, mai mult decit aţi vrea? 

„Faţă de starea actuală a vremii, îmi răspunse, lucrul 
acesta, nu-mi pare de temut. 

„Dacă adierea va continua să ne fie prielnică, 
nădăjduiesc că vom putea înconjura Capul Horn în zorii 
zilei!” 

Nici o clipă nu mă gîndii să pun la îndoială 
îndreptăţirea judecății căpitanului Wrest, care cobori spre 
cabina sa, puţin după ce vorbisem cu el. 

Rămăsei pe dunetă şi văzui pe Mr. Pike luînd măsurile 


trebuincioase pentru îndeplinirea ordinului primit. Apoi, 
secundul se duse în odaia hărților. 

Nu ştiu ce îndemn mă făcu să mă apropii de una din 
ferestruici şi să-l privesc. Mr. Pike stătea în picioare. Işi 
scoase mantaua şi pălăria de pe care şiroia apa pe podea. 

Cu rigla de calcul şi compasul în mînă, secundul se 
aplecase pe hartă. Obişnuita lui mînă aspră dispăruse. Pe 
obraji i se citea un fel de nelinişte. Zbiîrciturile erau acum 
mai vădite. Ele vorbeau despre cei şaizeci şi nouă de ani şi 
despre luptele aprige duse toată viaţa împotriva mării. 

Mă dădui îndărăt şi mă simţii la rîndu-mi cuprins de 
spaimă. Ştiam că spre nord, încotro mergeam, se înălța 
dincolo de ceața cenuşie care ni-l ascundea, un ţărim cu 
stînci uriaşe, de care se spărgeau valurile, neîntrerupt şi 
zgomotos. Şi aproape de mine, un om deprins cu 
meşteşugul, se apleca îngrijorat pe hartă... : 

Apoi, gîndul mi se îndreptă spre căpitanul West. In el 
trebuia să am toată încrederea. La urma urmelor, Mr. Pike 
nu era decît un om istovit, căruia vîrsta începea să-i tulbure 
judecata. 

Şi coborii, mai liniştit, ca să văd pe Marguerite la ea în 
cabină. 

In timpul prînzului, Mr. Pike, stătu pe gînduri şi nu vorbi 
mai nimic. Ciulind urechea, părea că ascultă neîncetat 
zgomotele din afară, legănarea şi izbirea funiilor în catargul 
de oţel, ciocnirea valurilor de lemnăria corăbiei şi năvălirea 
lor pe punte. 

Mă trezii că iar îi împărtăşesc teama. Dar e de la sine 
înţeles că, faţă de căpitanul West şi Marguerite, îmi înfrînai 
dorinţa oricărei întrebări nechibzuite. Şi nu întrebai nimic 
nici la ora opt, cînd zării pe secund îndreptîndu-se spre 
dunetă, pentru a-şi lua în primire quart-ul pînă la miezul 
nopţii. 

Mă culcai şi adormii numaidecit. 

Puțin după miezul nopţii, mă deşteptai. Lampa ardea 
încă în tavan. Auzii limpede schimbarea echipelor de 
serviciu şi pe Mr. Pike trecînd prin gang şi îndreptîndu-se 


spre cabina sa. 

Prin uşa care rămăsese întredeschisă, îl văzui oprindu- 
se, potrivit obiceiului său, spre a-şi răsuci o ţigară. Şi tuşi, 
aşa cum făcea totdeauna cînd după ce-şi aprindea ţigara, îl 
năvălea fumul în plămiîni. N 

După cîtva timp îi auzii iar paşii pe gang. Imi aruncai 
privirea şi-l văzui trecînd din nou, îmbrăcat tot cu pălăria şi 
mantaua şi încălţat tot cu cizmele de mare. Cu toate 
acestea, ştiam că era scurtul său răstimp de odihnă, de 
odihnă la care-şi cîştigase cu prisosință dreptul. 

Mă cuprinse iar neliniştea şi, ridicîndu-mă din pat, 
îmbrăcai grelele mele veşminte marine. Ajungînd la scară, 
trecui pe dinaintea cabinei Margueritei. Pentru primenirea 
aerului, uşa era întredeschisă. Bătui încet, vîrîi capul pe uşă 
şi intrai. 

Marguerite citea. O întrebai de ce nu doarme. 

— Fiindcă nu mi-e somn! îmi răspunse. 

Vorbind drept, nu cred să se fi temut de ceva. Cit 
despre putinţa ca „Samuraiul” să se fi înşelat cu adevărat, 
nici prin gînd nu-i trecea aşa ceva. 

Nu-i era somn, atita tot! Şi cu toate acestea, 
îngrijorarea resimţită de Mr. Pike pătrunsese pînă la ea, prin 
cine stie ce căi nelămurite. Dar ea îşi gonise din minte o 
asemenea temere. 

Pornii spre dunetă şi mă îndreptai spre odaia hărților. 

întins pe spate, căpitanul West dormea pe canapea. 
Nu era învelit şi nu-şi scosese decît mantaua şi cizmele. 

Respiraţia-i era liniştită şi trăsăturile de pustnic ale 
obrazului său se îndulceau parcă în amestecul de umbră şi 
lumină al încăperii, în care ardea lampa cu fitilul coborit. 

Din acest mediu odihnitor se desprindea o adincă 
seninătate. 

Îmi continuai plimbarea şi întîlnii pe Mr. Mellaire. Era 
plin de vioiciune şi nu-l frămiînta nici o nelinişte. Nici o clipă 
nu-i venise în gînd să judece ordinele date ieri de căpitanul 
West. 7 

— Timpul tinde să se îmbunătățească.. Imi spuse, 


ridicîndu-şi mîna şi îndreptîndu-şi-o spre o parte înstelată de 
cer, ce se ivea între nori. 

„Dar de ce nu dormiţi la ora asta, Mr. Pathurst?” 

— Sînt plictisit de tot, răspunsei, din pricina zvircolirilor 
corăbiei şi mi-am pierdut cu desăvirşire somnul. Vreau să 
spun: somnul adevărat. Aşa că mal bine mă plimb! 

„Invidiez pe căpitanul West, pe care l-am zărit acum în 
odaia hărților. Dormea ca un copil”. 

—E un obicei pe care l-aţi putea deprinde! îmi 
răspunse Mr. Mellaire. Toţi îl avem. 

„Cu atît e mai vitregă vremea cu atît ne sînt mai mari 
sforţările pe care le depunem — şi cu atît dormim mai 
straşnic. În ce mă priveşte, sînt aproape mort cînd pun 
capul pe pernă. 

„Mr. Pike adoarme niţel mai greu, fiindcă trebuie să-şi 
sfirşească întîi ţigara. Dar în timp ce se dezbracă, aţipeşte”. 

Unde era oare Mr. Pike la ora asta? lată ce mă 
neliniştea. 

Mă îndreptai spre partea din faţă a corăbiei, în timp ce 
norii continuau să se depărteze, iar stelele să strălucească 
mereu mai mult 

In partea din mijloc a corăbiei, nu găsii pe Mr. Pike. 

Pe punte era o santinelă. Mi-o lumină o fişie limpede 
de cer, arătîndu-mi apoi şi silueta secundului. 

Mă uitai cîtva timp la cei doi inşi. Şi-mi dădui seama că 
ochii bătrînului marinar străpungeau ca nişte burghie 
întunericul mugitor, care despărţea „Elseneura” de ţărimul 
nenorocit. 

Înapoindu-mă pe dunetă, dădui iar de Mr. Mellaire. 

— Cum? Tot nu v-aţi culcat? Negreşit că... 

— Poate c-o voi face îndată! răspunsei. Aştept să deger 
bine mai întîi, pentru a simţi nevoia să mă încălzesc sub 
plapumă. 

— Vă invidiez. Sînteţi un diletant al mării. 

„Dacă mă voi îmbogăţi cîndva, voi întreprinde şi eu o 
călătorie cum faceţi dvs., dar vă jur că-mi voi petrece în 
cabină toate quart-urile. 


„Voi lua şi eu cu mine un servitor japonez, care mă va 
înştiinţa despre tot ce se întîmplă pe bord şi, înţelegîndu-mi 
fericirea şi binefacerile ei, mă voi întoarce pe partea 
cealaltă şi voi adormi iar”. 

Izbucnirăm amîndoi odată în risete. 

Mă hotării să mă duc în sfirşit în cabină şi pornii. Pe 
drum, azvirlii o privire în odaia hărților. Căpitanul West 
continua să doarmă. 

El nu se mişcase din poziţia în care-l văzusem. Dar 
băgai de seamă că, la fiecare clătinare a corăbiei, corpul i 
se legăna şi era ameninţat să se prăbuşească pe podea. 

Jos, în cabina Margueritei, lampa ardea încă. Dar fata 
adormise, cu capul într-o parte. 

Prea tulburat încă pentru a mă trînti în pat, pusei să mi 
se usuce îmbrăcămintea lîngă soba din salonul cel mare şi 
mă înfundai într-un fotoliu, în care adormii pe nesimţite. 

La ora patru spre ziuă, Mr. Pike, care tot nu coborise, 
spre cabine, îşi reluase în primire quart-ul, care trebuia să 
dureze pînă la ora opt. 

Deodată, mă trezii. 

Pe punte, se auzeau mişcările neîntrerupte ale 
echipajului, pe care le domina vocea lui Mr. Pike urlîndu-şi 
ordinele. 

Sării afară din cabină, tocmai cînd secundul striga: 

— Cîrma spre vînt! La vergelele catargului din urmă! 
Lăsaţi funiile să alunece, pentru numele lui Dumnezeu! 
Lăsaţi funiile să alunece! Haideţi, miscaţi-vă dacă n-aveţi 
poftă să beţi din ceaşca aia mare! 

„Dacă nu ascultați, vă sparg capetele! Haideţi, 
repede!” 

Supuşi, oamenii se grăbeau să îndeplinească ordinele. 

Dar unde era căpitanul West? de ce nu i se auzea 
glasul însufleţitor, în toiul pregătirilor acelora, sub palidul 
clar de lună? 

Fără să-mi dau seama, alergai spre odaia hărților şi 
deschisei uşa. Căpitanul era aşezat pe canapeaua unde-l 
lăsasem dormind, cu obrazul palid — şi ţinea în miîini una 


din cizme. 

Mă înapoiai pe dunetă, unde continua să răcnească 
glasul lui Mr. Pike. Ştiam de ajuns, pentru a înţelege că 
trebuia făcut totul, ca „Elseneura” să-şi schimbe direcţia. 

Operația se săvirşea încet, prea încet chiar. 

— Grăbiţi-vă! grăbiţi-vă! striga secundul. Dacă nu, 
sîntem pierduţi. N-auziţi timpiţilor?! 

Desigur că oamenii auzeau şi înțelegeau, fiindcă-i 
vedeam trăgind de funii cu o rîvnă de care nu-i crezusem 
nicicînd în stare. 

Obrajii le erau sălbăticiţi de groază. Cei mai mulţi 
dintre ei nici nu erau îmbrăcaţi cum trebuie. Dar cu toţii îşi 
îndoiau strădania şi ascultau orbeşte ordinele celui care 
putea să le scape viaţa chinuită, de o moarte şi mai 
chinuită. 

Intre ei erau bucătarul cu miini subţiri şi Yatsuo, 
reparatorul de pînză cu o mînă paralizată, care trăgeau de 
funii împreună cu ceilalţi. 

Pînă şi Sundry Buyers uitase să-şi mîngiie pîntecele şi, 
smuls parcă din starea lui de tîmpenie, muncea cu rîvnă ca 
un tînăr de douăzeci de ani. 

Mă dusei spre Tom Spink, care ţinea cîrma şi nu-mi 
dădu nici o atenţie. Sub limpezimea din ce în ce mai 
strălucitoare a lunii, care se ivea acum printre nori, privirea 
lui nemişcată şi parcă fermecată se aţintea spre dreapta. 

Îi urmai privirea şi, cum partea dindărăt a „Elseneurei” 
se ridica pe un munte de apă, văzui lămurit, ivindu-se la 
mai puţin de trei sute de metri, pămîntul cu stîncile lui 
ripoase şi negre, ale căror vîrfuri erau însă albite de zăpadă. 
Pămiîntul care se îndepărta. 

Era o privelişte îngrozitoare! 

Apoi, luna se ascunsese iar şi nu mai văzui decît marea 
cenuşie. 

Atunci, Mr. Pike strigă lui Mr. Mellaire să pună 
numaidecit să întindă pinza cea mare. 

Operația era plină de primejdii şi Mr. Mellaire şovăi. 
Dar minutele erau numărate. Trebuia să fugim cît mai iute 


de uscatul acela aprig, ori să ne sfărimăm. 

Mr. Pike îşi înnoi ordinul: 

— Mă auziţi, Mr. Mellaire? Pînza cea mare! Sau 
ajungem cu Toţii în lad! 

Oamenii se repeziră cu toţii şi pînza cea mare fu 
întinsă. 

Dacă vintul care se năpusti asupră-i ne-ar fi înpins spre 
uscat, s-ar fi sfîrşit cu noi. 

Dar pînza se umflă şi furăm aruncaţi pe neaşteptate 
spre largul mării, prin cîteva sărituri înspăimîntătoare. 

—Încetiniţi cîrma! urlă Mr. Pike lui Tom Spink şi 
cîrmacilor care-l ajutau. 

„Încetiniţi cît mai mult, sau ne înccăm. Bătu-v-ar 
Dumnezeu! În ce fermă de vaci aţi învăţat marinăria?” 

In clipa aceea, se deschise uşa odăii hărților şi apăru 
căpitanul West, pe care-l uitasem cu totul. 

Înaintă cîţiva paşi spre noi. Văzîndu-l că tremură şi se 
clatină, mă repezii la el şi-l prinsei de braţ. Apoi, păru că-şi 
recapătă echilibrul, dar capul îi căzu greoi pe piept. 

—Mr. Pike, murmură cu voce stinsă, este un ofiţer 
desăvirşit. Manevra era primejdioasă, fără îndoială, fiindcă 
nu se schimbase cu totul direcţia corăbiei. 

„Dar ea a izbutit, totuşi! Un ofiţer adevărat, vă spun...” 

„Sînteţi bun, Mr. Pathurst, să-mi daţi ajutor să mă 
întorc? Nu mă simt bine...” 

Uşa grea de fier se închise în urma lui şi mi-a trebuit o 
mare sforţare muşchiulară pentru ca, în ciuda legănărilor şi 
zvîrcolirilor corăbiei, să ajut pe căpitanul West să treacă 
pragul. El îmi mulţumi printr-un semn făcut cu mîna, se 
întinse pe canapea şi, la întrebarea mea dacă are nevoie de 
ceva, îmi făcu semn că nu. 

II lăsai singur şi mă dusei iar pe dunetă, tocmai la timp 
pentru a vedea ţişnind o adevărată santinelă înaintată a 
„Capului anevoios” şi a şirului de stînci care îl păzesc. 

Nu ne puteam întemeia nădejdile de a scăpa de acest 
dinte uriaş înfipt în valuri, decît pe vreo minune. 

— Strîngeţi pînzele! Strîngeţi-le! urlă Mr. Pike. 


Echipajul se năpusti la manevră, în timp ce secundul 
se repezi spre roata cîrmei, pe care o smulse din mîinile lui 
Tom Spink şi o răsuci furios. 

Dar e neîndoios că orice strădanie ar fi fost zadarnică, 
dacă o rafală n-ar fi împins mai tare pînza cea mare, tocmai 
la vreme. 

Trecurăm la mai puţin de o aruncătură de piatră de 
blocul uriaş, în jurul căruia clocoteau valurile spumoase şi, 
îngroziţi de moartea ce ne ameninţa, fiecare din noi îşi simţi 
respiraţia oprită. 

Numai datorită  întîmplării, vergele de sus ale 
catargurilor nu se izbiră de stîncă. 

De pe punte, răsună un țipăt: 

— A căzut un om în mare! 

Primejdia fiind înlăturată, Mr. Pike părăsi cîrma. 

El ridică mîinile spre fer. 

— Care-i nătărăul? întrebă pe Mr. Mellaire, cu un aer 
ursuz. 

— Boney, mi se pare. De altfel, nu era bun de nimic. 

— Cu atît mai bine! Că doar n-om alerga după el!... 

Mă înapoiai spre odaia hărților, neliniştit de starea 
căpitanului West, a cărui greşeală de neînțeles ne-ar fi făcut 
pe toţi să pierim, împreună cu „Elseneura”. 

Mă uitai printr-o ferestruică. „Samuraiul” zăcea pe 
podea: un trup ţeapăn, care se mişca la fiecare legănare a 
corăbiei... 


CAPITOLUL XXX 
Dulgherul finez dispare cu „vrăjitori” 
cu tot 


Moartea căpitanului West a fost o lovitură crîncenă 
pentru Marguerite în ciuda sforţărilor ei de a se arăta tare şi 
a nu-şi trăda durerea. Ea mi-a amintit temerile pe care le 
avea cu privire la sănătatea tatălui ei, de la începutul 
călătoriei; îngrijorarea aceasta a fost una din pricinile care 
au hotărit-o să se îmbarce împreună cu el. Suferea de 
inimă, fără îndoială. 

Nici Mr. Pike nici Mr. Mellaire, nici eu nu făcurăm în 
faţa fetei vreo aluzie la groaznica greşeală a căpitanului 
West, pe urma căreia am fi dispărut cu toţii în valuri. 

„Samuraiul” a fost scufundat în apă la ora patru după- 
amiază, după ritualul obişnuit. 

Numaidecit, Mr. Pike a preluat conducerea corăbiei. 

El a adunat mai întîi cele două echipe de serviciu şi le- 
a dat sfaturi. Fiecare din cuvintele lui era cîte un punct 
ascuţit, sortit să pătrundă pînă şi în creierii cei mai 
mărginiţi. 

In mod deosebit, a înştiinţat oamenii că au un nou 
conducător şi că de-acum încolo lucrurile vor merge altfel 
decît înainte. 

— Pînă acum, încheie Mr. Pike, v-aţi făcut poftele şi aţi 
trăit ca nişte rentieri. Acum trebuie să munciţi serios. Puțin 
suflet, ce dracu! Puțin suflet! 

Oamenii au plecat capul tăcuţi. Se tem de Mr. Pike, 
care nu încetează să-i hărţuiască şi-i loveşte necontenit cu 
pumnii lui pătraţi, aşa cum o dovedesc numeroşi obraji 
umflaţi şi învineţiţi. Fără îndoială, vor face tot ce sînt în 
stare! 

Vîntul a încetat deodată şi „Elseneura” pluteşte ca o 
bucată de plută pe marea liniştită. Din cînd în cînd, cîte o 
adiere uşoară ne împinge puţin. 

In cursul după-amiezii, Mr. Mellaire, care era de veghe, 


s-a apropiat de mine şi, trăgindu-se deoparte, îmi destăinui 
gîndurile sale cele mai ascunse. 

— Păcătos sistem, Mr. Pathurst, mi-a spus, e cel al 
noului nostru comandant. Istoveşte prea mult oamenii! 

„Ocăriţi şi loviți orbeşte, nu se gîndesc deocamdată să 
se împotrivească. Sînt prea prăpădiţi. 

„Dar asta nu ţine aşa pînă la sfîrşitul călătoriei. Mr. 
Pike e învechit. Nu-şi dă seama că, din tinereţea lui şi pînă 
acum, s-au schimbat vremurile. Nici legile maritime nu mai 
sînt aceleaşi. Nu te poţi purta cu un echipaj atît de rău, cum 
se poartă el zilnic.” 

„Să aşteptăm urmările şi veţi vedea că am dreptate!” 

li răspunsei cu toată cruzimea: 

—Ha! ha! după cum văd, aţi plecat urechea 
binevoitoare la acuzaţiile ticăloşilor pe care-i avem la bord. 

„Daţi-mi voie să vă spun, că atitudinea dv. nu-i deloc 
potrivită unui ofiţer!” 

Lovitura fu bine ţintită. Vălul subţire de blindeţe ce se 
aşezase pe privirea înşelătoare a lui Mr. Mellaire, pieri pe 
neaşteptate. 

Ochii lui de ucigaş scăpărară şi părură că se ţintesc 
asupră-mi. 

Dar Mr. Mellaire îşi reveni curînd, buzele îi schiţară un 
surîs şi privirea îi deveni oarecum liniştită. 

— Aţi înţeles greşit, îmi răspunse blind, reflecţie foarte 
firească pe care, în interesul tuturor, mi-am îngăduit să vi-o 
împărtăşesc. 

„AŞ fi miîhnit dacă v-aţi supăra pe mine. Să 
presupunem mai bine că nu aţi auzit nimic! Fiţi încredinţat, 
vă rog, că sînt, ca oricare altul, un ofiţer pătruns de 
îndatoririle lui.” 

„Dar vă repet, creierii oamenilor, sînt mai frămîntaţi 
acum, ca altădată. Sînt eu de vină? Şi nu-i mai bine să fim 
cu ochii în patru?” 

Convorbirea noastră alunecă asupra unor probleme. 
Căzurăm de acord, Mr. Mellaire şi cu mine, că necunoscuţii 
pe care ni-i dăruise Capul Horn şi în privinţa cărora 


echipajul continuă să fie stăpiînit de aceeaşi groază 
superstiţioasă, dădeau necontenit dovadă de o bunăvoință 
fără margini, spre a fi folositori. 

Aceştia, cel puţin, fiind izolaţi de restul echipajului, din 
pricina neputinței de a se înţelege cu oamenii noştri într-o 
limbă cunoscută, nu vor fi molipsiţi. Mă uit uneori la ei cu 
luare-aminte, în timp ce se află pe punte, proptiţi bine pe 
picioare şi am impresia că vor să cerceteze nemărginit cu 
privirea lor visătoare. Neîndoios că se gîndesc la ţările 
îndepărtate în care s-au născut, unde au mame cu ochii ca 
topazul, la fel ca ai lor, unde locuiesc fraţii lor de rasă, al 
căror păr este de culoarea nisipului, ca şi al lor. 

Zilnic am convorbiri prieteneşti cu Tom Spink, pe care-l 
găsesc mereu la bara cîrmei. Il încurajez pe cît pot, fiindcă 
acest anglo-saxon, oţelit, pare cu totul pierdut, deşi este un 
marinar încercat. 

Lăsîndu-şi deoparte la modul propriu, nu-şi ascunde 
descurajarea, şi nu încetează să se tînguiască: 

— Niciodată, mi-a spus amărit, nu mă voi mai îmbarca 
pentru înconjurul Capului Horn! Am jurat-o de o mie de ori, 
dar de data asta-mi voi ţine jurămîntul. 

„Nu, niciodată, Mr. Pathurst! Niciodată!” 

Mi-a istorisit şi el o păţanie. Iat-o: 

Era pe „Nahoma”, acum vreo patru ani. Două sute 
treizeci de zile de la Liverpool la San-Francisco. Da, două 
sute treizeci, nu mai puţin! 

„Aveam o încărcătură de creozot şi ciment. Şi 
creozotul cere să fie aşezat cu multă grijă, altfel nu stă 
locului. 

A „Luni de zile, mi-a fost cu neputinţă să trecem de Cap. 
Intre timp, muri căpitanul şi fu scufundat în mare, chiar aici. 

„Apoi, începură să ne lipsească merindele şi ne 
îmbolnăvirăm toţi de scorbut. Mulţi dintre noi muriră. Era un 
blestem!” 

—Cu toate acestea, îi spusei rîzînd, te-ai îmbarcat 
iar!... 

Tom Spink rămase tăcut cîteva clipe, pentru a-mi 


mărturisi apoi, cu glas încet: 

— Dacă marea ar fi înghiţit pe dulgher, în locul lui 
Boney!... 

Mai întîi, nu-l înţelesei. Apoi, îmi adusei aminte că 
dulgherul era „finezul”, vrăjitorul afurisit care „aduce timp 
bun sau rău, cînd vrea” şi „nu se gîndeşte decit să joace 
renghiuri bieţilor marinari. “ 

x 
x x 


De ieri, vremea s-a schimbat cu totul, ca prin farmec. 

Avînd în spate un vînt puternic dinspre est, alergăm în 
sfîrşit spre vest, cu o iuţeală de douăsprezece noduri. 

Cum dulgherul a dispărut, potrivirea între aceste două 
fapte dă de gîndit. 

Azi-dimineaţă, cînd m-am trezit şi în timp ce Wada mă 
ajuta să mă îmbrac, am fost uimit de seriozitatea obrazului 
său, Şi mi-a împărtăşit noutatea, cu un aer posomorit. Din 
ajun, nu se mai ştie nimic despre dulgher. 

Din ordinul lui Mr. Pike, au fost scotocite toate 
colţişoarele corăbiei. Nu s-a găsit însă nimic. 

— Şi ce crezi că i s-o fi întîmplat? întrebai. 

— Oamenii ucis pe el şi aruncat apă. Toţi neghiobi şi 
ticăloşi! Adevărată bandă de cîini şi porci! 

Intrebai pe steward, care îmi adeveri spusele lui Wada 
şi socoti, ca şi el, că dulgherul a fost omorît. 

El adăugă: 

— Toţi aici gîndesc numai la omor. Şi pe mine omorît, 
sigur, azi, mîine! 

„Foarte bine! Dar eu apăr la mine. Şi întîi omorît 
cîţiva!” 

Spunîndu-mi aceste cuvinte, îşi descheie vesta şi văzui 
de-a lungul corpului său, în partea stîngă ca s-o poată avea 
oricînd la îndemiînă, o teacă de pînză, legată cu o curea. Din 
teacă se ivea miînerul unui cuţit lung, cu care taie măcelarii 
carnea în bucăţi. 

Bătrînul chinez scoase încet arma de temut, care avea 
o lungime de vreo două picioare. Pentru a-mi arăta că era 


bine ascuţită, tăie o foaie de ziar în bucățele. 

—He-he! adăugă el cu un rînjet batjocoritor. Eu numai 
„galben murdar”, „maimuţoi”, „fleac”. Inţeles! 

„Dar ei lasă pace pe mine!” 

Nimic nu-mi dădea putinţa să aflu adevărul. Noaptea 
fusese liniştită, Ninsese. Nici un val nu scăldase puntea 
corăbiei. Aşadar, presupunerea unui accident trebuie 
înlăturată. 

Pe la ora opt, Mr. Pike a întrunit pe toţi oamenii pe 
corabie şi i-a întrebat pe rînd. Răspunsurile au fost aceleaşi: 
„Nu ştiu nimic! 

Cînd i-a venit rîndul, Mulligan lacobs a fost neobrăzat 
ca de obicei: 

— Dulgherul?! mirii. Dar ce credeţi că puteam să-i fac? 

„Îmi închipui că mă veţi învinui că m-am repezit la 
uriaşul acela şi l-am aruncat peste bord. Ce dovadă aveţi, 
vă rog? E adevărat că sînt cel din urmă dintre nătărăi şi că 
am, aşa prăpădit cum sînt, o forţă de taur!” 

Mr. Pike se încruntă, dar nu stărui şi trecu la altul. 

Scena era mişcătoare. De sus, de pe dunetă, Mr. Pike 
domina semeţ pe oamenii adunaţi pe punte, vicleni şi 
închişi în ei înşişi. O zăpadă uşoară îşi scutura vertical 
fulgii în aerul liniştit. 

„Elseneura”, ale cărei pînze erau aproape amorţite, 
aluneca încet şi suspinînd pe valurile, care abia îi atingeau 
marginile. 

Cu chipurile trase, oamenii se legănau în ritmul pe 
care-l impunea corabia, cu mîinile în mănuși şi picioarele în 
cizme. Cei trei necunoscuţi cu ochii ca topazul ascultau 
visători, fără să priceapă nimic. 

Deodată, începu să bată vîntul dinspre est. 

Mr. Pike fu cel dintii care simţi. Il văzui tresărind şi 
întinzînd obrazul spre vintul acela uşurel. In clipa 
următoare, îl simţii şi eu. 

El aşteptă o clipă, spre a se încredința că n-a fost 
numai închipuire. Apoi, uitînd de dulgherul dispărut, începu 
să dea ordine scurte echipajului, care se grăbi să-şi reia 


munca. 

Toate pînzele pe care le aveam fură întinse pe vergi, 
pînă în vîrful catargului: cîrmaciul învirti roata barei şi 
„Elseneura” începu să alerge spre est. Ochii mei întîlniră pe 
cei ai lui Tom Spink, a cărui privire era triumfătoare. 

Părea că spune: „prevăzusem bine!” Şi faptele o 
dovedeau cu prisosinţă. Dulgherul cu picioarele mari 
zburase peste bord, fără să ştie cum, împreună cu traista lui 
cu vrăjitorii — şi vîntul cel bun venise! 

Voios din cale-afară, Mr. Pike măsura duneta în lung şi 
în lat. Dispreţuind frigul, îşi scosese mănuşile şi-şi freca 
mîinile de bucurie. Işi vorbea şie-însuşi şi-şi manifesta 
mulţumirea într-un chip hazliu. 

Îşi îndrepta privirea cînd spre partea de dinainte şi 
spre oamenii a căror muncă o supraveghea, cînd, fericit, 
spre partea din care sufla vintul prielnic şi cădea zăpada. 

—Ei bine, ce credeţi Mr. Pathurst? mă întrebă fără 
veste. 

De data asta am nimerit-o! Am nimerit-o! Ha! Ha! Ha! 

Flecărea vrute şi nevrute şi începu să-mi vorbească 
despre restaurantele franţuzeşti din San-Francisco, ale 
căror bucătării erau neîntrecute în pregătirea unei anumite 
mîncări de rață. 

—Raţa trebuie apucată şi aruncată într-un cuptor bine 
încălzit, unde stă şaisprezece minute... După mine, 
patrusprezece minute sînt de ajuns. Mîncarea e coaptă şi 
delicioasă! 

Vorbindu-mi, îi lăsa gura apă... 

Pe la amiază, încetă să cadă zăpada şi vintul deveni 
mai rece. Ne iuţirăm pasul şi dulgherul acela uriaş aruncat 
în apa îngheţată spre a servi de hrană peştilor, rămase mult 
în urma noastră. 

La ora trei, începu furtuna şi noi sfişiam, cu o iuţeală 
nebună, Oceanul turbat, ale cărui valuri ce veneau dinspre 
est se spărgeau zgomotos de cele ce veneau dinstre Vest, 
respingîndu-le într-o luptă cumplită şi triumfătoare. 

Mr. Pike privea pierdut vergele vintrelor, care se 


bolteau sub rafale, ca arcurile sub mîna unui arcuş nevăzut 
şi erau în fiecare clipă amenințate să fie smulse sau frînte. 

Puțin îi păsa, îmi spunea, jurîndu-mi că — orice s-ar fi 
întîmplat — nu va strînge nici o bucăţică de pînză. 

Mai mult, dădu ordin să se întindă şi pinza cea mai 
mare, susţinînd că nici Dumnezeu, nici chiar Diavolul nu vor 
izbuti s-o facă să sară din loc. 

— Barometrul coboară! îmi spuse Mr. Pike. Asta-i bine! 
Cu cît se va mări puterea vintului, cu atît mai repede vom 
înainta spre vest. 

Doi inşi, schimbaţi la fiecare jumătate de oră, se 
căzneau în acelaşi timp cu mînuirea barei de la cîrmă. Şi cu 
tot frigul, le şiroia sudoarea pe obraji. 

Spre seară, ne încrucişarăm cu altă corabie care 
încerca să se îndrepte spre est şi îndura, la rîndu-i toate 
necazurile pe care le îndurasem noi. 

Văzind-o, Mr. Pike începu să ţopăie ca un sălbatic şi 
salutînd-o batjocoritor, îşi urlă disprețul voios spre formele 
îmbrăcate în muşamale, ce se zăreau pe duneta acelei 
corăbii nenorocite. 

Noaptea care urmă în plină suferinţă şi glorie, astfel că 
nu putui închide ochii. 

Săriturile „Elseneurei” mutaseră din loc soba cea mare 
din salon şi focul trebui să fie stins. In cabine au fost aprinse 
sobe cu gaz. Dar soba mea răspîndea un miros înăbuşitor, 
încît am stins-o. 

Aflai a doua zi dimineaţă, că nici Marguerite nu putuse 
dormi. Dar alergătura nebunească a corăbiei n-o înfricoşa 
deloc. 

In schimb, Mr. Mellaire era stăpinit de oarecare temeri, 
pe care mi le mărturisi: 

— Să conduci în felul acesta o corabie atît de încărcată 
ca a noastră, e un lucru nechibzuit. 

„Elseneura” nu-i un yacht uşor, cu care-ţi poţi îngădui 
orice îndrăzneală, ci un adevărat lădoi plin cu cărbuni. Ce s- 
ar întîmpla dacă ne-ar sfărima catargurile? Am fi nimiciţi!” 

La ora opt, Marguerite şi cu mine ne urcarăm pe 


dunetă şi găsirăm pe Mr. Pike, care nu dormise deloc. 

Ne salută voios. 

Cît despre echipaj, el părea încă îngrozit. Nu i se putu 
da nici o mîncare caldă, întrucît bucătăria de pe partea din 
faţă a corăbiei fusese inundată în trei rînduri. Oamenii 
trebuiră să se mulţumească doar cu pesmeţi de mare şi 
carne de cal, conservată. 

La amiază, ajunseserăm o corabie care avea puţine 
pînze întinse şi mergea în aceeaşi direcţie cu noi. 

— la priviţi pe fricoşii ăştia! zeflemi Mr. Pike. N-au 
măcar curajul să se lase mînaţi şi-şi pierd vremea asta bună 
degeaba, de ţi-e mai mare mila! 

In mai puţin de un sfert de oră, înconjurarăm şi 
depăşirăm vasul acela, destul de drăguţ dealtfel. Atît de 
mare era iuţeala cu care mergeam, încît vasul celălalt părea 
că stă nemişcat. 

Mr. Pike, întocmai ca un ştrengar scăpat de curînd de 
la şcoală, îşi reîncepu tropăiturile de bucurie din ajun şi 
dădu cîrmaciului ordinul să se alăture uşor de corabia 
aceea. 

Ofițerii şi echipajul ne priviră înmărmuriţi trecînd ca o 
trombă pe lîngă ei şi Mr. Pike le întinse un capăt de odgon, 
îndemnîndu-i parcă să se lase remorcaţi. 

Pînă şi Marguerite începuse să se înspăimiînte. Privirea 
i se ducea fără voie spre vergelele care se încovoiau. 

Amîndoi intîlnirăm apoi pe Tom Spink, istovit din cale- 
afară şi care fusese înlocuit la cîrmă. 

—Ei bine, îi spusei, dispariţia dulgherului ne-a adus 
noroc, fără îndoială. Eşti mulţumit? 

—Doamne, Dumnezeule! Dacă secundul nostru l-ar fi 
însoţit în fundul apei, fericirea noastră ar fi fost şi mai mare! 

La ora cinci după-amiază, loch-ul de măsurat iuţeala 
înregistrase, din ajun la aceeaşi oră, trei sute patrusprezece 
mile. 

Acum e miezul nopţii şi, ghemuit în patul meu şi fără 
somn ca de obicei, scriu în grabă rîndurile acestea pe 
carnetul meu de notițe. 


x 
x * 


Acum, am trecut de-a binelea de Capul Horn! 

Vîntul nu mai bate atit de tare, timpul se 
îmbunătăţeşte şi mersul nostru e iarăşi normal. 
Temperatura e mai plăcută şi în curînd vom începe să 
simţim parfumul elizeelor. 

Oamenii s-au înviorat. leri-seară am auzit pe unul din 
ei cîntînd. 

Stewardul a pus deoparte cuțitul lui uriaş, iar gîndurile 
negre i s-au luminat pînă într-atit, încît aseară l-am găsit 
jucîndu-se de zor cu Possum... 

Şi chipul lui Wada s-a înseninat. 

Dar Mulligan lacobs şi Andy Fay rămîn tot viperele 
veninoase ce au fost neîncetat. 

Din ce în ce mai hotărît, Charles Davis nu vrea să 
moară. 

Larry s-a lăsat să i se scoată un dinte. După trei zile de 
suferinţe cumplite, a venit în partea din urmă a corăbiei şi a 
rugat pe secund să-i uşureze durerile. 

Mr. Pike s-a grăbit să-l satisfacă, dar n-a vrut să se 
„maimuţărească”, adică să întrebuinţeze cleştele de oţel, 
folosit în asemenea cazuri şi aflat în lădiţa cu medicamente. 

— Nu-mi pasă, mi-a spus, de invențiile astea! Şi după 
sistemul bun şi bătrînesc pe care l-am îndrăgit totdeauna s- 
a servit de un cui şi un ciocan. 

Nu-i de crezut, ştiu, dar am văzut cu ochii mei: o 
lovitură de ciocan, dată cu îndemiînare şi dintele a sărit! 

Şi Larry a sărit în sus şi a început să alerge în dreapta 
şi stînga, urlînd ca un turbat şi ţinîndu-se de falca pe care o 
credea crăpată. 

Mr. Pike susţine că în felul acesta a scos în viaţa lui 
sute de dinţi, fără vreo urmare nenorocită. Totul e să te 
pricepi! 

Ne-a mai istorisit că a călătorit cîndva cu un căpitan, 
care se bărbierea în fiecare duminică fără brici. Cum? 

Se folosea de o lumînare şi de un ştergar ud, cu care-şi 


ştergea faţa pe măsură ce-şi pîrlea părul. 

Secundul e din ce în ce mai vesel. 

—Ha! Ha! Ha! Cred că, după moda veche, am dat 
echipajului o imagine vie despre navigația de altădată. 

Oamenii nu vor uita curînd lecţia aceasta! 

„Adică n-o voi uita cel puţin acei care nu vor zbura 
peste bord, cu sau fără sac de cărbuni la picioare, înainte 
de a ajunge în vreun port oarecare!” 

II întrebai, oarecum uimit: 

— Aşadar, credeţi că vom mai avea morţi şi afundări? 

Mr. Pike se întoarse spre mine, mă privi o clipă drept în 
ochi şi-mi răspunse: 

— Fiţi sigur de asta! ladul n-a început încă să-şi 
dezlănţuie puterile! 

Secundul îşi face quart-urile înainte, schimbîndu-se 
regulat cu Mr. Mellaire. 

Din delicateţe faţă de Miss West, Mr. Pike şi-a păstrat 
cabina pe care o avea. De fapt, obiceiul este ca, în cazul 
cînd căpitanul moare în timpul călătoriei, secundul să se 
mute în cabina lui. 

De la dispariţia dulgherului, Mr. Mellaire mănîncă 
singur în încăperea cea mare din partea de dinapoi a 
corăbiei şi doarme împreună cu Nancy în partea centrală. 


CAPITOLUL XXXI 
Se dezlănţuie răzvrătirea 


S-au scurs două săptămîni de cînd am trecut de al 
cincizecilea grad în Oceanul Pacific. Ne aflăm acum la al 
treizecişişaptelea grad adică la aceeaşi latitudine sub 
Ecuador, ca şi deasupra Ecuadorului. 

Şi iată că încep să se împlinească prevestirile lui Mr. 
Pike şi cele ale lui Mr. Mellaire. 

Zilele bune n-au luat cu cîe şi amintirea suferințelor 
îndurate, iar vrăjmăşiile strînse în timpul călătoriei s-au 
înrădăcinat mai mult. 

Possum, biata mea javră, a dezlănţuit fără vrere 
rezvrătirea. 

leri-dimineaţă, pe la ora nouă, Mr. Mellaire, care era de 
veghe, se afla tocmai sub cafasul catargului şi dădea 
diferite ordine lui Sundry Buyers care, împreună cu Arthur 
Deacon, Ditman Olansen şi Maltezul, era cocoţat pe 
catarguri. 

Mr. Pike umbla pe podişca de oţel. 

Pe acoperişul locuinţelor centrale ale echipajului, 
Possum zburda în jurul coteţului, în care găinile, cu penele 
năpirlite dar dornice de viaţă, băteau din aripi şi culegeau 
grăunţele şi tăriţe aduse de steward. 

Cîinele fericit şi el de îndreptarea vremii, lega iar 
cunoştinţă cu păsările şi, spre a le adulmeca mai de 
aproape, îşi vîrîse botul printre zăbrelele coteţului. 

O găină înţelegîndu-i rău prietenia, se repezi spre cîine 
şi-i aplică în bot o puternică lovitură cu ciocul. 

Dîndu-se înapoi, Possum scoase un țipăt de durere, un 
țipăt ascuţit şi supărat. 

Acest țipăt atrase luarea-aminte a lui Ditman Olansen- 
care, aplecat pe vergă, întinse gitul spre a vedea ce s-a 
întîmplat. El ţinea pe umeri un scripete, pe care era 
înfăşurată o funie. Cînd îşi întinse gitul, Olansen scăpă de 
pe umeri scripetele, care căzu lîngă Mr. Mellaire fără să-l 


rănească însă. 

Dar funia, lovind în treacăt capul celui de-al doilea 
locotenent, îismulse şapca, deşi era prinsă cu o curea. 

Mr. Pike, aşa cum am spus, era pe aproape. De pe 
podişca de oţel, zări deodată dedesupt, îngrozitoarea 
crăpătură din ţeasta lui Mr. Mellaire. Rămăsese încremenit 
cîteva clipe, întrebîndu-se dacă nu cumva visează. 

Fără să-şi dea seama, îşi strînse pumnii, în timp ce 
privea cu toată atenţia acest semn de neînlăturat datorită 
căruia putea recunoaşte fără greş pe ucigaşul căpitanului 
Somers. 

In clipa următoare, cobori încet pe punte şi se îndreptă 
spre al doilea locotenent, cu gîndul vădit de a-şi vîrî 
degetele, ca ghearele unei păsări de pradă, în şanţul acela 
înfricoşător — şi să-i sfişie creierul. 

Mr. Mellaire se dădu iute înapoi cu doi paşi, iar Mr. Pike 
păru că e iar stăpîn pe sine. Braţele-i căzură de-a lungul 
corpului şi se opri. 

— Ştiu cine eşti!... spuse Mr. Pike cu voce surdă, care 
tremura de tulburare. 

„Acum optsprezece ani, ai fost pe „Cyrus-Thomson”, 
care, rămînind fără catarguri din pricina vijeliei, se 
scufundă. Ai luat loc în singura luntre ce a fost salvată. 

„După şapte ani, ai fost pe „lason-Karrison” la San- 
Francisco şi căpitanul Somers a fost ucis de cel de-al doilea 
locotenent, ai său, care erai tocmai tu, adică unul dintre 
spravieţuitorii de pe „Cyrus-Thomson”. 

„Ucigaşul, care avusese ţeasta crăpată de un bucătar 
nebun, se numea Sydney Waltham, despre care ţi-aş fi 
recunoscător dacă mi-ai da noutăţi”. 

Fără să mai asculte Mr, Mellaire, sau mai curînd 
Sydney Waltham, făcu în ciuda celor cincizeci de ani ai săi o 
săritură în lături, cu o uluitoare agerime şi se repezi spre 
partea centrală a corăbiei, unde-şi avea cabina. 

Dar nu fugise ca să se ascundă în ea, ci pentru a ieşi 
curînd ţinînd în mînă un revolver automat Smith şi Wesson, 
calibrul 32, cu care începu să tragă. 


Cîteva gloanţe se turtiră în parapetul punţii înguste, 
spre care Mr. Pike se repezi numaidecit. Şi, cu toate că nu-i 
plăcea să lase să se creadă că fuge, se retrase şi ajunse pe 
dunetă, din cîteva sărituri. 

Atunci, răzvrătirea se dezlănţui pe neaşteptate. 

Arthur Deacon, cocoţat pe catargul din urmă, se 
aplecă şi aruncă spre Mr. Pike, care tocmai trecea pe 
dedesubt, sula de desfăcut nodurile funiilor; ea se învirti de 
mai multe ori, scînteind în bătaia soarelui. 

Sula era gata-gata să atingă pe Mr. Pike şi să sfărime 
pe Possum, care alerga spre partea din urmă, înnebunit de 
împuşcăturile ce se auzeau, fiindcă Mr. Mellaire, fără să 
ţintească de ajuns de bine, trăgea necontenit. Virful ascuţit 
al sulei pătrunse cu atîta putere prin lemnul punţii, încît sula 
continua să vibreze cu furie cîteva secunde. 

In cele din urmă, în timp ce un ultim glonte se izbi de 
închi- zătoarea de oţel a odăii hărților şi în timp ce omul de 
la cîrmă îşi părăsea postul, văzui pe Mr. Pike coborînd pe 
furiş spre cabine. 

In ce mă priveşte, nu mă clintisem din postul meu de 
observaţie situat în partea centrală a corăbiei, fie din pricină 
că eram încredinţat că nu mă ameninţa nici o primejdie, fie 
pur şi simplu din lipsă de prezenţă de spirit în faţa 
evenimentelor ce se produseseră atît de neaşteptat. 

In timpul unei potoliri, izbutii să ajung pe dunetă, cînd 
răzvrătiţii, conduşi de Sydney Waltham şi de cei trei ticăloşi, 
dădură năvală, plini de avînt. Văzui banda îmbrîncindu-se şi 
repezindu-se spre scară, pentru a se căţăra, dar nici nu mă 
gîndii să încerc să-i opresc. Era foarte nimerit să nu mă 
împotrivesc, fiindcă n-aş fi izbutit; dimpotrivă, aş fi dat 
răzvrătiţilor prilejul să mă ucidă. 

Atingîndu-şi ţinta, oamenii părură foarte zăpăciţi de 
izbînda dobîndită atît de lesne şi cu totul dezamăgiţi că nu 
găseau înainte-le nici un vrăjmaş. 

Trecînd pe lîngă mine, Bert Rhine păru că vrea să se 
oprească, spre a mă lovi cu ajutorul cuţitului pe care-l avea 
în mînă. Dar îşi reluă aproape numaidecit alergătura, 


socotindu-mă desigur „un număr fără însemnătate”. Mă 
simţii niţel jignit, dar şi fericit. 

Cînd oamenii văzură că nu mai era nimeni pe dunetă, 
rămaseră uluiţi. Oare conducerea corăbiei era părăsită în 
voia soartei? Asta-i supăra şi-i îngrijora mult. 

Bert Rhine trimise pe italianul Guido Bombini să 
înconjoare adăpostul care acoperea roata cîrmei, spre a se 
încredința că nu se ascunsese acolo nici un duşman. 

Apoi, dădu un ordin evreului Isaac Chantz, pe care 
O'Sullivan îl rănise la începutul călătoriei. Şi, Chantz, urmat 
de cîţiva voinici, se duse în chip de cercetaş spre odaia 
hărților, a cărei uşă o deschise fără veste. 

In aceeaşi clipă, străluci şi se prăbuşi asupră-i un cuţit 
lung măcelăresc, pe care-l ţinea o mînă galbenă uscată. 
Cuţitul îi alunecă de-a lungul capului şi gitului şi-i atinse 
umărul stîng. 

Oamenii care însoțeau pe Isaac Chantz se dădură 
înapoi şi evreul se clătină pînă la stinghia de sprijinire, 
apăsîndu-şi rana cu mîna dreaptă. 

Bert Rhine, care în timpul acesta se dusese să 
cerceteze sufrageria, veni în goană, odată cu Mr. Mellaire, 
care ţinea încă în mînă revolverul gol. Ei îşi croiră drum 
printre cei ce se înghesuiau, şovăitori, în faţa odăii hărților, 
a cărei uşă se închidea şi se deschidea, în ritmul 
clătinăturilor corăbiei. 

Nu cumva cuțitul ascuns avea să lovească iar pe cel 
dinţii ce s-ar fi încumetat să intre? 

inţelept şi prevăzător, bătrînul chinez nu se arătă. În 
locul lui, Mr. Pike fu acela care se ivi pe neaşteptate, venind 
pe scara lăuntrică. Era înarmat cu revolverul său, Colt, de 
calibrul 44. 

Numaidecit porni spre el o serie de detunături, 
asemănătoare unor focuri de artificii. Dar răzvrătiţii, care 
trăgeau fără să mai ţintească şi ale căror arme nu erau 
proaste, erau atît de zăpăciţi, încît nici un glonte nu nimeri, 
pe secund. 

Dar şi el trăgea. Cu tot tărăboiul drăcesc, putui 


descoperi  împuşcăturile puternice şi regulate ale 
revolverului său. 

Deodată, văzui pe italianul Mike Cipriani, ducîndu-şi 
îndurerat mîna la pîntece şi prăbuşindu-se pe punte. 

Văzindu-l corcitura de Shorty, care ţopăia şi se strimba 
în mijlocul învălmăşelii, dădu semnalul retragerii. Se 
rostogoli pe scara dunetei şi toţi îl urmară. Fu o dezordine 
nemaipomenită. 

Isaac Chantz, care sîngera necontenit, fu cel dintîi care 
fugi după Shorty. 

Nosey Murphy îşi azvirli nebuneşte cuțitul spre Mr. 
Pike, dar nu-l nimeri. Tăişul izbi cu putere unul din mînerele 
de aramă ale roții de la cîrmă şi căzu apoi pe podea. 

Al doilea locotenent fugi după ceilalţi, însoţit de Bert 
Rhine. In alergătura lor disperată se izbiră de mine puternic, 
încît erau să mă răstoarne. 

„Cîmpul de luptă” începea să se golească. Mr. Pike 
trase încă o dată şi nimeri pe Bill Quingley, care se prăbuşi 
la picioarele mele. 

Ultimul care trebuia să fugă era Maltezul. El se opri pe 
una din treptele de sus ale scării, pentru a privi cu 
îndrăzneală în faţă pe secund. Mr. Pike îşi îndreptă spre el 
ţeava revolverului şi trase. Dar se isprăviseră cartuşele, 
astfel că, în timp ce Maltezul dispărea grăbit, revolverul 
făcu doar un zgomot sec. 

Duneta era a noastră. 

Stewardul ieşi încet din odaia hărților, ţinînd în mînă 
cuțitul său lung şi pregătit să lovească dacă va fi nevoie. 

Marguerite îl urmă. In spatele ei venea Wada, care-mi 
aducea carabina Winchester, o jucărie poate, dar de temut. 

Mr. Pike îşi privea revolverul cu o mutră turbată, 
cercetîndu-l amănunţit ca să se încredinţeze dacă se 
înţepenise, sau i se isprăviseră într-adevăr cartuşele, — cînd 
Marguerite îl întrebă în ce direcţie vrea să îndrume corabia. 

Secundul tresări şi răspunse: 

— Puneţi bara cîrmei spre vînt! 

— Inţeles! spuse Marguerite. Şi alergă spre roata 


aceea uriaşă, pe care o miînui cu ajutorul lui Wada în 
direcţia arătată de secund. 

Din fericire, marea era liniştită şi fiica „Samuraiului” 
înlocui cu semeţie pe cîrmaciul dispărut. 

După cum vă spusesem, Wada îmi adusese carabina. 

— Ea gata pentru trageţi! îmi spusese. Trebuie numai 
ridicat piedica. 

— Sînt la ordinele dvs.! Mă adresai lui Mr. Pike. Ce am 
de făcut? 

— Ţintiţi pe Roberts! îmi răspunse. 

Şi-mi arătă un om ce se afla pe punte. 

Adăugă: 

— E cel mai bun trăgător din echipaj. Dacă-l doboriţi, e 
foarte bine. 

„Dacă nu-l nimeriţi, îi veţi insufla cel puţin teama de 
Dumnezeu”. 

Era întiîia oară, cînd ţinteam un om. Dar situaţia era 
atit de gravă, încît febra obişnuită într-o asemenea 
împrejurare nu puse deloc stăpiînire pe mine. 

Roberts, văcarul era la o sută de picioare de dunetă. 
Nu-l nimerii. Totuşi, greşisem ţinta cu atît de puţin, încît el 
sări în sus. 

In clipa următoare, descoperindu-mă, Roberts îşi 
îndreptă spre mine revolverul cu care era înarmat. 

Dar i-o luai înainte, trăgînd iar. Atins de data asta, el 
se clătină şi căzu pe spate, apoi încercă să se ridice şi-mi 
trimise încă un glonte, care se pierdu în aer. 

Mă cuprinse un fel de nebunie, şi, sub apăsarea 
neîntreruptă a degetului meu arătător, o ploaie de plumb 
ţişni din arma mea, năpustindu-se asupra lui Roberts. 

ÎI nimerii de cel puţin trei ori. El căzu, după ce se roti 
de cîteva ori, se ridică iar într-un cot şi trase iar la 
întîmplare încă două gloanţe; apoi, se lungi pe punte şi 
rămase ţeapăn. Era mort. 

În timp ce-mi priveam arma, simţii că mă atinge cineva 
pe braţ. Era Wada, care-mi aducea o duzină de cartuşe. Le 
luai şi le încărcai în armă, trimiţindu-l să-mi aducă altele. 


De abia se îndepărtase Wada, cînd Bill Quingley, care 
zăcea la picioarele mele, îmi prinse gleznele şi îşi înfipse 
dinţii în pulpele mele. Scosei un țipăt de surpriză şi de 
durere. 

Dintr-o săritură, Mr. Pike îmi veni în ajutor. Trîntind lui 
Bill Quingley o lovitură zdravănă de picior, îl făcu să-mi dea 


drumul. li trînti apoi încă una, mai zdravănă, trimiţindu-l 
peste bord, fără ca trupul să atingă măcar stinghia de 
sprijin. 


Mike Cipriani era în agonie, nu departe de noi. El avu 
totuşi puterea să se tirască pe podea, părînd că vrea să se 
îndrepte spre cîrmă şi să lovească poate, înainte de a-şi da 
sufletul, pe Marguerite, ce se afla acolo. 

Mr. Pike interveni iarăşi şi, folosindu-se de acelaşi 
mijloc ca şi la Bill Quingley, îi tăie poftele şi gîndurile, 
oricare ar fi fost. Mike Cipriani zbură şi se duse să-l 
întîlnească în mare pe Quingley. 

Puntea de jos era goală. Nu se mai vedea nici un 
răzvrătit. 

Mr. Pike îşi vîri revolverul în buzunarul bluzei şi urlă 
spre partea din faţă a corăbiei: 

— Unde v-aţi ascuns, şoarecilor? leşiţi din găuri şi 
veniţi aici. Vreau să vă vorbesc. 

Guido Bombini, împins desigur de Bert Rhine, fu primul 
care se arătă şi înainta în chip de soi, făcînd o sumedenie 
de gesturi ca să dea de înţeles că are gînd uri paşnice. 

La rîndu-i, Mr. Pike arătă că n-are nimic în mini. 

Cînd îşi dădură seama că într-adevăr secundul nu mai 
trage, începură să apară şi ceilalţi, unul cîte unul, avînd 
între ei pe Bert Rhine, Nosey Murphy şi Kid Twist, care 
conduceau „ostilităţile”. 

—Bine! spuse Mr. Pike, cînd îi văzu apropiindu-se 
destul. 

Cei trei necunoscuţi pe care ni-i dăruise Capul Horn 
urmau în neştire mulţimea, ca şi Faunul, care nu înţelegea 
nici el nimic din întîmplările groaznice de pe corabie. 

Şi Charles Davis apăruse, tot viu. Obrazul lui, galben 


ca ceara, se deosebea în chip ciudat de feţele pirlite care îl 
înconjurau. 

Lîngă el se aflau Mulligan lacobs şi Andy Fay, plini de 
ură. 

— Unde-i Sydney Waltham? tună Mr. Pike. Vreau să-i 
vorbesc. De ce nu-i aici, printre voi? 

„Să se ducă unul să-l caute! Apoi veţi relua lucrul. 
Dacă nu, Dumnezeu să aibă milă de voi!” 

Oamenii, neliniştiţi, se frămîntară într-un tropăit tăcut. 

—Sydney Waltham, ieşi la iveală! tună Mr. Pike peste 
capetele pe care le domina. 

— Bestie bătrînă! mirii Mulligan lacobs. 

—Tăcere, Mulligan! porunci Bert Rhine, pe care 
infirmul îl privi cu fiere. 

— Bert Rhine, reluă batjocoritor Mr. Pike, fii liniştit! 
Cînd îţi va veni rîndul, nu vei fi uitat! 

Şi începu iar să strige: 

— Sydney Waltham,  ucigaşule, mă auzi? Haide, 
mişelule, apropie-te, avem o răfuială veche amindoi. 

Se părea că în gîndul lui stăruia mai mult ucigaşul 
căpitanului Somers şi pedepsirea lui, decît însăşi răzvrătirea 
dezlănţuită. 

Dar al doilea locotenent, făcîndu-se că nu aude, nu se 
arăta. 

Mr. Pike se întoarse iar spre Bert Rhine şi spre 
răzvrătiți şi strigă: 

— Haide, Bert Rhine, dă-le o pildă! Sau te arunc peste 
bord, ticălos fără pereche! 

„Vă dau, ţie şi şobolanilor ciumaţi care te înconjoară, 
două minute ca să vă supuneţi!” 

Ticălosul şi cei doi tovarăşi ai lui rînjiră, cu rîsul lor 
întunecat şi duşmănos. 

— Mai întîi, mîrţoagă bătrînă, va trebui să asculţi ce 
vrem să spunem! 

„Davis, tu care nu te sperii şi ştii să vorbeşti, spune tu 
lecţia! 

— Deştept avocat, îl întrerupse Mr. Pike şi straşnică 


lichea! 

Charles Davis rămase cu gura căscată şi Bert Rhine 
ridică din umeri şi se răsuci pe călciie, pregătindu-se să 
plece. 

— A, bine! spuse el liniştit. Dacă nu vreţi să staţi de 
vorbă... 

Mr. Pike încuviinţă: 

— Dă-i drumul, Davis! Scoate-ne neghiobiile pe care le 
ţii în gîtlej! La vremea potrivită, vom mai avea astfel încă o 
socoteală de încheiat. 

Charles Davis tuşi spre a-şi drege glasul şi începu: 

Inainte de toate, ţin să declar că nu mă amestec deloc 
în toată isprava asta. 

„Sînt un bolnav, care abia se ţine pe picioare şi trebuia 
să mă aflu în clipa asta întins în patul meu.” 

„Dar mi s-au cerut informaţii privitoare la legea 
maritimă. Le-am dat... Era de datoria mea s-o fac!” 

— Şi ce îndrugă „legea maritimă”? întrebă zeflemitor 
Mr. Pike. 

Fără să-şi piardă curajul, Charles Davis răspunse 
repede: 

— Ea spune că, atunci cînd ofiţerii unei corăbii nu mai 
sînt în stare să asigure conducerea, echipajul îi poate înlocui 
şi se poate însărcina să mîine spre port vasul aflat în 
primejdie. 

„Legea este răspicată în această privinţă şi „Analele 
maritime” dau destule pilde. 

„Aşa a fost, în 1892, cazul vasului „Abissin”. Căpitanul 
muri de friguri în timpul călătoriei şi ofiţerii secunzi începură 
să se dedea băuturii”. 

—La fapte! răcni Mr. Pike. Nu-mi pasă de citaţiile tale! 
Ce vrei să spui? 

—Bine:.. Repet, vorbesc în calitate de sfătuitor 
dezinteresat şi fără să am vreun amestec. Sînt bolnav, 
scutit prin însăşi boala mea, de orice osteneală. 

„Ei, bine, lucrurile stau aşa. Aveam un căpitan 
cumsecade. Nimeni dintre noi nu poate spune nimic pe 


socoteala lui. Dar a murit!” „Secundul, care i-a luat locul, e 
un om furios, care vrea să ucidă pe al doilea locotenent. 
Dealtfel, nu ne sinchisim prea mult de lucrul acesta şi-l spun 
numai ca să întregesc înfăţişarea faptelor.” „Ceea ce vrem 
cu toţii este să ajungem în port teferi şi nevătămaţi. Dar 
vieţile noastre sînt în primejdie!” 

„Nici unul dintre noi n-a făcut cuiva rău. Dimpotrivă, 
dvs. aţi împuşcat cu revolverul dvs. doi oameni, aruncîndu-i 
apoi peste bord, aşa cum voi depune mărturie în faţa 
tribunalului.“ 

„Şi mai este un al treilea aici pe punte, mort şi el, şi 
sortit să servească drept hrană rechinilor. De ce? Fiindcă s- 
a apărat în chip legal. Dumnezeu să-l ierte!” 

„Aceiaşi martori vor depune şi în privinţa aceasta. Ei 
vor spune adevărul, nimic altceva decît adevărul.” 

„Vorbiţi, domnilor! Spuneţi, dacă am sau nu dreptate!” 

Se auzi un murmur încurcat de glasuri, care îl aprobau. 

—În două cuvinte, vrei să-mi iei locul, hai! încheie Mr. 
Pike. 

„Şi cu mine ce-ai să faci?” 

— Vom avea grijă de dvs. aşa cum se cuvine, păzindu- 
vă pînă la sosirea noastră la Seattle. 

„Acolo, vă vom preda autorităţilor legale. Credinţa 
mea este că v-aţi putea apăra invocînd nebunia şi, dacă 
argumentul vă va fi primit, veţi scăpa ieftin!” 

„Vă vorbesc prieteneşte, cum vedeţi!” 

Simţii în clipa aceea, că Marguerite îmi pune mîna pe 
umăr. Stewardul o înlocuise la cîrmă şi-i dădu cuțitul cel 
mare. 

— Ţi-ai isprăvit „cuvîntarea”? întrebă Mr. Pike pe Davis. 
Foarte bine! 

Acum, voi răspunde o dată întregii bande. Aveţi cu 
toţii, v-o repet, exact două minute ca să vă hotăriţi. 

„lmi veţi preda pe al doilea locotenent şi vă veţi apuca 
numaidecit de lucru! Veţi fi iertaţi şi la sosire vă veţi primi 
toată simbria.” 

„De nu, îndată ce vom ajunge pe uscat, veţi fi predaţi 


justiţiei şi veţi îmbrăca, pentru răzvrătire pe mare, haina 
vărgată a puşcăriaşilor!” 

„Două minute, nu-i aşa?” 

„Cei care vor să cunoască puşcăria, n-au decit să 
rămînă pe locurile unde se află! Cei care se vor gîndi că e 
mai bine să se supună şi să se poarte cumsecade de acum 
înainte, pot veni aici, pa dunetă, la mine.” 

„Nu e pe tocmeală! Aveţi două minute de chibzuit”. 

Şi aplecîndu-se spre mine, îmi şopti: 

— Ţineţi-vă arma pregătită şi, dacă e nevoie, nu şovăiţi 
să trageţi. 

„Doar n-or fi crezut porcii ăştia, că ne pot porunci ei 
nouă!” 

Oamenii părură ca şovăie. Buckweat făcu un pas 
temător înainte, dar se opri. 

incurajat totuşi de exemplul lui, Herman Luckenheimer 
păşi cu hotărîre şi se îndreptă spre scara dunetei. 

Văzîndu-l, Kid Twist îi ajunse dintr-o săritură. Inşfăcînd 
pe german de spinare, îşi propti în el genunchiul şi-l 
răsturnă. 

Luai arma la ochi, gata să trag. 

Dar pînă s-o fac, italianul Guido Bombini reteză 
beregata germanului cu o puternică lovitură de cuţit. 

—Trageţi! îmi strigă Mr. Pike. 

Apăsăi pe trăgaci, dar avui ghinion. Glontele nu nimeri 
ţinta, şi lovi pe Faun, care se clătină, scoţind un țipăt de 
durere şi se prăbuşi pe punte, tuşind şi privindu-mă cu 
sărmanii lui ochi rătăciţi. 

Nici un om din echipaj nu mai clinti. 

Herman Luckenheimer, pe care Kid Twist nu-l mai 
ţinea, se prăvălise şi el, în timp ce Bert Rhine declară cu 
glas catifelat şi izimbind batjocoritor: 

— Mai sînt niscaiva amatori? Dacă-i îndeamnă inima!... 

—Cele două minute au trecut! vesti Mr. Pike. 

— Şi ce aveţi de gînd, bunicule? îl zeflemi Bert Rhine. 

Intr-o clipă, Mr. Pike îşi trăsese revolverul automat din 
buzunar, în timp ce oamenii se răspîndiră cu repeziciune şi 


fugiră să se ascundă. 

Pentru a doua oară, puntea se goli ca prin farmec. 

Nu mai rămăseseră decît văcarul, mort şi întins pe 
spate şi Faunul, aşezat pe locul pe care căzuse şi scuipînd 
sînge. 

După cîteva clipe, apăru un nou grup, care începu să 
se înghesuie în grabă mare spre dunetă. 

-—Trageţi! mă îndemnă Marguerite. 

—Nu trageţi! răcni Mr. Pike. 

In fruntea grupului venea Louis bucătarul, pe care-l 
urmau în şir cei doi reparatori de pînze, Henry elevul Şcolii 
navale şi tovarăşul său Buckwheat. Tom Spink încheia şirul. 

Un glonte, porni de pe partea din faţă a corăbiei şi 
ţintind grupul se pierdu în aer. Tom Spink răsturnă dintr-o 
lovitură de pumn pe unul dintre răzvrătiţii ce stăteau la 
pîndă în drumul său. In clipa următoare, cei şase inşi se 
căţărau sprinten pe scara dunetei şi veniră să ni se alăture. 

Numaidecit, Mr. Pike puse la bara cîrmei, pe unul 
dintre reparatorii de pînze, în locul stewardului care-şi putea 
relua astfel locul obişnuit. 

Deodată, luarăm-aminte secundul, ca şi Marguerite şi 
mine, la un cîrd de albatroşi care pluteau la suprafaţa 
valurilor, în spatele corăbiei, scoţind ţipete asurzitoare. Şi 
văzurăm, uluiţi, pe Nike Cipriani şi Bill Quingley, care nu 
murise. Cu o putere supraomenească, se agă ţară de loch-ul 
de măsurat iuţeala şi pluteau pe urmele „Elseneurei”. 

Duşi de corabie, ei izbuteau să se menţină astfel la 
suprafaţa apei. 

Deasupra şi-n jurul lor dădeau tîrcoale albatroşii 
hămesiţi cu aripile lor lungi şi ciocul lor uriaş. 

Una dintre păsări, mai îndrăzneață, se năpusti asupra 
italianul lui, care izbuti să-i împlinte cuțitul în pîntece. 
Albatrosul se prăbuşi greoi în mare. 

Stewardul se apropie şi, cu toată răceala, tăie cu 
ajutorul cuţitului pe care i-l înapoiase Marguerite, linia 
lochului, de pe căptuşeala de oţel pe care era aşezată. 

Pierzîindu-şi punctul de sprijin, cei doi încercară să 


înoate. 

Dar, în timp ce se zbăteau în spumele valurilor, cîrdul 
înaripat, năpustindu-se asupra acestei prăzi de carne vie, 
cobori peste ei, lovindu-i furios cu ciocul în cap, în umeri şi 
în braţe, îndoindu-şi ţipetele înăbușite. 

Era un spectacol înspăimîntător, dar care — 
mărturisesc? — mă lăsa aproape nepăsător. 

Pe aceiaşi oameni, îi văzusem desfătindu-se să 
spintece şi apoi să chinuiască rechinul, pe care-l azvirliseră 
apoi în valuri, ca să devină prada altor rechini. 

Acelaşi joc de crîncenă barbarie se întorcea acum 
împotriva lor şi, cel care trage sabia — de sabie moare, cei 
doi ticăloşi mureau miîrşav, aşa cum şi trăiseră... 


CAPITOLUL XXXII 
Un concert pe nepregătite 


Cele două „tabere” sînt acum statornicite şi lămurite. 

De o parte, pe locurile înalte pe care le stăpînim pe 
deplin, Marguerite, Mr. Pike şi eu, înfăţişăm pătura 
conducătoare”. Avem cu noi servitori credincioşi, nu prea 
mintoşi, dar pe care ne putem bizui cu nădejde. 

In privinţa deşteptăciunii, Henry, elevul Şcolii navale 
vine în primul rînd. El e unul de-ai noştri, mai tînăr şi are 
încă multe de învăţat în viaţă. 

Buckwheat îl urmează, la depărtare însă. Tom Spink 
este un marinar vrednic, voinic, dar nu destul de hotărît. 

Wada, stewardul şi cei doi reparatori de pînze sînt 
asiatici, astfel că, datorită rasei lor, se deosebesc în totul de 
noi; dar ei sînt cinstiţi şi şi-au dat seama că interesul lor se 
confundă cu al nostru. 

Sîntem cu toţii unsprezece, împotriva unui număr de 
douăzeci şi şase în cealaltă tabără, dintre care vrăjmaşii 
noştri cei mai de temut sînt: al doilea locotenent, Mr. 
Mellaire sau Sydney Waltham, numele nu interesează prea 
mult, un om energic din propria noastră rasă, dar un 
renegat; Bert Rhine, Nosey Murphy şi Kid Twist, cei trei 
şacali; Arthur Deacon, o puşlama primejdioasă; Guido Bom- 
bini italianul ticălos; Chorty, o corcitură; Andy Fay şi 
Mulligan lacobs, care împreună cu Isaac Chantz, evreul 
rănit, sînt însăşi ura întrupată. 

Faunul, căruia unul din gloanţele mele i-a străbătut un 
plămîn, nu poate fi pus la socoteală, ca şi cei trei 
necunoscuţi cu ochii ca topazul. 

Nancy şi Sundry Buiers, cei doi şefi ai echipajului, sînt 
nişte netoţi, despre care n-am ce să vorbesc. 

Cei doi marinari scandinavi, Sorensen şi Lars lacobsen, 
sînt şi ei tare nerozi. Bob este tot un prost, dar ţine să pară 
altfel.Grecul Tony, sinucigaşul care nu a izbutit să moară, 
este un nebun. Charles Davis îi seamănă, dar mai e şi un 


animal răutăcios. Cu deosebire, îndrugă vrute şi nevrute, de 
dimineaţă pînă seara. 

John Hackey, un apaş, Maltezul, Frantz Fitzgibbon şi 
Richard Giller, cei doi supraviețuitori dintre „zidarii care şi- 
au greşit cariera”, împreună cu Ditman Olansen „şpanchiul” 
completează lotul. 

Situaţia pentru noi ar putea fi şi mai rea. Cea mai bună 
armă a noastră este că aproape toate merindele de pe 
„Elseneura” se află în mîinile noastre. 

In ciuda zelului său de luptător, Mr. Pike a înţeles lesne 
că nu sîntem destul de numeroşi spre a ne încăiera cu 
răzvrătiţii. 

— Noi sîntem cei împresuraţi! bombăni. Vă daţi seama, 
da? Dar într-un răstimp care nu va putea fi prea lung, ne 
vom reduce asediatorii la foame. Da, vom flămînzi pe cîinii 
ăştia, pînă ce vor veni să ne lîngă picioarele! 

„Vă  închipuiţi că obiceiul de a aşeza cămara şi 
sufrageria în partea din urmă a corăbiei se datoreşte 
întîmplării? Nu, Mr. Pathurst! Procedînd astfel, strămoşii 
noştri ştiau ce fac!” 

Louis este de aceeaşi părere. 

— in bucătăria echipajului, îmi spuse, nu mai sînt 
merinde decît pentru cîteva zile. Mai e şi un butoi cu 
pesmeţi de mare, dar nici el n-o să ajungă multă vreme 
ticăloşilor ăstora! 

„Tot numai cîteva zile vor ţine şi găinile pe care le-au 
furat în noaptea trecută şi care nu înseamnă mai nimic 


pentru douăzeci şi şase de inşi.” 
x 


x x 


„Elseneura” înaintează încet, pe o mare leneşă. 

Mr. Pike şi cu mine ne-am împărţit quart-urile. Rostul 
cel mai însemnat al funcţiunii noastre este să supraveghem 
scara dunetei, ca să împiedicăm orice nouă năvală, dată pe 
faţă sau pe ascuns. 

El are în buzunar revolverul său „Colt”, iar eu port pe 
umeri carabina mea încărcată. 


Tom Spink, Wada, Buckwheat şi Louis alcătuiesc 
echipa mea. Harry, cei doi reparatori de pînze şi stewardul 
sînt echipa lui Mr. Pike. 

Consemnul este să nu se îngăduie nimănui să se arate 
pe punte. 

Astăzi, Sydney Waltham apăruse în apropierea părţii 
centrale a corăbiei. Fără să stau pe gînduri, i-am trimis un 
glonte care s-a turtit de încuietoarea locuinţelor din partea 
aceea a vasului, la o distanţă foarte mică de capul său. 
Waltham a făcut repede o săritură în lături şi a înţeles. Nu l- 
am revăzut. 

Charles Davis a încercat de asemeni să-şi arate vîrful 
nasului. A primit şi el acelaşi avertisment. 

Cînd s-a lăsat seara, Mr. Pike a întrebuințat ambele 
echipaje la ridicarea părţii din puntea îngustă ce dă spre 
dunetă, cu ajutorul unor scripete şi funii. 

Mîzgălesc aceste rînduri în timpul meu de odihnă. Am 
părăsit duneta la ora opt, spre a-mi relua quart-ul în primire 
la miezul nopţii. 

Wada susţine, destul de temeinic de altfel, că la sosire 
vom avea dreptul la restituirea unor sume din preţul plătit 
pentru călătorie. 

Marguerite nu e prea amărită de răzvrătire, prima la 
care a fost de faţă. Şi urmăreşte toate fazele, cu multă 
curiozitate. Intr-o oarecare măsura, răzvrătirea este pentru 
ea un fel de leac împotriva durerii ce o chinuie, mai mult 
sau mai puţin vădit, mai mult sau mai puţin puternic şi de 
care e stăpinită de la moartea tatălui ei. 

Am rămas în cabinele noastre. Oamenii care ni s-au 
alăturat au fost instalaţi în odaia cea mare din partea de 
dindărăt a corăbiei, prin grija Margueritei. Ln acest scop, s- 
au scos păturile trebuincioase dintr-un cufăr. 

Pe vas, totul e învălmăşit şi zăpăcit. Pînzele, nestrînse 
şi nelegate, dau o privelişte jalnică. Cele mai multe atîrnă 
de-a lungul catargurilor, încurcate unele într-altele şi, la 
fiecare clătinare a corăbiei, se leagănă trist în gol. 

Numai verga cea mare are pînza întinsă cum trebuie, 


astfel că datorită ei ne putem urma drumul. Dar înaintăm cu 
o încetineală supărătoare, care nu trece, în cel mai bun caz, 
de şapte sau opt mile pe zi. 

În unele clipe, „Elseneura” se roteşte în juru-i ca o 
sfirlează şi descrie un fel de cercuri nedesluşite, căutînd 
vîntul. 

Din fericire, marca e potolită şi vremea minunată, aşa 


încît sîntem cruţaţi de nenorociri. 
x 


x * 


Zilele trec. S-a scurs o săptămînă şi se pare că 
răzvrătiţii nu suferă încă de foame. Cu toate acestea, 
proviziile trebuie să li se fi împuţinat, fiindcă Bert Rhine a 
încercat în două rînduri să încheie un „armistiţiu”. 

Dar Mr. Pike a tras mereu în drapelul alb, de îndată ce 
l-a văzut fluturînd deasupra locuinţelor echipajului. El vrea o 
supunere deplină şi fără vorbărie. 

Totuşi, a început să i se pară că vremea trece încet. Cu 
deosebire însă-l stăpîneşte chinuitor o idee: să răzbune 
moartea scumpului său căpitan Somers. Din cînd în cînd, îl 
găsesc măsurind duneta în lung şi în lat şi bolborosind 
ameninţări cumplite împotriva lui Sydney Waltham, 
strîngîndu-şi şi deschizindu-şi pumnii lui mari şi pătraţi şi 
scrişnind din dinţi. 

Uneori, se gîndeşte că, întrucît vrăjmaşul nu se prea 
sinchiseşte de noi, ar fi bine să se repeadă noaptea asupra 
lui. Mi-a vorbit îndelung despre o asemenea posibilitate şi 
sînt încredinţat că, dacă ar cunoaşte sigur ascunzişul lui 
Sydney Waltham, s-ar încumeta să-şi împlinească gîndul. 

leri, pe la ora patru după-amiază, al doilea locotenent 
s-a arătat pe puntea cea mică şi s-a apucat să privească 
valurile. 

— Trageţi în el! mi-a strigat Mr. Pike. 

Imi proptii arma în umăr şi, ascuns în spatele odăii 
hărților, ţintii cu luare aminte, fiindcă Waltham era destul 
de departe, — cînd secundul mă prinse de braţ şi-mi spuse: 

— Nu, nu trageţi! In ciuda depărtării, s-ar putea să-l 


nimeriţi şi eu îl vreau numai pentru mine. 

Coborii arma. 

Apoi, se ivi pentru o clipă Shorty care se rezemă în uşa 
locuinţelor echipajului, se strimbă de cîteva ori şi scoase 
limba spre noi. 

Spre seară, Mr. Pike a ascultat sfatul Margueritei şi s-a 
dus să-şi aducă fonograful, pe care l-a aşezat pe dunetă. 
Apoi, a pus aparatul să meargă şi, spre a-şi bate joc de 
răzvrătiți, a ales numai plăci cu arii vesele. 

Dar vrăjmaşii au înjghebat la iuţeală o orchestră, care 
a-cîntat pînă la miezul nopţii. 

Se auzeau mai ales sunetele unei armonici, al cărei 
proprietar fusese Mike Cipriani, după cum ne-a spus Tom 
Spink şi cara acum aparţinea lui Guido Bombini. Se mai 
deosebeau flaute, fluiere, tobe şi alte instrumente, făcute 
de răzvrătiți din tot ce le căzuse la îndemină. 

În ziua următoare, concertul a fost reluat, dar întărit de 
data aceasta de bidoane de gaz, tigăi şi toate lucrurile 
metalice pe care le-au putut găsi „muzicanţii”. La fel cu 
cîntăreţii negri, ei mormăiau într-un ritm grosolan, lovind 
mereu cu nişte cleştişori, cu nişte fiare şi cu nişte bețe şi 
învîrtindu-şi instrumentele în aer. Neavînd bas şi contrabas, 
au tras necontenit clopotul cel mare atîrnat în partea din 
faţă a corăbiei şi au dat drumul sirenei ce trebuie să 
funcţioneze numai cînd e piclă. 

Tărăboiul era atît de asurzitor, încît am fost siliţi să ne 
înfundăm bine urechile. Şi tărăboiul acesta a ţinut toată 
ziua, fiindcă „muzicanţii”, dornici să ne desfătăm cît mai 
mult, se schimbau foarte des. 

Eram peste măsură de înfuriat şi, la căderea nopţii, 
dornic să pun capăt tămbălăului, m-am hotărît să mă alătur 
atacului de noapte plănuit de Mr. Pike. 

Dar secundul se mulţumi să salte dispreţuitor din 
umeri. 

A doua zi, s-a produs o schimbare. Mr. Pike pusese iar 
în funcţiune fonograful, care începu să înregistreze plăci cu 
arii de operă. Guido Bombini, care are o voce frumoasă de 


tenor, cîntă şi el, acompaniindu-se cu armonia, diferite 
bucăţi de Verdi şi Massenet, ba chiar şi de Wagner. 

Bert Rhine şi clica lui au cîntat melodii populare. Una 
din ele, făcînd aluzie la Mr. Pike şi pe care au răcnit-o de nu 
ştiu cîte ori, avea refrenul următor: 


„E un urs! 
Eunurs! 
Un urs!” 


Nancy a cîntat şi el, cu voce tremurătoare, un pasaj 
din „Flying Cloud”. 

Pînă şi cei trei visători cu ochii ca topazul au cîntat, în 
dialectul lor necunoscut, diferite doine ciudate, vesele şi 
triste. 

De data aceasta, mînia lui Mr. Pike era atît de mare, 
încît atunci cînd noaptea fu destul de întunecoasă, îmi dete 
cu cotul şi-mi propuse de-a dreptul să mergem şi să facem 
pe muzicanţii aceia plictisitori să nu mai cînte niciodată. 

— Mr. Pathurst, îmi spuse, dacă vrem, putem curăța pe 
toţi viermii ăia! 

„Luaţi revolverul căpitanului West şi ne vom strecura 
amîndoi cît mai nesimţiţi pînă în partea din faţă a corăbiei. 
Astfel, vom năvăli fără veste în locuinţele echipajului şi 
numaideciît vom începe să tragem!” 

„La primele focuri, fricoşii bandei, adică Nancy, Sundry 
Buyers, lacobsen, Bob şi Schorty, o vor şterge spre partea 
de dindărăt, unde oamenii noştri îi vor măcelări.” 

„După asta, ne vom socoti cu ceilalţi, fără greutate!” 

„Poc! poc! poc! Voi dobori într-o clipă pe şmecherii cei 
mari: Bert Rhine, Nosev Murphy, Kid Twist, Bombini, 
Deacon, Mulligan lacobs, Issac Chantz, John Hackey şi... şi... 
Sydney Waltham care, fără îndoială, va ieşi din ascunziş”. 

-—Pardon!  spusei  zimbind. Mergeţi prea _ iute!... 
Revolverul dvs. nu are decit opt gloanţe. Sydney Waltham 
îmi rămîne mie! 

Mr. Pike se gîndi o clipă. 


— Da, răspunse, aveţi dreptate! Asta înseamnă unul 
mai mult decit trebuie. Bine! Vă voi da în primire pe 
Mulligan lacobs. 

„Ei, ce spuneţi? Intraţi în horă?” 

Eu şovăii, gîndindu-mă la Marguerite. 

Dar însuşi Mr. Pike, amintindu-şi răspunderea şi 
urmările pe care ni le atrăgeam, se răzgîndi în cele din 
urmă. 

—Nu, nu, Mr. Pathurst, îmi spuse încet, nu ne putem 
primejdui într-atît. Dacă, din nenorocire, dvs., sau eu, sau 
amîndoi vom fi ucişi, corabia ar cădea în mîinile lor. 

„Datoria noastră e să rămînem liniștiți aici, atît cît va 
trebui!” 

„Foamea e mult mai sigură şi va face mai bine toată 
treaba.” 


CAPITOLUL XXXIII 
Dispariţia lui Mr. Pike 


În cursul unei ploi, torențiale căzută azi-dimineaţă, 
Buckwheat se îndeletnicea cu stringerea apei în jgheaburile 
din odaia hărților, cînd deodată răsună o detunătură — şi un 
glonte, pornit de pe partea din faţă a corăbiei, îi atinse 
umărul. 

Din fericire glontele era de calibru mic şi, din pricina 
distanţei străbătute, îşi pierduse cea mai mare parte din 
puterea de pătrundere. Cu toate că rana nu era deloc 
serioasă, omul nostru începu să zbiere, de parcă ar fi urmat 
să moară. 

Mînios, Mr. Pike fu nevoit să-l potolească, trăgindu-i 
vreo două la ceafă. Apoi, se apucă de lucru. 

Nu mi-ar plăcea niciodată să. am nevoie de Mr. Pike în 
calitate de chirurg. Cu degetul lui mic, prea mare însă 
pentru o asemenea operaţie, ceea ce pricinui o mărire 
însemnată a găurii făcute de glonte, el începu să 
scormonească rana lui Buckwheat, în căutarea glontelui. 

Buchweath începu să urle ca un scos din minţi. Dar, în 
timp ce „opera” cu mîna stingă, secundul îşi ameninţa 
victima cu palma dreaptă, astfel că urletele încetară curînd. 

Odată glontele scos, cu gingăşia unei scoabe de 
timplar, Mr. Pike trimise pe Buchwheat la Marguerite, care-l 
îngriji, aplicînd antiseptice pe rană şi bandajîndu-l. 

Între timp, tînăra mea prietenă este foarte ocupată cu 
noii oaspeţi din camera cea mare de pe partea de dindărăt 
a corăbiei. Ea le-a dat ciorapi şi rufărie curată, scoase din 
lada cu mărunţişuri, ca şi păturile, sfătuindu-i să se frece 
bine cu săpun şi să se clătească apoi cu apa de ploaie 
adunată de Buckwheat. 

Şi, spre a se încredința că nu va fi înşelată, a poruncit 
lui Louis şi stewardului să vegheze la îndeplinirea exactă a 
sfaturilor igienice pe care le dăduse. 

Şi Buckwheat a fost silit să se supună; întîi, a început 


să se tînguie că, din cauza rănii pe care o are, i se cere un 
lucru cu neputinţă de înfăptuit. Marguerite nu s-a lăsat însă 
şi a însărcinat pe Tom Spink să se îngrijească de curăţenia 
camaradului său. 

Pe de altă parte, ea a oprit pe oameni să mai fumeze 
cu pipa, altundeva decit pe dunetă. 

Pentru a-şi încorona opera, Marguerite a pus oamenii 
să răzuie şi să spele cu leşie pereţii şi tavanul încăperii 
care-i găzduieşte şi, începînd de miine, s-o văruiască 
frumos. 

x 


x x 

Spre a se hrăni, răzvrătiţii au prins azi cîţiva albatroşi, 
cu cîrligul undiţei. 

Mr. Pike s-a uitat cu binoclul la ei. 

Păsările au fost jumulite şi oamenii, după ce s-au 
săturat de-a binelea, au azvîrlit scheletele în mare, păstrînd 
numai oasele grele ale aripilor, pentru a-şi face din ele ţevi 
de pipă. 

Am aflat „pe spinarea mea” ce sînt „quart-urile peste 
quart-uri”. Cu alte cuvinte, îmi petrec pe dunetă 
douăsprezece ore din douăzeci şi patru, stînd de veghe; 
restul e împlinit de Mr. Pike. 

Nu e nici unul dintre oamenii noştri, în care să putem 
avea destulă încredere, sau care să aibă destule însuşiri, ca 
să ne poată înlocui sau schimba. Astfel încît, îndată ce ajung 
în cabină, mă prăbuşesc de oboseală şi somn şi dorm ca un 
copil. 

Credincios vechiului meu obicei, încerc uneori să iau o 
carte şi să citesc. Dar mă răpune somnul şi aproape 
niciodată nu izbutesc să sfirşesc pagina începută. 

Cînd sînt prea obosit şi nu pot scrie, Marguerite îmi ia 
stiloul şi-mi ţine însemnările la zi. 

Mănînc întocmai ca un salahor, mi-e o foame cum nu 
mi-a fost niciodată şi, de pe urma acestei istoveli silite, mă 
simt cît se poate de bine. Muşchii mi se măresc şi mi se 
întăresc parcă ar fi de oţel! 


Şi cu toate acestea, dacă aş avea vreodată chef să mă 
lupt cu Mr. Pike, tot el ar fi acela care m-ar dobori şi m-ar 
sfărima, cu toată virsta lui. Uimitor moşneag! 

Bietul Faun n-a murit, deşi l-am rănit fără să vreau, cu 
glontele acela rătăcit. Mi-a spus Henry că l-a zărit ieri pe 
punte. Azi l-am văzut eu însumi. Azi a înaintat pînă în partea 
centrală a corăbiei şi a privit spre dunetă, vădind mai mult 
ca oricînd o mare nepricepere în a înţelege întîmplările. 

L-am privit îndelung cu binoclul şi am regăsit în ochii 
lui expresia îndurerată şi tulburătoare a cîinilor bătuţi. 

Timpul e mereu frumos. Ne aflăm la mai puţin deo 
mie de mile de uscat, aproape de Valparaiso şi, dacă am 
avea mai multe pînze întinse, adierile uşoare care suflă 
dinspre vest-nord-vest ne-ar conduce frumuşel drept acolo. 

Cînd vorbim despre răzvrătire, Mr. Pike ride cu hohote, 
şi mă asigură că, într-o zi sau alta, vom pune mina pe toţi 
ticăloşii. 

— A fost un fleac, Mr. Pathurst! Nu vă fie teamă! 

Şi adăugă, frecîndu-şi mîinile, că în timpul acesta 
salariul „îi merge”. 

In schimb, de cîte ori îl vede pe Sydney Waltham, care 
priveşte fără grijă cerul sau marea, ori pescuieşte cu undiţa 
peştii mari şi mici, stînd pe punte sau aşezat „călare” pe 
catargul aplecat de la provă îşi iese din sărite. 

Adineauri, mi-a luat carabina şi a tras o ploaie de 
gloanţe în cel de-al doilea locotenent. E lesne de înţeles că 
ar fi trebuit să aibe prea mult noroc, spre a putea nimeri pe 
Sydney Waltham. Acesta, însă, a socotit că e mai bine să se 
adăpostească, şi a scos undiţa din apă şi s-a retras spre 
locuinţele marinarilor. 

Astă-noapte am venit să-l schimb pe Mr. Pike pe la ora 
patru. 

L-am găsit pe dunetă, adîncit atît de tare în gînduri, 
încît am fost silit să-i vorbesc de două ori, ca să mă poată 
auzi. 

Îmi răspunse printr-una din miriiturile lui obişnuite, 
scurte şi surde, privindu-mă ca un halucinat. 


În clipa următoare, oricît se strădui să se stăpînească, 
se înfurie straşnic. Apoi, îmi spuse deodată:. 

— Mă înapoiez în cîteva minute. 

Şi se lăsă să alunece în beznă, pe puntea „Elseneurei”. 

Rămăsei uluit. Ce puteam să spun, sau să fac? Nimic, 
fără îndoială. 

Auzii, în liniştea aceea apăsătoare pasul său greu, oare 
se îndreptă spre partea de dinainte a corăbiei. Deodată, 
îndoita detunătură a două revolvere zgudui tăcerea. 

Apoi, nimic. Se făcu linişte desăvirşită. 

Îmi împlinii quart-ul pînă la răsăritul soarelui şi aşteptai 
zadarnic. Mr. Pike nu se înapoie. 

Eram încă pe dunetă, cînd se ivi Marguerite, care-mi 
spuse voios bună-dimineaţa. 

—- Ce-i nou viteazule marinar? mă întrebă. 

Bolborosi: 

— Ce-i nou, scumpă prietenă? E nou... că a dispărut Mr. 
Pike! 

li istorisii pe scurt ce se întimplase şi adăugai: 

— Nu pot părăsi dunetă, pînă la înapoierea lui Mr. Pike. 
Fii bună şi trimite-mi aici gustarea. 

La amiază, eram tot la postul meu şi Marguerite îmi 
aduse ea însăşi mîncarea. În tot timpul zilei, nu se întîmplă 
nimic deosebit. 

Văzui doar pe Shorty, strîmbîndu-se de departe şi 
dîndu-ne peste cap, ca de obicei, pe Maltez prinzînd un 
albatros şi pe grecul Tony pescuind un rechin. Monstrul era 
atit de mare şi de greu, încît nu putu să fie ridicat pe bord. 
Zadarnic trăgeau toţi de funie, la capătul căreia rechinul se 
zbătea cu furie! Pînă la urmă, funia se rupse şi rechinul se 
prăvăli în mare... 

Spre seară, Marguerite mă văzu istovit din cale-afară 
şi, înarmîndu-se cu revolverul tatălui ei îmi spuse că îmi va 
ţine locul pe dunetă în timpul nopţii, ca să mă pot odihni. 

Harry, unul dintre corăbieri şi stewardul, înarmaţi cu 
topoare şi cuțite de bucătărie urmau să vegheze în 
preajmă-i, spre a preîntîmpina vreun, atac al vrăjmaşilor, 


oricînd cu putinţă. R 

A doua zi, situaţia era aceeaşi. In zori, venii să 
înlocuiesc pe Marguerite. Ea se duse să doarmă şi seara îmi 
luă iar locul, ca în ajun. 

li ţinură tovărăşie unul dintre reparatorii de pînze care 
avea un ciocan greu, sortit la nevoie să joace rolul de 
măciucă, Tom Spink înarmat cu o cange şi Wada, înarmat 
cu un ţepuş de fier cu vîrful ascuţit, făurit de el însuşi într- 
un chip foarte dibaci. 

Nici în noaptea aceea, nu se întîmplă nimic. 

În ziua următoare, se iviră în partea de dinainte a 
corăbiei cîteva capete, care se uitau spre dunetă ca să afle 
ce se petrece. 

Luai arma la ochi —şi curajoşii pieriseră numaidecit. 

Ceea ce-mi dădea necontenit de gîndit era putinţa 
unui atac nocturn. 

După un timp, mă hotării să umplu o căldăruşă mare 
cu substanţe care se aprind uşor şi luminează dintre acelea 
folosite pe corăbii pentru semnalizările de noapte. Din 
fericire, găsii în odaia cea mare de la urma corăbiei o 
sumedenie de rachete, artificii, focuri de Bengal, albastre, 
roşii şi verzi şi praf de puşcă. 

Cîlţi, îmbibaţi cu petrol şi pregătiţi din vreme, urmau 
să aprindă în clipa potrivită tot conţinutul căldăruşei. 

Spaima pricinuită vrăjmaşilor îi va face să dea îndărăt 
şi dacă totuşi nu va putea fi înlăturată o încăierare, cel puţin 
ea nu se va mai desfăşura pe întuneric. 


CAPITOLUL XXXIV 
„Să ştim să fim neînduplecaţi!” 


Vremea rămîne minunat de frumoasă şi plăcută, nu se 
produce nici un atac şi oamenii mei nu mai sînt necăjiţi. 
Fără să se îngrijoreze prea mult de ceea ce ar urma să se 
întîmple, ei mănîncă şi beau cît pot, se îngraşă mereu şi se 
încumetă să aţipească pe dunetă chiar atunci cînd sînt de 
veghe. 

Dacă nu-i stăpînesc aşa cum se cuvine, s-ar putea în 
curînd să nu mai fiu ascultat. 

Cu deosebire Tom Spink dă semne supărătoare de 
nesupunere şi îndrăzneală, de la dispariţia lui Mr. Pike. Şi 
Margurite şi-a dat seama şi mi-a vorbit ieri de lucru acesta. 

—E un marinar bun, mi-a spus, dar e cam zăpăcit. 
Daca nu luăm măsuri va strica şi pe ceilalţi. 

— Şi eu cred aşa, îi răspunsei. La prima năzbitie, îl voi 
pedepsi cu străşnicie! 

—Da! da! Fii neînduplecat cu cei pe care-i conduci 
acum. 

„Nietsche a spus că în viaţă trebuie, atunci cînd cer 
împrejurările, să ştim să fim neînduplecaţi. E o poruncă de 
neînlăturat, dacă nu vrem să fim distruşi noi înşine!” 

Singurul lucru neplăcut este că eu n-am fost obişnuit 
ca Mr. Pike, deprins de multă vreme cu meşteşugul acesta, 
care este de a stăpîni pe semenii mei şi a le impune cu sila 
voinţa mea. 

E lesne de spus „Să fii neînduplecat”, dar o astfel de 
însuşire e anevoioasă în fapt. 

Cu atît mai mult, cu cît Tom Spink nu e un om rău. Dar 
dispariţia pe rînd a căpitanul West şi a lui Mr. Pike l-a năucit 
cu desăvirşire. 

El se îndoieşte de priceperea mea de a-i înlocui, de a 
înfrîna răzvrătirea şi de a conduce „Elseneura” cu bine în 
port. 

Amatorul de mine nu-i spune nimic în stare să-l 


încurajeze. Astfel încît e îndemnat în chip firesc să nu-mi 
dea prea multă ascultare şi să nu mă respecte. 

Buckwheat, asiaticii şi Louis cel gras privesc zîmbind 
lucrurile. Pe de altă parte, Tom Spink n-a săvirşit încă vreo 
greşeală atît de gravă, ca să i se cuvină o pedeapsă aspră. 
Aştept, deci, prilejul. 

x 


x x 

El s-a ivit azi-dimineaţă. 

In timp ce mă aflam pe dunetă şi făceam quart-ul, Tom 
Spink a scuipat înaintea mea pe podea tutunul pe care-l 
mesteca şi l-a scuipat aproape de picioarele mele: 

Pe mare, un asemenea fapt e tot atît de neiertat, ca şi 
rostirea unui blestem în plină biserică. 

Tresării şi-i porunci tăios: 

—la, ascultă, băiete, fugi şi adu numaidecit o cîrpă ca 
să ştergi ce-ai scuipat! 

Dar tot ce făcu Tom Spink fu să mă privească 
batjocoritor şi să mestece mai departe tutunul ce-i 
rămăsese în gură. 

Desigur el nu se aştepta la ceea ce avea să se 
întîmple; dealtfel, fui eu însumi uimit. 

Cu un gest aproape maşinal, pumnul meu ţişni ca o 
săgeată ce zboară dintr-un arc şi izbi zdravăn în falcă. Omul 
se împletici, se dădu înapoi şi se răsturnă pe spate. 

Apoi, încercă că se ridice, parcă să mă lovească. Dar 
nu-i dădui răgaz. Tăbării asupră-i şi un al doilea pumn, tot 
atît de zdravăn ca şi celălalt, îl scoase cu totul afară din 
luptă. 

De la ieşirea din şcoală, era pentru prima oară cînd 
loveam pe cineva aşa. Şi mărturisesc, naiv, că mă 
cuprinsese o mare mulţumire faţă de isprava săvirşită. 

Poate că trebuie să caut pricina acestei mulţumiri în 
faptul că zării pe Marguerite, care se afla la cîţiva paşi de 
mine, lîngă odaia hărților. Ea privise pedepsirea bietului 
Tom Spink şi-mi zimbi, spre a mă felicita pentru izbînda 
repurtată cu atita strălucire. 


Firea omenească este plămădită în aşa fel, încît 
prezenţa zînei mele fu pentru mine o întăritare neaşteptată; 
îmi repetai deci cu înflăcărare loviturile asupra celui învins, 
pînă-mi ceru iertare. 

Se dezlănţuise animalul furios care zace în fiecare din 
noi şi, ce vreţi? nu se mai sătura, folosindu-se de toată 
cruzimea împotriva altei fiinţe, doborită de el însuşi. 

Oricum, isprava i-a priit lui Tom Spink, care a primit o 
lecţie aspră de disciplină şi a făgăduit că de acum înainte se 
va purta cum se cuvine. 

— Ai înţeles, băiete? l-am întrebat, îngroşindu-mi glasul, 
pentru a-l face să semene cu cel al lui Mr. Pike în astfel de 
împrejurări. 

— Revoltă pe Atlantic 

— Da, am înţeles! a mormăit el cu buzele însîngerate, 
am înţeles foarte bine, Mr. Pathurst! Mă duc să iau o cîrpă 
ca să şterg podeaua. Am înţeles cît se poate de bine, vă 
asigur! 

Situaţia era atît de hazlie, încît abia mă puteam stăpini 
să nu pufnesc în ris, în nasul victimei mele. 

Dar nu izbutii să rămîn serios şi, cu un aer grozav de 
semeţ şi cu sprîncenele încruntate, supravegheai curățirea 
podelelor. 

Nostim este că, lovind pe Tom Spink, l-am făcut 
pesemne să-şi înghită tutunul, fiindcă spălînd şi frecînd pe 
jos, înghiţea mereu... 

Trebuie să mărturisesc cinstit, că încheieturile 
degetelor mele, neobişnuite cu sportul acesta, erau jupuite 
rău şi umflate. 

Scriind rîndurile acestea, le privesc cu milă şi cu 
nădejdea că, într-o zi sau alta, semnele dureroase ale 
sălbăticiei mele vor pieri. 

De ieri, atmosfera s-a limpezit de tot. Tom Spink 
ascultă şi îndeplineşte în grabă ordinele pe care i le dau, ca 
şi Buckwheat, care-i tot atît de zelos. 

Cît despre cei cinci asiatici, sînt mai sigur de ei acum, 
după ce le am arătat ce sînt în stare. 


Izbind pe un om în obraz, am obţinut un rezultat la 
care altfel n-aş fi putut ajunge, iar pedeapsa dată unuia 
singur m-a scutit să-i bat şi pe ceilalţi. 

x 


x x 

S-au mai scurs două zile şi se pare că răzvrătiţii au 
isprăvit merindele, sau sînt pe cale să le sfirşească. Am 
băgat de seamă că scheletele păsărilor pe care le prind, sînt 
acum curățate bine de tot, iar oscioarele cele mai mici sînt 
ronţăite. Oasele mari sînt sparte, spre a li se scoate 
măduva. 

Marguerite mi-a atras atenţia asupra scăderii 
barometrului şi a norilor cenușii ce se string pe cer. 

— Se pregăteşte un vînt puternic! îmi spuse. În starea 
jalnică în care se află pînzele, s-ar putea s-o păţim! 

Aşadar, înălţînd steagul alb, am îndemnat pe adversar 
să vină să stea de vorbă. 

Bert Rhine şi Charles Davis n-au întîrziat să se arate şi, 
în timp ce se urcau pe dunetă după îndemnul meu, zării o 
grămadă de obraji slăbiţi înghesuindu-se pe punte, pentru a 
vedea ce se întîmplă, cu o curiozitate îngrijorată. 

— Prin urmare, v-aţi săturat? fu salutul neobrăzat al lui 
Bert Rhine cînd ajunse în faţa mea. 

„Ce putem face, spre a vă fi pe plac? ”. 

li răspunsei scurt şi aspru: 

— Ah! Foarte bine! Dacă vreţi, vă puteţi relua munca 
obişnuită. 

—Dacă ne-aţi chemat aici numai pentru asta... începu 
Charles Davis. 

Bert Rhine azvirli tovarăşului său o privire aspră, care-l 
făcu să tacă şi vorbi iar: 

— Pe scurt, aveţi nevoie de noi. Lămuriţi-mă, ca să vă 
pricep. 

Răspunsei: 

—Vorbesc pentru binele vostru, al tuturor. Se apropie 
un vînt puternic şi toate pînzele acelea desfăşurate, care 
atîrnă acolo sus, vor rostogoli vergele pe punte. 


„Trimiteţi oamenii să orînduiască zăpăceala asta!” 

— Dacă nu vrem? 

—Veţi îndura urmările, odată cu noi. Ştii, cred, ca şi 
mine, ce-i o corabie. 

„Voi adăuga doar atit: sînteţi mai primejduiţi ca noi de 
prăvălirea tuturor barelor acelora de oţel, care vor cădea 
mai cu seamă în capetele voastre!” 

—Bine! Mă duc să spun două cuvinte echipajului şi să-i 
cer părerea. 

Întorcîndu-mi spatele, Bert Rhine se pregătea să 
coboare pe punte, avînd lîngă el pe Charles Davis, cînd îi 
spusei: 

— Încă un cuvînt! 

— Vorbiţi, îmi răspunse, înapoindu-se. 

—Ce-aţi făcut cu Mr. Pike? 

— Şi dvs. ce-aţi făcut cu Mr. Mellaire? Spuneţi-mi şi vă 
voi răspunde. 

Nu mai stărui. Era vădit aşadar că Mr. Pike şi Mr. 
Mellaire se vor fi ucis unul pe altul, ori se vor fi rănit atit de 
rău, încît echipajul îi aruncase pe amîndoi peste bord. 

Imi scosei ceasul şi rostii: 

—Zece minute, nu-i aşa? După trecerea acestui 
termen, voi reîncepe să trag asupra oricăruia dintre voi care 
s-ar ivi pe punte sau în altă parte a corăbiei. 

În timp ce vorbeam, vîntul dinspre nord devenea mai 
răcoros din clipă în clipă şi-şi începea muzica drăcească în 
pînzele care fremătau ca o harpă. 

În timp ce Shorty tropăia un dans marinăresc, văzui pe 
Bert Rhine stînd de vorbă cu răzvrătiţii. 

Discuţiile fură scurte, fiindcă se apropia primejdia şi 
Bert Rhine, fluturînd batista, îmi dădu de înţeles că erau de 
acord. 

Intr-adevăr, oamenii se căţărară pe catarguri şi, sub 
conducerea ticălosului care fusese la închisoare, pînzele 
care atîrnau fură strînse şi legate de-a lungul prăjinilor, în 
afară de cîteva care fură aşezate în starea lor obişnuită. 

Pe dunetă, Tom Spink trecu la cîrmă şi-i dădui ordin să 


mînuiască bara spre est, adică spre coasta americană şi 
Valparaiso. Astfel, datorită conlucrării silite a oamenilor de 
pe partea de dinainte, „Elseneura” începu curînd să 
plutească în direcţia pa care o doream. Cu o iuţeală din ce 
în ce mai mare, corabia îşi continua drumul toată ziua şi 
toată noaptea care urmă. 

— Ştii, sărman „om de pe uscat”, pe care l-am 
disprețuit niţel cînd s-a îmbarcat cu noi, că ai însuşiri de om 
mare şi nu ţi le cunoşti? N-am ce să fac, dar sînt silită să ţi-o 
spun! 

„Felicitările mele, Mr. Pathurst! Toate felicitările! Mă 
temeam că... voi decădea, măritindu-mă cu d-ta. Dar văd cu 
plăcere că nu trebuia să mă tem...”. 

Şi Marguerite fugi, rizînd cu poftă. 

Timp de patru zile, am continuat să mergem într-un 
ritm potrivit şi uneori foarte bun. Loch-ul de măsurat iuţeala 
ne-a indicat opt noduri pe oră în medie şi în unele clipe 
chiar nouă. 

Apoi, vîntul se mai potoli şi răzvrătiţii întinseră alte 
cîteva pînze, fără vreun ordin. 

Am credinţa că ei nu se îndoiesc totuşi, că ne 
îndreptăm spre uscat. Marguerite şi cu mine ne gîndim că 
planul lor este să fugă în luntre îndată ce ne vom apropia de 
țărm. 

Navigăm la întîmplare şi în curînd vom fi nevoiţi să ne 
precizăm direcţia. Dar sînt foarte neliniştit, fiindcă nu mă 
pricep deloc într-o asemenea operaţie. 

Marguerite a venit în ajutorul marinarului neştiutor, 
care conduce acum „Elseneura”. E 

— Mi-a plăcut de multe ori să mă distrez, îmi spuse, 
urmărind calculele făcute de tata pentru o operaţie atit de 
gingaşă. Şi, apoi, Dumnezeule, m-am jucat destul cu 
instrumentele astea, ca să le cunosc întrucîtva mînuirea! 

„Cu chiu, cu vai, fii sigur că ieşim din, încurcătură!” 

Întrucît ne apropiem din ce în ce de uscat, între tînăra 
fată şi mine domneşte o intimitate mereu mai caldă. 

Adesea stăm noaptea pe dunetă, îi sărut palma şi 


apropierea corpurilor noastre devine mai îndrăzneață, în 
timp ce privim norii. 


CAPITOLUL XXXV 
Prin ţeava de aerisire 


Totuşi, nu ajunsesem încă la sfîrşitul suferințelor 
noastre. Destinderea închipuită ce se produsese între 
răzvrătiți şi noi n-a ţinut mult. 

Atacul nocturn împotriva  dunetei, pe care-l 
prevăzusem de atita vreme, a fost dezlănţuit. 

Era ora două noaptea. Marguerite îşi făcea veghea, în 
timp ce eu dormeam în apropierea ei, lîngă odaia hărților, 
pe salteaua mea, pe care mi-o adusese Wada acolo, fiindcă 
se încălzise vremea. 

Mă trezii deodată un foc de revolver, tras de tînăra 
mea prietenă; după acest foc, urmară altele. 

Sării de pe saltea şi, fără să-mi pierd cumpătul, pusei 
numaidecit în funcţiune căldarea pe care o pregătisem. 
Artificiile ce se aflau în ea se aprinseră îndată. Lumina pe 
care o produseră fu năprasnică şi măreaţă. 

Ce iluminaţie feerică, Dumnezeule! 

Praful de puşcă bubuia şi şuiera. Rachetele revărsau 
asupra vrăjmaşului, pe care-l orbeau focurile multicolore de 
Bengal, cascade de scîntei. 

Avusesem grijă să aşez căldarea înaintea unui paravan 
de scînduri care mă umbrea şi mă adăpostea, în timp ce 
pocniturile şi arsurile zăpăceau pe adversar. 

In lupta aceasta, toate avantajele erau de partea 
noastră. 

Marguerite trăgea neîntrerupt şi eu făceam la fel. 

Oamenii noştri săriseră din paturi şi veniră să ni se 
alăture. 

Văzui deodată pe Wada, năpstindu-se ca un bivol şi 
împlîntîndu-şi ţepuşul de fier în pieptul unuia din vrăjmaşii 
mai îndrăzneţi, care era cît pe ce să lovească pe 
Marguerite. 

Izbînda noastră fu întreagă şi repede. Ca nişte iepuri 
speriaţi, năvălitorii se retraseră cît putură de iute, zăpăciţi şi 


înfricoşaţi, lăsînd în urmă, pe punte, corpul celui străpuns 
de ţepuşul japonezului. 

Restul nopţii fu liniştit. Cu toate acestea, nu voii să las 
pe Marguerite să vegheze singură şi pîndii fiecare mişcare. 

Pe la ora patru, istovită cu desăvirşire, ea se duse să 
se întindă pe salteaua mea şi aţipii curînd. 

Cînd se crăpă de ziuă, curios să ştiu cine era omul al 
cărui corp zăcea încă sub dunetă, şi pe care nu-l puteam 
identifica, fiindcă faţa-i era întoarsă spre podea, trimisei pe 
punte pe Henry şi pe Buckwheat. 

Ei se duseră şi-l recunoscură. Era Ditman Olansen, 
norvegianul. Murise. Henry şi Buckwheat îl ridicară, unul de 
umeri, celălalt de picioare şi-i făcură vînt peste bord. 

Cît timp dură operaţia, ţinui arma la ochi, gata să trag. 


Dar nu se arătă nimeni. 
* 


x * 


Pe partea de dinainte, merindele se împuţinează 
mereu. Azi- dimineaţă am văzut o sumedenie de undiţe 
care încercau să prindă albatroşi, pescăruşi şi alte păsări de 
mare, cu ajutorul momelilor. 

Incepui numaidecit să hărţuiesc pe pescari, trimiţîndu- 
le cîteva gloanţe, la care răspunseră cu focuri de revolver. 

Nu fu atins nimeni, nici de o parte, nici de alta. Dar 
detunăturile înspăimîntară păsările şi le îndepărtară de 
corabie, în ciuda furioasă a înfometaţilor, care îşi puseseră 


în ele nădejdea prînzului. 
x 


x * 


Spre a se înţelege bine ceea ce va urma, trebuie mai 
întîi să vă lămuresc în ce constă pe o corabie ceea ce se 
numeşte „ţeava de aerisire”. 

Este o ţeavă mare groasă de oţel, care porneşte din 
adîncul magaziei de cărbuni şi are menirea, de a aduce 
aerul înăuntru. Ea se ridică şi trece pe deasupra sufrageriei 
echipajului, avînd deschizătura din afară lîngă odaia 
hărților, în faţa cîrmei. 


Această deschizătură este prevăzută cu nişte gratii 
făcute din vergele tari de fier, atît de apropiate unele de 
altele, încît nici un şobolan mare nu s-ar putea strecura 
printre ele. 

Dar, unul dintre răzvrătiți a izbutit să se tirască prin 
această ţeavă şi să ajungă astfel pe dunetă! 

Un foc de revolver, însoţit de un fumuşor albăstrui, a 
răsunat pe neaşteptate şi un glonte a ţişnit între gratii, 
lovind pe Henry care era de serviciu la cîrmă. Am văzut pe 
sărmanul tînăr cum se agaţă deznădăjduit de roată, ca apoi, 
să se răsucească şi să se prăbuşească. 

Printr-o lovitură nemiloasă a soartei, glontele îl 
atinsese în regiunea inimii. 

Tom Spink şi unul dintre japonezi, care văzuseră ca şi 
mine grozăvia întîmplată, se avîntară spre camaradul lor, în 
timp ce revolverul ucigaş continua să tragă şi în timp ce 
gloanţele plouau în jurul lor, pe unul din pereţii odăii 
hărților. 

Ei avură noroc şi nici un glonte nu-i atinse, astfel că 
izbutiră să-l aducă pe Henry în afara cîmpului de tragere al 
revolverului. 

i Tînărul se zvircoli cîteva secunde, apoi rămase ţeapăn. 
Işi dăduse sufletul! 

Pomelnicul, destul de lung, al marinarilor de pe 
„Elseneura”, care au slujit drept hrană peştilor, în apele 
sărate ale mării, creşte neîncetat. Număr pe degete şi 
constat că Henry este al patruzecilea care s-a rostogolit în 
valuri, de la plecarea noastră şi pînă acum. 

Cine trăsese? Nu ştiam. Dar ţinta sigură urmărită de 
omul ce se strecurase prin ţeava de aer era de a preface 
locul de la cîrmă într-un loc de moarte şi de a ni se smulge 
astfel conducerea corăbiei. Planul era niţel copilăresc, aşa 
încît, după o clipă de gîndire, poruncii lui Tom Spink şi lui 
Louis să urce pe dunetă doi saci de făină. 

Proptiţi temeinic de zăbrelele de fier, sacii vor 
împiedica de acum înainte pe ucigaşul lui Henry să-şi repete 
isprava împotriva vreunuia dintre noi. 


x 
x * 


A doua zi, păsările de mare au apărut iar în jurul 
„Elseneurei” şi răzvrătiţii, care nu mai au cu ce să-şi 
potolească foamea şi-au aruncat din nou undiţele cu 
momeli. 

Dar cîinele rău din mine a devenit dibaci şi crud şi 
urmăreşte neîncetat nimicirea cîinilor vrăjmaşi. 

In loc să trag în păsări, pe care răzvrătiţii izbuteau 
oarecum să le înşele cu ajutorul resturilor de mîncare ce le 
mai rămăseseră, am găsit ceva mai bun de făcut. 

Pentru început, am atras păsările pe partea din urmă a 
corăbiei, aruncînd în mare hălci mari de porc, menținute la 
suprafaţa apei prin nişte bucăţi de plută legate cu sforicele 
şi bucăţi mari de piine. 

Fireşte, păsările au părăsit în grabă puntea de dinainte 
a corăbiei şi s-au năpustit asupra acestei hrane îmbelşugate 
şi gustoase. 

Dar staţi puţin! Asta nu-i tot! 

Scotocind în cutia cu medicamente, am dat de un 
mare număr de fiole, care aveau pe etichetă cîte un cap de 
mort şi două oase încrucişate. Cu alte cuvinte, amestecurile 
din aceste fiole conţineau otrăvuri puternice. 

Cred că aţi ghicit că a doua zi hălcile de porc şi 
bucăţile de piine fură îmbibate cu conţinutul acestor fiole, 
căruia îi adăugai şi nişte şoricioaică. 

Aproape toate păsările, şi numai D-zeu. ştie cîte 
fuseseră, care se  ospătaseră cu hrana aceasta 
mărinimoaşă, bătură curînd din aripi şi căzură moarte în 
valuri. 

Intr-un sfert de oră, marea fu cu desăvîrşire curățată în 
jurul nostru. 

Numai cîteva din ele care, din pricina înghesuielii, 
fuseseră nevoite să se mulţumească doar cu ciugulirea 
hranei otrăvite, se duseră să zboare în partea de dinainte a 
corăbiei, unde răzvrătiţii încercau să le atragă cu undiţele. 
Unele fură prinse, gătite la iuţeală şi mistuite. 


După cîteva ore, două cadavre erau tîrite pe punte şi 
scufundate. 

Stewardul care se afla pe dunetă, lîngă mine, începu 
să bată din palme 

li spusei: 

— Poate că s-or fi încăierat între ei şi s-au ucis! 

— Nu, strigă el, nu bătut, nu omorît! Ei mîncat păsări 
cu otravă! Murit şi ei otrăvit! 

„Şi alţii bolnavi! Asta sigur! Bun! Foarte bun! Ha! Ha! 
Ha!” 

Şi de bucurie, bătrinul chinez nu-şi mai încăpea în 
piele. 

De la distanţa la care mă aflam, nu putui să-mi dau 
seama cine erau cei doi morţi. Cum, însă, de atunci nu mai 
văzui, nici pe Bob, nici pe Faun, ajunsei la convingerea că ei 
fuseseră cele două victime ispăşitoare. 

Dar pe bord erau ticăloşi mai răi decît Bob şi care ar fi 
putut să moara înaintea lui! 

Şi Faunul, săracul! Mi se strîngea inima, gîndindu-mă 
că, printr-o nenorocire de neînlăturat, eu fusesem cel pus 
de soartă să conlucrez la nimicirea acestei fiinţe prăpădite 
şi paşnice. 

x 
x x 


Păsările de mare au dispărut cu totul şi Bert Rhine s-a 
înfăţişat pentru a doua oară în chip de sol. intrucit se temea 
că va fi împuşcat dacă se va arăta pe punte, a venit prin 
ţeava de aerisire. 

Pare adevărat, fie spus în treacăt, că el a mai făcut 
drumul acesta şi că, trăgînd prin gratiile de fier, a ucis pe 
Henry. 

În tot cazul, găsindu-mă pe dunetă, mă mirai cînd 
văzui mişcîndu-se încet cei doi saci de făină, care umpleau 
deschizătura ţevii. 

Dădui uşor la o parte unul din saci, ţinîndu-mă 
prevăzător în lături şi întrebai: 

— Cine-i acolo? 


Bert Rhine răspunse: 

— Am ceva să vă vorbesc, Mr. Pathurst. 

— Da? glumii. Bună ziua, nenişorule! 

„Tu şi clica ta sînteţi flămînzi, nu? După cît se pare, 
asta-i pricina cinstei pe care mi-o faci, venind să ne vizitezi. 

„Ora prînzului se apropie şi-ţi voi împărtăşi bucuros 
numele bucatelor ce-mi vor fi servite: 

„Icre unse pe felii de piine prăjită, scoici St. Jacques, 
hommar cu smîntînă; apoi, ca mîncăruri propriu-zise; porc 
cu fasole şi costiţă de miel, conserve cu mazăre; ştii, 
mazăre mică franceză, care se topeşte în gură; ca legume: 
sparanghel de California cu maioneză şi cartofi prăjiţi. La 
sfîrşit: tartă de piersici şi o cafea minunată. 

„Recunosc sincer, n-aş putea mînca mai, bine nici în 
cele mai bune restaurante din bătrînul New-York. 

„Voi adăuga, în cazul cînd nu m-ai crede, că nu te-am 
minţit deloc. 

„Vrei să-mi spui în schimb ce aveţi la masă acolo, pe 
partea de dinainte? 

— N-am venit aici ca să trăncănim fără rost, ci pentru a 
vorbi lucruri serioase! mormăi niţel mintos Bert Rhine. 

— Cum vrei. Te ascult. Cînd aveţi de gînd să vă predati; 
tu şi ceilalţi? 

El mormăi iar: 

— Destul cu glumele! repet. Greşiţi în socotelile dvs. şi 
de acum înainte, sînteţi dvs. la cheremul meu! 

„Desigur că nu sînt atit de prost, ca să vă lămuresc. 
Dar vă repet, că aţi dat dovadă că sînteţi isteţ, dacă v-aţi 
gîndit la înţelesul cuvintelor mele. Vă previn că vă avem în 
mînă! 

— Poţi să susţii orice-ţi place! îi răspunsei tăios. Ar fi 
mai nimerit să dovedeşti ceea ce afirmi. 

—Nu vă voi spune decit atît: predaţi-vă şi nu vi se va 
face nici un rău, nici dvs., nici celor care sînt cu dvs.! 

— Şi dacă refuz? 

— Atunci, o să vă ţară foarte curînd rău că v-aţi 
născut! Şi stărui, nu veţi fi dvs. singurul cel care va pătimi 


pe urma acestei încăpăţinări! 

„Se află pe corabie o fată care vă iubeşte şi pe care o 
iubiţi, dar de care se pare că uitaţi. Cred că bănuiţi ce 
soartă o aşteaptă!” 

Un tremur de mînie şi de groază îmi străbătu corpul. 
Eram peste măsură de înfuriat de neobrăzarea ticălosului 
care-mi vorbea, dar în acelaşi timp nu mă puteam împiedica 
să mă întreb: „Dacă spune adevărul, cu toate acestea?” 

Nu-mi păsa prea mult de ceea ce avea să se întîmple 
cu mine. Dar îmi închipuiam pe Marguerite în ghearele 
acestei bande de nătărăi, care ar fi supus-o celor mai mari 
batjocuri şi celor mai dureroase chinuri. Fu o vedenie scurtă 
şi înfricoşătoare. 

Trebuie să fi pălit, fiindcă auzii glasul lui Bert Rhine 
răsunînd obraznic şi batjocoritor: 

— Nu sînteţi prost!... Văd că pricepeţi. Perfect! Nu mai 
sîntem departe de o înţelegere. 

Totuşi, mă birui mîndria rasei, fiindcă mă trezii strigînd 
cu voce aspră: 

— Cînd vei veni pe punte, ziua, tîrîndu-te ca un cîine 
flămînd şi nevoit să se supună, atunci vom putea, cum spui 
tu, să ne înţelegem! 

In timpul acestei convorbiri stewardul se afla pe 
dunetă. El ţinea în mînă o damigeană cu acid sulfuric şi-i 
goli conţinutul într-o găleată de zinc, aşezată în vederea 
unei ploi torențiale sub streaşina odăii hărților. 

Apoi, luă încet găleata, se apropie tiptil şi lărgi cu mîna 
liberă despărţitura făcută de mine între cei doi saci de făină. 
Apoi, cu o mişcare iute, stewardul aruncă focul lichid pe 
care-l avea în găleată spre zăbrele, în spatele cărora îşi 
lipise obrazul Bert Rhine. Sub muşcătura cumplită a 
acidului, ticălosul scoase un urlet înspăimîntător şi, dîndu-se 
înapoi, dispăru în ţeava de oţel prin care venise. 

Bătrînul chinez chiuia de bucurie, cu atît mai mult cu 
cît ţipetele jalnice şi nelămurite urmară să răsune un timp 
oarecare în adîncurile magaziei de cărbune. 

În faţa suferinţei, inima-mi era mai puţin împietrită 


decît a omului galben şi, chiar dacă victima nu era o fiinţă 
cumsecade, mă cuprinse o groază nemărginită, pe care nu 
mi-o puteam înfrîna, la gîndul înfricoşătoarelor chinuri ce-i 
fuseseră pricinuite. 

„A muri nu-i nimic, sau prea puţin, e soarta întregii 
omeniri!” a spus Carlyle. Dar există o mare deosebire între 
a muri şi a primi în obraz o găleată de acid sulfuric. 

Din fericire, Marguerite fusese în cabină, cînd se 
întîmplase grozăvia. Socotii că n-are nici un rost să-i 
povestesc faptele şi poruncii oamenilor mei să nu 
pomenească nici ei despre această întîmplare fioroasă. 


_CAPITOLUL XXXVI 
In aburi de pucioasă 


Represaliile n-au întîrziat. 

Incepînd de-a doua zi, răsunară zgomote neobişnuite, 
care răzbiră pînă la Marguerite şi la mine, sub podeaua 
cabinelor noastre, sub cea din marele salon, ca şi sub 
podelele sufrageriei şi cămarei cu alimente. 

Le auziră şi Louis, Wada şi stewardul. 

Mîini nevăzute încercau şi ciocăneau lemnul, căutînd 
locul unde erau mai slabe şi puteau fi pătrunse mai lesne 
grinzile groase de stejar, aşezate pe un schelet de fier, ce 
sprijinea încăperile de dindărăt pe fundul corăbiei. 

— Ei şi! spuse Marguerite. Chiar dacă am presupune că 
ei ar izbuti să se folosească de şmecheria asta, primul care 
s-ar încumeta să se arate ar fi nevoit să scoată întîi capul, 
astfel încît nu ne-ar fi deloc greu să-l trimitem înapoi. 

Tîrziu după-amiază, ciocăniturile care se produseseră 
în douăzeci de locuri, deosebite, nu se mai auziră. Ele 
reîncepură, însă, la căderea nopţii şi fură din ce în ce mai 
îngrijorătoare, întrucît le însoțea un zgomot de oţel, 
asemănător celui al unei dalte în care loveşte cineva. 

Aşa încît convinsei pe Marguerite să rămînă culcată şi 
să mă lase să veghez pe dunetă pînă dimineaţă, în 
tovărăşia lui Louis. 

Se pregătea oare un atac, dat în acelaşi timp dinspre 
magazie şi de pe punte? Căldarea aceea vestită fu umplută 
iar, din ordinul meu. 

Stewardul urma să vegheze jos şi, în faţa primejdiei 
necunoscute ce ne ameninţa, cînd îl văzui că pune mîna pe 
o nouă damigeană cu acid sulfuric, pe care avea de gînd s-o 
reverse în primul cap ce s-ar fi ivit prin podea, îi aprobai 
planul în tăcere. 

Era ora unu noaptea, cînd Wada veni în grabă spre 
mine: 

—Mari necaz jos! Dvs. veniţi repede! 


Îi predai carabina şi lăsîndu-l de pază pe dunetă, 
ajunsei în grabă la scară şi cobori spre cabine. 

In capul scării era trîntit Buckwheat. Tuşea şi se 
înăbuşea clătinindu-se înainte şi înapoi, fringîndu-şi mîinile 
şi frămîntîndu-şi braţele. Din ochi îi curgeau lacrimi. 

In acelaşi timp, răbufni e adiere de aer otrăvit, cu un 
puternic miros de pucioasă, care mă făcu să-mi opresc 
respiraţia şi să gifii. Ţinîndu-mi batista la nas şi la gură, 
coborii scările, împleticindu-mă. În pragul cabinelor, întîlnii 
pe steward care, aproape asfixiat, se tîra pe miini şi pe 
picioare, scuipînd şi gîfiind şi se străduia să iasă la aer. 

Puțin mai încolo, unul din cei doi japonezi tuşea şi-şi 
zgilţiia  camaradul prăbuşit la pămînt, încercînd să-l 
însufleţească, spre a-l putea aduce pe dunetă. 

Mă împiedicai de ei şi căzui în genunchi. Dar mă ridicai 
în grabă, întrucît pe podea efectul produs de vaporii 
sulfuroşi era şi mai înăbuşitor. 

Aşadar, lucrurile se limpeziseră. 

Gura pe care izbutiseră, s-o facă răzvrătiţii nu le slujise 
spre a ajunge în cabină, ci spre a aşeza sub podea aparatul 
de afumat ce se afla în fundul tuturor corăbiilor, potrivit 
regulamentelor maritime şi care foloseşte la nimicirea 
insectelor şi şobolanilor. 

Noi, „stăpînii” mîndri de sus, eram socotiți... şobolani! 

Cît de repede putui, ajunsei în cabina Margueritei şi 
deschisei uşa, care nu era încuiată. 

Dar fata nu era acolo şi patul era gol! 

Nemaiputîndu-mă ţine pe picioare, mă prăbuşii pe pat 
şi, timp de cîteva minute, rămasei nemişcat şi gifiind, 
gîndindu-mă că poate voi muri pe locul pe care dormise ea. 

Izbuti totuşi să-mi scutur toropeala ucigătoare ce mă 
cuprinsese şi mă apropiai de gang, unde lămpile, gata să se 
stingă, nu mai aveau decit o flacăra palidă şi tremurătoare. 

Ameţit încă şi cu plămiînii plini de pucioasă, mergeam 
bîjbîind, cînd deodată îmi sfişie auzul un horcăit îngrozitor, 
ce venea de undeva, de aproape. 

Întinsei mîna la întîmplare şi întîlnii pieptul înfrigurat al 


Margueritei, ce se rezemase de zid. 

Fata încercase să ajungă la scara salvatoare, dar 
trebuise să se oprească în cursul drumului, intoxicată pe 
trei sferturi — şi nu mai putuse înainta. 

O luai pe braţe, care îmi tremurau de slăbiciune şi de 
groază şi izbutii s-o duc de acolo. 

Urcarea scării, treaptă cu treaptă, prin aburii aceia 
otrăviţi, a fost un chin de neînlăturat şi care mi se păru că 
ţine un secol.Erau clipe cînd Margueritei i se sfirşeau 
puterile şi voia parcă să-mi dea de înţeles că lupta nu mai 
avea nici un rost, că nu vor ajunge niciodată pînă la capăt. 

O ridicam şi ne reluam urcarea treptelor ce nu se mai 
sfirşea. 

Cînd ajunserăm la jumătatea scării, aerul înviorător pe 
cara ni-l trimitea noaptea curată, răzbi pînă la noi. 

Marguerite păru că nu simte. Dar el pătrundea 
năvalnic în plămînii mei răniţi şi-mi dădu putinţa să-mi fac 
ultima sforţare, împreună cu draga mea povară. 

Cînd atinsei ultima treaptă, Marguerite leşină şi-mi 
alunecă da pe braţe, iar eu mă prăbuşii lîngă ea, istovit. 

In aceeaşi clipă, se producea un atac împotriva 
dunetei. 

Dar Louis şi Wada, cărora li se alătură Tom Spink, îl 
respinseră fără prea multă greutate, fiindcă vrăjmaşii erau 
flămînzi şi abia se mai ţineau pe picioare. 

De-abia după douăsprezece ore izbutirăm să respirăm 
liberi şi să ne simţim retrăind cu adevărat. 

Incercarea îngrozitoare pe care o îndurasem împreună, 
moartea care trecuse pe lîngă noi atît de aproape, nu făcură 
decît, aşa cum era de prevăzut, să înflăcăreze şi mai mult 
iubirea noastră. 


CAPITOLUL XXXVII 
Căsătorie! Căsătorie! 


_ Cînd se lăsase noaptea, eram cu Marguerite, în cabina 
ei. li mîngiiam mîna şi ne gindeam amindoi că doar opt zile 
ne mai despărţeau acum de Valparaiso. 

Cineva ciocăni în uşă: 

— Intraţi! răspunsei, îndepărtîndu-mă de Marguerite. 

Era Tom Spink, pe care îl lăsasem la cîrmă. Avea chipul 
zăpăcit. 

— Ce mai e? întrebai cu o oarecare nelinişte. 

— Este, Mr. Pathurst... Este... 


— Ei, ce este? 

— Sînt pe dunetă! răspunse, clănţănind din dinţi. 

Mă ridicai. 

— Cine? , 

—Ei!... „ Aia care au venit pe bord, nu se ştie de unde, 


în timpul trecerii pe la Capul Horn... Ăia trei înecaţi! 

„Sînt lîngă cîrmă. Aşa că, înţelegeţi, am scăpat şi am 
alergat să vă înştiinţez.” 

— Şi cum au venit? întrebai zîimbind. 

— Fiind vrăjitori, au zburat desigur. Ceea ce ştiu bine 
este că n-au venit pe scară, fiindcă am vegheat tot timpul. 

Şi bietul Tom Spink gemu. 

— Dacă au venit, reluai, înseamnă că vor să fie cu noi! 
De altfel, după cum se vede nu ţi-au făcut nici un rău. Asta-i 
important? 

„Fără îndoială că de pe punte, s-au căţărat pînă pe 
catargul din urmă şi au alunecat apoi pe verge, cu ajutorul 
vreunei funii, pînă au ajuns pe dunetă. 

„Hai să-i vedem!” 

Părăsind pe Marguerite, mă dusei spre dunetă, urmat 
de Tom Spink, mai mult mort decit viu. 

Într-adevăr, cele trei fiinţe enigmatice pe care ni le 
trimisese furtuna erau acolo, cu părul de culoare nehotărită 
şi cu ochii ca topazul, care străluceau în întuneric întocmai 


ca ochii de pisică, sub lumina felinarului îndreptat spre ei. 

Ei vorbeau blind în limba lor necunoscută, de parcă 
torceau, ridicîndu-şi braţele cu palmele în afară. 

Le făcui un salut binevoitor. 

Atunci, toţi trei îşi scoaseră şepcile şi, ca semn de 
supunere, fiecare din ei îşi puse mîna dreaptă pe cap. 

Făcui şi eu o mişcare din cap, ca să le arăt că-i înţeleg 
şi primesc supunerea lor. 

Ei se aplecară ca să-mi mulţumească, apoi îşi 
deschiseră gurile, toţi deodată şi-şi apăsară piîntecele, ca 
să-mi arate că le e foame. 

li poruncii lui Tom Spink să-i însoţească pînă la odaia 
cea mare, unde Louis avea să le dea demiîncare cît vor dori. 

Tom Spink mirii o împotrivire supărată. 

Incepui să rîd. 

— Dacă sînt înecaţi, cum te încăpăţinezi tu să crezi, nu 
vor avea nevoie de mîncare. 

„Vei putea vedea singur cît de flămînzi sînt şi cît vor 
înghiţi din merindele ce li se vor da. lată un prilej nimerit, ca 
să te lămureşti în privinţa asta!” 

Dar Tom Spink nu era convins de cele ce-i spuneam. 

Mă ascultă totuşi şi cînd îl întrebai a doua zi dacă 
strigoii au mîncat bine, îmi răspunse clătinînd din cap: 

— Mă întrebaţi dacă au mîncat, Mr. Pathurst?! Păi, e de 
necrezut cum s-au îndopat! Nu există un stomac omenesc, 
în stare să înghită aşa cum i-am văzut pe ăştia, şi, mai puţin 
încă, să mistuie! 

— Asta dovedeşte pur şi simplu, spusei, că în partea de 
dinainte a corăbiei toţi sînt flămînzi, bietul meu Tom Spink. 


„Acum îi avem noi în mînă!” 
* 


x * 


Nu se scurseră nici douăzeci şi patru de ore, cînd 
Nosey Murphy, Maltezul şi Davis, care nu putea lipsi, se 
prezentară în josul dunetei: 

li întrebai ce doresc. 

Charles Davis se pregătea să-mi ţină iar o cuvîntare, 


dar îi retezai pofta: 

— Nu vreau să ştiu nimic de tine, Davis! Deocamdată, 
cel puţin. 

„In curînd cînd te vei afla în faţa acelui faimos tribunal, 
cu care ne-ai plictisit aproape tot timpul călătoriei, vei avea 
dreptul să-ţi spui cuvîntul, după mine.” 

—V-aş ruga totuşi Mr. Pathurst, să ţineţi seama... 

Dar Nosey Murphy interveni: 

— Taci, Davis! îi porunci, sau îţi tai beregata! 

„Ceea ce am venit să vă rugăm, Mr. Pathurst, este să 
ne daţi voie să ne reluăm lucrul ca mai înainte.” 

— Foarte bine. Tocmai că sînt cîteva pînze de desfăcut. 
Dovediţi-mi gîndurile voastre cinstite, apucîndu-vă fără 
întîrziere de lucru! 

Dar... mai întîi... am vrea să ni se dea ceva de 
mîncare... 

—Şi eu care comand corabia, aş vrea mai întîi să 
desfaceţi pînzele. 

Nosey Murphy şovăi. Privii apoi pe Maltez, cerîndu-i 
parcă sfatul. Acesta rămase o clipă pe gînduri, măsurînd 
munca de care se vorbea, cu propria lui slăbiciune. In sfîrşit 
se hotărî să facă un fel de semn de aprobare. 

Declarai: 

— Aşadar, ne-am înţeles: după ce veţi isprăvi lucrul, 
veţi primi un prînz îndestulător. 

„Hai, duceţi-vă!” 

Cei trei soli se înapoiară la camarazii lor şi le 
împărtăşiră hotărîrea mea. 

Văzui atunci pe toţi viermii aceia amăriţi începînd să se 
mişte, spre a îndeplini cum puteau mai bine porunca mea, 
căţărindu-se pe funii şi catarguri. 

Sundry Buvers îşi apăsă cu deznădejde pîntecele. Mai 
mult ca oricînd, Nancy părea gata să-şi dea sufletul. Lars 
lacobsen şchiopăta de piciorul rupt de două ori şi oarecum 
dres tot de două ori. 

Cu mîinile la spate, Charles Davis privea pe ceilalţi 
cum munceau. 


—Vino încoace! îi strigă Nosey Murphy, care trăgea 
zadarnic de un odgon. 

„Hai să-mi ajuţi!” 

— Niciodată! răspunse flecarul afurisit. 

Lăsînd odgonul din miini, Nosey Murphy se repezi la 
Davis. 

— Mai spune o dată! îi porunci. 

— Am spus, am spus... că sînt un bolnav nenorocit. 

— Bolnav sau sănătos, fă treabă, şmecher bătrîn! 

Davis ştia că de hotărîrea pe care o va lua, îi atîrna 
viaţa sau moartea. 

Alese desigur viaţa. 

De pe dunetă, Marguerite şi cu mine priveam pe 
Charles Davis, care se hotărise să lucreze cot la cot cu 
tovarăşii săi. 

Mîncarea făgăduită fu în sfîrşit adusă pe punte şi 
înfometaţii se năpustiră asupra ei ca nişte sălbatici. 

— Şi cînd vom mînca iar? întrebă sfios Nosey Murphy, 
cînd custroanele fură golite şi bucăţile de carne ronţăite 
pînă la os. 

— Atita vreme cit vă veţi vedea de treabă, răspunsei, 
veţi primi mîncare de trei ori pe zi, potrivit obiceiului. 

„De îndată ce veţi înceta să vă purtaţi cumsecade, veţi 
rămîne iarăşi flămînzi!” 

—E bine aşa... Dar mai am o rugăminte la dvs... Mr. 
Pathurst. 

— Ce doreşti? 

— Bert Rhine este într-o stare de plîns. E orb aproape. 
l-am bandajat obrazul cum ne-am priceput. E numai o rană 
îngrozitoare! 

„Suferă crunt, nu poate să doarmă şi nu încetează să 
se tînguie.” 

Mă dusei să caut cîteva medicamente potrivite într-un 
asemenea caz, făcute pe bază de morfină, pentru potolirea 
durerilor usturătoare ale puşlamalei şi le dădui lui Nosey 
Murphy, împreună cu o seringă hypodermică, a cărei 
funcţionare i-o lămurii. 


x 
x x 


Ne apropiem mereu de uscat, de civilizaţie şi de 
domnia, legii, pe care oamenii le statornicesc pretutindeni 
unde organizează state. 

Cînd vom ajunge în faţa portului Valparaiso, voi înălța 
pe catargul de dinapoi stindardul indicînd „răzvrătire pe 
bord” şi corăbiile care fac paza țărmului, vor veni să ne 
însoţească pînă în port. 

Toţi răzvrătiţii vor fi apoi predaţi cu cătuşele de miini, 
autorităţilor, în drept să cerceteze faptele. 

Dar pentru a îndeplini cu bine acest deznodămiînt, 
trebuie păziţi răzvrătiţiii ca să nu dispară. 

După ce m-am sfătuit în privinţa aceasta cu 
Marguerite, m-am hotărît să distrug, printr-o lovitură 
primejdioasă dar mai mult decit trebuincioasă, luntrele de 
care s-ar fi putut folosi răzvrătiţii. 

Pe la ora unu noaptea, am luat cu mine pe Wada, pe 
steward, pe cei doi japonezi, pe Louis şi pe cei trei 
necunoscuţi. De cînd veniseră la noi, aceştia din urmă se 
purtaseră cît se poate de bine. 

Dar, cum nu prea eram sigur de buna credinţă a 
acestor daruri ale furtunii, însărcinai pe steward să nu-i 
slăbească din ochi. La primul semn de trădare din partea 
vreunuia din ei, stewardul avea însărcinarea să-i împlinte 
cuțitul lui cel mare în pîntece. 

O licărire de bucurie trecu în ochii bătrînului chinez şi 
fui încredinţat că, la nevoie, porunca mea ar fi fost adusă la 
îndeplinire cu o plăcere de neasemuit. 

Coborirăm aşadar pe punte şi ajunserăm curînd fără 
greutate în partea centrală a corăbiei, lîngă care se aflau 
luntrele atîrnate de stilpii lor. In afară de armele noastre de 
luptă, aveam cu toţii cîte un topor. 

In lumina slabă a nopţii, ne izbirăm de o formă 
omenească, aşezată pe un buştean ce slujea la legarea 
odgoanelor. Mă aplecai şi îmi dădui seama că e Mulligan 
lacobs. 


Cred că era cufundat într-una din visările sale poetice, 
fiindcă părea că nu ne văzuse. 

li pusei mîna pe umeri. El tresări şi-i şopti la ureche: 

— Ascultă-mă, lacobs. Am venit aici, ca să distrugem 
luntrele. 

„Stai liniştit unde te afli, dacă nu vrei s-o păţeşti!” 

— Credeţi că mă puteţi speria? îmi strigă, mai întărîtat 
şi mai amar ca oricînd. Faceţi ce vreţi. Ce-mi pasă mie?! 

„Vă înţeleg planul. Vă temeţi ca echipajul să nu 
dezerteze şi vreţi să-i ţineţi prizonieri...” 

li răspunsei: 

— Foarte bine te-ai gîndit! Şi fiindcă nu-ţi pasă, nu ţipa 
aşa! 

Dar el continuă, ridicîndu-şi glasul şi străduindu-se să- 
şi îndrepte răsucită şiră a spinării: 

— Dorm toţi buştean, fericiţi că şi-au umplut burţile. 
Pînă şi Bert Rhine a aţipit. Injecţiile i-au potolit gemetele. 

„Credeţi, vă întreb din nou, că toate rimele astea mă 
interesează?” 

— Atunci, de ce n-ai venit să te alături de noi? 

—Pentru că vă urăsc, aşa cum îi urăsic şi pe ei! 

„Ei sînt nişte vite, iar dvs. şi toţi din rasa dvs. sînteţi 
nişte şmecheri care vă folosiţi de munca lor. Vă potriviţi de 
minune! 

Cît despre mine cu spinarea mea strimbă, eu sînt cea 
mai vie dovadă că nu există Dumnezeu!” 

—Bine!... Bine!... Linişteşte-te! 

— Sfărîmaţi luntrele! strigă lacobs. Şi cînd vom ajunge 
în port, puneţi să fie spînzuraţi pe cine vreţi. 

„Eu nu sînt decît o făptură beteagă, pe care n-o poate 
pedepsi nici legea, din pricina nenorocirii mele. Pe lumea 
aceasta aş fi putut să fiu tot atît de bine un fluture care 
zboară din floare în floare, un porc care grohăie de plăcere 
lăfăindu-se la troaca lui, totdeauna plină, sau chiar un 
bărbat frumos pe care l-ar fi iubit femeile. 

„Totuşi, e sigur că atunci cînd vă va suna ceasul, veţi 
sfirşi ca şi mine, în noapte. Şi noaptea dvs. va fi tot atît de 


neagră ca şi a mea!” 

II întrebai: 

— Poţi să-mi spui cine a fost acela dintre voi, care a 
născocit ideea să ne înăbuşe cu abur de pucioasă? 

— Nu ştiu. Dar chiar dacă aş şti nu v-aş spune. Dar m-a 
minunat dibăcia creierului care a născocit ideea asta 
măreaţă. Din păcate, şmecheria a dat greş! 

Răspunsei 

— Ideea aceasta măreaţă era mai ales mişelească. 

— Poate. Dar cine a avut ideea să stropească obrazul 
lui Bert Rhine cu acid sulfuric, de i-a ars pielea şi carnea 
pînă la os? li cad fişii de carne din obraz, ştiţi? Cred că şi 
fapta asta e mişelească! 

— Eşti cam prea curios, la rîndul tău!... îi răspunsei, 
stingherit oarecum. Nu vei afla nimic. Dealtfel, mă întreb ce 
diavol mă îndeamnă să-mi pierd vremea cu tine. 

Dădui ordin şi oamenii se repeziră cu topoarele asupra 
bărcilor, din care rămaseră în cîteva clipe numai bucăţi de 
lemn. 

La zgomotul pe care-l făceam, echipajul se trezi şi 
cobori din paturi. Dar oamenii se mulţumiră să ne privească 
în tăcere, în timp ce ne isprăveam lucrul, astfel că puturăm 


pleca fără a ne fi încăierat. 
x 


x * 


A doua zi dimineaţă, Nosey Murphy şi restul oamenilor 
din echipaj veniră, ca în zilele din urmă să primească 
ordinele şi hrana. 

Venise şi Bert Rhine. Capul îi era învelit în bandaje şi 
ochii lui roşii, care clipeau des şi fără vrere se iveau singuri 
printr-o crăpătură a pînzei. 

Marguerite era lîngă mine şi simţii cum se înfioară 
toată. 

— Acum, după ce aţi sfărimat luntrele, mă întrebă 
evreul Isaac Chantz, ce aveţi de gînd cu noi? 

— Sînt hotărît răspunsei, să vă predau pe toţi, atîţi cîți 
sînteţi, autorităţilor maritime din Valparaiso. 


„Răzvrătire pe mare şi omoruri. Cazul e foarte grav, vă 
daţi seama!”. 

„Să vă purtaţi cît mai bine, pînă cînd corabia va ajunge 
la țărm, iată singurul mijloc de a vă uşura puţin situaţia şi 
de a atrage asupra voastră, în măsura în care se va putea, 
îndurarea tribunalului!”. 

— Orice vă este îngăduit! bombăni evreul. Noi sîntem 
cei învinşi iar dvs. sînteţi cel mai tare. 

In clipa aceea, Bert Rhine, îşi smulse bandajele care 
acopereau capul şi obrazul, cu o energie supraomenească 
pentru care nu-mi putui stăpîni uimirea — şi ieşi la iveală 
monstruoasa şi înspăimîntătoarea lui faţă. 

— V-aţi folosit noaptea trecută, de somnul cu neputinţă 
de învins în care mă cufundase morfina, ca să veniţi pe 
partea din urmă şi să distrugeţi luntrela. 

„Timpiţii ăştia v-au lăsat să lucraţi în voie”. 

„Dacă aş fi fost acolo, lucrurile s-ar fi întîmplat cu totul 
altfel şi la ora asta aţi fi fost mort!” 

El nu putu vorbi mai mult şi se prăbuşi pe punte, 
răcnind de durere. Camarazii săi îl ridicară şi se retraseră. 

Cu ambele miini, Marguerite îşi acoperi ochii în faţa 
priveliştii aceleia înspăimîntătoare a cărnii ce sîngera din 
belşug. 

—Dar ce s-a întîmplat cu Bert Rhine? mă întrebă 
tremurînd. 

Era cu neputinţă să-i ascund adevărul, astfel că îi 


istorisii isprava bătrînului chinez. 
x 


x * 


Nu mai am decit puţin de scris. 

Două zile după întîmplările pe care le-am povestit, se 
iviră la orizont uscatul şi Valparaiso. Orice primejdie era 
înlăturată. 

Marguerite şi cu mine, închişi aproape toată ziua în 
cabina ei, nu încetam să vorbim despre apropiata noastră 
căsătorie. 

—Vom găsi lesne la Valparaiso, îi spusei, preoţi care să 


ne cunune. 

„Odată ce se va sfirşi procesul răzvrătiţilor, vom 
înzestra „Elseneura” cu oameni şi ofiţeri noi şi o vom lăsa 
să-şi urmeze singură drumul spre Seattle”. 

„lar noi ne vom înapoia în Statele Unite şi la Baltimore 
oricînd ne va plăcea, cu vreun transatlantic rapid!” 

— Neamul West, mi-a răspuns Marguerite, nu şi-a 
părăsit niciodată corăbiile. Vom merge şi noi pe „Elseneura” 
pînă la Seattle. 

—Bine, dar Seattle e destul de departe! obiectai. Ar 
însemna să trăim încă ore nesfirşite pe mare... 

Ea murmură: 

— Le vom întrebuința cum vom putea mai bine şi mai 
plăcut... 

Şi, drept arvună arzătoare, îşi apăsă buzele pe ale 
mele. 

